
P oetica si Stilistica 


Note despre vizionarismul prozodic 
al lui Eminescu (II) 


Chris TANASESCU 


(margentoproject@yahoo.com) 


Contextul poeziei romane din vremea primelor poeme ale 
lui Eminescu, variatele influente occidentale si mai vechea 
preocupare — in multe cazuri, mai degrabă manieră sau doar 
moda — pentru anumite formule prozodice „proaspete” erau 
descrise pe buna dreptate de Perpessicius, in prefata sa la 
volumul patru al Operelor eminesciene, drept ,,risipa de flori, 
de stele, de lire si de amfibrahi, [in care] angelofilia si demo- 
nismul de melodrama erau atât de endemice la epoca aceea şi 
aerul de familie atât de tiranic, încât se cerea acestor poeţi tur- 
nati, s’ar fi zis, în serie, un adevărat eroism ca să se degajeze 
din chrysalidele acestea atât de uni-forme, [...] şi să-şi ia 
sborul” (p. 7). Eroismul lui Eminescu, chiar abia la vârsta 
sfârşitului de adolescenţă, deşi nu este unic în această privință 
— marele editor dă exemplul grăitor al lui G.A. Baronzi — este 
cel mai radical, însă. Aşa cum spuneam şi în prima parte a 
acestui eseu“, radicalismul poetului este unul chiar în sensul 
etimologic al termenului — merge la rădăcină şi urmăreşte 
creşterea (şi descreşterea) unui fenomen pe care îl remo- 
delează şi îl conduce mult dincolo de propriile limitări, nu atât 
prin negatie şi spirit de frondă sau anarhie, cât prin integrare, 
absorbţie, „traducere” până înspre cu totul altceva. 

Ce vreau să spun? — anume faptul că Eminescu în anu- 
mite texte de tinereţe asimilează pletora de „lire şi amfibrahi” 


* Vezi Studii eminescologice, vol. 12, Editura Clusium, Cluj-Napoca, 
2010, p. 123-131. 

şi de îngeri si demoni, după care accentuează potente neobser- 
vate de înşişi practicantii asidui ai registrului şi, prin rafinare şi 
extindere, atinge o consistență şi o pregnanta definitiv inova- 
toare. Mai mult, această consistență şi această pregnanta se 
înscriu şi participă la conturarea contextului amplu al viziunii 
sale şi, totodată, marchează un moment de relevanță reală în 
context european. 

În O călărire în zori, Eminescu alternează lungile sec- 
vente de strofe în amfibrahi cu cele în picior popular. Amfi- 
brahii (ca si... „lirele”) se practicau din abundență în acea 
vreme şi sigur că printre principalele surse ale tânărului poet 
erau O fată tânără a lui Bolintineanu, cum s-a mai spus, dar şi 
altele, iar Eminescu începe tot cam pe-atunci să lucreze la 
primele variante ale poemului Mortua est, folosind acelaşi 
ritm. În ceea ce priveşte, însă, alternanţa de versuri lungi şi 
scurte — fiecare strofă are doi tetrametri amfibrahici care 
alternează cu dimetri alcătuiți dintr-un amfibrah şi un iamb — 
„A nopţii gigantică umbră uşoară / Purtată de vânt, / Se 
*ncovoie tainic, se leagana, sboară / Din aripi bătând” [si asa 
mai departe] — discuţia, deşi ceva mai lungă, merită, pentru că 
se va dovedi neaşteptat de lămuritoare pentru contexte dintre 
cele mai diverse. 

Un text relevant aici — ca metrică şi prin faptul că folo- 
seşte elemente folclorice (de decor sau nu) este Muma tânără, 
tot al lui Bolintineanu — „Lăutarii cântă hore gratioase; / 
Tinerii feciori / Cată după părul fetelor frumoase / Să răpească 
flori. / Ca dulci fragi de câmpuri albele fetite / Dulce 
rumenesc,”... etc. —, în care poetul diplomat încearcă să acli- 
matizeze versul alexandrin, în cadrul unei mişcări mai largi în 
care şi Heliade, atât de admirat de Eminescu însuşi, şi alții vor 
să asimileze metrici tipice literaturilor romanice occidentale — 
italiană şi franceză. Modul de aşezare al lui Bolintineanu aici 
(versuri cu lungime standard de alexandrin alternate cu penta- 
silabi), la care Eminescu dă o variantă mult mai articulată şi 
mai subtilă în poemul în discuție, are o lungă tradiție 
europeană (inclusiv clasică greco-latină) la care vom mai 
reveni, dar deocamdată vreau să punctez cum cristalizează 
Eminescu această formă în O călărire în zori. La el, versurile 

mai lungi au mäsurä de alexandrin (12 silabe), dar contin si 
bătaie foarte marcată, devenind astfel accentual-silabice („lar 
eco îşi râde de blândele plângeri”), iar cele mai scurte au, din 
nou, măsura celor scurte de la Bolintineanu (5 silabe), însă 
reprezentând o continuare cu un amfibrah şi un anapest („De 
junii amanți”). In lumina unei cercetări făcute în publicaţii 
anterioare, voi repeta, doar, aici ideea că, deşi poezia noastră 
cultă a început sub semnul metrului silabic, natura compozită 
a sunetului limbii a impus rapide virări spre vers accentual- 
silabic (chiar cu episoade cruciale de vers accentual). 
Eminescu ştia sau intuia asta de foarte devreme şi de aceea el 
nu a lăsat modelele silabice să oscileze în confuzia accentelor 
lăsate să puncteze la întâmplare mişcarea versului (cum se în- 
tâmplă la Bolintineanu şi nu numai), ci le-a coagulat de fiecare 
dată în tipare accentual-silabice, pe care le-a excavat, revita- 
lizat, renovat sau (reinventat cu o aplicaţie şi o forță maxime. 

Eminescu face cu alexandrinul ceea ce au făcut cândva în 
poezia engleză Shakespeare şi Marlowe şi din motive similare 
— şi aceştia doi din urmă, ca mari „muzicieni” ai limbii, au 
simţit că accentele mai puternice, germanice, ale limbii lor 
(cum sunt la noi cele balcanice) cer introducerea în versul 
silabic latin a picioarelor cu accente regulate (lucru început de 
fapt de mai devreme de Chaucer, dar aici avem în vedere cazul 
aplicat al alexandrinului). Shakespeare şi Marlowe au ajuns de 
fapt, până la urmă, să modifice însăşi măsura definitorie a 
acestui vers, transformându-l din dodecasilab în... eternul 
pentametru iambic al englezei; Eminescu, aşa cum spuneam în 
episodul trecut, a avut o relație specială cu iambul şi, parțial 
prin marea admiraţie pentru Shakespeare (chiar dacă mijlocită 
de traduceri), a naturalizat metrul acestuia în mod fundamental 
în poezia noastră, prin sonet şi nu numai. 

Dar paralelele cu poezia de expresie engleză nu se opresc 
aici. In Metre, Rhythm and Verse Form, Philip Hobsbaum 
citează, la un moment dat, dintr-un cântec popular de secol 
XVI: „Over the mountains / And under the waves / Over the 
fountains / And under the graves...” ca exemplificare de... 
dimetri amfibrahici trunchiati. Acesta este şi metrul versurilor 
mai scurte din poemul lui Eminescu („Fugarul uşor /... / Al 

negurei flor”... „La sanu-i de crin, /... / În par ebenin”...), ce 
pot fi citite şi aşa, mai degrabă decât combinaţie de amfibrah 
şi iamb, mai ales că aceste alternări sprintare, ce echilibrează 
balansarea lentă a amfibrahului, anunţă şi pregătesc strofele 
mai alerte, cu ritm popular — funcţie similară ca în cântul 
englezesc, aşadar. Hobsbaum îl dă la exemple de poeți culti 
practicanți ai acestui dimetru docked amphibrach (trunchiat) 
pe John Skelton, bineînţeles, cel care a creat o formă proprie, 
„skeltonics”, în care răsar versuri retezate îndemânatic, cu pi- 
cioare variabile sau incomplete şi foarte jucăuşe. Mai relevant, 
însă, în spațiul anglofon, mi se pare un text scris în acelaşi an 
cu cel al lui Eminescu, 1866, de un scriitor cu zece ani mai în 
vârstă ca el, Thomas Hardy: The Ruined Maid, poezie publi- 
cată abia în 1901 (cu un an înainte de intrarea „cufărului” 
Eminescu în posesia Academiei Române), pe care o văd legată 
de cea a poetului român din cel puţin două puncte de vedere — 
tonul şi limbajul folcloric, pe de o parte, şi tetrametrul 
amfibrah care, spre finalul versului, alunecă în iamb (cum se 
întâmplă în finalul dimetrilor eminescien1); ceea ce le desparte 
este ironia prezentă în textul englezesc. ,,“You left us in 
tatters, without shoes or socks, / Tired of digging potatoes, and 
spudding up docks; / And now you've gay bracelets and bright 
feathers three!” / “Yes: that's how we dress when we're 
ruined,” said she.” 

De altfel, Eminescu a urmărit cu consecvență aceasta 
introducere a iambului in locul picioarelor greoaie (gen amfi- 
brah sau trisilabic în general), lucru evident dacă ne uităm la 
alte variante pe care le-a incercat pentru naturalizarea alexan- 
drinului. Într-un alt poem de forță, Amorul unei marmore (pe 
care l-am mai citat cu o traducere proprie în engleză într-o pu- 
blicatie americană, vezi bibliografia de la final), acesta devine 
pur şi simplu hexametru iambic, numai că versul mai scurt din 
finalul strofelor (îi putem spune adonic, după terminologia 
clasică, şi voi reveni la asta) este cu un picior amfibrah şi unul 
nu iamb, ci anapest (configurație ritmică desenată de poet 
pentru exerciţiile sale în manuscrisul 2262 (Opere, vol. XV, p. 
151). „Oştirile-i alungă în spaimă înghețată, / Cu sufletu'n 
ruină un rege — asirian, / Cum stâncelor aruncă durerea-i în- 

spumată / Gemândul uragan.” În episodul trecut am mai discu- 
tat iambul eminescian, acum vreau doar să punctez modul în 
care acest picior înlocuieşte, cum ziceam, picioare mai lungi 
sau cum apare pur şi simplu, în mod inedit, în versurile în 
metru antic. Citez aici cu maximă apreciere studiile lui Traian 
Diaconescu, cel care a semnalat fenomenul într-un articol din 
Studii eminescologice 11, „Sara pe deal. Ritm singular sau 
vers alogaedic eminescian”. Desprind câteva dintre concluziile 
în care se regăsesc, prin afinitate, inclusiv câteva dintre ideile 
mele de aici, ca şi din episodul trecut al acestui studiu şi din 
alte articole: 


Eminescu este un poet orfic care îmbină ingenium cu labor şi 
disciplinează imaginaţia sa romantică într-o mirifică ordo 
lucidus, ca un inspirat poeta doctus. [...] [El] a inventat, aşadar, 
un vers cu structură prozodică nouă, compozită, pe care noi îl 
numim, în limba latină, versus logaedicus eminescianus. De ce? 
Pentru că poetul român a inclus în celulele ritmice nu numai 
dactili şi trohei, ca în versurile logaedice horatiene, ci şi iambi. 
(Diaconescu, 161) 


Diaconescu vorbeşte în acelaşi articol şi de prezenţa ver- 
sului adonic în hemistihurile finale ale versurilor din Sara pe 
deal. Eu vreau însă să abordez puţin mai în amănunt acest 
subiect. Adonicul este versul care încheie strofa safică, mai 
scurt decât toate celelalte versuri, ca o coda. Funcția lui (com- 
parată uneori cu cea a cupletului concluziv din sonetele 
shakespeariene) este ori una de încheiere, ori de pauză şi/sau 
de schimbare de ton. 

Abordarea mea aici are două componente — în primul 
rând, propun extinderea conceptului de adonic şi la versurile 
mai scurte, care dublează fiecare vers în anume poeme (iar 
câte unul dintre ele, evident, astfel încheie şi strofa), iar, în al 
doilea rând, să extindem această categorie şi pentru versurile 
care nu au metrul standard de adonic safic. Eminescu are, din 
această perspectivă, un ocean de variante de vers adonic: cum 
am spus, la Amorul unei marmore, este vorba de un amfibrah 
cu un anapest. La Steaua vieţii, avem un dimetru amfibrahic 
trunchiat — iată ultima strofă, care prin adonic anunţă un 
celebru vers din Luceafărul (Felix Nicolau a studiat şi el 


14 STUDII EMINESCOLOGICE 


revelatoriu de curand avatarurile marelui poem): ,,O, steaua 
iubită ce-abia stai pin stele, / Un sfânt ochiu de aur ce tremuri 
în nori, / Ai milă şi stinge lungi zilele mele — / Cobori, o 
cobori!”. Este apoi, desigur, adonicul din „Oda în metru 
antic”, care e standard safic — un dactil urmat de un troheu: 
„Singurătăţii // ... / Ne-ndurătoare // ... / Apele mării // ... / 
Pasărea Phoenix? // ... / Mie redă-mă!”. Putem continua cu 
exemplele şi variatiunile, dar ca să ne concentrăm la subiect şi 
să ne uităm şi la alte dezvoltări, revenim la texte ca O călărire 
în zori, unde avem o multiplicare a adonicului care devine 
vers scurt dublet al celor cu măsură mai lungă. Găsim şi vari- 
ante în care ritmul versurilor ,,lungi” este trohaic, dar măsurile 
rămân la fel ca la O călărire în zori (tetrametri alternând cu 
dimetri). Variatiunile nu se opresc aici, deoarece, de exemplu, 
în cazul poeziei Când priveşti oglinda marei, adonicul este un 
specimen rarisim de picior cretic (mai există, de fapt, aşa ceva 
la cineva, în poezia română?!). Deşi manualele de prozodie 
dau acest picior ca fiind relativ frecvent în anumite piese de 
folclor romanic, el este rar întâlnit în poezia cultă modernă. În 
poezia mai familiară mie — cea de expresie engleză, apare, de 
asemenea, extrem de rar: Alfred Lord Tennyson l-a folosit în 
The Oak, iar dintre romantici îl găsim o dată sunând hipno- 
tizant şi panic la profeticul Blake, „Sound the flute! / Now it's 
mute; / Birds delight / Day and night” sau comic-pedant la 
Coleridge — „First and last being long, middle short, 
Amphimacer”. lată bijuteria eminesciană pe care nu mă pot 
abtine să o citez în întregime: 


Când priveşti oglinda mărei, 
Vezi în ea 

Tarmuri verzi şi cerul sărei, 
Nor şi stea. 

Unda-n plesnetul ei geme 
Şi Eol 

Sună-n papura ce freme 
Barcarol. 


Un minut dacă te-i pierde, 
Tu, măcar, 

Sub noianul mării verde 
Şi amar, 

Colo-n umeda-i pustie, 
Ca-n sicriu, 

Te-ai simţi pe vecinicie 
Mort de viu. 


Vezi pe buza mea pălită 
Un surâs, 

Vezi pe fruntea-mi liniştită 
Dulce vis, 

Şi al luncei vânt de vară 
Călduros 

Cântă-n lira mea amară 
Languros. 


De-ai patrunde c-o privire 
Al meu san, 

Să vezi marea-i de mahnire 
Si venin, 

Ai cunoaste-atuncea bine 
Traiul meu: 

Suflet mort, zâmbiri senine — 
lată eu. 


Tonul e tineresc şi jucăuş, dar cu o bună gradare — mer- 
gând dinspre descriptivul tabloului spre pateticul subiectivizat 
şi autoironic; lucrul asupra limbii marchează această evoluţie 
— superba eufonie şi modelarea modernistă aplicată verbului 
„a fremăta” din „sună-n papura ce freme” sunt împlinite de 
neaşteptatul adverb care invită brusc şi ludicul, şi ironicul prin 
extravaganta sa venețiană — „barcarol”. Pustietatea din adân- 
curi ce e descrisă aparent oximoronic şi e sonor încadrată atât 
de sugestiv de fricative şi lichide — „[...] Și amar / Colo-n 
umeda pustie, / Ca-n sicriu” — pregăteşte paradoxul deopotrivă 
de sfâşietor şi de autopersiflant din finalul strofei: „Te-ai simţi 
pe vecinicie / Mort de viu”. Accentul moldovenesc aplicat 
neologismului din finalul penultimei strofe, „lănguros”, nu e 
numai pitoresc, ci marchează, de fapt, perfecțiunea cores- 
pondentei sonore cu cuvântul cu care rimează — vocalele sunt 

identice, inclusiv ca ordine, iar consoanele sunt câte trei 
identice — /, r şi s (din nou două lichide şi o fricativă!) — şi câte 
două foarte îndeaproape înrudite — c şi g velare, iar d şi n 
dentale. Efectul este de ecou şi de prelungire mladioasa, melo- 
dioasă, curgătoare în valuri. „Călduros / ... / Lănguros...” 
Aceste eufonii multinivelate anticipează ecoul mai sec, cu 
sunet spart în hău şi brusc depersonalizator (căci nu zice 
„iată-mă”), din nou comic şi dureros, de la final — „Traiul meu 
/ ... / lată eu”. 

Acelaşi ecou — mai plin, prin sunetele din jur si prin pate- 
tismul accentuat si susținut de refrene — marchează undeva si 
deja citata poezie „Amorul unei marmure” — „Nimic, nimica 
eu”. Viziunea pustiului suboceanic cu sunetele lui specifice, 
care contrapuncta acolo eul mort de viu, aici devine cea a 
unicitatii deznădăjduite, separate (şi) de divinitate, osatura 
sonoră venind prin rima ,,Dumnezeu” — „eu”. Ea declanşează 
o explozie de patetism prin paralelisme sintactice şi anaforă: 
„Nimic, nimica eu. // Nimica, doar icoana-ti care mă învenină, 
/ Nimic, doar suvenirea surâsului tău lin / Nimic decât o rază 
din fata ta senină, / Din ochiul tău senin”. În acest ultim 
catren, însingurarea absolută (ca temă majoră) se manifestă şi 
prin arhitectura rimelor şi a celorlalte mijloace eufonice — ,,in- 
venină” e tradus, prin permutarea sunetelor, în „suvenirea”, $1, 
deşi rima e încrucişată, finalul celui de-al doilea vers repre- 
zintă o pararimă tot cu „învenină”, prin „lin”. Vocea redă 
exasperarea şi lipsa oricărei ieşiri sau mangaieri prin rotirea 
aceloraşi sunete într-o măcinare ce exilează alteritatea (inclu- 
siv cea fonetică) şi bate maniacal pasul pe loc. Al treilea vers 
rimează cu primul, „învenină” — „senină”, dar în al patrulea, 
deşi se respectă rima cu al doilea, se foloseşte acelaşi cuvânt 
ca in al treilea, doar că la masculin: „învenină” — „lin” — 
„senină” — „senin”. Nu este nici pe departe o neglijenţă, ci o 
strategie care recurge la asemenea repetiții inclusiv la distanţe 
mai mari. Versul final al strofei a treia este ,,Gandirile de foc”, 
dar epitetul se repetă peste patru strofe, tot în versul adonic — 
„Un ocean de foc”. Repetitia amplifică tribulatia personajului 
liric, iar partitura de rime agravează şi abstractizează dicti- 


A . 


unea, de la „joc” în primul caz, la „noroc” în al doilea. Jocul 

refrenelor şi al redundantelor este aşadar urmărit atât la nivel 
lexical, cât şi sonor. În manuscrisul 2261 (Opere, vol. XV, p. 
153), Eminescu vorbeşte despre rimele cantabile, definindu-le 
ca fiind cele ce se termină în ,,licvide”, unde adaugă pe lângă / 
si r (singurele autentic lichide în fonetica noastră) şi pe m şi n. 
Tot acolo dă şi exemplele în oglindă, de rime necantabile, i.e. 
cele terminându-se în p şi t şi, într-adevăr, găsim ilustrarea în 
finalul poemului, la chiar ultima rimă, ce vine cu sunetul de 
„harfă spartă”, în contrast crud fata de rima penultimă, si 
fluentă şi melifluentă: „Şi pasu ’n urma-ti sboară c’o tainică 
mânie, / Ca un smintit ce cata cu ochiu ’ngalbenit, / Cu fruntea 
*nvinetita, cu fata cenușie / Icoana ce-a iubif”. Acest plesnet 
sec în este anticipat de strofa penultimă, unde rimele sunt 
chiar prea cantabile, la un mod la care se prefigurează decla- 
matiunile de mai târziu ale lui Rică Venturiano (Mihai Zamfir 
scria de curând că unele personaje caragialiene vorbesc de-a 
dreptul în parodii) către nedumerita Veta, intempestiv în miez 
de noapte: „Căci te iubesc, copilă, ca zeul nemurirea, / Ca 
preotul altarul, ca spaima un azil; / Ca sceptrul mâna blândă, 
ca vulturul mărirea, / Ca visul pe-un copil”. Subiectul depă- 
şeşte tema noastră de aici, dar voi reveni în altă parte la 
prozodia lui Caragiale — cea a versurilor (din piese, în 
principal) şi, mai ales, cea a dialogurilor şi discursurilor (celor 
politice în mod revelatoriu, dar nu numai) din teatrul său: vom 
găsi acolo realități extrem de grăitoare privind ritmurile 
specifice românei dezvăluite de nebănuitul poet în proză / per- 
former care a fost Caragiale. Legăturile poemului eminescian 
cu dramaturgia, pe de altă parte, sunt inclusiv de natură biogra- 
fica, căci, după cum explica G. Bogdan-Duică în 1931 (citat 
de Perpessicius), „marmura” era frumoasa actriță Eufrosina 
Popescu, steaua din „piesa franceză” Les filles de marbre... 
Finalul în rimă „necantabilă” este cel care a prevalat în 
varianta publicată şi în altele de manuscris față de alte soluții, 
printre care o vedem pe cea din poemul Horia, oprită la două 
tertine, care sunt ilustrarea perfectă a normelor de cantabilitate 
(prin rime şi alte eufonii, in principal aliteratii de toate 
poziţiile in „licvide”) din manuscrise. Înțeleptul inovator a 
renunțat, însă, la aceste impresionante realizări de virtuoz in 

favoarea celor care, deşi mai discrete, îi respirau plenar poeti- 
ca specifica proiectului: ,,Ast-fe/ ca in oglinda durerilor pustie 
/ S’o vad şi mai frumoasă, un gând de veselie / Un zâmbet fara 
țel // Si eu, tâmpit şi vânăt sub stânca desperărei / Să par pe 
lângă dânsa cu spaima răzbunărei / Satan si Gabriel”. 

Această tehnică sonora — legată de criteriile autostabilite, 
de muzicalitate — e dusă la perfecțiune în Mortua est, poezie 
începută în aceeaşi perioadă cu cele de mai sus, dar defini- 
tivată în 1871, când a fost trimisă de la Viena, în februarie, 


urmând să şi apară în „Convorbiri literare” în martie. 


O, moartea e-un chaos, o mare de stele, 
Când vieata-i o baltă de vise rebele; 

O, moartea-i un secol cu sori înflorit, 
Când vieata-i un basmu pustiu şi urât. — 
Ş'atunci de-a fi astfel... atunci în vecie 
Suflarea ta caldă ea n'o să învie, 
Atunci graiu-ti dulce în veci este mut... 
Atunci acest inger n’a fost decat lut. 


Si totuşi, tarana frumoasă şi moartă, 
De racla ta razim eu harfa mea spartă 
Şi moartea ta n’o plang, ci mai fericesc 
O rază fugită din chaos lumesc. 


În prima dintre strofele citate mai sus, avem o magistrală 
ilustrare a trecerii — conform poeticii încarnate în mare şi în 
detaliu — de la cantabil la necantabil la nivelul rimelor, după 
care, în penultima strofă, avem contrast între rimele vocalice, 
foarte deschise, şi cele necantabile, cu trecerea de la unele la 
altele prin aliteratii în lichide; pentru ca, în sfârşit, în ultima 
strofă, rimele necantabile să capete un temporar halou alite- 
rativ şi vocalic, asta însă doar cât să pregătească partitura de 
încheiere, cu rimele aproape mute, ce înfundă fricativele în 
piedica velarelor. 

Pentru a reveni la O călărire în zori, iată într-una dintre 
strofe ilustrarea atât a principiului cantabilitatii, cat şi a 
tehnicii observate la „Amorul unei marmore”, cea prin care 
rimele se multiplică uneori în serie, păstrând aceleaşi ter- 

minatii, la care se mai adaugă doar câte un sunet. Diferenţa e 
că, în timp ce la Amorul... aveam inclusiv repetarea aceloraşi 
cuvinte cu flexiuni diferite, tocmai pentru a exprima blocajul, 
împietrirea şi deznădejdea, la acest poem avem variatiuni 
treptate şi delicate ce evocă atât balansul galopului, cât şi 
pervaziva atmosferă erotică. Aici avem variatiunea de rime în 
-in, -ină, la rândul lor complinite de echivalentul lichid, ire: 
„De-ai fi noapte — aş fi lumină / Blândă, lină, / Te-aş cuprinde 
c’un suspin; / Şi în nunta de iubire, / În unire / Naste-am zorii 
de rubin”. Puternica imagine, dar şi construcție sintactică, 
„Naşte-am zorii”..., reprezintă un punct de forță inserat cu 
mare curaj de tânărul poet abia în varianta publicată şi absentă 
în manuscrise, în timp ce o altă îndrăzneală, mai spre sfârşitul 
poemului, s-a dovedit, cred, mai putin inspirată, deşi com- 
parabil de „obraznică” verbal — „Şi-l confie câmpului”... 

lată, însă, o strofă de capodoperă, unde toate cele enu- 
merate mai sus (inclusiv îndrăzneala juvenilă, care de fapt nu 
l-a părăsit niciodată, doar că a căpătat rotunjime echilibrată şi 
contur aferent) converg formidabil: „lar râul suspină de blân- 
da-i durere / Poetic murmur, / Pe-oglinda-i de unde răsfrânge 
"n tăcere / Fantastic purpur”. $i aici, poetul orchestrează minu- 
nat cantabilitatea lichidelor covârşitor prezente, numai că atât 
aliteratiile respective, cât şi rimele, sunt susținute acum de o 
recurenţă unică a asonantelor in a, e şi, în proporție iarăşi 
covârşitoare, u. La toate acestea se mai adaugă structura de 
ecou a cuvintelor ce constituie rima a doua, amplificată şi ea 
de asonanta (si aliteratie în aceeaşi consoană care apare şi în 
rimă, 7): „murmur... purpur”... Câtă adâncime amplă si, tot- 
odată, vibraţie intimă în această strofă. Interesant este cum 
poetul împinge ecoul chiar mai departe, prin intermediul 
schemei metrice a versurilor „adonice” (amfibrah cu iamb sau 
dimetru amfibrahic trunchiat), care ne cere nu să recităm 
murmur Şi purpur, ci mai degrabă să incantăm: murmur... 
purpur... Pe lângă prelungirea extatică a ecoului, acest artifi- 
ciu (căruia Perpessicius i-ar fi zis necongruenta între accentul 
metric şi cel tonal, văzându-l mai degrabă ca stângăcie sau 
sofisticare de tinereţe, dar căruia astăzi poate ar fi mai limpede 
să-i zicem pur şi simplu accent metric diferit de cel din limba 

vorbită) are şi avantajul de a desface cuvântul „purpur” „în 
oglinda-i” proprie şi apoi a-l recompune, prin emfază, în 
pur”... 

Aceste jocuri şi ecouri participă multinivelat la fenomenul 
complex al ritmului, care pleacă de la, dar nu se reduce la 
metru (ba, în cazul versului liber, se şi dispensează, evident, 
de acesta, ceea ce nu înseamnă, însă, că versul liber nu are, 
când e scris bine, ritmurile lui!), lucru atât de clar sesizabil 
atunci când comparăm O călărire în zori cu Mortua est, 
ambele texte având ca metru de bază tetrametrul amfibrahic, 
dar variatiuni ritmice şi dezvoltări atât de diferite, încât sunt 
două universuri cu viata complet distinctă. Metrul însuşi are 
variatiunile lui, fie prin substitutii ale altor picioare (anapestul 
la final de vers, în loc de amfibrah, la Mortua est), fie prin 
„adonici” adăugaţi ca dimetrii din celălalt poem, dimetri fata 
de care Eminescu are o politică mult mai strictă decât clasicii 
europeni citați mai sus, ca Skelton şi alţii, prin asta fiind, de 
fapt, un precursor al unor moderni şi chiar contemporani la fel, 
foarte riguroşi în materie. În engleză, dimetrilor amfibrahi de 
care vorbeam mai sus le-au trebuit mult mai mulți ani să ajun- 
ga să aibă substitutii iambice consecvente, la care neastâmpă- 
ratul Eminescu a trecut dezinvolt (după cum arătam mai sus, 
vorbind de adonicii săi, de iambii din Amorul unei marmore), 
nelăsând nicio uşă neîncercată, ba chiar combinând cărările 
între ele (vorbeam în episodul trecut de magistralul experi- 
ment reuşit al interacțiunii între versuri iambice şi amfibrahe 
în „Oricât de mult am suferit”) şi făcându-le să dialogheze. 
Abia în secolul 20 avem un poet de limbă engleză cu statură 
majoră care scrie în mod consecvent şi supravegheat în 
dimetri iambici — americanul J.V. Cunningham (1911-1985): 
„Your book affords / The peace of art, / Within whose boards / 
The passive heart // Impassive sleeps, / And like pressed 
flowers, / Though scentless, keeps / The scented hours...” In 
versul ,,and like pressed flowers” avem un joc al accentelor 
similar cu cele practicate de Eminescu atunci cand cauta efecte 
rezultând din interacțiunea ritmului limbii cu schema metrică 
— la american, prin transformarea celor doi iambi într-un piric 
şi un spondeu (picior care apare şi în însemnările de prozodie 

eminesciene), care sugerează presiunea acumulărilor apăsate, 
în timp ce la Eminescu, cum vedeam mai sus, jocul are efect 
contrar, eteric. Iată, într-o poezie mai târzie (Lectura), tot un 
efect contrar celui urmărit de american, prin eliberarea 
accentelor. „Citeam pe-o carte veche, / Cu mii de negre gân- 
duri / Si literile "n rânduri / Prinsese a juca”. Trimetrii iambici 
nu caută presiune la Eminescu, aici cartea nu rămâne un ierbar 
strivit ca la Cunningham, ci una pe care rândurile şi gândurile 
încep dintr-odată să joace delirant — efect care cere, dimpo- 
trivă, suspendarea unor accente metrice. Dacă urmărim 
evoluția accentelor mediane, observăm slăbirea lor gradată de 
la un vers la altul, de la foarte marcat — în „carte”, la marcat — 
în „negre”, la slab — a treia silabă din „literile”, la (aproape) 
inexistent — pe particula „a” din „a juca”. În timp ce dimetrul 
lui Cunningham tindea spre vers cu trei accente, trimetrul lui 
Eminescu se descentrează („joacă”) gradat spre dimetru. O 
altă „carte” de-ale poetului român devine, tot aşa, mai uşoară 
în noapte, dar, de data asta, nu în mod ametitor halucinant, ci 
mareic, cuprinsă de vântul duhului lunar. „Se îmflă dinain- 
te-mi / De vânt deschisa carte / Şi literele-i moarte / În lună 
joacă clar” (Stam în fereastra susă). Aici, accentele mediene 
ale versurilor alternează, ca şi undele de la lună, de la slab, pe 
prima silabă a lui „dinainte”, la marcat, pe prima silabă din 
„deschisa”, la slab din nou, pe a treia silabă din „literele”, la, 
în final, foarte marcat pe ,,joaca” (în ultimul vers, toate cele 
trei accente metrice fiind, de fapt, puternic marcate). Spre 
diferență de poemul precedent, aici nu e un joc al imaginii 
duse-n imprecisul gândurilor, ci un joc al imaginaţiei, care 
vizează lucidul cosmic. 

Jocul versurilor cu măsură scurtă este, cum arătam mai 
sus, cu atât mai divers cu cât ele joacă rol de adonic. În 
episodul trecut, vorbeam de un asemenea joc, care făcea ca în 
fiecare strofă „adonicul” iniţial, adică al doilea vers al strofei — 
trimetru iambic —, să devină la finalul acesteia trimetru amfi- 
brahic. Era prezentă astfel, spuneam, în acel poem, (si) o 
variantă inedită de metru comun (metrul european medieval al 
baladei, cu alternări de tetrametri şi trimetri iambici, folosit 
până în modernitate). Există la Eminescu, desigur, şi variante 

standard de metru comun, chiar printre poeziile sale cele mai 
populare — Pe lângă plopii fără sot, Ce e amorul etc. Însă, 
dacă e să vorbim de versiuni nestandard, atunci O călărire în 
zori poate fi citită ca o variantă (dublu distilată) de metru 
comun — piciorul e amfibrahic, nu iambic, iar versurile scurte 
sunt dimetri şi nu trimetri, ce-i drept, însă, cu măsură compa- 
rabilă cu cea standard, grație mărimii picioarelor. E valabil şi 
pentru Amorul unei marmore. 

Abordarea mi se pare indreptatita, deoarece există încer- 
cări la Eminescu de a scrie o variantă amfibrahică de metru 
comun din aceeaşi perioadă, dacă nu încă dinainte de aceste 
poeme. Avem, de pildă, Ondina, din perioada 1866-69, „fanta- 
sie” cu limbaj şi atmosferă asemănătoare poemelor de mai sus 
şi care are în primele patru versuri ale fiecărei strofe (mă refer 
la unul dintre tipurile de strofe din poem, căci sunt cinci 
tipuri!) alternări de tetrametri şi trimetri amfibrahici — ,,L’al 
orelor zilei sirag râzător / Se ’nsir cele negre şi mute / Ce 
poartă în suflet mistere de-amor / Pălite, sublime, tăcute”. 
Dacă analizăm apoi metrica celorlalte versuri ale strofei — „Şi 
noaptea din nori / Pe-aripi de fiori / Atinge uşoară, cu gândul, / 
Pământul” — descoperim şi doi dimetri cu schema prozodică a 
dimetrilor din O călărire în zori — ,,Si noaptea din nori / 
Pe-aripi de fiori” constau fiecare dintr-un amfibrah şi un iamb. 
Cele două poeme au şi formulări uneori (aproape) identice — 
„Roz-alb'auroră, cu bucle de aur / Sclipinde ’n rubin, / Re- 
varsă din ochii-i de lacrimi tezaur / Pe-al florilor sân;” 
respectiv „Ondină, / Cu ochi de dulce lumină, / Cu bucle ce 
*nvălue ?n aur / Tesaur!” 

Toate aceste înrudiri metrice şi de limbă ne indreptatesc 
să presupunem că poemele au o geneză comună, ba chiar, dată 
fiind structura strofelor descrisă mai sus, că unul e dezvoltarea 
celuilalt sau că celălalt e o contragere a (sau posibil episod al) 
celuilalt. Personal înclin spre a doua posibilitate şi văd strofa 
din O călărire în zori ca o contragere a celei din Ondină (de 
fapt, există într-o secţiune a fantasiei un tip de strofă ce poate 
fi stadiul intermediar: „Mână dar coardele unele ’ntr’altele, / 
Mână-le lin. / Căci ca în sufletu-ti n'a găsit altele / Regele 
Lin”), ceea ce întăreşte şi posibilitatea ca această configuraţie 

(ca şi cea din Amorul unei marmore şi altele asemenea) să fie 
o sinteză sui generis de metru comun (cu picioare diverse) şi 
versuri adonice (din nou, în sensul improvizatoric eminescian, 
cu picioare neconvenţionale). $i chiar dacă admitem ipoteza 
complementară (pe care aş încuraja-o azi ca practică poetică), 
anume că strofa aceasta a fost ea ramificată proteic în strofele 
mai ample din „fantasii”, aceste ramificări implică oricum o 
conlucrare (chiar dacă nu o fuziune) şi uneori chiar o conver- 
genta între metrul comun şi adonicele eminesciene. 

Ar mai fi aici o remarcă de făcut în legătură cu folosirea 
amfibrahului de către Eminescu în măsuri de metru comun. 
Tetrametrul amfibrahic este puternic reprezentat în poezia 
populară rusă, însă în poezia cultă, în secolul 19 avem un sin- 
gur poem scris în alternări de tetrametri şi trimetri amfibrahici, 
Teon şi Eskin, al lui Jukovsky, apărut in 1814. Probabilitatea 
unei filiatii de acolo la Eminescu este foarte mică, dacă nu 
inexistentă, însă trebuie subliniată o anumită paralelă intere- 
santă cu un alt poet rus, Viaceslav Ivanov (1866-1949). Când 
am vorbit în altă parte (v. bibliografie, articol „Viaţa Româ- 
nească”) despre anumite forme specific româneşti şi am 
definit acolo un sonet românesc, formă creată de Eminescu şi 
apoi practicată şi de alții până azi, am găsit printre puţinele 
exemple de practicanți (cel mai probabil prin coincidență, 
bineînţeles) în alte literaturi ale acestei forme şi pe rusul 
Ivanov. Acum ne întâlnim din nou cu el, însă ca poet-tradu- 
cător, în particular traducător al lui Novalis. Subiectul este 
foarte amplu şi plin de alambicuri, Ivanov practicând o 
traducere „nepermis” de originală, în care ajunge uneori să îşi 
citeze şi să însereze (aproape inobservabil) propria poezie ca 
parte integrantă a traducerii, să o infuzeze, prin ambiguitati şi 
eufonii, cu misticism ortodox rusesc etc. Dar relevant pentru 
noi aici este să notăm, doar, exemplul traducerii sale după al 
treilea dintre Imnele nopții, original în proză pe care Ivanov a 
ales să îl traducă în... tetrametri şi trimetri amfibrahici. Nu 
putem acum suspecta nici influența lui Eminescu asupra lui 
Ivanov, după cum nici mai devreme n-o puteam suspecta pe a 
lui Jukovsky asupra aceluiaşi Eminescu. Dar curajul celor doi 
poeţi şi pofta de a reforma forma sunt similare, deşi ratiunile 

sunt diferite. Rusul se baza pe memoria „auditivă” a cititorului 
său, care urma să recunoască şi poate chiar să savureze (con- 
ştient sau nu) tiparul celebru al lui Jukovsky în această redare 
nonconformistă a lui Novalis, în care el inciza propria sa 
cultură şi poetica personală, în timp ce românul încerca să 
deformeze şi să reformeze drastic formele care circulau în 
limba sa şi să formeze un auz nou, deopotrivă proaspăt şi 
deschis la improvizații riguroase, pe de o parte, dar şi rafinat 
ca repozitoriu al moştenirilor clasice greco-latine, folclorice 
româneşti şi modern occidentale, pe de altă parte. 

Posibilele paralele sau chiar conexiuni ruseşti nu se epui- 
zează aici. Ba tocmai acum pot începe adevăratele surprize. 
Vladimir Nabokov vorbea la un moment dat de un „cântec 
moldovenesc”, scris de Puşkin în tetrametri amfibrahici, care 
ar fi fost tradus în româneşte ca Șalul negru şi ar fi cunoscut o 
popularitate semnificativă în spațiul românesc ca pseudo-fol- 
clor. Conditionalul trecut îi aparţine lui Nabokov, noi însă pu- 
tem spune cu siguranță că da, Salul negru a apărut într-adevăr 
în română, în „Curierul de ambe sexe”, numărul 6 din 1836, 
cu autorul semnalat a fi Puşkin, iar ,,traductia” fiind semnată 
de Constantin Negruzzi. Există, într-adevăr, şi celebrele cân- 
tece lăutăreşti din seria La salul negru (de neuitatul Dona 
Siminică şi alţii), în care textul din „Curierul...” suferă tot 
felul de metamorfoze. Negruzzi a păstrat piciorul amfibrah al 
originalului, plus că există în fiecare strofă şi câte un vers mai 
scurt, amfibrah cu iamb, întocmai ca, mai târziu, la Eminescu. 
Iată o strofă in care personajul liric aleargă călare, imagine ce 
e posibil să fi devenit de aici dominantă în poemul emines- 
cian: „Pe calul meu ager sării cu grăbire, / Şi lăsându-i frâul ca 
vântul zburam, / Nu simțeam durere, nici compătimire, / Ca 
piatra eram. / O negură ochii imi păinjini, / $i inghetul mortei 
inima-mi slei.” E, iarăşi, posibil ca la originea versului „Ca 
Eol ce zboară prin valuri şi ţipă” să fi stat (şi) acest „lăsându-i 
frâul ca vântul zburam”. 

Dar sigur că tema şi atmosfera poemului eminescian sunt 
cu totul altele decât cele din Puşkin/Negruzzi, legate de o 
paradigmă ce merge în Antichitate până la Ovidiu şi cu origine 
apropiată modernă în metamorfozele amoroase ale lui Mistral 

din Mireio, „Cântul lui Magali’. Structura strofelor din O 
călărire în zori este mai apropiată de cea din O Magali, ma 
tant amado, unde există câte două versuri scurte, majoritatea 
de cinci silabe, iarăşi, ca la Eminescu şi, în plus, o seamă de 
termeni metaforici coincid (chiar dacă dezvoltarea poetului 
român e diferită, mult filtrată), inclusiv, din nou, vântul, care o 
poartă pe frumoasa fată peste ocean: „O Magali, se tu t'envas / 
Alin is Indo, / L’auro de mar iéu me farai, / Te pourlarai!” 

Aşadar, e foarte probabil ca Eminescu să fi fost inspirat 
de Puşkin/Negruzzi în chiar tabloul fugii călare şi în anumite 
chestiuni formale, mai ales în alegerea amfibrahului ca picior 
al versului, dar, în mod caracteristic, el a turnat aceste elemen- 
te în creuzetul temelor clasice şi occidentale (tragedia orientală 
a devenit aubade, călărirea e o metamorfoză... în zori) şi le-a 
restructurat spre o formă deopotrivă mai cristalizată şi mai 
improvizatorică, modalitate ce i-a permis să acomodeze şi 
influenţe de „non-pseudo” folclor românesc. Şi iarăşi carac- 
teristic pentru el, acest „experiment” (s-)a integrat într-un 
proiect mai amplu, de dezvoltări şi sinteze, de la Amorul unei 
marmore până la Mortua est şi mai departe. 

În manuscrisul 2275B, reflectând asupra a două teorii 
cosmologice, poetul concluzionează, subliniind: „Nu idealism 
şi realism — monism şi pluralism, iată adevăratele antiteze”. 
Antiteza se rezolvă de fapt în poetica sa, copleşitor monistă 
prin puterea de integrare şi prin viziunea imperturbabilă, dar şi 
irepresibil pluralistă prin neostoita asimilare, reformulare şi 
chiar inventare de tradiţii şi forme. 

Abstract 
(Notes on Eminescu’s Prosodic Visionarism [II]) 


The article continues the previous installment in analyzing the 
consistency of Eminescu’s prosody with his vision on literature 
and the world. This time starting from some of his youth writings 
(but now and then quoting from latter ones as well), the paper 
tackles matters such employment of the amphibrach and stanzaic 
reshuffling and innovation, by drawing parallels to or identifying 
influences from various lyric traditions, from Graeco-Latin classic 
poetry to the Provencal aubade, from English Romantic and 

American contemporary to Symbolist Russian. Throughout these 
analyses, Eminescu’s stature looms even larger as most ingenious 
and wide-spanning poet-integrator of world literature, while also 
an ever fresh and restless formal and virtuoso innovator and 
improviser. 


Antropomorfism. 
Discurs parodic si functii ludice 


Traian DIACONESCU 


Poemele ludice scrise de Eminescu sunt puține’, iar cerce- 
tarea acestora este săracă”. Poemul Antropomorfism reprezintă 
cea mai reuşită creaţie ludică eminesciană. A fost scris în anul 
1875 şi a fost citit la una din întrunirile Societăţii „Junimea” 
care promova nu numai literatura înaltă, sub forme varii, ci şi 
lucrări ludice, de la vorbe de duh şi epigrame la anecdote, 
naratii slobode şi scenete comice. 

Pentru a urmări mai lesne studiul nostru referitor la confi- 
guratia parodică a poemului Antropomorfism, ne vom referi, 
selectiv, la următoarele probleme: 1. Stadiul cercetării; 2. Arhi- 
tectura melodramatica; 3. Naratie şi metanaratie; 4. Personaje 
parodice; 5. Tonalitäti şi funcţii ludice; şi, în sfârşit, 6. Semni- 
ficatii socio-literare. 


' Eminescu a scris parodii în limbaj homeric. Menţionăm poemele 
Mitologicale şi Prescurtare din Odiseea. Acesta din urmă reflectă, în lim- 
baj epopeic, realităţi junimiste. După căderea guvernului Lascăr Catargi 
(1878), Societatea „Junimea” trece prin multe vicisitudini. Odiseu este 
Maiorescu, belferii nonbugetari sunt Eminescu, Naum, Bodnărescu. Stilul 
homeric cu epitete stereotipe este valorificat creator, în sintagme memo- 
rabile: „iaşieni cu semitice nasuri”, „divinul porcar Pogoros” etc., atestând 
familiaritatea poetului cu limbajul homeric, dar şi vocaţia sa parodică. 

? Pentru exegeze referitoare la tema ludică si la configuraţia metrică a 
poemului Mitologicale, v. Adrian Voica, Fragmentarium eminescian, Vol. 
I, Bucureşti, Floare Albastră, 2004, p. 137 şi Traian Diaconescu, Mitologi- 
cale. Hexametrul antic în configurații eminesciene, în vol. Mihai Eminescu 
şi antichitatea greco-latină, laşi, Editura Feedback 2009, p. 435. V. şi, 
îndeosebi, exegeza recentă: Sebastian Drăgulănescu, Strategii ale comi- 
cului in opera lui Eminescu, Teză de doctorat, Iasi, 2008. 

1. Referitor la poemul Antropomorfism’, exegetii* con- 
sideră că exprimă alegoric, prin intrigă şi personajele sale, 
realități cunoscute în mediul cultural junimist. Poemul este 
compus, credea G. Călinescu, ca „o scriere umoristică şi crunt 
misogină”, făcută „pentru petrecerea prietenilor de la 
«Junimea»” şi că, deşi „nu totdeauna încordată ca spirit, cu 
trivialitati care puteau să fie îngăduite în cercul restrâns unde 
se va fi citit, compunerea este totuşi interesantă ca document 
psihologic şi pentru elementele sale de cultură” (p. 290). Tot 
ca poem ocazional, în legătură cu întrunirile Junimii „care sta 
să facă şi critică serioasă, dar şi să savureze lucrări de umor şi 
artă”, îl consideră şi D. Murăraşu, care însă adaugă: „Nu este 
exclus ca intriga din Antropomorfism, foarte comună, şi per- 
sonajele, puține şi bine trasate, să exprime alegoric realități 
cunoscute pe atunci în societatea ieşeană” (p. 307). În notele 
privitoare la partea finală a poemului, D. Murăraşu aduce noi 
detalii. Afirmă că „acel Olimp cu râsete şi glume şi observații 
învăţate este chiar masa sărbătorească a Junimii” (p. 308) şi, 
mai departe, precizează: „Maiorescu şi alti membri ai Junimii 
afectau ateismul. Expresia cinică a versurilor lui Eminescu (p. 
259-260) este o aluzie la ateism” (p. 308). Privitor la termenii 
„boieri”, „boierescul” şi „Minunescu” din epilogul poemului, 
D. Murăraşu glosează astfel: „Parte din membrii Junimii — 
P.P. Carp, Th. Rosetti, Iacob Negruzzi şi alții erau boieri”. 
Eminescu, prin cuvântul „boieresc” înțelege „clacă”, adică „o 
contribuţie literară” la masa de petrecere, reprezentând o 
„poantă fină” scrisă de poetul supranumit, în cercul Junimii, 
Minunescu. 


3 Acest poem se află in ms. 2281, f. 51v-65v. Perpessicius a editat 
textul poemului în vol. IV, iar notele referitoare la poem se găsesc în vol. V, 
p. 189 ş.u. Tot în vol. V, p. 190, se află un rezumat în versuri al unei părți din 
Antropomorfism. Fragmente din acest poem a publicat, pentru prima oară în 
presa românească, criticul Ilarie Chendi, în revista „Sămănătorul”, 3 nov. 
1902 şi, apoi, în vol. Preludii, Bucureşti, 1903. 

4 G. Călinescu, Opere, vol. 12, ediție de Andrei Rusu, București, EPL, 
1969, p. 290 si D. Murăraşu, Eminescu, Poezii, vol. II, Bucureşti, Minerva, 
1982, p. 307 ş.u. 

Venerabilii eminescologi G. Călinescu si D. Murăraşu 
consideră că poemul Antropomorfism este o alegorie. Noi 
credem însă că acest poem este, evident, o parodie în care 
relațiile alegorice se includ în subtext atât la nivelul substanței 
cât şi al expresiei. La nivelul substanței, poemul urmăreşte 
deconstructia iubirii convenționale, epidermica, romantică, iar 
la nivelul expresiei subminează limbajul poetic desuet, retoric, 
mitologizant al vremii. Eminescu se întâlneşte aici cu lumea 
parodiei lui Caragiale şi premerge astfel atitudinea sa critică, 
din epoca maturității, atât față de amorul instinctual, cât şi fata 
de limbajul sentimental şi convenţional. 

2. Poemul Antropomorfism are arhitectura unei melo- 
drame. Intriga de amor este simplă şi se desfăşoară într-o 
poiată”, în lumea galinacee. Protagonisti sunt o puicutä roman- 
tică, o găină schivnicita, un clapon călugărit, un cocoş cavaler, 
un rival insolent, o bucătăreasă şi zei la ospăț. Puicuta virgină 
este amorezată. Respinge sfatul matroanei care propovăduieşte 
virtutea în timp ce, apărată de întuneric, pricăjeşte un bărbătuş 
nevarstnic, dar şi îndemnurile filozofice ale claponului Chirilă 
care îşi jertfise barbatia pentru a studia mai adânc doctrina lui 
Plato. Romantica puicutä întâlneşte cavalerul trimis de cer, 
anume cocoşul dominant. Idila este întreruptă de servitoarea 
Sibylla care alungă cavalerul cu o mătură şi-l face să sufere ca 
tânărul Werther. Peste putin timp, motata timidă îşi împlineşte 
visul şi îşi desfată mirele săptămâni de-a rândul. Inocenta 
Veneră cochetează, apoi, cu tineri care o curtează şi provoacă 
o luptă epopeică între sultan şi un Don Juan, obraznic. Rivalul 
este ucis şi trupul său de mucenic, purificat de vestala culina- 
ră, este servit la masa zeilor. Sultanul arestat studiază codicele 
penal, iar puicuta visătoare petrece, milostivă, cu tineri ber- 
banti. După o vreme însă, ignorată de cavaleri, se călugăreşte. 
Dintr-o fierbinte Phrinee, ajunge o monahă bigotă care cugetă 
la misterele lumii. 


5 Poetul cultiva, ironic, pastişa. Versul 1. „În poiana tăinuită ca-n 
umbroasa zăhăstrie” reproduce, parodic, versul lui Alecsandri: „În poiana 
tăinuită unde zbor luciri de lună”, cf. I.M. Raşcu, Eminescu şi Alecsandri, 


p. 52. 

Poemul Antropomorfism reflectă, în cheie parodică, un 
traseu inițiatic în tainele mirifice ale amorului, de la visul inci- 
pient la amorul împărtăşit, coborând, apoi, la iubirea trădată şi 
la vârsta filozofiei amare. În finalul intrigii, poetul conclude, 
tragico-ludic, că demonul erotic, întruchipat în femeie, în care 
noi cătam „gândiri de îngeri” se reduce, în ultima instanță, la 
un profan act fiziologic. Aşadar, poetul demitizează amorul 
sacru, devenit convenţional, atât la nivel de viziune, cât şi la 
nivel de limbaj. 

3. Structura narativă a poemului este organizată în trepte, 
sprijinite de scurte dialoguri şi luminate de metanaratii. Aceste 
metanaratii ludice, filozofice suspendă temporar acţiunea, 
provoacă surprize şi pregătesc un final buf. Ritmul naraţiei, 
sporit sau poprit, are organizare retorică. Întâlnim prolepsa şi 
analepsa, retardatio şi deus ex machina. Timpul şi spaţiul se 
derulează în secvenţe dinamice sau statice. Relatările la 
persoana I se succed cu relatările la persoana a III-a, apropiind 
sau depărtând intriga, focalizând fapte şi idei. Naratia tradi- 
tionalä — liniară, circulară, încatenată — se imbogateste acum 
printr-un tip narativ nou — interferent, digresiv, ecfrastic — in 
toate etapele intrigii, de la expoziție la deznodământ. 

Elementele metanarative includ comentarii filozofice pe 
marginea episoadelor intrigii. Ele au rol cognitiv, psihologic şi 
estetic, promovând, prin cenzură ludică, înțelegerea dialectică 
a vieţii umane. Aceste ferestre metanarative se aseamănă cu 
parabazele din comedia antică sau cu nişte microcoruri din tra- 
gedia veche. Poetul coboară erosul la epidermă sau îl reduce la 
asceză, abătându-se de la principiile existenţei autentice. Prin 
comentarii parodice, condamnă aceste rătăciri. Intriga, bazată 
pe hybris, duce la catharsis şi, implicit, la înălţarea omului 
spre ideal. 

Eminescu, cultivând metanaratia, dovedeşte conştiinţa 
statutului literar şi distinge, la diverse nivele mimetice — 
tematice sau stilistice —, valoarea față de nonvaloare, substanța 
fata de fenomen, adevărul vieții fata de simulacru. Este un 
exercițiu critic care ajută cititorii să înțeleagă convențiile şi să 
se elibereze de ,,textocratia” care confundă realitatea cu fic- 
tiunea şi anulează personalitatea umană. Parodia nu este, cum 

vedem, o simplă figură de stil, ci un mod de gândire şi de 
expresie cu implicaţii terapeutice. 

Relevăm selectiv metanaratii cu obiect parodic edificator 
pentru structura şi funcția lor. La începutul intrigii, puicuta 
respinge sfaturile filozofice ale matroanei şi dă curs sentimen- 
telor sale: „Cum vorbeau intelepteste, ce s-audă şi să vada? / 
După gard străin cucoşul se preîmblă-ncet, turceşte / Puice-i 
trece-ndată pofta de-a vorbi filosofeşte, / Ea ascultă cu iubire 
cucoşeasca serenadă. // Ah? amorul îi pătrunde prin ureche; -n 
van bătrâna / O ciupeşte-n cap cu ciudă, vrea s-o ţie de-o 
aripă, / Ea se smulge şi aleargă tremurândă într-o clipă, / 
Pintre gard priveşte dulce l-arătarea lui păgână. // lar bătrâna 
cruce-si face cu-a ei labă şi gândeşte: / «Tinerețe, tinereţe!» şi 
oftand intra-n poiata, / Apărată de-ntuneric ipocrita cea şireată 
/ Pe un pui nevrasnic inca alterată-l pricăjeşte.” (v. 56-60). 

Chipul „demonic” al cocoşului copleseste simtirea puicu- 
tei şi poetul invocă ironic tehnica modernă pentru a înregistra 
„seismul” erotic provocat de sultanul poiatei: „Unde este 
învățatul cu talent fonognomonic® / Să compuie un compendiu 
despre blândele impresii, / Ce un sunet numa-l naşte în sim- 
tirile miresei, / Cum un cucurigu poate fi adânc, duios, 
demonic?! // Ce simtiri eroici, mândre, reprezintă cucurigul, / 
Cât curagi, ce osebire de-al găinei cotcodac; / Ce frumos îi 
şade creasta, ca un roşu comänac. / De dorință se-nfierbanta, 
de amor o trece frigul” (v. 61-68). Acest fragment are, cum se 
vede, statut metanarativ şi reliefează hiperbolic psihicul 
copilei uluită de virtuțile cavalerului ales. 

Puicuta ignoră, apoi, argumentele livresti ale claponului 
Chirilă, care se autoprezintă ca adept al filozofiei lui Platon. 
Discursul lui Chirilă, hiperbolic, parodic, este antologic: „Cu 
privirea mea cea castă, de-nteres nenfluintata, / Văd în lume şi 
în lucruri numai sâmburul si-ideea; / Prototipu-l văd în toate, 


* Gnomon-ul era un instrument care măsura timpul după direcția 
umbrei proiectată pe sol. Poetul propune ludic folosirea unui instrument 
care, ca şi fonograful, ar putea să măsoare impresiile în relaţie cu sunetele 
vorbirii. 

şi cu-a geniului scânteie / Văd cucosul lui Mohămet! 
cu-arătare luminată. // La sublime revelații a misterului etern / 
Multämesc vestalei groase ce-mi crea această soartă, / 
Dumnezei or s-ospăteze umbra mea când va fi moartă, / Închin 
viata-mi cugetărei — un Pitagoras modern!” (v. 85-92). 

Dăruindu-se în săptămâni de miere sultanului din poiată, 
iubirea puicutei se schimbă, deodată, in cochetărie cu rivalii 
sultanului. Acesta, lezat, provoacă la luptă un pretendent 
obraznic şi-l ucide, după o bătălie eroică, similară monoma- 
hiilor din Iliada. Poetul, comentează ironic, in metanaratie, 
starea sufletească, neutră, a urzitoarei Iliadei: „Iară doña nu 
trădează ce-n simtire-i se petrece, / Nu trădează de-i durere, 
voioşie, nepăsare — / Poate vru să deie preţul părții cei învin- 
gătoare / Şi de aceea rămăsese ca şi marmora de rece.” (v. 
181-184). 

Leşul cucoşului căzut în luptă este luat de vestala culinară 
care, după ce îl spală cu apă sfântă şi îl frige în focul de vatră, 
îl trimite în Olimp, la masa zeilor care îl consumă cu divină 
nepăsare pentru soarta lui de mucenic. Poetul, în metatext, 
comentează filozofic acest ospăț păgân: „Vai, de ce nu tine 
nimeni o oratie funebră / Si nu-ntoarnă-un De profundis 
pentru soarta-i mucenică? / Peste-a raclei portelane nici o 
lacrimă nu pică. / Inima zeilor lumii, de ingrată, e celebră. // 
Ori n-au fost eroi în lume, înţelepţi şi virtuoşi — / Unii-n lupte 
pentru bine a lor sânge şi-l vărsară, / Ceilalţi lângă lampa albă 
santa viatä-si consumară / Să-i lumine, ca să aibă soarta 
bietului cucoş? // Oare el nu are-asemeni soarta oricărei ființe? 
/ Suferințele unuia bucurii li sunt altora; / Viața multora se 
stinge spre-a hrăni viata multora / Si mâncare reciprocă e-a 
istoriei fiinţă (v. 197-208). Aceste cugetări pesimiste despre 
soarta omului în lume prevestesc, cum se vede, ipostaze ale 
tragicului existențial întrupat în poemele sale de maturitate. 


7 Legendele mistice despre cocosi au origine asiatică. Aristofan, in 
piesa Păsările, face aluzie la acestea. În Evul Mediu, în paradisul conceput 
de Mohamed, se afla un cucoş sfânt, uriaş, alb, care era îngerul cocoşilor 
de pe pământ şi înălța, în fiecare dimineaţă, imnuri de slavă lui Alah. 
Cântecele cocoşilor de pe pământ nu sunt decât o repetare a cântecelor din 
paradis. 

Puicuta, rămasă fără sultan si fără curtezani, se resem- 
neaza: „Ea învaţă ca să uite. Ca marquise du Châtelet, / Care 
pe Voltaire bătrânu-nlocui cu Saint-Lambert. / Pentru inima-i 
vicleană cucoseii nu se cert, / Căci din tânăr în mai tânăr-n 
academia-i îi ie. // În curând ea pierde-n curte tot al noutätii 
farmec. / Nu-i cucoş ce nu-i luase tot ce-o puică poate da, / În 
curând alte gaine al ei nimb I-intuneca, / Cum odată-l între- 
cuse, pe Harun, vizirul Barmeg”.” (v. 225-232). Comentariul 
parodic, cu asocieri de fapte petrecute în lumea înaltă, la 
francezi sau turci, are expresivitate singulară!”. În final, pui- 
cuta se schivniceste şi se alătură părintelui Chirilă: „În curând 
cade pe gânduri, deveni curând bigotă; / Cum se-ntâmplă, din 
Phrinee deveni călugăriță / Limba-i îmblă, ascuțită ca la 
vechea-i protectrita — / Poiata afuriseste şi ograda poliglotă.” 
(v. 237-240); „Ea cata societatea parintelului Chirilă, / A 
claponului lugubru cu humorul lui de bute; / El iubeşte-n ea 
ideea frumuseţii cei trecute / În matroana desflorită vede încă 
pe copilă. // Ea vedea în înțeleptul cu-arătare reverendă / 
Prototipul cucoşimei, pe-al cucoşilor cucoş, / Când cu flori 
de-oratorie şi cu ochi bisericoşi, / Adâncit platonizează în 
tirada somnolenta.” (v. 245-252). 

Sfârşind „drumul vieţii pământene” prin schivnicie, 
puicuta arde „luminarea vieții” întru cinstirea „ființei 
suprapământene”. Fata de acest gest al puicutei, poetul 
parodiaza, in metatext, dogma trinitara, spre deliciul unor 
spirite rationaliste junimiste: ,,Undelemnu-n sânt-pretinsa 
vatră a bigoteriei / E acelaşi ce-n amoruri pământene-a licurit; 
/ Duhul Sfânt în chip de porumb nu din cer s-a pogorât, / Ci 


8 Relaţia marchizei du Châtelet cu Voltaire a durat multi ani (o 
cunoscuse din copilărie) timp in care avusese şi alti amanți, ca matema- 
ticianul Clairant sau filozoful Saint-Lambert. Marchiza a murit la naşterea 
unui copil al cărui tată era Lambert. În inelul său purta portretul lui 
Lambert. 

? Vizirul Giafar de Barmeg a fost favoritul sultanului Harun al Raşid 
dar, căzând în dizgrație, a fost executat în anul 803. Atât Harun cât şi 
Giafar apar ca personaje în Șeherezada. Sfârşitul lor este relatat în poves- 
tirile din nopţile 994 şi 998. 

10 Pentru alte referiri culturale eminesciene, v. Viorica Constantinescu, 
Dicţionar de cultură poetică, laşi, Universitas XXI, 2010. 

mai jos de brâu l-avuse Iosif şi l-a dat Mariei”. Antinomia 
dintre sacru şi profan conferă parodiei forță expresivă puter- 
nică. 

În finalul itinerarului inițiatic din acest poem, Eminescu 
include o metanaratie care va fi prelucrată, la alt nivel, în 
Scrisoarea a V-a, numită Dalila!?. Adresată receptorului, 
această tiradă misogină vizează, desigur, sublimarea amorului 
calp, livresc, romantic: „lară voi ce-n nopţi când luna peste 
vârfuri de copaci, / Ca un scut de argint răsare, împlând lungi- 
le alee / C-umbre negre şi dungi albe-urmäriti pe vreo femeie / 
Supusând sub a ei podoabe mult mai mult decât doi craci, / 
Voi, ce-uniti tot universul în zâmbirea minţii scurte / Ce catati 
gândiri de înger-n ochii mari care vă par / Două nopţi însprân- 
cenate, — vie-vă-n minte măcar / Cum că demonul din ochii-i e 
acelaşi de sub burtă”. Antinomia dintre celest şi biologic în 
acest metatext demitizează erosul care identifică visul cu viata 
reală. 

Pe aceeaşi linie a demitizării iluziei literare este compus şi 
epilogul poemului. Acesta, prin ludic, deconspiră masca 
dincolo de care domină râsul benefic. Poetul, în spirit de farsă, 
declară că şi-a plantat „boierescul” prin vorbe „când de samă, 
când de clacă” si se recomandă Minunescu'*. Acest pseudo- 
nim este o cheie de lectură a poemului care, prin microcos- 
mosul galinaceu condamnă, parodic, macrocosmosul uman. 


Il Demitizarea naşterii Maicii Domnului consunä cu teze ateiste 
colportate în societatea Junimea. Tot un act de subminare parodică a 
cultului creştin reprezintă şi referința la De profundis întru cinstirea coco- 
şului mucenic. 

12 Poetul cultivă autopastisa: versurile 261-268: „Iară voi ce-n nopţi 
când luna peste vârfuri de copaci / Ca un scut de-argint răsare, împlând 
lungile alee / C-umbre negre şi dungi albe — urmăriți vreo femeie...” vor fi 
prelucrate, la nivel superior, în Scrisoarea V (Dalila): „Aşadar, când plin 
de versuri, urmăreşti vreo femeie / Pe când luna, scut de aur, străluceşte 
prin alee” (Scrisoarea V, v. 101-102) şi tot autopastişă generează şi v. 
228-230: „Pentru inima vicleană cucoseii nu se cert / Căci din tânăr în mai 
tânăr -n-academia-i îi ie” care devin „La aceste academii de ştiinţă a zânei 
Vineri / Tot mai des se perindează şi din tineri în mai tineri” (Scrisoarea 
IT, v. 39-40). 

5 V.M. Zamfirescu, Muza de la Bolta Rece, laşi, 1873. Aici apare 
numele Minunescu, porecla dată lui Eminescu de junimişti. 

Putem conclude acest demers analitic, că metanaratia se 
interferează cu naratia şi dialogul pe tot parcursul intrigii şi că 
reflectă un act prin care literatura nu mai este o variantă fictio- 
nală a realității, ci un substitut care uzurpă realitatea. Poetul 
condamnă astfel literatura ca mod de manipulare şi propune, 
prin detaşarea parodică, necesitatea schimbării. Asistat de 
receptor, poetul demitizează actul estetic şi subminează omni- 
potenta autorului şi ipostaza literaturii cultivată ca modă 
obscură. 

4. Reflectarea vieții sufleteşti a personajelor reprezintă, 
desigur, un interes deosebit. Poetul îşi axează instanțele paro- 
dice pe relația dintre real şi ficţiune, denuntand substituirea 
realității cu forme secunde şi a transformării textului în 
metatext. Personajele acestui poem cultivă discursuri străine, 
pierzându-și astfel consistenţa ontologică. Replicile lor sunt 
bunuri comune, nu propria lor creaţie, sintagme împrumutate, 
trădând, până la un punct, alienarea, acapararea spaţiului pri- 
vat de către cel public. Personajele vorbesc livresc, utilizează 
clişee, reflectă percepţia artificială a realităţii, identifică rea- 
litatea cu simulacre. Configuratii oximoronice, bazate pe 
registre stilistice variate, lexicul arhaic sau neologic, savant 
sau familiar, se îmbină în sonuri lirice, epice şi dramatice, 
provocând funcţii parodice care subminează modelul învechit 
şi recuzita ruptă de complexitatea vieţii autentice. 

Tirania textelor asupra personajelor şi chiar asupra auto- 
rului care le parodiază în metatexte este endemică. Maladia 
„textocentrică” se vindecă însă prin parodie care are nu numai 
rol polemic, ci şi funcție de rezistență la invazia locurilor 
comune. Eminescu, parodiind, face un exerciţiu catihetic, 
ajutând cititorul să conştientizeze artificiul lingvistic şi literar 
şi tehnica de manipulare a discursului literar. 

Personajele acestui poem nu au spirit ironic, ci sunt 
acoperite de ironia autorului. Poetul, prin ironie, se detaşează 
de creaturile sale care trăiesc şi vorbesc în forme prestabilite 
pe care le repetă, fără să conştientizeze convenţia lor. Parodia, 
prin comic, instruieşte lectorul să nu cadă în capcana perso- 
najelor, să nu confunde realitatea cu ficțiunea, să nu îşi 

anuleze astfel personalitatea lor umană. Căci anexarea perso- 
najelor la modele literare duce la farse fanteziste şi bufe. 

Parodia din acest poem nu se reduce, aşadar, la literatura 
sentimentală, de consum, din vremea sa, ci se referă, cum 
vedem, şi la relația dintre realitate şi ficţiune. Personajele ies 
din realitate şi trăiesc în literatură, devenind fantose livresti. 
Poetul se deghizează în diverse ipostaze şi se mişcă pe diverse 
registre stilistice pentru a respecta complexitatea lumii. De- 
vine, în felul acesta, conştiinţa parodică a unei epoci. Acest 
poem este, prin configurația ludică, mărturia unei forte crea- 
toare care disociază dinamica valorilor şi instituie un univers 
literar original. 

Roata carnavalului coboară viata umană în plan galinaceu 
sau o înalță în plan divin. Acest joc carnavalesc cu registre 
oximoronice generează ludicul. Copila îndrăgostită devine o 
puicutä inocentă, matroana schivnicită este o găină bătrână, 
călugărul filozof este un clapon, prințul care împărtăşeşte 
iubirea copilei este cocoşul dominant, iar rivalii mai tineri sunt 
puiandrii din ogradă. Alteori, planul uman se înalță în plan 
olimpic: bucătăreasa este vestala Sibylla, iar participanții la 
ospăț sunt zeii olimpieni, veseli şi insensibili la durerile 
omeneşti. Acest univers carnavalesc, galinaceu sau olimpian, 
este deconspirat, în final, prin epilogul metanarativ rostit de 
poet. 

Eminescu travesteşte prototipuri umane şi le caracteri- 
zează prin acțiune şi prin limbaj poetic — epitete, comparații, 
metafore — selectiile din arii de cultură surprinzătoare — antică, 
medievală, modernă, păgână, creştină, islamică. Orizontul 
intelectual şi iscusinta de a crea contraste parodice sunt impre- 
sionante. Puicuta amorezată este Venus din poiata, iar motata 
Vineri este urzitoarea Iliadei. Väduvitä de amanți, învaţă sa 
vite, ca marchiza du Châtelet, se consolează, ca vizirul 
Barmeg si, in final, din aprinsa Phrinee’* devine o bigotä 
călugăriță. Cocoşul dominant este numit paşă, cavaler înaripat, 
suferă ca tânărul Werther, este rege, sultan, se luptă eroic, ca 
în Iliada, cu un rival obraznic. Acest Don Juan cu pasiuni 


14 | $ a : +s 
Phrinea era o celebra curtezana in Grecia antica. 

titanomahe, supranumit Adonis!” al gäinärimii, Cicisbeo!€ şi 
Lovelace” de la cotete, răpus în bătălie este servit, ca friptură, 
la masa zeilor. Claponul Chirilă conversează cu Platon, ascultă 
cucoşul lui Mohamed şi cugetă ca un Pitagora modern. Aceste 
sintagme figurate sau aluzii savante caracterizează expresiv 
personajele. Circulau, în viaţa culturală din vremea poetului, 
ca locuri comune. Apasă, cum vedem, pe reliefarea parodică a 
stărilor sufleteşti a „faunei galinacee” care nu disocia realitatea 
de ficțiune. 

5. Tonalitatile ludice ale parodiei sunt variate şi adecvate 
functional obiectului. Poetul mimează neutralitatea, legiti- 
mand astfel critica față de automatisme considerate norme in 
societate. Forma ludică maschează un mesaj grav, necunoscut 
de receptorul care consolidează cooperarea metafictionala. 
Indicii ludici formează nuclee de tensiune dialectică în con- 
figuratii diverse. Registrul lor — umor, satiră, ironie'® etc. — 
implică atitudini critice, sprijinite pe principii sociale, morale 
sau estetice, cu rol destructor sau constructor. 

Eul poetic participă sau se detaşează de obiectul ludic în 
relaţie cu o tablă de valori. Detaşarea sceptică sau ofensivă are 
scop catihetic, formativ. Întâlnim, în actul demistificärii ilu- 
ziei, voci auctoriale complementare: una identificativă şi alta 
proiectivă. Eroul liric este dedublat, vede şi judecă lumea sau, 
alteori, se analizează pe sine în raport cu lumea. Ambiguitatea 


15 Adonis, tânăr amant al Afroditei, simbol al morţii si al renașterii 
naturii, conceput din incest. Myrra, mama sa, este preschimbată într-un 
arbore, dar la nouă luni se naşte din coaja copacului Adonis. Ocrotit de 
Afrodita, crescut de Persefone, trăieşte opt luni pe pământ şi patru luni sub 
pământ. Ares, gelos din pricina frumuseţii lui Adonis, îl ucide, prin 
intermediul unui mistreţ, la o vânătoare. Afrodita îl boceşte şi lacrimile ei 
se prefac în anemone. 

16 Cicisbeo: curtezan, cavaler supus unei doamne. 

17 Lovelace: personaj seducător în romanul Clarisse Harlowe. Este 
cunoscut junimistilor, cum se vede din scrisorile lui Alecsandri. Acesta îi 
scrie lui Pantazi Ghica, in 1867, astfel: „J'aurais préféré un autre titre a 
cette œuvre de critique spirituelle et un autre nom à votre héros, car celui 
de Saiparlazu est comique, il serait parfaitement adapté a un Lovelace de 
village” (v. Perpessicius, vol. V, p. 190, D. Murăraşu, vol. II, p. 308). 

18 V, VI. Jankélévitch, Ironia, traducere de F. Drăgan şi V. Fanache, 
Cluj, Dacia, 1994. 

se obține prin asocierea codurilor intelectiv-afectiv, natural- 
mecanic, vizibil-invizibil, la nivel filozofic, sentimental sau 
lingvistic. 

Finalitatea parodicä este ambiguă — participativă sau 
subversivă, realizată prin mijloace literare epice, lirice sau 
dramatice focalizate. Poetul nu este un nihilist, ci un demas- 
cator al jocului social, nu propagă resemnarea, ci descoperirea 
valorilor autentice. Eroii săi cultivă cunoaşterea emoțională, 
nu rațională, dar sunt prototipuri umane care întrupează norme 
perimate. Eminescu, prin parodie, transcende realul şi propune 
o înțelegere metareală a vieţii sociale şi literare. Ariile etero- 
gene ale imaginarului său parodic reflectă, în ultimă instanță, 
lumea fragmentată, dereglata, dar, implicit, şi dorința de reor- 
donare şi transformare a comediei noastre umane. 

6. Poemul Antropomorfism este o creaţie ludică, parodică, 
din perioada de tinerețe a lui Eminescu. Atestă, alături de alte 
poeme ludice, vocaţia comediografica a poetului. 

Această scenetă tragi-comică demitizează estetica roman- 
tică la nivel ideologic şi literar. Reflectă un traseu inițiatic de 
la instinct la rațiune, de la erosul epidermic la asceza bigotă. 
Planul înalt, uman, este coborât la plan umil, galinaceu. Trave- 
stirea devine o operă de sine stătătoare, ca Batrachomio- 
machia față de nivelul homeric sau ca Don Quijote fata de 
romanul cavaleresc. 

Substanta si forma parodiei nu sunt comice in sine, ci in 
relație cu orizontul de aşteptare al receptorului. Acesta 
recunoaşte modelul parodiat şi înțelege funcţia distorsiunilor 
caricaturale. Fictiunea parodică subminează modelul, dar, 
simultan, construieşte o nouă ordine cu o tablă axiologică, 
socială şi literară, mai bună. 

Personajele poemului sunt victime ale unei literaturi 
romantioase, aşa cum Don Quijote era o victimă a literaturii 
cavaleresti. Conflictul melodramatic dintre instinct şi rațiune 
coboară în farsă. Parodia denunță normele învechite şi pro- 
pune un program estetic novator. Eminescu se întâlneşte aici 
cu Caragiale, fără să aibă însă forța diatribei acestuia şi nici 
sarcasmul din satirele sale de maturitate. 

Omul, cum ştim, trăieşte moduri de viață complementare: 
unul, existenţial, celălalt, secund, fictiv. În acest poem, 
Eminescu ne înalță din lumea cotidiană în lumea imaginară. 
Spiritul se manifestă într-un spectacol competiţional, agonal, 
limitat în timp şi spaţiu, imitând legile vieţii. Cultura devine joc 
şi jocul cultură. Imaginarul este o lume a libertăţii, a näzuintei 
spre utopie, cu rosturi germinative superioare. Homo ludens” 
converteşte jocul în cultură, ordinea superioară în existență. 

Azi, după un secol şi jumătate de la crearea acestei 
parodii, obiectul ludic nu mai este la îndemâna unui cititor 
comun şi parodia devine, din metatext, un text cu destinaţie 
nouă. Diacronia receptării include „mutații estetice”. Daniel 
Defoe a scris romanul Robinson Crusoe ca o parabolă social- 
politică, pe când noi îl receptăm ca roman de aventură. 
Discreditarea normelor convenţionale romantice îşi găseşte în 
Eminescu un susținător de marcă. 

Poemul Antropomorfism propune, aşadar, o lume nouă, 
luminată de valori şi metavalori care se înalță de la ontic la 
spirit, de la necesitate la libertate”, de la efemer la etern. În 
concepția lui Eminescu despre lume şi artă, /udus şi gravitas 
sunt emisfere complementare, iar poemele sale ludice dez- 
văluie un demiurg contemporan cu noi. 


Résumé 


Les poemes ludiques écrits par Eminescu ne sont pas nom- 
breux, aussi bien que les études qui les concernent. Anthropomor- 
phisme représente la plus réussie création ludique du poète roumain, 
qui propose un nouveau monde, éclairé par les valeurs et les 
métavaleurs qui s’élèvent du plan ontique vers celui de l’esprit, de la 
nécessité vers la liberté, de l’éphémère vers l’éternel. La conception 
d'Eminescu sur le monde et l’art, ludus et gravitas sont des hémi- 
sphéres complémentaires, et ses poémes ludiques dévoilent un 
véritable démiurge contemporain. 


' Johan Huizinga, Homo ludens. Incercare de determinare a elemen- 
tului ludic al culturii, Bucuresti, Univers, 1977. 

zu George Popa, Eminescu sau dincolo de absolut, laşi, Princeps Edit, 
2010, passim. 


Alegorie si sens global in Luceafarul. 
Specificul alegoriei in constructia sensului 
din „Luceafărul” eminescian 


Rodica MARIAN 


(rmarian@clicknet.ro) 


In mod traditional, alegoria presupune un transfer din 
planul abstract al unor intelesuri de profunzime intr-un plan 
figurativ de suprafata. Alegoria poate fi inscenata in diverse 
specii literare, poem, teatru, epopee, roman etc., si este consi- 
derată o incifrare de gradul cel mai simplu, având o dezlegare 
implicită, transparentă. Din perspectiva lingvisticii integrale, 
alegoriile, ca şi proverbele, zicătorile, fabulele ori parabolele 
sunt metafore lingvistice sau semnificationale, de sens, fiind 
nişte microcontexte care interpretează lumea. În textele alego- 
rice, într-o primă formă de structurare, sensul se construieşte 
pe baza cunoaşterii generale a lumii prin experienţa sensibilă 
curentă. Sensul este inferat din ceea ce există, şi pe această 
cale se furnizează şi designatiile preexistente, dar sensul (se 
presupune sensul textual) nu transformă radical semnifica- 
tiile, adică nu transformă radical ceea ce există ca înțeles in 
imaginea alegorică. În alti termeni, în alegoria ca metaforă 
prelungită în discurs, ca şi în poveste, ceea ce se descoperă 
este chiar sensul ei spiritual. 

Ca să justifice încadrarea în alegoric, textul Luceafărului 
ar trebui să se conformeze semnificatiilor microcontextului 
alegoric, însă vom vedea că o analiză a metaforelor „punctu- 
ale” care intervin în construcţia sensului textual, în special a 
celor care apar la nivelul „mai de adâncime” al sensului (cel 
numit A2), vor forța modificarea semnificatiilor din asa- 
numita experienţă curentă. Spun aceasta, fiindcă, la acest nivel 

de sens, unele metafore ori unități minimale de sens vor 
deveni noduri semantice puternice (marci forte pentru sensul 
global), in jurul cărora se coagulează adevărate zone seman- 
tice specifice textului respectiv, numite noduri metaforice. 
Pentru Luceafărul, astfel de noduri sunt cele două nume ale 
personajului principal Luceafarul-Hyperion, cu sensul lor 
integrat semanticii textuale, delimitând inclusiv dimensiunile 
temporale în care se înscriu cele două fete-ipostaze ale eroului, 
ca şi figura complexă a dedublării, multiplu funcțională în 
acest text, la nivel semantic şi compozițional (de exemplu, un 
aspect al acesteia ar fi transfigurarea din final a lui Cătălin, 
acea ,,luceferire” a lui, după cum am spus alteori). 

Voi considera necesar să arăt că legitimarea cenzurii on- 
tologice între cele două „lumi semantice” ale eroului cu două 
ipostaze textuale!, ori între cele două fete ale sale (Luceafărul 
şi Hyperion) se poate demonstra prin diferite mijloace anali- 
tice, dintre care construcția sensului textual îşi poate fructifica 
avantajele într-o aplicată analiză pe text, în modul de lucru al 
conjugării metaforelor ori unităților minimale de sens de la 
nivelul de suprafaţă al textului, până la cele de adâncime, care 
reverberează şi în alte microcontexte ale poemului, dar acestea 
sunt mult mai lesne de urmărit în analize concrete pe text 
(extinse ca număr de pagini), aşa încât cu prilejul de fata mă 
voi rezuma la concluziile analizei respective şi la dezbaterea 
de idei asupra contextualizării acestor concluzii într-o repre- 
zentativă parte din uriaşa literatură a poemului eminescian. 

Pe de altă parte, însuşi poetul era conştient de natura 
obligatoriu încifrată, adică încriptată, a ideii poetice în forma 
expresiei, intuind — încă într-un studiu de tinereţe — condiția 
poetică în nişte termeni care vor face, mai apoi, obiectul teorii- 
lor semiotice contemporane: „Adevărat este cum că poezia nu 
are să descifreze, ci din contră are să încifreze o idee poetică 
în simbolurile şi hieroglifele imaginilor sensibile [...]. Ideea e 
sufletul şi acest suflet poartă în sine ca inerentă deja cugetarea 


! Rodica Marian, „Lumile ” Luceafărului, Editura Remus, Cluj, 1999. 

corpului său [...] astfel cum cauza poartă în sine o urmare 
neapărată a ei”. 

Alegoria ca Idee, ca experienţă care se aşează, sub forma 
unei abstractiuni ori metafore, în mintea oricărui vorbitor al 
unei limbi poate să evolueze ori să se modifice, chiar şi în ceea 
ce priveşte „soarta geniului pe pământ”, care printr-o înde- 
lungată istorie era şi este încă obstinat concepută ca geniu 
neînțeles. Aşa încât separatia lumilor corelativă, în arsenalul 
romantic, cu geniul ostracizat de precara limită omenească 
(implicând statismul şi imobilitatea acestor lumi) şi imposi- 
bilitatea trecerii zidului dintre ele, conformă cu un set de 
credinţe şi cu o mentalitate anume, fie circumscrisă temporal, 
fie perenă (există un mod romantic de-a vedea lumea), îşi 
poate totuşi schimba accentul de semnificaţie într-o altă domi- 
nantă, altă mentalitate, la fel de perenă ca viziunea romantică. 
Aşadar, din formula „inaccesibilitate şi incompatibilitate” care 
configurează condiţia geniului trăitor printre oameni, ca o 
distantare precum aceea dintre ceresc şi pământesc, într-o 
dualitate constitutivă a însăşi naturii geniului, condiţie care 
este încifrată în poem ca o devenire a Luceafărului spre 
Hyperion, adică dintr-o entitate creată şi excepţională, un 
nemuritor al spiritului. Geniul, e de bun simţ, face parte din 
lumea devenirii (a observat şi Petru Cretia’, acuzad confuzia 
lui Eminescu, cea care — metaforic — asimilează geniul cu 
Ideea şi entitățile eterne, încât „instalarea poemului in idee 
este hibridă”). Dar povestea Luceafărului ne arată, după cum 
însuşi poetul scria, că geniul, aici pe pământ, nici e capabil a 
ferici pe cineva, nici capabil de a fi fericit, dar el îşi dobân- 
deşte scăparea din noaptea uitării prin suferinţa ori poate 
înțelegerea necesității de a nu avea ceea ce se cheamă în lume 
noroc. Geniul, privit dinafară, Luceafăr la început, inaccesibil 
prin depărtare (dar vizibil de către ceilalți, de unde şi aşa- 
numitele /ecturi ale privirii, care au revoluţionat interpretarea 


? Mihai Eminescu, Strângerea literaturii noastre populare, în M. 
Eminescu, Literatura populară, Bucureşti, 1977, p. XX. 

> Petru Cretia, Eminescu editat şi comentat de Petru Cretia, Editura 
Humanitas, Bucureşti, 1994, p. 38-39. 

Luceafărului, începând cu cea, referentialä, a lui Dan C. 
Mihăilescu“) si de aceea potentator al dorințelor omeneşti, 
accede din lumea devenirii la lumea formelor eterne, la acea — 
cum am numit-o — lume hyperionică. Respectiv, nodul meta- 
foric al noului nume, Hyperion, instituie în text o entitate 
diferită de condiţia luciferiană. Pe de altă parte (discuţia este 
veche), Luceafărul ştie despre felul său de nemurire, altfel, o 
spusese încă demult G. Călinescu, ar fi absurd să-şi ceară 
moartea, adică o altă natură, care i-ar consfinti soarta ome- 
nească. Fiind în poem un erou activ numai în visele eroinei, 
Luceafărul (care la începutul poemului apare inactiv, aşteaptă) 
este evident contaminat de dorința plenară a tinerei fete („De 
dorul lui şi inima / Si sufletu-i se imple”). Amplitudinea pati- 
mii sale se poate frange numai prin conştientizarea precaritatii 
condiţiei umane, inclusiv a iubirii, iar nemurirea afirmată cu 
orgoliu şi siguranţa superiorității (sunt luceafarul de sus) se 
adresează fetei numai în visele ei (o urma adânc în vis, Ea 
trebui de el în somn / Aminte să-şi aducă), pe când în marea 
implorare cere să-i fie reluat al nemuririi nimb şi neagra 
vecinicie, resimtite (toate), ca fiind greu de suportat. Confuzia 
supremă rămâne, cred, cea dintre ora de iubire şi setea de 
repaosul primordial, pe care patima sa le asimilează, ceea ce 
confirmă, poate, ipoteza prin care condiția lui, a Luceafărului, 
ar fi o entitate textuală, proiectată numai de visul protagonistei 
basmului-poem (cum crede Petre Mihai Gorcea’). 

Însă, dincolo de acestea, nu este dificil de acceptat, nici în 
statutul alegoriei, că nemoartea, perenitatea ce-l face pe 
Luceafăr peste fire nu este din tărâmul transcendent al veşni- 
ciei, fiindcă lumea aceasta, o lume întreagă care i se revelă lui 
Hyperion prin lecţia Părintelui său ceresc, este şi cea a părin- 
telui său, adică cea a Creatorului, Hyperion fiind congener cu 
Atotputernicul: „Noi nu aveam nici timp, nici loc / Si nu 
cunoaştem moarte”, adică o veşnicie în care nu există cunoaş- 


4 Dan. C. Mihăilescu, Perspective eminesciene, Editura Eminescu, 
Bucuresti, 1982. 

5 Petre Mihai Gorcea, Steaua din oglinda visului, Editura Eminescu, 
Bucureşti, 1983. 


Poetică şi stilistică 45 


terea morții, nici perpetuitatea vieţii renäscatoare din moarte. 
Această nemurire simțită (mă simt) şi asumată astfel este cea a 
sufletului nemuritor din om (Ms. 22556), dar şi cea dobândită 
prin nemurirea creaţiei, de care geniul este conştient, fiindcă 
altfel numele lui n-ar intra în neuitare. Secvența epilogului din 
finalul poemului, cea în care apar ambele nume ale eroului, 
poate lămuri şi dualitatea sa, dar cel care se întoarce la locul 
lui este evident ipostaza devenită Hyperion, care nu este în 
replica de la sfârşit „rece, trufaş şi detaşat, în veşnicia lui, 
vindecat de patimi prin orgoliu si prin dispreț”, ci mai curând 
„sterilizarea pasiunii” sale izvorăşte din înțelepciunea redo- 
bândită a conştiinţei de sine, printr-o iluminare metafizică, ca 
soluţie soteriologică (în sensul general al ascezei din filozofiile 
antice). Argumentele textual-metaforice le voi detalia mai 
departe, ajunge acum să anticipez că exegeti de marcă ai 
poemului, care au stăruit asupra sensului alegoric şi asupra 
sensului global poetic, au absolutizat fie o natură, fie alta a 
ambivalentului Luceafar-Hyperion, ajungând la concluzii 
opuse, cum ar fi extremele deduse din finalul poemului, fie 
înaltă seninătate (Vianu), fie, la polul opus, tristeţea cosmică 
(Cretia) ori nefericirea ontologică a geniului (Noica). Ambiva- 
lenta eroului din Luceafărul determină uneori nişte contradicții 
interne în demonstrațiile unor exegeti de marcă, precum Tudor 
Vianu ori Petru Cretia, la care voi reveni pe parcursul comen- 
tariului privitor la poziţiile lor interpretative, ceea ce confimă 
şi îndrituieşte rezistenţa în timp a tulburătoarei şi marii taine 
care învăluie încă poemul (numită astfel de Perpessicius acum 
70 de ani), taină asaltată de multi, foarte multi exegeti si 
analişti, şi care rămâne aproape inalterată, din anul apariției 
poemului, 1883. 

Luceafărul, ca stea „făcătoare de lumină” în lumea bas- 
mului din poem (nu în basmul Fata în grădina de aur, basm 
versificat de Eminescu după cel al lui Kunisch, unde zmeul 
este clar caracterizat ca o natură increata: „Tu, care nici nu esti 


6 Această însemnare manuscrisä are un titlu revelator: „Nemurirea 
sufletului şi a formei individuale”. 
7 Petru Cretia, op. cit., p. 14. 

a mea faptura, / Cuvant curat ce-ai existat, Eone, / Cu glasul 
mândru de eternă gură, / Când universul era ceaţă sură”), care 
rămâne în lumea devenirii, adică în cea (supra)pämânteascä, 
cosmică, care tine de lumea creată, chiar dacă ciclicitatea 
trecerii lui prin moartea renăscătoare, ca şi cea a soarelui, este 
superioară, prin cuantumul timpului incorporat, ciclului vital 
al oamenilor („Un soare de s-ar stinge-n cer / S-aprinde iarăşi 
soare”; „Dar piară oamenii cu toți / S-ar naşte iarăşi 
oameni”..., paralelismul este evident, şi în variante acelaşi 
destin îl au stelele, pământurile, toate fiind cuprinse în acei 
„Căci toţi se nasc...” şi opuse în mod evident lumii 
transcendente: „lar tu Hyperion rămâi...”). Pe când Hyperion, 
aşa cum îi revelează Părintele ceresc Luceafărului natura sa 
profundă, este o lume întreagă (,,rasai c-o lume-ntreaga...”), 
increată, fără timp şi spaţiu, deci fără început şi sfârşit. De 
aceea, se impune nuantarea diferenței dintre nemurirea Lucea- 
fărului, care are început (transparență semantică evidentă, 
implicând un început, din condiţia veşniciei create, care are o 
naştere), pe de o parte, şi mă simt nemuritor, în ipostaza 
Hyperion, care este asimilat veşniciei increate, asemenea şi 
Marelui Creator şi nu are moartea în el. Revelatoare variantă! 
(„Hyperion care rebel / Răsai din lumi cu soare / Cine nu are 
moartea-n el / Acela nu mai moare”) 

Transparenţa tradițional implicată în alegoria Luceafăru- 
lui, înfeudată, precum se ştie, viziunii romantice a lumii, 
căreia marele poet — ca şi majoritatea receptorilor lui ce n-au 
părăsit mentalitatea romantică — îi este cu totul circumscris, ar 
fi aspiraţia către un ideal de neatins. Schema arhicunoscută a 
geniului neînțeles este dominantă si este numai simptomatic 
nuanțată, din moment ce în expresia textului unei recente 
prefețe la o nouă traducere în ebraică? se poate detecta o 
rezervă, mai bine zis o precauţie, privind nefericirea poetului: 
„De-a lungul anilor, poemul a fost înţeles ca fiind expresia 
absenței unui destin fericit al marelui poet, în viata sa intimă şi 
în cea socială. Zidul de netrecut al lipsei înțelegerii reciproce 


8 Mihai Eminescu, Luceafărul, traducere în ebraică Tomy Sigler, 
prefaţă (în ebraică) Andrei Fischof, Editura Onyx, 2008. 

dintre geniu şi oamenii obişnuiţi, cei care de fapt îl înconjoară, 
rămâne veşnic” (s.n.). În acest context nu se insistă asupra 
consecințelor statismului alcătuirii lumii, dar este evident că 
barierele sunt imuabile, propagând în operă un întreg arsenal 
de ecouri tragico-dramatice, însă aici nu se subintelege, nici 
măcar implicit, banalitatea cruntă, aceea care l-a indignat pe 
C. Noica, a micimii, a neputinței şi a neintelegerii venind 
dinspre lumea comună’. 

Trebuie să fac precizarea, foarte importantă, că cele două 
„lumi” ale poemului, configurate sub cupola naturii pămân- 
teşti, respectiv a celei cereşti, stau într-o dreaptă cumpănire, 
fără a fi evaluate prin superioritatea vreuneia dintre ele şi nici 
nu sunt opuse axiologic în viziunea critică a Irinei Petras!", 
ceea ce schimbă perspectiva concluziilor globale, înfeudate 
îndeobşte contradictiei esenţiale, generatoare de sens. 

Sensul alegoric presupus în critica interpretilor din gene- 
ratia „clasică” ai capodoperei eminesciene este constant, dar si 
precar, fiindcă exegeti recunoscuţi, precum Tudor Vianu ori 
Petru Cretia, ajung la cele mai polarizate concluzii majore, 
pornind de la acelaşi sens alegoric presupus, în cazul lui T. 
Vianu, interferat în parte cu sensul precizat de Eminescu 
însuşi în celebra notă pe o filă de manuscris, notă mult comen- 
tată, asupra căreia voi reveni. 

Îndelungate prejudecăţi şi locuri comune din aria 
culturală a mentalităților, atât de reticente la orice schimbare, 
persistă încă în înțelegerea şi judecarea capodoperei poeziei 
române, Luceafărul eminescian. Fenomenul nu este singular 
(şi alti romantici au fost deformati în receptarea culturală a 
vremii lor şi după aceea, precum Novalis, Goethe, Hölderlin, 


” Constantin Noica, , Luceafärul” şi modelul ființei, în idem, Senti- 
mentul românesc al fiinţei, Editura Cartea Românească, Bucureşti, 1978. 
Noica răstoarnă ecuația romantică a aspiratiei către un ideal de neatins, 
considerând-o o platitudine pentru marea şi tulburătoarea problemă a poe- 
mului eminescian, argumentând în sensul că nefericirea geniului este de 
ordin ontologic, iar tânăra fată de împărat este statornică şi senină în iubirea 
de absolut. 

10 Trina Petraş, „Știința morții” Il, Editura Paralela 45, 2001 şi Femi- 
nitatea limbii române. Genosanalize, Casa Cărţii de Ştiinţă, Cluj, 2003. 

Hugo) şi nici pernicios, decât in măsura in care aceasta inte- 
legere minimalizatoare şi reductivă se perpetuează in studiile 
serioase ale criticii mai noi, ori încă considerate ca fiind de 
autoritate. 

Filozofia încorporată în poemul eminescian se lămureşte 
a fi, în multe abordări, cea la care Tudor Vianu se referea sub 
expresia statismului şi a imobilitatii lumii, cu structura ei 
tripartită, om, stea, Dumnezeu!!. Din recunoaşterea legică a 
acestei alcătuiri, a separaţiei lumilor ce nu se pot uni, extrage 
apoi T. Vianu accentul înalt de seninătate din sfâşitul poe- 
mului. Amintesc concluzia lui Vianu, fiindcă aceasta n-a prea 
fost urmată în traditionalele exegeze ale poemului eminescian, 
fiind de obicei preferat înţelesul sensului final ca unul 
vindicativ, cel al resentimentului şi al revoltei de tip romantic 
occidental (parţial revigorat, mai recent, în atitudinea lui Petru 
Creţia'?). Totuşi, foarte rar, îmi pare că se insinuează o astfel 
de stoică şi quetistă meditaţie, în defavoarea dezamăgirii, a 
sarcasmului ori a nefericirii supreme. Totuşi, pe această coor- 
donată, s-a putut accede, tot prin absolutizarea distanţei de 
netrecut dintre „lumi” şi a axei Jos-Sus, adică pe o altă cale 
directionata de grila romantică, la vitalismul şi exaltarea per- 
sonalitatii, care în anii 1930, prin viziunea lui D. Caracostea, 
se opunea criticului Tudor Vianu”. 

Comentariile asupra sensului alegoric trebuie să le încep 
prin banalitatea de a-mi reitera credinţa că în ce-l priveşte pe 
„adoratul” poet naţional se întâmplă un fenomen paradoxal, 
dincolo de mitizare şi de demitizare. De obicei, Eminescu 
(astăzi în mod obstinat), ca şi alți romantici, pe alocuri 
(Novalis, Goethe, Hölderlin, Hugo), este „prost citit”, dupa 
cum se exprimă Constantin Noica, fiindcă „falsele inter- 
pretări” pornesc chiar de la celebra notație a lui Eminescu 


1! Tudor Vianu, Eminescu, Editura Junimea, Iaşi, 1974, p. 132. 

2 Petru Cretia, Eminescu editat şi comentat de Petru Creţia, Editura 
Humanitas, Bucureşti, 1994, p. 39, 11. 

5 D, Caracostea, Contribuţia noii generaţii, în Arta cuvântului la 
Eminescu, Editura Junimea, laşi, 1980, p. 125. Valoarea supremă este in 
interpretarea lui Caracostea „acea plinătate a demnității eminesciene, con- 
ştiinţa de sine opusă lumii” (p. 125). 

asupra poveștii pe care-o poetiza’* în Luceafărul. Această 
superficială, „proastă citire” a alterat fondul tematic al poemu- 
lui însuşi, reducându-l la platitudinea romantică a aspiratiei 
către un ideal de neatins, ceea ce conduce la un sentiment stin- 
gheritor'*, spune C. Noica, eu aş zice mai mult, la un senti- 
ment ce oscilează între spaima de ridicol şi furia indreptatita 
de bănuiala unei frustrări reale. Pentru claritatea demonstrației, 
este nevoie să reproduc notita eminesciană, dar şi, partial, 
comentariul lui C. Noica, din buna justificare a pertinentei sale 
şi pentru deschiderea revoluționară pe care o implică. 

Eminescu scria: ,,[...] Înţelesul alegoric ce i-am dat 
[poveştii Luceafărului] este că dacă geniul nu cunoaşte nici 
moarte şi numele lui scapă de noaptea uitării, pe de altă parte 
aici pe pământ nici e capabil a ferici pe cineva, nici capabil de 
a fi fericit. El n-are moarte, dar n-are nici noroc. Mi s-a părut 
că soarta Luceafărului din poveste seamănă mult cu soarta 
geniului pe pământ şi i-am dat acest înţeles alegoriei”. Gândul 
hotărâtor — care ar trebui să înlăture de la început platitudinea 
romantică a aspiratiei către un ideal de neatins — este faptul, 
spune Noica, că „nu este nici urmă, în propria interpretare a 
poetului, de neputinta şi mizeria sufletului pământesc de a se 
ridica la un ideal, ci e vorba, în chip tulburător, dimpotrivă, de 
mizeria naturii aceleia generale şi superioare, care este geniul 
sau, în poveste, Luceafărul”"!€. 

Nefericirea ontologică a geniului este, pe de altă parte, o 
coordonată reprezentativă a liricii eminesciene, inclusiv în 
poemul Luceafărul, după cum arătam alteori”, fiind suferinţa 
generalului de a nu putea prinde ființă, în termenii lui Noica. 
În alţi termeni, corelativi semantic cu celebrul poem, geniului 
îi este dat să simtă totdeauna durerea unei vieți eterne, iar 
aceasta simtire se reflectă ca limită numai în cazul relationärii 
cu nelimita dăruirii de sine, emblematic înscrisă în senina 
aşteptare a Cătălinei, ceea ce contrazice izbitor optica supe- 


14 Este vorba de notita de pe fila 56 a manuscrisului 27755, reprodusă 
de Perpessicius în Opere, volumul II, Bucureşti, 1943, p. 403-404. 

15 C, Noica, op. cit., p. 98. 

16 Id. ib., p. 99. 

17 Rodica Marian, ,, Lumile” Luceafărului, ed. cit., p. 88, 157, 207 etc. 

rioritätii geniului. In fond, C. Noica transferă vina neîmplinirii 
fiinţei în „orbirea” Luceafărului, care nu vede „deschiderea” 
atât de curată „în intinarea ei chiar” a făpturii individuale, care 
vrea, şi în final, „iubirea cealalta”'*. Altfel spus, din perspec- 
tiva lui Noica, cea a devenirii întru ființă, Cătălina este salvată 
din devenirea întru devenire prin aspirația ei constantă şi 
senină, la care Luceafărul răspunde cu orbirea din el, pe care 
nu i-o „risipise nici măcar Părintele cel mare, cu lecţia lui”. 
Explicaţia dată de Eminescu sensului alegoric al Luceafărului 
se lămureşte astfel, în concepția lui Noica, prin faptul că 
geniul este eul care şi-a găsit sinele, ştie „de legi şi necesitate” 
(„este în noi ceva mai adânc decât noi înşine” spune poetul), 
iar soarta Luceafărului din poveste seamănă mult (zice 
Eminescu) cu soarta geniului, fiindcă nu poate ferici pe nimeni 
şi nu poate fi fericit. Nefericirea geniului şi a Luceafărului este 
de ordin ontologic, fiindcă nu poate să ridice la el lumea 
„norocului” şi nici să coboare în ea. 

În termenii filozofici ai devenirii întru ființă, geniul ar fi 
aşadar marcat de tragismul acestei neputinte, ceea ce se 
apropie de interpretarea dată de loana Em. Petrescu, cea a 
menţinerii prin gândire a lumilor în ființă, mai bine zis în 
aceasta ar consta tragismul Luceafărului. Doar că, în intele- 
gerea mea, cel care răspunde la ultima invocatie a Cătălinei nu 
mai este Luceafărul, ci Hyperion, cel care a devenit conştient 
de sine, împreună cu noul său nume, cel care devine împăcat 
cu lumea sa întreagă; astfel, el rămâne în această lume a 
generalului, care-i este acum suficientă, precum şi fata de 
împărat rămâne în lumea contingentei. În esenţă, îmi pare că 
statornicia întru aspirație a Cătălinei o ridică întru seninătate, 
cu toate că nu ştie despre Fiinţă, cum spune Noica. Tot astfel, 
aş putea sublinia că noua ipostază a Luceafărului care este 
Hyperion, „cel pe deasupra mergător, cel ceresc” (după inte- 
lesul etimologic al numelui), se ridică întru seninătate, fiindcă 
ştie de Fiinţă, dar nu este nefericit, se simte „rece” în suflet (în 
variante în suflet = în lumea mea), ceea ce explică acțiunile 
sale, adică, nu mai cade ca-n trecut. Prin urmare, „orbirea” 


18 C, Noica, op. cit., p. 106. 

Luceafărului este împăcarea cu nefericirea, conştientizarea 
acestei neputinte. Nazuinta liberă şi senină pe care Noica o 
conferă fetei, ca un „splendid exemplar de feminitate, superior 
naivă, dar şi detaşată”, se armonizează, în credința mea, în 
cele din urmă, cu „zvonul de ordine” lăsat de „trecerea lui 
Hyperion [a geniului] prin lume”, după cum spune acelaşi 
Noica despre finalul poemului. 

Dacă Noica răstoarnă ecuația romantică a aspiratiei către 
un ideal de neatins, considerând-o o platitudine pentru marea 
şi tulburătoarea problemă a poemului eminescian, argumen- 
tând în sensul că nefericirea geniului este de ordin ontologic, 
iar tânăra fată de împărat este statornică şi senină în iubirea de 
absolut, cariera acestei presupuse înţelegeri alegorice nu a fost 
totuşi compromisă, ea insinuându-se subtil în foarte docte şi 
sensibile analize mai noi. 

Petru Cretia, care extrage esența poemului şi a lumii lui 
întregi din temeiurile sale lirice şi nu din scenariul de idei 
(alegoric), ajunge la afirmarea faptului că poemul este pătruns 
„de una dintre cele mai adânci tristeti ale fiinţei”, aproape, aş 
zice, de coordonata plutonică conferită de I. Negoitescu postu- 
melor. În privinţa instalării hibride a poemului eminescian în 
idee, cum am mai spus, Petru Cretia reproşează expresiei celei 
mai elaborate a ,,inaccesibilitatii şi a incompatibilității” o 
dublă adulterare „de resentimente exterioare ei şi de confuzia 
dintre geniu şi entitățile eterne”. Observațiile sunt justificate în 
privinţa resentimentelor, dacă le interpretăm în cheie roman- 
tică, iar în ceea ce priveşte confuzia lui Eminescu am lămurit, 
poate, întreaga problemă prin dubla natură a Luceafărului- 
Hyperion. Curios este însă faptul că analistul promotor al 
tristetii cosmice şi al durerii celei adânci a fiinţei (confina 
poate cu nefericirea ontologică a geniului) se lasă sedus şi de 
acea muzică „senin-amară a sinelui adânc”, pe latura ei lumi- 
noasă, fiindcă observă ceva asemănător cu zvonul ordinii din 
concluzia lui Noica: „Există în Luceafăr, fără ştirea lui, pute- 
rea unei prezenţe cosmice atât de mângâietor intense, încât, 
sub raza lui, lumea de jos este sanctificată. [...] Ceva care 
poate lăsa în suflet, fie şi numai pentru o vreme, semnul 
luminii lui şi o chemare care cheamă dincolo de noroc şi 

dincolo de implinirile lui”. Toate acestea nu pot fi deter- 
minate de trăsătura fundamentală a temeiurilor lirice, fiind 
rezultatul firesc al construcţiei sensului, la care contribuie deo- 
potrivă structura epică, basmul, acţiunile, metaforele, numele, 
şi ele nu se pot separa de expresia textuală. 

Tudor Vianu spune că în acest poem este sensibilizată 
mai acut condiția dragostei imposibile prin păstrarea eroului în 
ipostază de stea: „Este în natura iubirii romantice acea aspi- 
ratie fara fund şi fără ţintă, cum numai o stea din tărie poate 
trezi într-o inimă omenească”. Totuşi, în opinia mea, această 
subtilă observaţie nu este dusă până la consecinţa ei firească, 
adică spre relevarea profunzimii iubirii eroinei, ca aspirație 
ideală, din cauza clişeului interpretativ al inferioritatii patosu- 
lui femeii față de cel al geniului simbolizat de astrul luminos 
al nopţii, deşi acel dor de moarte după Luceafărul din cer, 
exprimat în starea de trezie (nu în somn), în dialogul Cătălinei 
cu Cătălin, mărturisind o combustie supremă a sentimentului, 
ar fi putut nuanţa grila romantică a superiorității ipostazei 
alegorizate a poetului. Astfel, intuiţia asupra textului, evidentă 
în citatul anterior şi în prima parte a celui următor, se estom- 
pează în favoarea comodelor scheme reductive din arsenalul 
romantic: ,,Nesatiul dragostei şi resentimentele ei au rămas tot 
timpul temele eroticii lui Eminescu, până în ziua când în 
Luceafărul el le dă o ultimă şi definitivă întrupare””!. Cu totul 
altă atitudine interpretativă răzbate însă într-un alt context al 
aceluiaşi studiu, în care străbate un zvon al echilibrului din 
clişeul neintelegerii reciproce. Este cel putin curios cum, în 
acelaşi studiu asupra Luceafărului, Tudor Vianu ia apoi în 
considerare notita poetului despre sensul alegoric („geniul nu 
e capabil a ferici pe cineva, nici capabil de a fi fericit”) şi 
ajunge la cu totul alte idei: „În sinteza acestor discordante, 
pornite deopotrivă din sufletul bărbatului ca şi al femeii, se 
restabileşte un fel de echilibru, care elimină resentimentele şi 
astfel sfârşitul poemului se poate înălța în cerul înalt al 
seninătății” (p. 130). 


19 Petru Cretia, op. cit., p. 40. 
20 Tudor Vianu, Luceafărul, în Eminescu, ed. cit., p. 90. 
21 Ibidem. 

Tudor Vianu observă, în acelaşi timp, cu fineţe (este 
ciudat, fiindcă se exprimase ireverentios despre iubirea ei 
minoră), expresia plastică a depärtärii şi farmecul muzical din 
confesiunea Cătălinei, dar tot fără s-o ridice din condiția de 
inferioritate a elanului ei sufletesc, cu toate că tocmai la acest 
personaj cu aparenta lui putinätate de simtire apare textua- 
lizată, încă înainte de tulburătoarea confesiune, exclamatia 
revelatoare, pomenită mai sus: „O, de luceafărul din cer / M-a 
prins un dor de moarte”. Acest dor de moarte este, în opinia 
mea, o grăitoare variantă a farmecului dureros, care apare la 
un personaj angrenat direct în trăirea iubirii şi nu în expri- 
marea sentimentului, proiectată în trecut ori viitor, dar, în mod 
numai aparent paradoxal, nu se îndreaptă spre fuziunea 
prezentă şi întreagă a iubirii, adică nu se consumă în scena 
întâlnirii dintre Cătălin şi Cătălina, ci se îndreaptă spre absen- 
tul şi depărtatul luceafăr din cer. 

Specificul alegoriei ca sens construit în text ar putea 
elucida nefericirea Luceafărului, conformă cu „soarta” lui de a 
nu fi capabil de fericire, dar şi cu ceea ce Vianu învestea în 
seninătatea lui Hyperion, ca acceptare împăcată a menirii sale. 
De fapt, ar putea lămuri evoluția neputinței de-a fi fericit spre 
acceptarea sorții de a fi astfel, adică împăcarea cu „durerea 
unei vieţi eterne”, cu acel dor prin care ursitorile l-au deosebit 
de orice glorie omenească, „un dor adânc şi îndărătnic foarte / 
De-o frumuseţe cum nu e nici una” (,,Musat şi ursitorile”). 

Secvența cea mai importantă demonstrează analitic natura 
duală a personajului principal, considerat în general ca o 
identitate ficțională unitară în exegeza anterioară, care presu- 
punea o unitate a personajului, cel mult o recompunere a lui 
prin reunirea celor două feţe. Pornind de la interpretarea dife- 
rită a sensului celor două nume proprii şi analizând diversele 
fațete ale comportamentului „indivizilor textuali” — în special, 
înscrierea în dimensiuni temporale diferite, ipostazele ireduc- 
tibile ale nemuririi, precum şi recuperarea şi/sau imposibili- 
tatea morții —, vreau să demonstrez că avem de-a face cu două 
identități textuale total diferite, care aparțin unor lumi esenţial 
opuse (şi nu doar ca „două feţe ale unuia şi aceluiaşi per- 
sonaj”). 

Résumé 
Allégorie et sens global dans « Luceafarul » 
La particularité de l’allégorie dans la construction du sens 
dans « Luceafarul » de Mihai Eminescu 


L’élément principal de l’interprétation qu’on propose est 
l’argumentation pour une nouvelle compréhension du sens profond 
du poeme, a la place de la these allégorique du génie mal compris, 
these réductive et deformante, qui, par une longue histoire, a 
domine et domine encore, obstinément, sur la réception et l’inter- 
prétation du célèbre poeme. 

Concernant «le destin du génie sur terre », qui est lésé par 
l’incompréhension de la fille, thèse conforme à une série de 
croyances et à une certaine mentalité, soit temporairement circon- 
scrite, soit durable (il y a une manière romantique pour considérer 
le monde), l’étude envisage de montrer qu’une telle mentalité peut, 
pourtant, changer son accent de signification, dans une autre 
dominante, une autre mentalité, tout aussi durable que la vision 
romantique. 

Donc, de l’image d” « inaccessibilite et incompatibilité » qui 
retrace la condition du génie vivant parmi les hommes, comme 
éloignement pareil à celui entre ciel et terre, la signification ma- 
jeure se forme dans une dualité constitutive de la nature même du 
génie, condition qui est inscrite dans le poème comme devenir, de 
Luceafärul vers Hypérion, à savoir, d’une entité créée et excep- 
tionnelle le génie devient un immortel de l’esprit (ou plutôt il le 
découvre). 


H. ermeneutică, 
teoriile (re)lecturii 


(Su)Râsul lui Eminescu 


Puiu IONITA 
(puiu_ionita@yahoo.de) 


Fapt psihologic sau categorie estetica, sentiment reconfor- 
tant sau deficiență morală, râsul este o prezență inevitabilă in 
viata şi în opera unui autor. Cum şi cât a râs Eminescu, ce 
pondere are râsul în creaţia lui, ce dimensiune artistică a dat el 
râsului? — iată câteva chestiuni la care vom încerca să răspun- 
dem în cele ce urmează. 

Din bogatul material pe care ni-l pune la dispoziție 
literatura biografică se distinge chipul unui tânăr mai totdea- 
una dus pe gânduri, absorbit de proiecte idealiste şi răpit de 
elanuri metafizice, un visător care frecventează societatea cu 
circumspectie şi condescendenta, având aerul că orice anturaj 
îl indispune şi că singura ambiantä pe care o pretuieste este 
singurătatea. 

Eminescu avea umor, în limitele naturaletei şi ale bunu- 
lui-simt, iar acest umor purta adesea marca spontaneitatii şi a 
candorii copilăreşti. Teodor Ştefanelli, coleg al poetului atât la 
Cernăuţi cât şi la Viena, îşi aminteşte că, la liceul din Cernăuţi, 
Eminescu „era vorbaret şi vioi ca mai toţi colegii săi şi avea 
un veşnic surâs pe buze, afară doar când nu ştia lecţia”. Acest 
surâs, ingenuu şi dezinvolt în tinereţe, dar întunecat şi amar la 
maturitate, va rămâne emblema personalității sale. Acelaşi 
Ştefanelli ne spune că şi mai târziu, aflat la studii în capitala 
Imperiului, Eminescu „râdea adese, cu o naivitate de copil, de 
făcea să râză şi ceilalți din societatea lui, iar când vorbea prin 


! Teodor Ştefanelli, Amintiri despre Eminescu, Editura Junimea, laşi, 
1983, p. 65. 

ras, glasul său avea un ton deosebit, un ton dulce, molatic, ce 
ti se lipea de inima’”. Era un râs al bucuriei şi al plenitudinii, 
neumbrit inca de grijile neinduratoare ale vietii. 

Desi gusta ludicul si se inveselea de glumele bune, inte- 
ligente, Eminescu avea un fond melancolic si prapastios care 
determina in manifestările sale o inadecvare la real de factură 
donquijotescă. Stefanelli îşi aminteşte că, într-o seară, mergând 
cu Eminescu pe străzile Vienei, a pus pe fugă un vagabond 
care atacase două doamne. Gestul cavaleresc a fost răsplătit de 
îndată, căci doamnele invitară acasă pe binefăcători. În lumina 
somptuoaselor încăperi, se văzu că una dintre suavele lor 
gazde era de o frumuseţe ireală — avea pielea albă, părul de aur 
şi ochii de un albastru fermecător. Eminescu rămase înmărmu- 
rit. După ce ieşiră, îi spuse lui Stefanelli că această frumuseţe 
tulburătoare, care nu e alta decât Ileana Cosânzeana din închi- 
puirea lui, îl înspăimântă. Tânăra se chema de fapt Eliza, era 
văduvă şi dornică să-şi petreacă timpul în mod agreabil. 
Invitatia se repetă de mai multe ori, iar tinerii studenți reveniră 
însoțiți de mai mulți camarazi. O dată, când societatea era 
destul de numeroasă, cineva propuse un joc al declaraţiilor de 
dragoste, pentru a se înviora petrecerea. Urmară tot felul de 
declarații hazlii, care înveseliră copios asistența. Numai 
Eminescu făcu excepţie: îngenunche în fata ființei adorate şi i 
se adresă emoţionat şi patetic. Exaltata şi poetica sa declaraţie 
contrarie pe tovarăşi, dar impresionă pe amfitrioană, care se 
arătă plină de gratitudine. 

La „Junimea”, unde întâlnea o companie cu maniere alese 
şi cu pretenţii de cultură, Eminescu nu se simţea în largul lui. 
Suporta cu greu condescendenta lui Carp şi ironiile lui Panu, 
sarcasmele lui Pogor şi observațiile insidioase ale unor Gane 
sau Lambrior, soldate adesea cu un val de ilaritate amplificat 
de manifestările zgomotoase ale „caracudei”. Staruinta comili- 
tonilor în a provoca veselia generală, iscusinta lor de a trans- 
forma o chestiune serioasă într-un lucru de şagă îl mâhneau 
adânc pe poet. Într-o scrisoare trimisă din Bucureşti, el îl 
instiinteaza pe lacob Negruzzi că ceea ce l-a oprit la un mo- 


? Ibidem, p. 87. 

ment dat să mai publice în „Convorbiri literare” a fost tocmai 
râsul cu care era întâmpinată poezia sa’. 

Ironia şi spiritul corosiv erau specialitatea casei la ,,Ju- 
nimea”. Eminescu se lăsa uneori contaminat, alteori folosea 
acelaşi ton şi acelaşi limbaj (care nu-i era propriu), numai 
pentru a se apăra. Aşa se explică unele versuri caustice sau in- 
decente găsite printre manuscrisele sale. 

Fire introvertită şi spirit contemplativ, poetul prefera 
tovărăşiei stânjenitoare a junimiştilor solitudinea odăii sale şi, 
rănit de bunăvoința lor batjocoritoare, medita grav pe tema 
rasului: „Om de spirit — nota el în Fragmentarium — e cel 
care-n fundul inimei lui râde de toţi şi de toate. Om de geniu e 
cel ce râde de el însuşi. De aceea un geniu nu poate fi rău, pe 
când un om de spirit e totdeauna rău”. Aşadar, omul de spirit 
râde din răutate (opinie apropiată de cea a lui Platon, care 
crede că deriziunea e motivată de invidie), în timp ce geniul, 
în noblețea lui inerentă, are față de semeni o atitudine iubi- 
toare (citim în subtext ideea lui Goethe că „geniul e cel mai 
îndatorat dintre oameni”). 

Punerea ecuaţiei râsului în termeni morali trădează o anu- 
mită suferință, cauzată probabil de dispoziția enormă pentru 
deriziune a confratilor. Râsul nu e la Eminescu pandant psiholo- 
gic sau armă socială, nu e resentiment prin care să relationeze 
cu ceilalți. Pentru a râde nu are nevoie de companioni — el râde 
de sine, cu sine şi pentru sine, râsul fiind astfel o formă de cu- 
noastere, de interiorizare. 

Eminescu frecventa „Junimea” pentru că acolo găsea un 
mediu intelectual care îl stimula, un auditoriu lucid şi compe- 
tent, în măsură a recepta critic ceea ce el crea în singurătate. Îl 
irita însă transformarea spiritului critic în manie critică, 
bascularea între lucrurile serioase şi cele ridicole, înlocuirea 
tonului grav cu persiflarea. Că nu-i avea la inimă pe junimişti 
aflăm, de pildă, de la Gheorghe Panu: „Eminescu — relatează 


3 G. Călinescu, Viaţa lui Mihai Eminescu, Editura Minerva, Bucu- 
reşti, 1986, p. 225-226. 

4 Mihai Eminescu, Fragmentarium, Editura Ştiinţifică si Enciclope- 
dică, Bucureşti, 1981, p. 53. 

cronicarul «Junimii» — s-a separat devreme de noi, ducându-se 
singur. Rar mergea în tovărăşia noastră, mai ales tovărăşia 
mea nu-i plăcea, din cauza spiritului meu zeflemist. Eminescu 
era şi el în momentele lui bune vorbäret si glumet, deşi 
întotdeauna cu o umbră de melancolie, însă nu admitea glumă 
asupra credințelor şi convingerilor sale”. Când a apărut însă 
Creangă, pe care l-a cunoscut în calitate de revizor şcolar şi 
apoi l-a introdus la „Junimea”, Eminescu s-a ataşat atât de tare 
de el, încât au devenit nedespärtiti. „Eminescu — povesteşte 
Gheorghe Panu — a fost cuprins deodată de o mare dragoste 
pentru Creangă. (...) Legătura se stabili astfel, încât pe urmă 
mai nimeni nu mai văzu pe Eminescu fără Creangă şi pe 
Creangă fara Eminescu: amândoi veneau la «Junimea», amân- 
doi ieşeau de la «Junimea» (...) Ce vorbeau între ei? (...) 
Creangă istorisind poveşti din bătrâni şi de la ţară, Eminescu 
făcând teorii metafizice şi croind visuri cum ar trebui să fie 
poporul român. Se înțelegeau, cum se zice, ca gâsca cu rata; îi 
uneau aceleaşi aspirații”. 

Despre felul în care se distribuiau în viata poetului buna 
dispoziţie sau tristețea depune mărturie corespondenţa sa, un 
tip de discurs aflat la interferența dintre document şi ficţiune şi 
unde sinceritatea trăirii nu e lipsita de intenţie estetică. Epis- 
tolarul nu foarte voluminos care s-a păstrat ni-l înfăţişează pe 
poet în nuditatea zbuciumului său existențial, rarele momente 
în care era destins sau bine dispus având un caracter fulgurant 
şi circumstantial. 

În scrisorile către amici, apar irizări de voioşie care 
contrastează până-ntr-atât cu tonul grav, pesimist al întregului, 
încât rolul lor pare mai degrabă a fi unul de captare a 
bunävointei destinatarului decât de descărcare a tensiunilor 
psihice ale expeditorului. Umorul fin şi destul de vag ce 
pluteşte peste rândurile amicale tin mai mult de o familiaritate 
colegială devenită registru stilistic decât de izbucnirea spon- 
tană a unui sentiment de satisfacție. Dacă e vreo satisfacţie în 


5 Gh. Panu, Amintiri din „Junimea ” din Iaşi, vol. I, Editura Minerva, 
Bucureşti, 1971,p. 101. 
° Ibidem, p. 170-171. 

sufletul epistolierului, atunci aceea este una pur estetică. Aşa 
se întâmplă, de pildă, în scrisoarea adresată lui Caragiale şi lui 
Ronetti Roman’, unde tonalitatea ironică este indusă, ba chiar 
cerută imperios, de adresanti, a căror desfatare are şi scopul 
practic de a-i îndupleca să expedieze un răspuns. Scrisoarea e 
savuroasă şi probabil că îi va fi bine dispus pe primitori, deşi 
nu era lipsită de subtile împunsături: „De la voi am aflat (...) 
că Vodă Carol e ales rege al bulgarilor şi împărat al turcilor, că 
se va muta în curând la împărăție la Țarigrad şi Caraiale va fi 
numit acolo ministru a tuturor mascaralelor din Tara turceas- 
că”, Ironia şi aluzia sunt asociate uneori cu invenţia lexicală 
şi cu jocul de limbaj: „Fiindu-mi teamă că, de lene şi de frică 
de cheltuială mare şi ruină, nu veţi merge nici unul să 
cumpăraţi marcuta (vedea-v-aş la Märcuta), vă trimit una de 
cincisprezece bani, ca să-mi scrieţi o scrisoare. // Tu, Ronetti 
Roman, s-o scrii, că eşti mai priceput şi tu Caraiale să pui 
degetul în loc de iscălitură şi să se spuie acolo în scrisoare 
cum vă mai merge, cum stă ţara, lumea şi politica, şi despre 
iubitul meu Rosetache Alias Berlicoco să-mi scrieţi dacă tot 
mai e tare şi mare în satul lui Cremine şi alte chitibusuri 
asemine””. Aceasta e singura scrisoare a poetului in care jovia- 
litatea e dominantă, fie că o înţelegem ca trăire nemijlocită, fie 
ca modalitate estetică. Însă situaţia în care se găsea poetul în 
vara lui 1878 nu era tocmai înveselitoare, căci conducerea 
„Timpului” îl trimisese într-un fel de exil la Floreşti, judeţul 
Dolj, din cauza virulentei cu care atacase guvernul liberal în 
chestiunea Basarabiei. Nu numai că de două luni era rupt de 
lume şi lipsit de bani, dar era pus să traducă un text ce nu-i 
dădea nici o satisfacție. În aceste condiţii, reactivarea amicitiei 
cu cei doi scriitori avea şi scopul practic de a primi informații 
despre mersul lucrurilor. Un anume sentiment de mâhnire 
nostalgică răzbate totuşi din text şi e trădat de insistența cu 


7 Formula de adresare fixează de la început coordonatele comice ale 
discursului: „Măi oameni buni, Caraiali şi Ronetti Roman”. 

8 M. Eminescu, Opere, vol. III, ediţie îngrijită de D. Vatamaniuc, 
prefață de Eugen Simion, Editura Univers Enciclopedic, Bucureşti, 1999, 
p. 718. 

” Idem. 

care exilatul implora vesti (,,scrieti-mi ...orice, numai scrieti, 
să văd că trăiesc in lume”). Stilul compozit care amestecă 
ironia lui Caragiale cu umorul lui Creangă, vocabularul cult cu 
graiul popular şi verbiajul muntenesc cu expresia moldove- 
nească arată că râsul eminescian tine aici mai mult de artefact 
decât de faptul însuşi. 

Asemenea amplitudini joviale nu mai găsim în alte 
scrisori, ci numai sporadice îndemnuri la râs pierdute printre 
amabilitati reţinute şi oftaturi neliniştitoare. Lui Slavici, care il 
chema la Bucureşti, îi scrie dezamăgit că nu are bani şi că îl 
„încurcă marile-i bagaje inutile (cărți, manuscripte, ciboate 
vechi, lăzi cu şoareci şi molii, populate la încheieturi cu 
deosebite naţionalităţi de ploşniţe”!”. Pe Chibici îl roagă, din 
sanatoriul din Ober-Dôbling, Viena (în ianuarie 1884), să aibă 
grijă de „cărțile şi lada” lui, rugăminte reînnoită câteva luni 
mai târziu din laşi („„ar fi bine dacă tu ai păstra încă câtva timp 
aşa-numita mea ladă”!!) şi însoţită de o constatare deznă- 
dăjduită, la capătul căreia autopersiflarea se dizolvă într-un 
pesimism fără leac: „Sănătatea mea scârtâie întruna ca o 
moară de mult stricată, ba poate ireparabilă. Săptămâna 
aceasta am avut friguri şi dureri de cap; cât despre picioare — 
ele sunt într-o stare aşa de plâns, precum erau în Bucureşti. O 
tristă iarnă mă aşteaptă si o tristă viaţă”. Dintr-un alt sana- 
toriu, de data aceasta de lângă Odessa, pe unde l-au purtat de 
asemenea neînduratele boli, încearcă a obţine de la Burlă (12 
august 1885) şi de la Novleanu (15 august 1885) promisiunea 
trimiterii celor o sută de ruble trebuitoare pentru drumul de 
întoarcere. Mici tentative de destindere a fruntii prea adânc 
brăzdate de gânduri („iar de nu le veţi trimite [rublele] vor 
îngriji cinovicii ruşi pentru mine în vro încăpere a onorabilei 
politi”, „vă rog dară să nu mă uitaţi în mâna pravoslavnicei 
politii, poate nici n-aşteaptă altceva decât să puie mana pe 
biata mea piele, bortilită de bube şi de boale”) sfârşesc înecate 
în apa neliniştii şi a singurătăţii: „Vântul şi valurile lacului, cu 


'° Ibidem, p. 874. 
1! Ibidem, p. 732-734. 
12 Idem. 

freamătul lor neîncetat, iată singurul acompaniament al zilelor 
şi nopţilor, cari se scurg uniforme şi monotone ca bătăile unui 
ceasornic de pärete”!?. 

În corespondenţa lui Eminescu un loc aparte îl ocupă 
scrisorile de dragoste. Celor paisprezece epistole destinate 
Veronicăi Micle din Ediţia Perpessicius li s-au alăturat de 
curând alte nouăzeci şi trei, o adevărată mină de aur pentru 
istoria şi critica literară. Culori şi nuanţe inedite vin să com- 
pleteze astfel un autoportret care oricum nu va reuşi să redea 
întreaga bogăţie sufletească a poetului şi întregul adevăr al 
fiinţei sale. 

Lectura acestor scrisori de dragoste semnate de Eminescu 
lasă impresia unui destin nefericit, înseninat pe alocuri de 
iluzia unei iubiri care, în loc să-l aline, i-a sporit şi tristeţea şi 
singurătatea. Cât râs a încăput aici, câtă bucurie adevărată, 
câtă încredere — e uşor de observat. Dacă desfacem fundele 
roz ale epitetelor şi ferim străveziile văluri hiperbolice găsim 
aceeaşi nemângâiere şi aceeaşi suferință, acelaşi sentiment al 
pustiului şi al zădărniciei. Vorbe dulci şi diminutive şăgalnice, 
izvodiri vesele şi apelative ludice înviorează grăbitele „şiruri” 
prinse în jocul nevinovat al iubirii: „Veronică”, ,, Veronicutä”, 
„Nică”, ,,Nicuta”, „Cuţă”, ,pototoni”, ,,potico”, „mică”, 
„micule”, „minunică”, „fetiţă”, „moţi”, „momoţ”, ,momotel”, 
mata”, „mot mititel si drăgălaş”, „dragul meu bobocel 
motat”, „dulcea mea păsărică”, „petite, charmante bouche”, 
„măi ramură de liliac”, ,, Veronicuta siratä şi cocheta şi usuricä 
şi popotica” ş.a.m.d. 

Când relaţia nu se clatină, tonul e flatant, împăciuitor şi 
rareori ironic sau autoironic: „Ştiu că în mintea ta cată să fi 
roind o sumă de epitete rele asupra nevrednicei şi ticăloasei 
mele persoane şi cu toate că ştiu astea îndrăznesc a-ţi cere 
iertare şi a-ţi săruta mânuşiţa”!?. Alteori ironia împrumută o 
notă ceremonioasa: „De-atunci intru paj şi cavaler server pen- 


15 Ibidem, p. 717. 

'4 Dulcea mea Doamnă/Eminul meu iubit, Corespondenta inedită 
Mihai Eminescu — Veronica Micle, ediţie îngrijită, transcriere, note şi pre- 
faţă de Christina Zarifopol-Illias, Editura Polirom, Iasi, 2000, p. 55. 

tru perpetuitate in suita M. Sale Doamnei Veronica, supus ca 
un câne si înamorat ca un cărăbuş”!”. Printre dezmierdări si 
jurăminte exaltate răzbat blesteme şi cugetări pline de năduf: 
„Aştept telegramele Havas ca să scriu iar, să scriu de meserie, 
scrie-mi-ar numele pe mormânt şi n-aş mai fi ajuns să trăiesc. 
Căci a suferi atât pentru ce? pentru ca să te nefericesc şi pe 
tine, pentru ca şi pe tine să te atrag în adâncimea mizeriei mele 
sufleteşti, a suferi atât nu este nici drept, nici are vreun 
scop”. Iubirea este pentru poet o compensație, o evadare din 
ura generală care îl înconjoară şi pe care singur a provocat-o 
(„sunt nepractic, sunt peste voia mea grăitor de adevăr, multi 
mă urăsc şi nimeni nu mă iubeşte afară de tine”!’), însă fondul 
său sufletesc tinde să o întunece ( „şi eu aş vrea să-ţi scriu 
senin micule, nu rău şi abrupt, nu turbure”!5). Eminescu iubea 
tragic şi deznădăjduit. Veronica era pentru el un zâmbet, 
adesea dureros, în mijlocul unei lumi ostile şi hidoase: 
„Această unică gândire, care e izvorul fericirii şi lacrimelor 
mele, această unică simtire care mă leagă de pământ e totodată 
şi izvorul îngrijirilor mele. // Veronică dragă, n-am fost noi doi 
foarte fericiţi într-o lume în care fericirea nu poate exista?”!%. 
Momentele de paroxism sunt marcate de accente paradoxale, 
oximoronul devenind, ca şi în Odă (în metru antic), figură 
predilectă: „De-ai cunoaşte această mizerie sufletească care 
(sic) mă roade, dacă ai şti cu câtă amărăciune, cu câtă neagră 
gelozie te iubesc, nu mi-ai mai face imputarea că nu-ţi scriu 
uneori o vorbă de amor. În acel moment te-aş săruta, te-aş 
dezmierda, dar te-as ucide totodată”. 

Cât de adânc şi de copleşitor era sentimentul iubirii în 
sufletul poetului putem deduce din statornicia lui şi din 
candoarea care l-a însoţit. Proiectia acestui sentiment însă şi 


'5 M. Eminescu, Opere, vol. III, ediţie îngrijită de D. Vatamaniuc, 
prefață de Eugen Simion, Editura Univers Enciclopedic, Bucureşti, 1999, 
p. 823. 

15 Dulcea mea Doamnă... p. 40. 

7 Ibidem, p. 65 

'8 Ibidem, p. 42. 

'° Ibidem, p. 32. 

2 Ibidem, p. 158. 

angajarea lui ontologică par a fi dobândit o importanță mai 
mare decât sursa care l-a produs: „Sunt atât de trist şi e atât de 
deşartă viaţa mea de bucurii, încât numai scrisorile de la tine 
mă mai bucură. A le suspenda sau chiar a rări scrisorile tale 
m-ar durea chiar dacă n-ai mai iubi””!. Receptată adesea în 
concretetea ei adorabilă („te sărut pe gât, şi după cap şi pe 
obrajii amândoi şi (...) pe gură şi mânutele şi la coate si pe 
umăr”), femeia iubită apare uneori ca un prototip, ca o 
imagine coborâtă din sfera idealitätii („d-ta erai o idee în capul 
meu si te iubeam cum iubeşte cineva un tablou”). 

Scrisorile către Veronica publicate de Editura Polirom în 
anul 2000 adaugă epistolarului eminescian o suprafață ineva- 
luabilă. Dacă amintim şi recent publicatele note de urmărire 
provenite din arhivele poliției secrete austro-ungare, atunci 
avem motive să vorbim despre o nouă etapă în cercetarea 
biografiei lui Eminescu. În vreme ce istoricii literari întârzie 
tranşarea unor chestiuni controversate precum boala şi moar- 
tea poetului, problema care se pune este dacă aceste documente 
pot modifica percepția deja încetăţenită. Ne apare Eminescu 
altfel, acum, după noile informații privind viaţa şi moartea lui? 
Drept răspuns, am putea invoca opinia lui Proust din Contre 
Sainte-Beuve, şi anume că, pentru a cunoaşte cu adevărat un 
autor, nu avem nevoie de investigații amănunțite cu privire la 
viata lui, căci eul său profund se dă întreg în operă. Eminescu 
a trăit cum a scris, iar fiinţa lui intimă trebuie căutată în operă, 
nu în altă parte. E un adevăr ce priveşte pe orice autor şi actul 
scrisului în general. El devine şi mai evident în cazul lui 
Eminescu, al cărui crez poetic se plasează în paradigma 
romantică, potrivit căreia eul este principiul creator al lumii. 
Pentru orice poet romantic natura e un sentiment, iar nu un 
obiect descris cu mai mare sau mai mică exactitate. Lumea 
creată de el nu e o reflectare fidelă a ceea ce cade sub simțuri, 
ci o proiecție a interioritatii. Universul operei este un univers 
simbolic născut dintr-o viziune asupra lumii ce scapă determi- 


21 Ibidem, p. 66. 
22 Ibidem, p. 136. 
3 Opere, vol. III (Vatamaniuc), p. 812. 

natiilor precise ale realului, iar eul liric, organizatorul acestui 
întreg, este o entitate misterioasă pe care nu o pot explica nici 
datele biografice si, de la un punct incolo, nici opera. 

Chiar intr-o scrisoare, unde dimensiunea estetica ori lip- 
seste, ori e subordonata celei utilitare, faptul brut trebuie sa 
treaca prin limbaj pentru a deveni text, ceea ce conduce la o 
distorsionare ori chiar la o falsificare a mesajului. Apoi, actul 
scrisului atârnă oricum de o sumă de imponderabile, între care 
unele tin de natura abisală şi imprevizibilă a subiectului. Cat 
adevăr spune o epistolă despre cel ce o scrie e o chestiune care 
l-a preocupat şi pe Eminescu. Astfel, în scrisoarea către Iacob 
Negruzzi din 11 februarie 1871, el pune chiar problema rapor- 
tului dintre subiect şi obiect în ecuaţia epistolară admițând 
rolul hotărâtor al eului auctorial în încercarea de a transforma 
trăirea în discurs: „Dacă o epistolă ar fi să fie expresiunea mai 
mult ori mai putin clară in care se află un om când scrie, 
atunci aş avea multe de spus; mai ales că fiecare din noi e un 
organ central care-şi asimilează într-un moment toate întâm- 
plările lumii care-i vin la cunoştinţă”. Cu alte cuvinte, în 
actul scrisului trebuie avut în vedere procesul evolutiv de la 
faptul de viata, la reprezentare şi apoi la expresie. Una este tră- 
irea ca atare, alta reflectarea ei în conştiinţa autorului şi altceva 
forma verbală trecută prin toate constrângerile limbajului. 

Pe de altă parte, paginile intime ale scriitorilor (jurnale, 
scrisori) au o finalitate estetică indiscutabilă. Autenticitatea 
rămâne în cazul acestor scrieri un deziderat, o intenţie greu de 
realizat, câtă vreme vorbim despre autori pentru care literari- 
tatea textului este ceva firesc. Jurnalele lui Baudelaire, Julien 
Green sau Cesare Pavese ca şi corespondența lui Proust, ca să 
alegem doar câteva exemple, arată că un scriitor trece nespus 
de uşor de la funcția referentiala la funcţia poetică a limbii. 
Jurnalul şi scrisorile lui Kafka sunt opere de imaginaţie şi nu 
surse biografice. Documente, da, dar documente existenţiale, 
ca întreaga lui operă, iar nu informaţii privind diversele 
circumstanţe ale nefericitei sale vieţi. Ce sunt scrisorile lui 
Eminescu? Mici poeme adresate femeii pe care o iubea. Unde 


4 Ibidem, p. 838. 

să-l căutăm pe adevăratul îndrăgostit: în poezii sau în scrisori? 
— e o falsă problemă. Dacă poezia Atat de fragedă a fost inspi- 
rată de Veronica sau de Mite nu are nici o relevanţă. Esentialul 
e că ea a fost scrisă. De prea multe ori critica literară a căzut în 
ispita biografismului, alterând mesajul şi vulgarizând opera. E 
drept că sunt şi cazuri în care cercetarea biografică a ajutat la 
păstrarea dreptei măsuri, corectând erori flagrante de inter- 
pretare. Anecdotica literară însă continuă să facă rău operelor 
şi prin simplul fapt de a coborî comentariul la un nivel deri- 
zoriu şi oricum irelevant. În Scrisoarea I, poetul însuşi antici- 
pează efectele păgubitoare ale acestui tip de demers: „Ei vor 
aplauda desigur biografia subţire / Care s-o-ncerca s-arate că 
n-ai fost vreun lucru mare, / C-ai fost om cum sunt şi 
dansii...””°. 

Corespondenta lui Eminescu ar trebui privită cu prudență 
în latura ei documentară şi cu mai mult interes în cea literară. 
Pe lângă imperativul comunicării unor date imediate către 
diverşi destinatari, scrisorile poetului reprezintă şi un exerciţiu 
stilistic, dar şi o descărcare a tensiunilor nervoase, ceea ce 
presupune exprimarea unei game largi de sentimente. Între 
acestea şi râsul, care, atât cât este, e complezent şi îndatoritor, 
spontan ori elaborat cu scop estetic, dar oricum destul de amar 
pentru a trăda nu buna dispoziţie, ci tribulatiile cugetătorului 
solitar şi deznădejdile muritorului încercat de toate durerile 
vieţii. Tot într-o scrisoare, de data aceasta adresată lui A.D. 
Xenopol, poetul îşi explică fondul de iremediabilă gravitate 
care face ca râsul să pară un adaos inoportun şi neconvingător: 
„Eu am moştenit prin ereditate o tristeta pe care nu pot să mi-o 
explic şi care, educată din când în când c-un optimism însufle- 
tit de paginele märete scrise cu sângele său de nobilul popor 
românesc, mă îndeamnă să urc calvarul vietei mai uşor”. 

În opera eminesciană râsul îmbracă forme diverse, de la 
zâmbetul inocent la surâsul trist, melancolic, de la ilaritatea 
dezinvoltă la deriziunea sarcastică, de la umorul fin, bine- 


25 M. Eminescu, Opere, vol. I, ediţie îngrijită de Perpessicius, Editura 
Vestala / Saeculum I. O., Bucuresti 1994, p. 134. 
25 M. Eminescu, Opere, vol. III (Vatamaniuc), p. 883. 

voitor la satira necruțătoare, de la autoironia amară la râsul 
batjocoritor şi resentimentar. 

Când vorbim despre comicul eminescian ne gândim în 
primul rând la un segment specializat al operei sale, şi anume 
la comedii. Ceea ce găsim aici nu sunt însă piese închegate, ci 
doar nişte încercări, exersări într-un gen mai putin familiar, 
fragmente disparate care pot fi judecate mai mult după intenţie 
decât după realizare. Aşa-numitele „comedii” sunt nişte pro- 
iecte ratate şi aparțin unui gen literar în care poetul nu a 
excelat, deşi legăturile lui cu teatrul au început încă din 
adolescenţă. Fire introvertită şi structură eminamente poetică, 
Eminescu a scris un teatru impregnat de lirism, regulile stricte 
ale spectacolului dramatic fiind neglijate în cazul tuturor 
speciilor abordate. Proiectele comice relevă inaderenta poetu- 
lui la problemele teatrului în general şi la exigenţele comediei 
în special. Fragmentele reunite sub titlul Minte şi inimă 
constituie o parodie la un episod din liada, acelaşi care i-a 
inspirat lui Shakespeare Troilus şi Cresida. Elementele de 
certă modernitate (tenta parodică, referintele metatextuale, co- 
mentariul) contrastează cu schematismul intrigii, inconsistenta 
personajelor şi limbajul grosier. Acesta din urmă, care amin- 
teşte de piesele lui Alecsandri, e sursa principală a comicului. 
„ANA: Bun, frumos! Dă-i înainte, suduie ca un muscal! / 
MUTI: Singură ai spus matale că Homer îi natural / Si ne-ai 
zis să spunem toate aşa precum se grăieşte”. Efectele comice 
sunt căutate în exprimarea locutionala şi în tăietura neaoşă a 
cuvântului mustind de toate sevele arhaice şi populare: „Pace? 
Da’ cunoşti mosnegii? / Scârtâiesc neîncetat / Ba-i bătrân, ba 
n-are vreme / Să te ducă la primblat. // De faci muzică el 
cască, / Dacă râzi el e ursuz, / Să vorbeşti de orice-i voie / Da’ 
nici gura nu-i auzi. // Când s-apropie — drăguță / Fată! — funia 
de par / Atunci — chin. Moşneagu-ntruna / Scârtâieste ca un 
car”. Comedia este o haină de împrumut şi autorul o poartă 
stingherit. Când însă versurile iau o turnură sentimentală sau 
gravă, poetul redevine el însuşi, îndepărtându-se de modelul 
deriziunii paşoptiste. În rest, aceleaşi probe de virtuozitate 
prozodică, aceeaşi bufonerie forțată, acelaşi ridicol rezultat din 
exploatarea excesivă a onomasticii (Muti, Bibi, Pepelea, 

Haplea, Strolea, Ermolachie Chisälitä, Baba Cassandra, Gogu, 
Napoleon Pătlăgică, Pavel Intentationem). Mai împlinit pare a 
fi râsul în proiectul intitulat de editor Județul împăratului. 
Veniti cu jalba în fata autorităţii imperiale, eroii nu reuşesc să 
fie decât incoerenti: se crămăluiesc, se ceartă „PEPELEA: Taci, 
mă! STROLEA: Iaca tac.”), folosesc stereotipul (,,STROLEA: 
O babă”) şi anacolutul (,,ERMOLACHIE: De vreme ce toată 
cinstea şi toată închinăciunea a se da împăratului de Dumne- 
zeu este prorocit, iar noi având pricină la Domnie, iată ni s-a 
luminat şi cădem în genunchi — iată nici nu ştie glasul nostru 
să vadă şi urechile să vorbească de mărire ca aceasta ca şi 
care, decât care nu se mai află Împärätiile Voastre şi nici mă 
uimesc dacă nu văd decât toate cele care de care şi iaca că nici 
nu ştiu ce să zic...”). 

În manuscrisele poetului s-au găsit şi reflecții asupra 
categoriei estetice a comicului. Astfel moftul, „cea mai comică 
noţiune românească”, este explicat ca „antiteză neîmpăcată, 
şi-n sine atât de ridicolă, dintre aparinta esterioara şi fondul 
intern”, iar comicul este văzut ca mimetic, opus imaginaţiei 
şi poeziei: „A-l batjocori pe altul batjocorindu-se pe sine. — E 
vorba să fie... martor — Vorbă înapoiată, indirectă. A pricepe 
rău metaforele. A-l aduce pe unul de desperare esplicându-i 
rău şi tendentios metaforele””. Interesant este că prostia apare 
tot ca obtuzitate la metaforă, ceea ce poetul numeşte „caracter 
de prost”, fiind definit drept „luarea metaforelor ad litteram... 
mod de a se convinge dobitocesc — Staruinta într-o neghiobie 
— Neluminarea — Ura mică manifestată în lucruri mici de 
tot”. Legând comicul de prostie, răutate şi inadecvare la 
metaforă, Eminescu se situează într-o descendență platonică şi 
aristotelică. Se ştie că, în dialogul Philebos, Platon asociază 
râsul cu invidia — „omul invidios se bucură de necazurile celor 
din jur” (48b) —, primul sentiment survenind ca o compensație 
fata de neplăcerea provocată de cel de-al doilea: ,,Rationa- 
mentul cere deci ca noi, când râdem de prietenii ridicoli, să 


27 Ibidem, p. 976. 
28 Idem. 
© Idem. 

amestecam plăcerea cu suferința, prin aceea că amestecăm 
plăcerea cu invidia. Căci s-a admis de mult că invidia este o 
suferință a sufletului şi râsul este o plăcere. Or, se vede că am- 
bele există simultan în asemenea situaţii” (502). E cunoscut, 
de asemenea, faptul că Aristotel considera comedia ,,imitatia 
unor oameni neciopliti” şi o plasa alături de creaţiile iambice 
în ramura „grosolană” şi „muşcătoare” a poeziei, în antiteză cu 
epopeea şi tragedia care alcătuiesc ramura ,,nobilä”*". 

Proza eminesciană este de asemenea poetică, urmând 
deopotrivă dispoziţia interioară a autorului şi tradiția esteticii 
romantice. Gravitatea funciară a autorului este întreruptă şi de 
data aceasta de mici insertii umoristice prin care naratorul 
încearcă să câştige bunăvoința cititorului. De exemplu, în ca- 
zul basmelor în proză (Frumoasa lumii, Borta vântului, Finul 
lui Dumnezeu), întâlnim un umor țărănesc ce face parte din 
ceremonialul povestirii, modelul fiind, desigur, cel al basmului 
popular (,,Poveste, poveste, da’ eu nu-s de pe când poveştile, 
eu sunt de mai încoace, da” m-am dus într-o zi la soacră-mea 
ş-am găsit un sac de poveşti şi venind acasă l-am scăpat jos şi 
s-o despicat sacul, şi de-atunci s-o împlut lumea de poveşti 
ş-am învăţat ăi eu una si t-o spun d-tale”). Apoi, pe lângă 
texte austere de profundă vibrație metafizică sau patriotică 
(nuvelele Sărmanul Dionis şi Avatarii faraonului Tla, respec- 
tiv romanul Geniu pustiu), descoperim şi interstitii comice, 
cum ar fi fragmentele intitulate Părintele Ermolachie Chisalita 
şi S-a întâmplat în vremea mea. Preotul Ermolachie Chisalita 
este protagonistul unei mici nuvele burleşti alături de alti doi 
eroi de aceeaşi teapă, dascălul Pintilie Buchilat şi pălimarul 
Nicodim Parpalac. Portretele celor trei au dimensiuni ironice 
şi caricaturale. Începând cu numele şi continuând cu ţinuta 
vestimentară şi gesticulatia, totul trădează un contrast puternic 
între ceea ce pretind a fi eroii şi ce sunt în realitate. Prestaţia 


n Platon, Philebos, traducere de Andrei Cornea, în Opere, vol. VII, 
Editura Ştiinţifică, Bucuresti, 1993, p. 70-73. 

3! Aristotel, Poetica, studiu introductiv, traducere şi comentarii de 
D.M. Pippidi, Editura Academiei Republicii Populare Române, București, 
1965, p. 58-59. 

3? M. Eminescu, Opere, vol. III (Vatamaniuc), p. 1131. 

lor in Casa Domnului este de-a dreptul scandaloasa: Popa 
suduie in altar bolmojind rânduiala, dascălul silabiseste cu 
greu cantarile incurcand glasurile, iar palimarul doarme in 
strană şi cântă prin somn. Într-o scenă grotescă, utrenia sfar- 
şeşte cât se poate de prost: antereul lui Buchilat ia foc, Parpa- 
lac se trezeşte urlând ca un apucat şi amândoi se năpustesc 
afară încuind usa şi vestind sătenii că diavolul e în biserică. 
Parodiei i se asociază în mod firesc dezeroizarea, căci prota- 
goniştii se comportă ca nişte veritabili antieroi. Salvat în cele 
din urmă de un viteaz cavaler autohton (,,cojocul spânzura 
până-n pământ şi căciula sămăna un stog de fân pe-un cap de 
curcan”), Ermolachie îşi varsă năduful asupra dascălului: „A! 
Zi! tu, zavistnicule, ai tras clopotul ca să vie oamenii să mă 
bată! Ei, stai, mări, las” că ti-oi da eu. Poc! Si zi, eu la dracu, 
ai? Da-i!!... Ei! las’ ca ti-oi da eu tie pe dracu. Poc!” 
Problema pe care ne-o punem in fata acestor pagini de 
critică a moravurilor este dacă Eminescu vizează aici religia, 
dacă nevrednicia unor slujitori ai altarului poate fi înțeleasă ca 
un blam la adresa religiei în general. Argumente în favoarea 
unui răspuns negativ sunt mai multe. În primul rând, istoricii 
literari ne dezvăluie că un anume anturaj camaraderesc şi cu 
deosebire ludic a inspirat această nuvelă, iar nu sentimente 
antireligioase. Între octombrie şi decembrie 1874, Slavici a 
locuit la laşi împreună cu Eminescu sub înrâurirea căruia a 
scris nuvela Popa Tanda şi comedia Toane sau vorba de 
clacă. Povestea lui Ermolachie Chisälitä nu ar fi aşadar decât 
o parodie la cele două lucrări ale scriitorului ardelean”. În al 
doilea rând, trebuie observat că imaginea caricată nu e aplicată 
elementului religios (religia strămoşească şi ostenitorii ei se 
bucură în proza eminesciană de o anumită considerație: în ro- 
manul Geniu pustiu, un preot român patriot şi fiica lui apar ca 
victime ale represiunii maghiare, iar bătrânul cugetător din 
povestirea Mos Iosif este un ascet învăţat care citeşte Biblia cu 
multă evlavie), ci elementului alogen. Se ştie că şi prenumele 
„Ermolai”, şi derivatul „Ermolachie”, şi numele „Chisăliţă” au 
origine slavă, iar înfăţişarea şi apucăturile popii trimit către o 


33 Ibidem, p. 1208-1209. 

anumită origine etnică, sugerată de altfel printr-o comparaţie 
(era „înalt de boiul [lui]”, avea „părul şi barba roşie”, potcapul 
îi şedea „cam pe ceafă”, încât arăta „ca un rus cu coadă”, era 
„leneş” şi „beţiv”). 

Uneori chiar şi în proza de meditație filozofică precum 
Sărmanul Dionis apar secvenţe mai destinse, ca aceea de la 
începutul nuvelei, unde ilaritatea bonoma se împleteşte cu iro- 
nia întelegätoare şi rafinată. In rest, melancolia si reflectia 
gravă reprezintă nota dominantă a textului, protagonistul soli- 
tar purtând pe chip pecetea de neşters a spiritului eminescian 
(„surâsul lui căpătase acea dulce umbră de tristeta care îl făcea 
atât de interesant”). 

De la proză ajungem astfel la poezie, căci fragmentul liric 
inserat în nuvelă apare şi ca text poetic autonom purtând titlul 
Cugetările sărmanului Dionis. Poezia este o artă poetică în 
care discursul liric e construit pe principiul romantic al poeti- 
zării existenţei incantată pe un ton de confesiune joviala şi 
totodată melancolică. Umorul rezultă din transpunerea eului 
liric în universul purecilor, al plosnitelor, al soarecilor şi al 
pisicilor, gustul pentru poezie fiind transferat acestor nostime 
vieţuitoare. Între plosnite ochiul poetic distinge o „bătrână 
cuvioasă” şi o „romantică copilă”, poetului-şoarece i se pare 
delicioasă „o bucată din Homer”, iar motanul se delectează fie 
cufundându-se în ,,mateasca-i fantezie”, fie „heinizând duios 
la lună”. Cugetările sărmanului Dionis se încheie cu o con- 
cluzie amară ce va deveni leitmotiv al lirismului eminescian: 
„Poezie — sărăcie!”. 

De la râsul binevoitor şi complice, poetul trece repede la 
ironii şi sarcasme necruțătoare. Aşa se întâmplă atunci când 
constată, ca Hamlet, că lumea e scoasă din tâtâni, iar răul s-a 
latit prea mult pentru a mai putea fi tolerat. Este cazul ciclului 
Scrisorilor, şi al Scrisorii III în special, unde ironia poetului 
atinge un punct extrem, devenind batjocură şi sarcasm, unde 
nu încape glumă sau reconciliere: „Tot ce-n ţările vecine e 
smintit şi stârpitură, / Tot ce-i însemnat cu pata putrejunii de 
natură, / Tot ce e perfid şi lacom, tot Fanarul, toți ilotii, / Toţi 
se scurseră aicea şi formează patriotii. / Încât fonfii şi flecarii, 
gagautii şi gusatii, / Balbaiti cu gura strâmbă sunt stăpânii 

astei natii”. Critica moravurilor ajunge la un grad de violență 
cum numai în pamfletele lui Arghezi mai întâlnim. Uneori 
resentimentele se mai temperează, poetul multumindu-se să 
persifleze pe nemernici şi pe filfizoni: „Ai noştri tineri la Paris 
învaţă / La gât cravatei cum se leagă nodul, / Ş-apoi ni vin de 
fericesc norodul / Cu chipul lor istet de oaie creata” (Ai nostri 
tineri). Când ţinta ironiilor devine femeia, sarcasmul are o 
virulență moderată, tonul provocator pregătind parcă dorita 
împăcare: „la intreab-o bunăoară — / O să-ţi spuie de panglice, 
de volane şi de mode, / Pe când inima ta bate ritmul sfânt al 
unei ode... / Când cocheta de-al tău umăr ti se razimă copila, / 
De ai inimă şi minte, te găndeşte la Dalila” (Scrisoarea V). 
Poetul vrea mai mult decât o iubire senzuală, însă descoperă 
că „doamna are minte scurtă, haine lungi” (Scrisoarea V) şi, in 
locul poetului timid, „cu mersul de culbeci” îl preferă pe 
„ofițerul tantos cu spada subsuoară” (Icoană şi privaz). 
Persiflarea femeii iubite este urmată de autopersiflare, situaţie 
frecvent întâlnită în poezia eminesciană, numai că autoderi- 
ziunea are mereu o nuanţă de tristeţe. E vorba despre un sen- 
timent contradictoriu, de o satisfacție amară destul de prezentă 
în sufletul poetului şi care ar putea fi numită, cu inspirata 
formulă a lui Nichita Stănescu, râsu -plânsu”. Paradoxalul 
amestec al râsului cu plânsul uimeste şi contrariază, sporind 
tensiunea lirică în multe dintre textele poetice eminesciene: 
„lar Eco îşi râde de blândele plângeri” (O călărire în zori); 
„Acum râde printre lacrimi când o cântă pe Dridri” (Epigonii); 
„Să râd ca nebunii?... Să-i blestem? Să-i plâng?” (Mortua 
est); „Nu vedeţi că râsul vostru e în fiii voştri plâns?” 
(Scrisoarea IV); „C-acel demon râde, plânge, neputând s-auda 
plânsu-şi” (Scrisoarea V), „Când râzi, când plângi, când mă 
säruti” (lubitei); „Te vedeam râzând prin lacrimi cu zâmbirea 
ta de înger” (Dumnezeu si om); „Râdea, cânta degeaba... 
plângea chiar în zădar” (Codru şi salon), „De-aceleaşi lucruri 
plângem noi şi râdem” (Noi amândoi avem acelaşi dascăl), 
„Vorba, râs şi plânset sună în urechi” (Viaţa). Râsul devine tot 
mai sumbru şi mai hidos, confundându-se cu rânjetul morții: 
„Și de trăieşte, râde, plânge, moare” (Când îmi zambesti, pă- 

mântul imi zambeste), „Rânjea cu râsul morţii — şi-n oarba lui 
cumplire...” (Povestea magului...). 

Dintre ocurentele din câmpul semantic al râsului inventa- 
riate în Dicţionarul limbajului poetic eminescian™, două 
treimi aparțin lemelor „surâs” şi „zâmbet” şi doar o treime 
lemei „râs”. Este o dovadă clară că spiritului eminescian îi este 
propriu surâsul, iar nu râsul, deşi râsul este adesea elevat, 
candid, angelic, înältätor, adică e tot surâs. Surâsul e „dulce”, 
„blând”, „virgin”, „smerit”, „trist”, „dureros”, „sfânt”, „divin”, 
e „o rază de soare”. Zâmbirea e şi ea „regină”, „regală”, 
„dulce”, „curată”, dar şi „tristă”, sugerând aspirația perma- 
nentă către Absolut a unui spirit care vede în iubire principiul 
fundamental al lumii. Nici surâsului nu-i lipsesc umbrele 
nelinistii şi ale tristetii: „Ea fără şir vorbeşte şi dulcile-i surâse 
/ Cu lacrimi se amestec” (Când crivățul cu iarna), „Ce 
oftează-n fericire şi plânge c-un surâs” (Povstea magului...). 
În momentele-cheie, zâmbetul este motivul care produce 
maxima elevație spirituală, devenind indispensabil iubirii. Aşa 
se întâmplă în Luceafărul, unde surâsul însoţeşte comuniunea 
sufletelor indragostite („Ea îl privea cu un surâs / El tremura-n 
oglindă”), în Sara pe deal, unde surâsul şi somnul sunt efigie 
respectiv vehicul al erosului spiritualizat („Şi surâzând vom 
adormi sub înaltul vechiul salcâm”) şi în Atât de fragedă, unde 
zâmbetul sporeşte farmecul ființei iubite ce se va eterniza apoi 
într-o ipostază sacră, marianică („Nu mai zâmbi! A ta zâmbire 
/ Mi-arată cât de dulce eşti [...] Şi-o să-mi răsai ca o icoană / 
A pururi verginei Marii / Pe fruntea ta purtând coroană — / 
Unde te duci? Când o să vii?”). 

Judecând lucrurile în contextul cultural şi estetic al epocii, 
trebuie să observăm că, dacă la Creangă râsul e sentiment 
sincer şi natural, o formă a plenitudinii şi a bucuriei de a fi, iar 
la Caragiale devine resentiment, băşcălie, supapă psihologică 
pentru defularea tensiunii cauzate de frustrări şi refulări 


# Vezi Dumitru Irimia, coord., Dicţionarul limbajului poetic emi- 
nescian, concordantele poeziilor antume, vol. I-II, Editura Axa, Botosani, 
2002 si Dumitru Irimia, coord., Dictionarul limbajului poetic eminescian, 
concordantele poeziilor antume, vol. I-IV, Editura Universităţii „Al. I. 
Cuza”, Iasi, 2006. 


Hermeneutică, teoriile (re)lecturii 75 


repetate, la Eminescu râsul are forma atenuată şi hieratică a 


râde puţin dar o face naiv, copilăreşte, însă îndeobşte surâde 
amar, Creangă râde natural, cu poftă neostoită, ca un ţăran ce 
se află, iar Caragiale râde sarcastic şi pedepsitor, ca un târ- 


govet. 

Résumé 


La structure intérieure d’Eminescu était grave, méme pessi- 
miste, et son état d'âme, domine quasi permanente par la mélancolie 
et la tristesse. Pourtant, le rire faisait place dans sa vie soit dans un 
moyen spontané et désinvolte, soit dans une modalité conjecturelle, 
passagère et complaisante. Dans l’œuvre éminescienne le rire prend 
des formes diverses qui vont du sourire innocent, mélancolique ou 
triste à Philarite dégagée, de l’humour fin, bienveillant à la dérision 
sarcastique ou à la satire impitoyable, de l’autoironie douloureuse au 
rire persifleur et ressentimentaire. 

Parmi toutes les nuances du rire rencontrées à l’homme, dont 
parlent ceux qui l’ont connu, mais aussi au signataire des lettres ou à 
l’auteur de l’entière œuvre littéraire, ce qui se distingue comme 
marque définitive de l’esprit éminescien est le sourire amer et mélan- 
colique de celui qui aime le monde avec un désespoir sincère, en lui 
offrant tout sans rien recevoir. 


Copilarie si copilarire in opera eminesciana 


Loredana OPARIUC 


(lori_opariuc@yahoo.com) 


„Hai mai bine despre copilărie să povestim, căci ea 
singură este veselă şi nevinovată.” Frumoasele şi celebrele 
cuvinte din Amintirile lui Creangă pot întâmpina ori chiar 
prefața câteva creaţii eminesciene — puţine în raport cu 
ansamblul operei — în care starea de graţie a poeziei este din 
plin resimţită, nu din forţa cuvântului, ci din mirajul lumii („de 
parcă era toată lumea a mea!”, scria în acelaşi spirit prietenul 
humuleştean), creaţii despre copilărie şi despre atributele ei 
majore: integrarea deplină, firească şi nu artificială în natură, 
trăirea în poveste, bucuria jocului. O strofă din Povestea 
codrului corespunde întru totul nostalgicului îndemn al lui 
Creangă: „Hai şi noi la craiul, dragă / $i să fim din nou copii. / 
Ca norocul şi iubirea / Să ne pară jucării”. Aşadar, întoarcerea 
spre copilărie echivalează cu o soluție existenţială sigură, 
numai că rareori posibilă. La o vârstă ulterioară, lirica româ- 
nească va căpăta prin creaţiile lui Tudor Arghezi o dezvoltare 
superioară a temei, exilată, de regulă şi pe nedrept în multe 
cazuri, în zona literaturii pentru copii, când, de fapt, perspec- 
tiva este a adultului trecut prin destule Văi ale Plângerii, mai 
ales cele ale cunoaşterii, care caută să-şi revitalizeze spiritul 
deformat de experienţă şi să-şi re-motiveze semnele lingvis- 
tice, spaţii ale propriei fiinţe devenite de nelocuit. Prima strofă 
dintr-un Creion (Arghezi) cuprinde liric aceeaşi dorință de 
reîntoarcere spre vârsta inocentei, in care drama timpului, a 
răului, a morții şi, desigur, mai ales a cuvântului, încă nu s-a 
petrecut: „Fă-te, suflete, copil / Şi strecoară-te tiptil / Prin 
porumb cu mot şi ciucuri, / Ca să poți să te mai bucuri”. Într-o 

forma sau alta, mai toţi marii creatori ajung să exprime, la un 
moment dat, de-solidarizarea de lumea culturii şi regăsirea 
plinătății existențiale ce defineşte prima etapă din viata 
omului, în care conştientul rămâne şi funcţionează ca un tot 
nediferentiat. Nostalgia copilăriei are ca efect copilărirea. 
Într-un film românesc despre viata lui Ion Creangă, 
avându-l ca protagonist şi pe Eminescu — Un bulgäre de 
humă, regizat de Nicolae Mărgineanu, după un scenariu de 
Mircea Radu lacoban în colaborare cu regizorul (realizat in 
1989, la o sută de ani de la moartea celor doi scriitori) — prie- 
tenia dintre marii noştri autori clasici (interpretati magistral de 
către Dorel Vişan şi Adrian Pintea) este surprinsă în mare 
parte pe aceste coordonate ale copilăririi, valorificând, desi- 
gur, atât documentar, cât şi în spirit, monografiile bine întocmite 
de G. Călinescu. Ataşamentul poetului fata de ,,taraniile” lui 
Creangă, peregrinările prin împrejurimile Iaşului, momentele 
de reală comuniune, în fond prietenia sub semnul solaritatii 
reprezintă, de asemenea, atribute ale copilăririi celor doi scrii- 
tori, desigur că nu în sensul regresiei, ci în acela al menținerii 
sau resuscitării unei stări de grație, de autentică uimire şi 
bucurie, aşa cum apare şi în poezia din 1871, Copii eram noi 
amândoi..., unde autorul îşi evocă fratele, partenerul de joacă 
de odinioară, şi luptele lor imaginare încununate cu triumf. 
Dincolo de ponciful că geniile se deosebesc de ceilalți 
oameni şi prin faptul că în structura lor intimă supravieţuieşte 
copilul, despre această etapă a existenţei eminesciene Căli- 
nescu scrie un capitol în care conjugă informația arhivistică, 
cercetarea pe teren şi poezia, rezultând, printre altele, două 
sintagme menite să-l caracterizeze decisiv pe viitorul mare 
poet: „neastâmpărat din fire” şi „o haimana sănătoasă” (Căli- 
nescu, 1986: 35, 47), sintagme ce par desprinse din opera de 
căpetenie a sprintarului său prieten răspopit. Avea, deci, spre 
ce privi cu nostalgie poetul nostru! Apoi corespondenţa celor 
doi — mai exact scrisorile povestitorului — reprezintă un docu- 
ment inedit al fondului de ingenuitate care-i unea poate mai 
mult decât literatura: „Această epistole ţi-o scriu in cerdacul 
unde de atâtea ori am stat împreună, unde mata, uitându-te pe 

cerul plin cu minunätii, îmi povesteai atâtea lucruri fru- 
moase... frumoase...”. 

Cu siguranţă ca interogatia retorică din finalul celebrei O, 
rămâi este expresia poetică a unei melancolii amare, a 
„urâcioasei întristări” ce defineşte maturitatea prea conştientă 
de fatale determinări temporale, sociale, metafizice şi, deloc în 
ultimul rând, lingvistice. O va constata şi Sorescu, ulterior, în 
Unde fugim de-acasă: ,,lesim din copilărie ca dintr-o jucărie”. 
Nu e fortuită nici distincţia obstinată pe care o fac unii dintre 
suprarealişti între poezie şi literatură (lon Pop îşi va intitula 
studiul despre Gellu Naum Poezia contra literaturii), cea din 
urmă suferind de conventionalizare la toate nivelurile. De 
aceea există două tipuri de poezie descrise în opera emines- 
ciană, corespunzătoare vârstelor poetului: poezia dinainte de 
cuvânt sau, mai precis, de experiența cuvântului creator, 
evocată cu nostalgie şi, de regulă, în legătură cu marele poem 
al Firii, în care ființa umană este unul dintre semnele ce-i 
asigură coerenţa’, şi poezia de „după Babel”, literatura, de 
vreme ce fiecare creator de limbaj isi ridică un turn iluzoriu 
din cuvinte către cer, asistand neputincios la prabusirile lui 
constante. 


La început a fost natura 


Există în poezia eminesciană câteva „insule ale lui 
Euthanasius”, în care zădărnicia nu poate pătrunde. Sihastrul 
din Cezara ii spune lui Ieronim în scrisoarea prin care-i lasă 
fermecătoarea moştenire fenomenală — ,,cea mai desăvârşită 
viziune paradisiacă din literatura românească’, după cum 
spunea Eliade cu un superlativ forțat în studiul consacrat 
acestui tărâm fericit (Eliade, 2004: 9) — că, departe de socie- 
tate si de cuvintele ei, s-a vindecat de cea mai nemiloasă boală 
a spiritului: „Eu, mulţumită naturei, m-am dezbrăcat de haina 
deşertăciunei”. Semnele naturii nu înşală, spre deosebire de 


' Numită relevant „poezia cu funcţie vitală” de către Johan Huizinga 
în Homo ludens (p. 205), corespunzătoare poeziei arhaice care „înde- 
plineşte funcții mai ample şi mai vitale decât satisfacerea unor näzuinte 
literare” (p. 224) 

cele ale oamenilor, nu ascund şi nu disimuleaza — ,,antihege- 
liana şi până la un punct rousseau-iană concepţie” (Călinescu, 
1985: 350), iar Eliade afirmă că această insulă „prezintă un 
interes maxim pentru înţelegerea poetului” (Eliade, 2004: 11), 
indicând, totodată, un spaţiu cu multe conotații sacre, mai ales 
pentru că timpul şi moartea nu sunt percepute dramatic în ma- 
nifestarea ritmică a naturii”. Aflat pe căi spirituale complicate 
— şi în mare măsură greşite —, spiritul uman se îndepărtează de 
natură şi se perverteşte, uitându-i armonia şi finalitatea, suge- 
rează fără gravitate retorică Euthanasius, aşadar, „polaritatea 
Natură-Cultură”, înrudită până la echivalări cu „polaritatea 
Haos-Cosmos”* se răstoarnă în această viziune asupra omului 
în lume: natura nu mai este o expresie a haosului, iar cultura — 
a cosmosului, dimpotrivă, cea dintâi prezervă toată unitatea 
lumii, cea din urmă — toate confuziile şi pierderile de sine“. De 
aceea, Ieronim şi Cezara trăiesc dionisiac în atmosfera fericită 
a insulei lui Euthanasius, regăsindu-şi resorturile inhibate de 
conduita socială impusă, de vreme ce, aşa cum precizează cu 
seninătate Euthanasius, „nu inteligența, ci ceva mai adânc 
angrenează totul cu o simtire sigură, fără greş”. Singurul aliat 
al ființei inferioare Creatorului rămâne, deci, natura, pe care, 


> Este un tărâm paradiziac, calitativ deosebit de zona înconjurătoare, 
în care beatitudinea vieţii adamice nu exclude beatitudinea «morții fru- 
moase»; şi una si alta sunt stări în care condiţia umană — drama, durerea, 
devenirea — a fost suspendată.” (Eliade, 2004: 12) 

? Aşa cum apare explicată în numeroase studii şi după cum o numeşte, 
în tandem, Andrei Oişteanu în Ordine si haos. Mit şi magie in cultura tra- 
dițională românească (p. 434), deşi, din anumite perspective, cele două 
principii îşi anulează polaritatea: „Haosul poate fi privit ca un fel de Ordine. 
O Ordine paradoxală — în măsura în care este guvernată de o singură lege, 
cea a lipsei de legi. O Ordine tainică — în măsura în care este inaccesibilă. O 
Ordine superioară — în măsura în care este o stare a lipsei de constrângeri, o 
stare a libertăţii totale” (p. 273) 

4 „Cauza răului în natură nu este instinctul, ci conştiinţa. Instinctul e 
mijlocul cel mai sigur al naturii de a ajunge la scop, şi, dacă acceptăm fina- 
litatea aparentă a Cosmosului, adică viata, unica formă posibilă de fericire. 
Peste desăvârşirea oarbă a acestei lumi, omul aplică goala lui inteligență. Dar 
ideea nu e decât un epifenomen, care se adaugă peste cursul naturii fără a-l 
întări. Cultura e frază şi lustru, minciună şi ipocrizie.” (Călinescu, 1985: 
349) 

însă, omul matur, spre deosebire de copil, uită să o asculte, asa 
cum este acuzat în Demonism: „În van Titanul mort, ce ne-a 
născut / Binele ni-l voieşte; în zădar / Cearcă-a vorbi cu noi în 
cugetări / Strălucitoare, varii, -mbălsămate, / În flori, în râuri, 
în glasul naturii / Ce-i glasul lui (...)”. Adultul, contaminat cu 
demonism şi cu daimonism deopotrivă, nu poate avea decât o 
condiție dramatică”. 

Copilăria rămâne un eden pierdut, de unde învestirea ei cu 
atribute mitice şi refacerea traseului existențial parcurs de 
Candide al lui Voltaire, iar edenul spre care vocea emines- 
ciană se întoarce imaginar are atribute aproape similare în 
contextele diferite în care este zugrăvit: buciumul, codrul, 
luna, lacul, izvorul, o Eva mai putin ispititoare şi mai degrabă 
protectoare ori invitându-l pe poet la un joc, toate elementele 
constante construind o imagine specifică a utopiei romantice, 
pastorală şi idilă în acelaşi timp. Numai că întoarcerea este 
rareori posibilă şi nici recluziunea asemenea celei din Walden 
al lui Thoreau nu are sorti de izbândă. 

Fiind băiet păduri cutreieram este un poem relevant în 
acest sens, imbratisarea lumii percepute ca „un rai din basme” 
fiind posibilă numai înainte de experiența timpului şi a 
cuvântului. Este, prin excelență, vârsta idilei posibile şi a 
poveştilor percepute ca realitate, idilă cu „o tânără crăiasă” 
care conferă un plus de umanitate şi miraj tabloului nocturn. 
Buciumul, spre deosebire de cornul care în Peste vârfuri are 
conotaţii tanatice, „sunând din ce în ce tot mai aproape”, 
uneşte ființele într-un suflet cosmic, iar condiţia copleşitoarei 
comunicări universale rămâne vârsta fragedă sugerată prin 
durativul „fiind”. Cornul, cu aproape aceleaşi determinante, 
reapare în Povestea teiului, unde idila se petrece tot sub 
semnul prea-plinului copilăresc: „EI se da tot mai aproape / Si 
cerşea copilăreşte”, prin urmare dragostea se poate împlini 
numai în ipostaza inocentă a ființei (o numeşte „„Jucă- 
ria-ncântătoare / A frumosului idil’ în Minte şi inimă) şi în 


5 „În «proiectul de mitologie română» Genaia, poezia este lume 
întemeiată prin suprapunerea celor două principii: daimonismul (principiul 
creației) şi demonismul (principiul raului).” (Irimia, 2005: 196) 

spatiul ocrotitor al naturii (cum apare, de pilda, in Fat-Frumos 
din tei). Jocul, „mai vechi decât cultura” (Huizinga, 2007: 39), 
îşi dovedeşte în asemenea contexte funcția spirituală, având 
asociate atribute (poetice) precum libertatea şi imaginaţia, scă- 
pând de determinări morale, sociale, aşadar putând fi perceput 
„ca un intermezzo al vieţii cotidiene, ca un răgaz” (Huizinga, 
2007: 49) care insufleteste totul în jur (iar personificarea, tro- 
pul nelipsit din creaţiile despre natură şi copilărie, reprezintă 
„O funcţie ludică” — op. cit., p. 233). 

O percepţie senină a lumii dovedeşte şi ,,mititica” din 
Floare albastră, care „spuse adevărul”, departele iubitului 
parandu-i-se ridicol în multitudinea de forme ale aproapelui 
uşor de atins. La începutul existenței umane nu a fost Cu- 
vântul (spre deosebire de existența cosmică), pare a spune 
tânăra, ci limbajul fermecător al naturii al cărui analogon 
poate fi iubirea juvenilă, de unde şi „magnetismul apropierii” 
resimţit de către poet în anumite contexte (Papu, 1979: 74). 
Aproapele si departele’ coexistă pentru copilul care nu-şi re- 
simte singurătatea în natură, spre deosebire de adultul suferind 
de o „criză a proximităţii”, definită de „blocajul spiritului în 
dihotomii” (Pleşu, 2009: 242), de vreme ce „aproapele nostru 
e extensia identității noastre, e sinele nostru lărgit” (Pleşu, 
2009: 243-244). 

O ipostază similară întâlnim în Dorința, unde vocea lirică 
nu îi mai aparține alteritatii menite să-i reamintească o cale 
regală la îndemână, ci poetului însuşi, contaminat de frumu- 
setea lumii naturale. De aici şi îndemnul celebru din Lasä-fi 
lumea..., în care iubirea posibilă, împlinită, concretizată în 
vocativul „dulce dragoste bălaie” este efectul aceleiaşi copi- 


$ Edgar Papu îl numea pe Eminescu „cel mai mare poet al depărtării” 
(p. 46) şi, dincolo de superlativul cu iz protocronist, cu siguranță că această 
categorie a „depărtării lăuntrice” (asociată titanismului) se poate verifica in 
mai toată creația sa. 

7 Absorbiti de ţintă, tutelati de prestigiul şi de seductia departelui, 
sfârşim prin a nu mai pricepe lucrurile care ne sunt aproape. Aproapele ne 
devine străin.” constată Andrei Pleşu în cap. Jdiomuri cereşti din antologia 
Limba păsărilor, p. 242. 

lariri, al jocului afectiv si al intoarcerii spre resorturile initiale 
ale fiintei. 

Nostalgia vârstei adamice — chiar dacă nu se copilăreşte 
aşa cum o face, magistral, de altfel, Arghezi (şi nu poate fi 
vorba despre o poezie a hipocoristicului la Eminescu), nepu- 
tinta întoarcerii, pierderea definitivă a candorii şi infestarea cu 
răul lumii sunt simptomele unei maladii temporale echivalate 
cu pierderea inocentei, cu ispita necunoscutului şi transforma- 
rea ordinii în haos, ca să preluăm termenii-cheie ai binecunos- 
cutei lucrări a lui Andrei Oisteanu, dar şi cu experiența 
multiplă şi contradictorie a cuvântului. 

Limbajul copilăriei este structurat pe logos physeos, con- 
firmând „viziunea animistă specifică panteismului iluminat, 
propriu înţelepciunii populare şi propriu lui Eminescu însuşi” 
(Cifor, in Dictionarul..., 2005: 98) şi, desigur, „ilustrând 
concepția romantică (cu rădăcini antice) asupra limbajului 
Naturii, înțeles ca limbaj primordial sau ca limbaj al Reve- 
laţiei” (Cifor, în Dictionarul..., 2005: 161). Nu întâmplător 
Pan cu a lui dualitate este identificat în Cratylos drept „fiinţa 
globală a limbii” (Pleşu, 2009: 33), în dialogul platonician 
deosebindu-se şi două tipuri de nume: cele date de zei şi cele 
date de oameni’, cele din urmă suferind de insuficiență şi chiar 
de mistificare. Categoria dionisiacului — certificând identifi- 
carea sinelui cu lumea, aşa cum o teoretiza Nietzsche în 
Naşterea tragediei — se regăseşte mai ales în aceste creaţii ale 
reintegrării în natură şi, totodată, ale renunțării la eul proble- 
matizant şi la cuvintele ce îl separă pe om de restul materiei. 

Un alt exemplu al acestei direcţii tematice îl reprezintă 
miniatura feerică Somnoroase păsărele — un tablou de artă 
naivă (fără nimic depreciativ în această formulă), în care 
sensurile lumii par deschise, ca şi în La mijloc de codru — inti- 


8 „Să fie atunci numele primitive totuna cu cele date de zei, iar 
numele derivate opera oamenilor?” (Pleşu, 2009: 19). Desigur, plecând de 
la o asemenea dihotomie, limbajul ultimei vârste a umanităţii este cel mai 
îndepărtat de Cuvânt: „Platon se arată, prin urmare, înclinat să înregistreze 
o degenerescentä a limbii, o degenerescentä survenită prin solemnizare 
(tragodéin) şi calofilie sau prin voalarea fatală adusă cu sine de trecerea 
timpului” (Pleşu, 2009: 21). 

mismul şi micro-armonia sunt semnele unei ordini cosmice 
care protejează ființa. În plus, avem de-a face cu un micro- 
univers, nu un macrounivers învecinat semantic cu neantul, 
expresie a departelui care provoacă halucinaţii ontice’. 

Spaţiul rural se adaugă acestor „insule” din natură, 
efect al unei temeri greu suportabile de necunoscutul agresiv 
de această dată, nu atrăgător: „Aş vrea să am o casă tăcută, 
mitutică / În valea mea natală, ce unduia în flori” sunt două 
versuri devenite clişee livresti despre ataşamentul fata de locul 
natal sau spaţiul rural. Ca şi Creangă, poetul îi conferă aces- 
tuia dimensiunile unui topos mitic, iar drama dezrădăcinării 
este multiplicată. În aceeaşi poezie, Din străinătate, apărută în 
„Familia” în 1866, când autorul avea chiar o vârstă fragedă, 
nostalgia „lumii mici” este cuprinsă şi-n sintagmele „zilele-mi 
copile” şi „jocurile-mi june”, atribute menite să reliefeze 
sublimul candorii. În textul intitulat metadiscursiv Un roman, 
tânărul protagonist trăieşte şi el răul plecării de acasă şi nu se 
poate bucura de fastul sărbătorii, gândurile fugindu-i „în valea 
lui natală”, acolo unde a deprins „a firii dulce limbă”, „mur- 
mura cuminte a râului curat”, „dulce-nmiitul al păsărilor grai”, 
pentru ca, în Codru şi salon, variantă din 1877, superioară 
estetic poeziei anterioare, să fie descrisă aceeaşi pace între cu 
şi lume: ,,Unde-nvata din râuri o viata liniştită, / Părând sa 
n-aibă capăt, cum n-are început”, formulările-cheie repe- 
tându-se: „A firii dulce limbă de el era-nteleasa / Si îl împlea 
de cântec, cum îl împlea de dor”. Mama, la fel ca la Creangă, 
este initiatoarea în farmecele firii, călăuzindu-şi copilul pe 
calea unei înțelegeri lipsite de nuanțele şi contradicţiile 
ameţitoare de mai târziu: „Mama-i ştia atâtea poveşti, pe câte 
fuse / Torsese în viaţă... deci ea l-au învăţat / Să tâlcuiascä 
semne şi-a păsărilor spuse / Şi murmura cuminte a râului 
curat”. Departe de vârsta poveştilor, pierde iubirea din cauză 
că nu mai este „băietul” de odinioară, asemenea unui „pagi din 


? „Viziunea lumii ca organism a supravieţuit într-un fel in forma 
literară a modelului idilic, cel puţin în izolarea de /umea largă, dacă nu şi 
în altă parte.” (Nemoianu, 2003: 173) 

basme” (cum au norocul să fie Cătălin sau Călin), şi urmele 
îndoielilor i se citesc pe chip, încât fata îi reproşează cu tot 
surplusul ei de vitalitate: „Căci eu mă simt copilă, de-ai fi şi tu 
copil!”, până la sentinţa finală: „De-ai fost vreodată tânăr, e 
foarte mult de-atunci!”. 

Aflate în căutarea franciscanismului pierdut, asemenea 
măşti poetice „fără înger şi fără stea” (Călinescu, 1985: vol. II, 
291) au conştiinţa irecuperabilului, „limba păsărilor” inventată 
de îngeri refuzându-li-se. Andrei Pleşu, în eseul despre acest 
idiom primordial, analizează dialogul Cratylos al lui Platon şi 
enunță o concluzie a celui ce cântărea ontic lucrurile şi cu- 
vintele: „pentru a regăsi numele primitive, e mai înţelept să 
pornim de la literele intruchipate în natură decât de la literele 
defuncte din abecedare. Efectul Verbului creator a ajuns să fie 
mai bine conservat în țesătura realului decât în țesătura limbii” 
(Pleşu, 2009: 54), iar finalul capitolului este, desigur, retoric: 
„Unde mai poți spera să auzi limba păsărilor, dacă nu sub 
cerul de deasupra unei câmpii imense, prin iarba căreia 
căutătorul avansează lent, ca o țintă perfectă a zeilor?” (Pleşu, 
2009: 54), întoarcerea în natură fiind replica ultimă a lui 
Socrate în faţa nedumeririi provocate de cuvinte şi lucruri. 
Prin urmare, natura este o cale de întrevedere a formei perfecte 
de comunicare universală şi de participare la ea, iar poveştile, 
basmele şi ghicitorile sunt singurele construcții expresive 
potrivite sau mai apropiate în spirit de acest spațiu. 


„Poveşti şi doine, ghicitori, eresuri” vs „cartea tristă 
şi-ncâlcită” 


Trecut-au anii..., una dintre operele eminesciene funda- 
mentale în privinţa reprezentării timpului (al cărei titlu va fi 
preluat de Virgil lerunca pentru jurnalul său, un frumos 
omagiu din alt secol), descrie în enumeratie un alt (pre)limbaj 
al copilăriei. Fără conştiinţa artificialitatii, copilul este definit 
de emoție, de participare — „mă mişcară” — si nu de criterii 
estetice, raționale, formale. Arta se poate manifesta ca terapie 
existențială — „fruntea-mi de copil o-nseninară” — doar într-o 
conştiinţă empirică, a senzatiilor şi perceptiilor sau, mai bine 

spus, conectată la sensibilitatea originară, numai că gândirea 
mitică este distrusă de spiritul critic asociat inevitabil creato- 
rului matur. Aceeaşi pierdere a capacităţii de receptare 
empatică a lumii este mărturisită în O, rămâi — confesiunea 
„A-nţelege n-o mai pot...” este opusă reacției copilăreşti 
„Ș-am ieşit în câmp râzând”, râs aflat si la antipodul variantei 
tragice din Floare albastră — „Eu am râs, n-am zis nimica”. 
Curajul imaginației care face fericirea posibilă este mult 
temperat şi chiar stăvilit de rațiunea adultului care înţelege mai 
mult decât simte, aşa cum se întreabă retoric în finalul evocării 
lirice Copii eram noi amândoi: , Eu? Mai este inima-mi / Din 
copilärie?”. Regăsim aproape aceleaşi conotaţii din Songs of 
Innocence şi Songs of Experience, poemele despre „the two 
contrary states of the human soul” ale lui William Blake, 
tocmai pentru că, în viziunea poeţilor (romantici, mai cu 
seamă), inocenta rămâne depozitarul bucuriei de a exista, în 
antiteză cu experiența aducătoare de cunoaştere şi nenoroc. 

În Archaeus, ineditul dialog al naivului cu înțeleptul, în 
care omul este definit de către misteriosul bătrân drept ema- 
nație variabilă a spiritului universal, este enunțată importanța 
imaginarului pentru destinul uman. Copilul construieşte lumi 
care nu există şi trăieşte conectat la acest univers închipuit, 
multiplicându-şi bucuria, pe când adultul vede lumea în deter- 
minările ei aşa-zis reale, pierzând o mare parte din exuberanta 
de odinioară. Ca şi în satire, autorul, prin intermediul vocii 
naratorului-personaj, nu cruță suficiența invatatilor care se 
consideră deținătorii adevărului, sugerându-se diferența dintre 
aceştia şi copiii care nu îşi arogă nici un fel de superioară 
demiurgie ori cunoaştere: „Cartea cea mai nouă e pentru 
dânşii cea mai bună. Ei citesc mult şi au în capul lor o mulțime 
de definiţii, formule şi cuvinte despre a căror adevăr nu se 
îndoiesc niciodată, căci n-au vreme de-a se îndoi”. Explică 
apoi de ce îi numeşte „învățații cuvântului”; „Îi numesc ai 
cuvântului pentru că înţelepciunea lor consistă în cuvinte, în 
cojile unei gândiri, pe cari memoria lor le păstrează. [...] Cele 
citite trec ca nişte coji moarte (s.n.) în hambarul memoriei, de 
unde iese la iveală apoi tot în aceeaşi formă”. Spre deosebire 
de înţelepciunea acestora, adevărul „căutat în inimă” defineşte 

modul în care copilul se raportează la întreaga lume, îmbră- 
țişând-o in splendorile ei diverse, fără a-i căuta un sens ultim 
si unic, iar discipolul fără voie din proza eminesciană pare să 
facă parte din această categorie necontaminată de vanitoase 
insignifiante. La fel ca Dionis, tânărul narator alternează truda 
literară cu paradisurile artificiale, cu licorile psihotrope din 
„Corabia lui Noe”, crâşma arhetipală care-i favorizează o feri- 
cită metamorfoză: „Acolo aveam şi eu masa mea de baştină şi 
sara, cand mi se ura cu cititul şi scrisul, mă duceam la mesuta 
din colțul corabiei şi mi se părea că mă făceam iar copil (s.n.), 
că eram în vremea lui Sim, Ham si lafit”. Aşadar, întoarcerea 
spre mult râvnita vârstă mitologică, inevitabila nostalgie a 
marilor creatori, devine posibilă prin reactivarea funcţiilor nai- 
vităţii, printre care mirarea este „mama intelepciunei”. Bucuria 
şi forţa închipuirii rămân singurii catalizatori ai adevărului şi 
frumuseţii, în varianta permisă omului: „De aceea când auzim 
trambita marilor adevăruri, cari se prezintă cu atâta conştiinţă 
de sine, să zâmbim şi să zicem: Vorbe! vorbe! vorbe! S-ascul- 
tăm poveştile, căci ele cel puţin ne fac să trăim şi-n viaţa altor 
oameni, să ne amestecăm visurile şi gândirile noastre cu ale 
lor... In ele trăieşte Archaeus... Poate că povestea e partea cea 
mai frumoasă a vieții omeneşti”. 

De aceea, si în Floare albastră „mititica” îşi îndeamnă 
visătorul iubit să-i spună poveşti şi chiar „minciuni”, singurele 
cuvinte salvate de insuficiență şi mistificare rămânând cele 
fără un referent real. În Crăiasa din poveşti, într-un asemenea 
spaţiu fabulos intră o copilă ce se contemplă în oglinda 
lacului, „lar în ochii ei albaştri / Toate basmele se-adună”, 
pentru că se află la vârsta la care imaginația depăşeşte decisiv 
limitele imediatului. În Călin (file din poveste), fata de împărat 
este definită de „a varstii ei căldură”, iar indraznetul tânăr este 
numit „năzdrăvanul cel voinic” de către poet şi „viclean ca un 
copil” de către fată, povestea lor împlinindu-se tocmai pentru 
că aparțin unui spaţiu nevirusat de dualism dramatic şi fatal, 
aşa cum îl regăsim în Luceafărul, de pildă. Copilăria rămâne 
vârsta unităţii, zburătorul Călin îi admiră tinerei „ochii plini 
d-eres” şi este, la rândul lui vrăjit de „dulci cuvinte nentelese, 
însă pline de-nteles”, expresii ale acelei lingua adamica, des- 

pre care vorbeşte Andrei Oişteanu şi pe care le regăsim similar 
în mai multe contexte’. Cei doi sunt prinşi de „visul de aur al 
vieţii”, reprezentările lor sunt sublimate imaginar şi cuvintele 
nu le ajung pentru a-l exprima, încât „numai ochiul e vorbaret, 
iară limba lor e mută”. Imaginile dinamice care descriu erotis- 
mul juvenil sunt contrabalansate de portretul fetei alungate de 
acasă, veghind în aşteptarea iubitului dispărut şi în spaima 
incertitudinilor — „Inimă făr-de nădejde, suflete bătut de 
gând.” — deoarece gândul este un duşman sigur al copilăririi 
de care fata s-a îndepărtat, odată expusă normelor sociale, iar 
participiul bătut, prin analogie cu expresia „bătut de soartă”, 
sugerează năruirea armoniei când visul s-a transformat în 
experienţă. Şi totuşi, copilul pe care Călin îl întâlneşte după 
şapte ani reface unitatea dragostei, distrusă de timp şi distanţă, 
iar cuvintele devin, încă o data, de prisos: „Ea se uită, se tot 
uită, un cuvânt măcar nu spune, / Râde doar cu ochii-n lacrimi, 
spărietă de-o minune”. Regăsim şi sintagma consacrată de 
Novalis în descrierea miresei — „Flori albastre are-n păru-i” — 
indicând şi aici o stare de poezie posibilă numai în lumea plină 
de miraj a naturii şi a copilăririi. „Nu ştiu cum”-urile şi „nu 
ştiu ce”-urile din alte poezii de dragoste tin tot de perceperea 
ingenuă, de jocul îndrăgostitului care nu caută să-şi explice 
până la capăt ce (i) se-ntâmplă şi nu se confruntă cu marile 
patimi aducătoare de nefericire (în De-or trece anii..., de 
pildă). Experienţa iubirii mature, infestată, la rândul ei, de 
daimonism, poate fi la fel de năucitoare ca aceea a cunoaşterii 
— fenomenul se petrece şi cu pajul Cătălin, care suportă o 
metamorfoză dramatică în fond, de la „viclean copil de casă” 
la un tânăr ce-şi mărturiseşte „noaptea de patemi”’’. Un alt 
exemplu întâlnim în Strigoii, unde Arald îşi aminteşte că 


10 Lingua adamica presupune „comunicare între cer şi pământ, între 
om şi divinitate”, spre deosebire de confusio linguarum, petrecută după eşe- 
cul Turnului Babel, prin care „nu atât comunicarea dintre oameni a fost 
sistată, cât cea dintre oameni şi Dumnezeu. Limbajul uneşte, dar şi desparte” 
(Oişteanu, 2004: 425). 

1! Nemoianu aprecia că în idile „orice fel de pasiuni violente sunt 
aproape cu desăvârşire izgonite” (p. 20), prin urmare asistăm la îndepărtarea 
de modelul idilic în asemenea contexte. 

frumoasa regină dunăreană Maria îl numise odinioară „copilul 
zburdalnic” şi ca, uluit de forța instantanee a iubirii, renuntase 
la toată gloria: ,,Arald, copilul rege, uitat-a Universul”. Puterea 
de a se copilări a celor doi, cu efectul ei direct — bucuria, este 
definitiv pierdută prin experiența răvăşitoare a patimii. 

O viziune ludică asupra realității intime întâlnim şi-n Din 
Berlin la Postdam, conținând în final şi toposul nepăsării fata 
de gravitatea probată a existenţei, care transformă idila în 
dramă — ,,S-acum şuieră maşina. / Fumul pipei lin miroasă, / 
Sticla Kümmel mă invita, / Milly-mi râde. — Ce-mi mai pasă!”, 
la fel ca in replica nonşalantă a fetei din Floare albastră, „Cui 
ce-i pasă că-mi eşti drag?”. Motivul este dezvoltat magistral şi 
în Amintirile lui Creangă, pe aceleaşi coordonate ale ignorării 
determinărilor exterioare, deşi nu este vorba despre experienţe 
amoroase: „Ce-i pasă copilului când mama şi tata se gândesc 
la neajunsurile vieţii, la ce poate să le aducă ziua de mâne, sau 
că-i frământă alte gânduri pline de îngrijire”, încât vocea 
poetului şi cea a naratorului se întâlnesc în nostalgia după 
seninătatea posibilă odinioară şi reactualizată uneori prin jocul 
adulților de-a fericirea. 

Lumea basmului, „dezmărginitoare prin complementari- 
tatea dimensiunilor estetică şi uraniană” (Irimia, 2005: 28), 
defineşte natura copilăriei şi prin basm se regăseşte „lumea 
ireală, feerică a copilăriei, retrăită în imaginarul amintirii” 
(Irimia, 2005: 34), prin urmare, nu puţine sunt referirile la 
acest tip de construct ficțional, o realitate ideală receptată ca 
singurul adevăr de către conştiinţa infantilă sau voit infanti- 
lizată. 

Din inventarul cliseelor livreşti provenind din opera 
eminesciană, cel mai cunoscut este, probabil, „Lume ce gîndea 
în basme şi vorbea în poezii” din Venere şi Madonă, termenul 
poezie reveland „în raport semantico-sintactic cu basm, o 
temporalitate mitică, în care cugetarea şi fantezia se aflau 
într-o stare de armonie pe care se întemeia armonia între esen- 
ta interioară a lumii şi manifestarea ei exterioară, între stratul 
de adâncime şi stratul de suprafață” (Irimia, în Dictionarul..., 
2005, p. 197). La antipod, într-un text din aceeaşi perioadă de 
creaţie, aflăm că „Lumea e un basm urât şi trist” (Mortua est!), 

aşadar, vocea maturității care a cunoscut experienţa răului nu 
întârzie să apară. 

În Memento mori, pe aceeaşi coordonată a imaginarului 
vindecător de boala duratei, ne întâmpină „basmele copile” în 
prima strofă, pentru ca, în penultima strofă din cadrul iniţial, 
aceste lumi ficționale fericite să aibă drept contrapunct 
„posomorâtul basmu”, cel care cuprinde istoria lumii. De 
asemenea, în Scrisoarea IV, toată poezia visului şi a copilăriei 
care face dragostea posibilă rămâne feuda „fantaziei” aflate in 
categorică antiteză cu „proza amară” a vieţii, în care dragostea 
e redusă la o simplă manifestare biologică. $i farmecul isto- 
risirilor de odinioară este atacat de morbul social, redus la o 
funcţionare mecanică de salon: ,,Povestesc ca papagalii mii de 
glume şi poveşti / Fără ca să le priceapă ...” Limbajul este, 
aşadar, pervertit prin funcția sa socială, iar antiteza din finalul 
Scrisorii a l-a este un alt exemplu de supremație a fanteziei 
ce defineşte conştiinţa fericită a unui copil: „Atunci lumea cea 
gândită pentru noi avea ființă, / Şi din contra, cea aievea ne 
părea cu neputinţă”. 

Copilul face o „lectură inocentă” a lumii — aşa cum o de- 
finea Borges —, fiind un cititor naiv, capabil să pătrundă în 
cartea universală şi să se identifice cu ce află acolo. Odată ce 
devine cititor problematizant, se petrece o ireversibilă ruptură 
la nivelul reprezentării şi al limbajului, încât lupta poetului- 
critic nu se mai duce doar cu societatea nedreaptă, cu ordinea 
transcendentă, cu singurătatea ori cu răul, ci cu limbajul, aflat 
într-un imprevizibil proces de autodevorare. De unde şi o con- 
cluzie cuprinsă în versurile din Demonism — „Suntem copii — 
etern nefericiti”, dorința de întoarcere la inocenta fiind perver- 
tită de timp, de cunoaştere, de o îndelungată folosire a cuvân- 
tului — ipostaza copilului-bătrân e frecventă. Anterior, tot în 
Demonism apărea antiteza morală între copilärie/bunätate şi 
maturitate/răutate: „Noi suntem buni — până suntem copii”, 
copilăria fiind un adevărat regat al păcii (cu sensul cuprinzător 
din poem — şi pace lăuntrică şi pace între semintii) pe care 
motorul existenţei adultului, şi anume răul, o anihilează. 

Prelimbajului copilăresc 1 se opune eşecul complicatului 
şi trufaşului Turn Babel („cartea tristă şi-ncâlcită”), definit de 

„nedesăvârşire”, aşa cum demonstra Paul Zumthor, amestec 
halucinant care-l obligă pe om să-şi recunoască şi să-şi accepte 
limitele, echivalent în termeni psihologici cu naşterea conştiin- 
tei de sine ca individualitate. Prelimbajul ar corespunde mai 
exact nevoii de comunicare pentru că nu şi-a pierdut capaci- 
tatea reprezentativă, pe când limbajul-rezultat al cunoaşterii, 
cu multiplele sale funcţii, instituie, prin conceptualizare, crize 
la mai multe niveluri. 


De la Cugetările sărmanului Dionis la blasfemia 
călugărului Dan 


Dionis e, în fond, un copil atunci când scrie versurile 
inspirate de soarta sa umilă de poet-copist sărac şi singur, îşi 
înscenează propriul spectacol pentru a se delecta superior 
(asocierea cu dionisiacul bazat pe instinct şi intuiție, chiar dacă 
germinează tragicul, indică valoarea supremă a existenţei — 
bucuria, sărbătoarea, spectacolul'’). În portretul liminar, nara- 
torul-caracterolog vorbeşte despre „faţa fină, dulce şi copilă- 
rească a băietanului”, încât insalubrele sale condiţii de viata se 
transformă în materia primă a unor produse fictive ludice: „O 
lume întreagă de închipuiri umoristice îi umpleau creierii, care 
mai de care mai bizară şi mai cu neputinţă”, iar cugetările sale 
rimate nu sunt lamentatii, ci un joc ilar care anulează realitatea 
sordidă. Invocat la o pagină ulterioară drept „divinul brit”, 
Shakespeare este prezent în formularea parodică „Un regat 
pentr-o ţigară”, aceasta din urmă alimentându-i imaginaţia — 
„s-umplu norii de zăpadă / Cu himere!...”. Nevoii de a-şi 
închipui a lui Dionis îi contrapune nevoia de certitudine a lui 
Dan, care, însă, nu va ajunge la o finalitate. Mergând mai 
departe pe linia logică a semnificatiilor naraţiunii, copilarirea 
personajului cu nume mitologizat este calea tuturor posibi- 
litatilor (pe când maturitatea este copleşită de interdicții), iar 
imaginaţia, „fantazia” ironizată magistral în Scrisoarea IV îl 
poate purta pe Dionis în cu totul alte lumi, la fel cum, în 


12 Călinescu identifica în Cezara „expresia cea mai limpede a acestui 
naturalism cu elanuri dionisiace”, relevând apoi şi semnificaţiile comune 
ale celor două proze (Călinescu, 1985: 354). 

secventa fugii la scaldat, naratorul isi aminteste ca ,,eu, in 
starea in care mă aflam, fiind cuprins de fericire, uitasem că 
mai trăiesc pe lume!”. Poezia-sărăcie aminteşte iarăşi de ,,sara- 
cia” declarată a lui Ion Creangă — fără ironie grea sau acidă, 
dimpotrivă, cu duioşie infantilă şi mult umor, sărăcia fiind 
convertită în bogăţie lăuntrică şi stare de bine, dacă nu chiar 
desfătare, pentru că imaginaţia completează insuficiența rea- 
lului şi a sorții umane. Tonurile grave in care este descrisă 
condiția poetului în alte contexte lipsesc aici tocmai pentru că 
Dionis încă mai are intacte rezervele de copilărire, capacitatea 
de a se juca, însă le pierde temporar prin lectura cărții, o vari- 
antă a acelei Liber Mundi ce le este interzisă muritorilor”. 

Maturizându-se ca Dan, începe să rostească mai mult 
decât îi permite limbajul muritorilor — întrevederea Cuvântului 
întemeietor se pedepseşte — şi întreabă ce nu se poate întreba. 
Ipostaza din vis ori din altă viaţă a lui Dionis nu mai are pute- 
rea de a se juca şi de a-şi închipui, aşa cum o făcea „avatarul” 
său din secolul al XIX-lea, şi cade prada ispitelor demonice şi 
daimonice, în loc să se bucure de paradisul selenar fără a tânji 
spre altceva. 

Cele două chipuri ale protagonistului corespund ipostaze- 
lor existenţiale majore care se regăsesc în opera eminesciană: 
copilul capabil de intuire şi trăire a frumosului, definit de 
„cunoaştere subînțeleasă”*, respectiv adultul crispat de relele 
lumii şi revoltat de condiția umană încătuşată de limite. 

Prin urmare, lipsa acelui alter agresiv din creațiile satirice 
marchează identitatea eu-lume, o formă de alteritate fiind si 
conştiinţa maturizată, alimentată de rațiune şi care desparte 
fiinţa de ea însăşi. Lecţia morţii comprimata în primul vers al 
Odei, suferinţa „dureros de dulce”, „voluptatea morţii ne-ndu- 
rătoare” şi, desigur, „ochii turburători” ai cunoaşterii au trans- 
format existența într-o înstrăinare crispată pe care o poate 
neutraliza, temporar, întoarcerea spre copilărie şi spre natură. 


13 „Deţinerea/cunoaşterea Cărţii Lumii (Liber Mundi) este sinonimă, în 
toate tradițiile, cu detinerea/cunoasterea tainelor Universului.” (Oişteanu, 
2004: 420) 

'4 Aşa cum o numeşte Gabriel Liiceanu în prefața la Homo ludens, p. 5 

„Dacă se poate spune că arta îl salvează pe om, e doar 
pentru că-l salvează de seriozitatea vieții şi trezeşte in el 
neaşteptata copilăreală. [...] Toată arta nouă se dovedeşte inte- 
ligibilă şi capătă o anume doză de măreție când e interpretată 
ca o încercare de a crea puerilitate într-o lume bătrână”, 
spunea Ortega Y Gasset în Dezumanizarea artei (traducere de 
Sorin Mărculescu, Humanitas, 2000, p. 62-63) şi, chiar dacă 
eseistul spaniol se referea în principal la arta modernă, obser- 
vatia este valabilă oricând şi oriunde pentru marile spirite. 
Poezia dinainte de limbaj e singurul remediu al aparteului 
resemnat („Îmbătrânit e sufletul din mine...”), distanţa între a 
fi copil şi a fi ca un copil este echivalentul distanţei între bio- 
logie şi cultură. 

Abstract 


There are some examples of pastoral peace in Eminescu’s 
works: the human being is no longer a victim of time or of words, 
but a happy child or a childish adult who listens to the story of 

nature and enjoys everything that surrounds him. The idyl or the 
romance is possible in such a context, away from society and its 
stupid rules. Childhood is a lost paradise which can be revisited by 
means of imagination and playing and thus fairy tales are the 
straight way to this Promised Land. If the island is the spatial 
image of the romantic utopia, childhood is the temporal dimension 
of it. The language of rational knowledge is different from the one 
spoken by children, somehow similar to the language of nature. 
The poetry before the word comprises, in fact, this intuitive ability 
of sensing the wholeness, meaning the everlasting poem of the 
universe which does not rely on human language. 


Despre (in)oportunitatea unor lecturi 


Ovidiu-loan SARGHIE 


(sarghieovid@gmail.com) 


Fiecare (re)lectură a operei eminesciene deschide noi po- 
ales că re-lectura are la bază o motivaţie ce va modela, dacă nu 
va muta interpretarea pe un anumit făgaş. În procesul recitirii, 
conflueaza interpretările cu care cititorul a luat contact, inter- 
pretări care îi aparțin (venind din propriile sale lecturi orientate) 
sau aparțin altora. Pe de altă parte, între lectură şi interpretare 
nu se poate distinge întotdeauna (lectura fiind întotdeauna şi 
interpretare, însă interpretarea fiind mai mult decât o simplă 
lectură), pentru că atunci „când vorbesc de lectura mea... nu 
vreau să spun altceva decât interpretarea mea” la lectura pe 
care o fac. Unii cercetători apreciază prima lectură ca având 
„valoare fundamentală pentru interpretare, furnizând adevărul 
primei înțelegeri”, în timp ce alţii susţin că „mai întâi des- 
cifrăm textul unic linear..., iar apoi îl supunem unei lecturi 
retroactive sau hermeneutice, în care semnificația poemului, 
până acum ascunsă, să iasă la suprafatä””, recitirea cu atenţie, 
precum şi cercetarea altor interpretări aducând un plus inte- 
legerii. 

Relectura poemului Luceafărul este sau poate fi o plăcere, 
dar pentru lectorul avizat este foarte important să nu rămână 


' Matei Călinescu, A citi, a reciti — către o poetică a (re)lecturii, tradu- 
cere de Virgil Stanciu, Editura Polirom, p. 31. 

? Idee susținută de Hans-Robert Jauss, în Experienţă estetică si her- 
meneutică literară, traducere de Andrei Corbea, Bucureşti, Editura Univers, 
1983, apud Lucia Cifor, Principii de hermeneutică literară, Editura Univer- 
sitätii „Alexandru Ioan Cuza” Iaşi, 2006, p. 160. 

> M. Călinescu, op. cit., p. 57. 

doar la acea „plăcere estetică” a citirii”, ci să caute sensuri, 
să-şi testeze limitele comprehensiunii, încercând să-şi anali- 
zeze înțelegerea. Gadamer vorbeşte de o foarte strânsă legătu- 
ră între înţelegere şi interpretare: „Interpretarea nu este un act 
ce se adaugă ulterior şi in mod ocazional înțelegerii. Intele- 
gerea este întotdeauna interpretare, iar interpretarea este, în 
consecință, forma explicită a înțelegerii”. La clasica întrebare 
ce a dorit autorul să spună?, interpretările propun răspunsuri 
rezultate din propriile activități de înţelegere. Utilizând ter- 
menii fixati de teoria straturilor de sens dezvoltată de Umberto 
Eco”, deşi primordială pare intentio auctoris, mult mai vizibilă 
în interpretările făcute rămâne intentio lectoris. 

Despre poemul Luceafărul s-a scris mult şi foarte mult, 
dar cum înțelegerea nu e niciodată totală şi tine mai mult de 
viziunea lectorului, interpretările pot fi şi sunt multiple, chiar 
dacă nu neapărat aduc rezultate senzaţionale în înțelegerea sen- 
surilor. Cristian Bädilitä, de pildă, a propus o lectură ,,metafi- 
zico-teologică”” a poemului Luceafărul. Dar lecturând poemul 
Luceafărul, nu deducem că intenția autorului poemului ar fi 
fost teologică, de aceea, a-l trata în cheie teologică ni se pare 
un lucru forțat. 

În primul rând, o interpretare teologică a capodoperei 
eminesciene evidențiază faptul că poetul nu are o credință 
creştină clară, după cum sperăm să demonstrăm în continuare, 
iar afirmaţii precum aceea că „Eminescu rămâne un păstrător 
autentic al Traditiei şi lumii patristice orientale, fiind de părere 
că doar prin intermediul ei putem accede la o cunoaştere 
esenţială şi la o poziţie productivă în familia marilor culturi 


4 „Tipul de plăcere a cărui procurare se urmăreşte prin lectura literară 
a fost definit, prin tradiție, ca fiind plăcere estetică ”, Ibidem, p. 126. 

2 Hans-Georg Gadamer, Adevăr şi metodă, traducere de Gabriel 
Cercel şi Larisa Dumitru, Gabriel Kohn, Călin Petcana, Editura Teora, 
Bucureşti, p. 234. 

€ Umberto Eco, Limitele interpretării, traducere de Ştefania Mincu şi 
Daniela Bucşă, Editura Pontica, Constanta, 1996, p. 25 ş. u. apud Lucia 
Cifor, op. cit., p. 35. 

7 Cristian Bädilitä, Luceafărul, poem (anti)luciferic?, în „Convorbiri 
literare”, ianuarie 2004, nr. 1, p. 104. A se vedea şi la adresa: 
http://convorbiri-literare.dntis.ro/BADITAian4.html 

europene”? sunt îndoielnice. Dacă Eminescu susține accesul la 
cunoaştere „doar prin intermediul Traditiei şi lumii patristice 
orientale” este deosebit de important pentru spiritualitatea 
patristică răsăriteană, dar această afirmaţie nu este acoperită de 
propria operă poetică. Pe de altă parte, nu se poate afirma că în 
Luceafărul nu sunt idei religioase, ci, dimpotrivă, sunt foarte 
multe, dar mai degrabă putem afirma că ecouri, reflexe, frân- 
turi, nuanţe. Ideile religioase sunt mai mult nişte meditații filo- 
zofice „din înţelepciunea Upanişadelor vechii Indii, conferind 
Luceafărului caracterul de poem filozofic””. Folosirea compa- 
ratiei cu „Fecioara între sfinți”, pentru a reliefa frumusețea 
fetei de împărat, este conjuncturală şi utilizată pentru efectul 
său stilistic. Dacă cercetăm variantele poemului descoperim şi 
alte realităţi. Există variante care elimină comparaţia!”. 
Cristian Badilité, în interpretarea din articolul deja 
menționat, aduce în discuţie şi ideea căderii, ca motiv biblic, 
bazat pe textul de la Facere, cap. 6, în care se aminteşte despre 
fiii lui Dumnezeu care s-au coborât la fiicele oamenilor. Exe- 
geza biblică dă interpretări diverse. Dar „spre deosebire de 
scenariul mitului biblic, în poemul eminescian, fata este cea 
care cade întâi si-ntâi pradă iubirii”, spune Bädilitä. Această 
afirmație are la bază doar interpretarea variantei finale a 
poemului, dar, cercetând şi alte variante, vedem că Eminescu a 
avut şi un alt scenariu, în care Luceafărul este cel care se 


8 Constantin Mihai, Rasfrdngeri ale tradiției culturale patristice — o 
exegeză a poeziei eminesciene, în „Convorbiri Literare”, nr. 6, iunie 2002, 
p. 71. Curios este faptul că acelaşi autor, referindu-se la o afirmaţie a lui 
Nae Ionescu (din Prelegeri de filosofia religiei, Biblioteca Apostrof, Cluj, 
1994, p. 28), afirmă în alt studiu: „Una din erorile privitoare la Eminescu 
este şi supralicitarea dimensiunii creştine a operei... A face din Eminescu 
un poet şi un gânditor ancorat adânc în metafizica religioasă a Răsăritului 
este o mistificare” (Constantin Mihai, Eminescu şi creştinismul, imaginea 
cristică în poetica eminesciană, în „Convorbiri Literare”, nr. 7, 2002, 
iunie, p. 71). 

” Rodica Marian, , Lumile” Luceafărului, Editura Remus, Cluj-Na- 
poca, 1999, p. 392. 

10 A se vedea Rodica Marian şi Felicia Serban, Dicționarul Luceafăru- 
lui eminescian, Varianta A, Editura Clusium, Cluj-Napoca, 2000, p. 219. 

ll Cristian Bädilitä, op. cit., p. 102. 

îndrăgosteşte primul: „Pierzându-şi gându-n depărtări / Cu 
vasul ce se duce / Când pe seninul sfintei mări / Luceafărul 
străluce / O vede azi, o vede mâini / O vede luni şi săptămâni / 
Şi-i cade dragă fata / Şi ea asemenea ţinea / În palme-ale ei 
tâmple / Si la Luceafăr se uita / De dorul lui se imple”. 
Analizând teologic poemul, găsim multe afirmaţii necreş- 
tine. Luceafărul — textul integral al poemului — revelează o 
veritabilă complexitate de idei filozofice, concepţii metafizice, 
încercări de interpretare a ceea ce este în om şi în afara lui, 
între care foarte interesantă este şi construirea ideii divinului. 
Locul unde este căutat Părintele ceresc seamănă mai mult cu 
Nirvana, locul acelei contopiri şi uitări despre care vorbesc 
religiile orientale, locul unde totul se odihneşte în sufletul 
impersonal al lumii. În locul unde este căutat Părintele, „nu-i 
hotar, / nici ochi spre a cunoaşte, / Şi vremea-ncearcă în zadar 
/ Din goluri a se naşte. // Nu e nimic şi totuşi e / O sete care-l 
soarbe / E un adânc asemene / Uitării celei oarbe”. În variante, 
întâlnim idei care arată mai clar învățături budiste: „Aici vecia 
a-ncetat” sau: „Unde vecia n-are loc”? ori: „Al nefiintei adă- 
post / Şi al uitării oarbe”, sau: „Unde nimica nu a fost / Nici că 
o fi vrodată”!*. Interesantă rămâne şi ideea de a purta un dia- 
log acolo unde nu este ființă, de a vorbi cu nefiinta. Un dialog 
presupune un moment în care se dezvoltă discuţia, ori mo- 
mentul acela, care într-o lume divină poate însemna veacuri 
sau miimi de secunde, nu se poate realiza pentru că, totuşi, 
acolo nu este timp. În dialogul lui Hyperion cu divinitatea 
supremă apare, în varianta finală, denumirea de „Părinte”, în 
rugămintea de a schimba destinul pe care îl are cu cel de 
muritor, pentru iubire. Dar în alte variante, divinitatea are 
nume, cum ar fi „sfântul Bram” (se înţelege că se referă la 
Brahma, care este zeu creator’): „Că mii de oameni, neam de 
neam / Că soarele şi luna / Se nasc şi mor în sfântul Bram / În 


2 Rodica Marian şi Felicia Serban, op. cit., Varianta A, p. 219-220. 

'5 Ibidem, Varianta B, p. 262. 

M Ibidem, Varianta B, p.263. 

15 Idee susţinută de Rodica Marian în „Lumile” Luceafărului, op. 
cit., p. 384. 

care toate-s una”"S. Dacă locul unde poate fi găsită divinitatea 
este, potrivit variantelor, „al nefiintei adăpost”, se poate uşor 
înțelege că divinitatea este neființă, idee care nu este creştină, 
pentru că Dumnezeul creştin este persoană şi nu neființă, şi ca 
Persoană proniază creaţia, iar creaţia poate comunica cu 
Dumnezeu numai dacă Acesta este o Persoană căreia să i se 
poată adresa. Deşi în „adăpost” este neființă, totuşi aceasta 
răspunde ca persoană lui Hyperion. În aceasta se vede un 
amestec de idei creştine (ideea de Părinte cu care se poate 
dialoga) şi idei ce duc cu gândul la Brahma sau la Budda. 

Un alt lucru pe care îl putem aminti este acela că în poem 
există şi elemente de panteism. Aşa, de pildă, în una din 
versiuni se spune: „Pentru că tu eşti trecătoriu / Sunt toate tre- 
cătoare? / Au nu sunt toate-nvelitori / Fiintei ce nu moare?”””. 
Chiar şi oamenii se contopesc cu divinitatea: „Căci-i împrăştii 
şi-i adun / Le măsur vieți cu luna / De nasc şi mor în sfântul 
Un / În care toate-s una”'®. Potrivit Ortodoxiei, unirea cu 
divinitatea este rodul unei inaltari a omului care trăieşte liber, 
dar după voia lui Dumnezeu, fiind ridicat la o anumită slavă 
divină de harul lui Dumnezeu, fără a se amesteca cu ceea ce 
este Dumnezeu în sine. Or, din versurile amintite nu se inte- 
lege o unire, ci o amestecare a creaţiei cu fiinţa divină, ceea ce 
este panteism. Într-un anumit sens, putem afirma că nici chiar 
moartea nu-şi mai are rostul, pentru că nu mai este nici o 
dezlegare, nici o eliberare, ci o veşnică revenire, o veşnicie 
impersonală, iar „această veşnicie impersonală, care asigură 
eului reîntoarcerile ciclice, nu este o moarte eliberatoare, cea 
care ar putea aduce uitare oarbă şi trecerea dincolo de ciclul 
fatalitatii, aşa cum iluzoriu voia să creadă Luceafărul despre 
moarte. Veşnicia renaşterilor este o imagine deformată a ne- 
muririi”"9. Acestea sunt, de fapt, nişte nuanţe ale transmigra- 
tiei sufletelor (a se vedea teoriile privitoare la metempsihoză, 
reîncarnare), în poem găsindu-se, „în varianta A, versuri care 


16 Rodica Marian şi Felicia Serban, op. cit., Varianta A, p. 242. 
11 Ibidem, Varianta À, p. 241. 

'8 Jbidem, Varianta B, p. 267. 

1 Rodica Marian, , Lumile” Luceafărului, op. cit., p. 145. 

concentrează ideea morţii şi a nemuririi in sensul mentalitätii 
indice, în care Universul, viaţa şi moartea stau într-o unitate 
armonică: „Viaţa e un şir de morţi / Şi moartea muma vieții”. 
Este prezentă o mare diversitate de idei filosofice în poem, dar 
credem, odată cu Alain Guillermou, că „indianismul se află în 
centrul meditatiei lui Eminescu asupra eternei şi disperatei 
metamorfoze a individului — un indianism foarte aparte, care 
nu e preocupat de ortodoxism, amestecând brahmanismul şi 
budismul”. 

Ideea divinului, prezentă în poem, nu este limpede defini- 
tă, ci divinul rămâne ascuns, pierdut în concepte, iar Luceafă- 
rul, care pare a fi „un stăpânitor peste îngeri, un arhanghel”? , 
în celelalte versiuni, are posibilitatea de a deveni un sfânt 
Budda sau o zeitate a Olimpului grecesc: „De vrei o patimă de 
sfânt / În inima ta crudă / Iti dau un petec de pământ / Ca să te 
cheme Budda. // Vrei să vezi lumea ca-n Olimp / Cum eu 
ţi-am arätat-o / Iti dau o fâşie de timp / Ca să te cheme 
Plato””. Acest Luceafăr ce cade sub stăpânirea iubirii erotice 
seamănă mai mult cu strălucitorii şi pătimaşii zei ce stăpâneau 
Olimpul, deşi numele de Hyperion este al unui titan (fiul lui 
Uranus şi al Geei), fiind considerat când tatăl soarelui, cand 
soarele însuşi”. Spre deosebire de arhanghel, care este crea- 
tură, Hyperion pare necreat: „Cum ai putea să fii supus / Să 
ispäsesti o vină / Nerăsărit şi neapus / Lumină din Lumină”. 
De asemenea i se răspunde: „Cine nu are moarte-n el / Acela 
nici nu moare”, Acelaşi Hyperion este înger, demon, „mort 
frumos cu ochii vii” şi, deşi e ,,Far-de-asfintire răsărit / Lumi- 
na din lumină”, totuşi afirmă: „Din Chaos Doamne-am 
apărut / Şi m-aş întoarce-n chaos”. Căderea nu se realizează, 


2 Ibidem, p. 383. 

21 Alain Guillermou, Geneza interioară a poeziilor lui Eminescu, 
Iaşi, 1977, p. 376, apud Ibidem, p. 381. 

22 Cristian Bädilitä, op. cit., p. 102. 

°3 Rodica Marian şi Felicia Serban, op. cit., Varianta A, p. 243. 

# http://www.exodus.ro/-johnny/grecorom/h.html, data: 10.01.2011. 

Rodica Marian si Felicia Serban, op. cit., Varianta D, p. 307-308. 

% Ibidem, Varianta D, p. 305. 

” Ibidem, Varianta D, p. 308. 

pentru că nici nu se poate: „Luceafărul ştie că e nemuritor, dar 
nu ştie că, de fapt, în esenţa sa, nu cunoaşte moarte, fiind 
asemeni cu Nefiinta””®. De aceea, pentru unii lectori, ,,evitarea 
păcatului (dacă iubirea poate fi considerată păcat) face din 
Luceafărul un poem aparent antiluciferic””?. Ideea potrivit 
căreia „Luceafărul evită căderea şi în acelaşi timp Dumnezeu 
ratează întruparea”, aşa încât Luceafărul devine „un alt tip, 
ciudat, de natură luciferică, un tip greu de fixat într-o 
taxonomie oficială”, pare de natură pur speculativă, rezultat 
al unei interpretări care manipulează textul. Şi aceasta, pentru 
că poemul nu reprezintă o variantă la problema Întrupării în 
înțeles creştin şi nu are în vedere iubirea creştină şi jertfa 
legată de această iubire, cu scop soteriologic. În acest sens, 
„întruparea pe care o are în vedere Hyperion nu este Întru- 
parea creştină, pentru că nu se întemeiază pe kenoza divinului, 
ci, în spirit gnostic, este întemeiată pe căderea în materia 
rea”). În acelaşi timp trebuie luată în calcul ideea că „întrupa- 
rea divinului din iubire este, la Eminescu, o variantă a erosului 
gnosticizat, aşadar ne-crestin”’. Iubirea este o iubire erotică, o 
iubire pământească. Iubirea erotică a Luceafărului cere moarte. 
El nu are iubire divină (agape sau philia) care salvează omul. 
Divinizarea erosului este un element al religiilor păgâne. 

La rândul lor, muritorii locuiesc într-o lume a nesiguran- 
tei, a norocului şi „doar dureaza-n vant / Deserte idealuri””. 
Fata de împărat, ce primeşte numele Cătălina, aspiră la Cer, 
dar rămâne legată de teluric. Cătălin si Cătălina isi pierd 
numele proprii, „devenind entități tipice şi exemplare pentru 
condiția umană, în general”. Marea nesiguranță în care 


?8 Rodica Marian, „Lumile” Luceafărului, op. cit., p. 122. Pentru ca 
interpretarea să nu se lungească nu mai abordăm natura dublă a Luceafăru- 
lui-Hyperion. 

? Cristian Bädilitä, op. cit., p. 104. 

3 Ibidem, p. 104. 

3! Lucia Cifor, Trasee hermeneutice, Editura Tehnopress, Iaşi, 2009, 
p. 136. 

#2 Ibidem, p. 126. 

33 Numai ei vânează-n vânt / Deserte idealuri”, Rodica Marian şi 
Felicia Şerban, op. cit., Varianta C, p. 295. 

# Rodica Marian, , Lumile” Luceafărului, op. cit., p. 95. 

trăiesc este ilustrată si în alte versuri: „Ei doar-au stele cu 
noroc / Şi prigoniri de soarte” sau, în alte versiuni: „Căci ca şi 
sunete de vant / Sunt vieţi şi idealuri /... / Ei doar-au steaua cu 
noroc / Si prigoniri de soarte”. Ideea că fiecare om îşi are 
steaua lui călăuzitoare e foarte răspândită, poate ca o remi- 
niscenta a stelei călăuzitoare a magilor spre Betleem. Apoi, 
căderea unei stele se asociază cu moartea cuiva (idee exempli- 
ficată şi eternizată în Miorița). Ideea că fiecare om are steaua 
lui depăşeşte sfera culturii creştine, dar probabil că prezenţa 
stelei călăuzitoare la Betleem a făcut ca această conştiinţă a 
legăturii omului cu steaua lui să nu fie abandonată. Fiecare are 
steaua lui, precum fiecare om are îngerul său păzitor. La nivel 
spiritual, rămâne îngerul, dar nevoia de concret a slabei ființe 
omeneşti a făcut ca omul să păstreze şi steaua. Poate la acest 
nivel, pentru Eminescu, Luceafărul rămâne stea aducătoare de 
noroc pentru Cătălina. 

Dintr-o perspectivă dogmatică clară, divinitatea din 
Luceafărul este nedefinită şi chiar confuză, iar legătura cu 
lumea, din punctul de vedere al teologiei creştine, este defor- 
mată, descoperind în poem „o mixtură de elemente creştine, 
precreştine şi necrestine”*®. Sincretismul eminescian adună 
elemente budiste, hinduse, creştine, gnostice, păgâne tocmai 
pentru a încerca o cunoaştere/trăire superioară — mândria stă- 
pânirii cerului. 

Cristian Bädilitä afirmă: „Luceafărul cîştigă dar şi pierde 
în urma unei lecturi metafizico-teologice””. În realitate, o 
astfel de lectură aduce mai degrabă pagubă decât câştig poemu- 
lui şi autorului. A analiza din perspectiva teologiei ortodoxe 
acest poem înseamnă a face din autor un „condamnat” al 
credinţei creştine. Câte basme nu amestecă elemente ale 


35 Rodica Marian şi Felicia Serban, op. cit., Varianta C, p. 295-296. 

3 Lucia Cifor, Trasee hermeneutice, op. cit., p. 127. „Avem un 
Eminescu pesimist, unul optimist, altul naționalist, altul umanitarist, un 
Eminescu clasic, un Eminescu modern, altul platonician, altul teist, altul 
panteist, ca şi un Eminescu ateu, transcendental...”, spune C. Manolache, 
citat de Casian Marian Spiridon, Eminescu la 1939, în „Convorbiri 
Literare”, nr. 1, ianuarie 2004, p. 3. 

37 Cristian Bädilitä, op. cit., p. 104. 

realității creştine cu ale imaginarului popular sau ale imagi- 
natiei individuale, fără a avea pretenția descrierii unei realități 
absolute, a unui adevăr, ci reprezentând o concretizare a unei 
mentalități dintr-un anumit loc, la un timp dat? Ce ar fi, la ce 
rezultate s-ar ajunge, dacă am analiza teologic Harap-Alb sau 
alte poveşti ale lui Ion Creangă? În capacitatea sa de reprezen- 
tare artistică, Eminescu foloseşte elemente din diferite religii, 
dar o lectură teologică creştin-ortodoxă ar scoate în evidență 
doar faptul că Luceafärul-Hyperion nu poate reprezenta 
nicidecum o figură creştină. Mult mai mare este câştigul dacă 
se analizează bogăția şi profunzimea ideilor filozofice sau 
dacă este privit Luceafărul ca „un tratat de metafizică”**, iar 
nu de teologie (privire metafizică da, privire teologică nu). 

Adevărul creştin, curat, păstrat în cadrul Bisericii, căutat 
şi argumentat de teologi, trăit şi înțeles de marii mistici ai 
Ortodoxiei (adevărații teologi), îl găsim adesea amestecat şi 
împresurat de multe elemente superstitioase la nivelul imagi- 
narului majorității, manifestându-se în comportamentul zilnic, 
fixându-se în conştiinţa populară prin basme, zicale, proverbe, 
particularizând o cultură. Imaginarul „lumilor Luceafărului” 
este de o foarte mare complexitate, conţinând o mare bogăţie 
de idei. Lectura poemului în cheie teologică ar avea şi un 
câştig, dar câştigul ar fi la nivelul clarificării a ceea ce este 
creştin şi a ceea ce nu este. Pe de altă parte, a descoperi ele- 
mentele necreştine din poem nu înseamnă nici pe departe 
descoperirea orientării lui antichristice. 

Summary 


The study entitled About the (in)opportunity of some readings, 
emphasizes that the lectures on Luceafarul poem can be diverse but 
what really matters is looking for meaning. A theological reading 
is not the best thing for understanding the meaning of this poem. 
The purpose of this poem is not a theological one, and thus, a 
theological interpretation will turn the author into a damned of the 
christian faith. The ideas about divinity, as well as about man and 
mankind, but also the connection of the divine with these are of 
Buddhism, Brahmas, pagan and Gnostic inspiration. No doubt that 
there are Christian ideas interwoven with these ideas. Thus, the 
greatest gain is when the poem is analysed taking into account the 
philosophical and metaphysical ideas. 


Homo poéticus eminescianus 


George POPA 
(gepopa2005@yahoo.com) 


Dintru început trebuie spus că pentru a înţelege creaţiile 
lirice, pentru a vibra consonant cu un poem, este necesară 
sensibilitatea pentru poezie. Înzestrat cu această afinitate elec- 
tivă originară, cititorul receptează o poezie cu ajutorul a ceea 
ce s-a numit predispoziția metafizică, inerentă raţiunii umane. 
Această însuşire efectuează atât activitate cognitivă, cât şi 
axiologică, în sensul că priveşte valoarea vieţii în perspectiva, 
pe de o parte, a marilor valori spirituale, iar pe de altă parte, a 
celor două stigmate ale vieții umane, suferința şi perisabili- 
tatea. 

Predispozitia sau simţul metafizic înfăptuieşte receptarea 
unei poezii prin două apriorisme: un apriorism înnăscut, 
constituit de necesitatea pentru entitatea umană a armoniei şi, 
totodată, aparent paradoxal, näzuinta eliberării din sistemul li- 
mitelor, iar pe de altă parte, un apriorism „secundar ”, constituit 
de o matrice formativă, dobândită prin amprenta ancestrală a 
unei specificitäti etnice, la care se adaugă experienţa vieții şi a 
culturii cititorului. Cu fiecare recitire a unei poezii venim cu o 
nouă viziune, cu o nouă deschidere a percepției datorată expe- 

Omul este ființă a finitudinii, adevăr formulat de-a lungul 
gândirii filozofice de la Heraclit şi Aristotel la Heidegger. Or, 
pentru ca să nu se dizolve în „infinitul cel rău”, forma, finitul 
trebuie organizate după o cât mai perfectă ordonare internă. 
Această ordonare este armonia. Corpurile ființelor, florile, 
lumea astrală, tot ce se află în natură este un complex univer- 
sal de armonii, armonia fiind acea alcătuire a finitudinii care, 


106 STUDII EMINESCOLOGICE 


excluzând informul, dispersia, face cu putinţă existentialul şi, 
în modul acesta, conferă plenitudine si certitudine onticitatii 
în ordine umană. Din acest motiv, nevoia omului de armonie 
este vitală: ea înseamnă nevoia de existenţă. 

Ca atare, conform acestui apriorism sine qua non, într-o 
poezie, într-o operă de artă în general, omul receptează coe- 
renta sau incoerenta, armonia sau dizarmonia, adică factorul 
care îi induce certitudinea vieţii sau incertitudinea. Într-o 
poezie care este un delir verbal, un heteroclit confuz, cuvintele 
se risipesc fără a lăsa amprentă în memoria cititorului. Aşa 
fiind, preocuparea poetului este tocmai această alcătuire 
armonioasă a liricii sale. În acest sens, Eminescu scrie: ,, Si eu, 
eu sunt copilul nefericitei secte / Cuprins de-adânca sete a 
formelor perfecte”. 

În ce priveşte apriorismul secundar, acesta este, pe de o 
parte, cel al originilor, care modulează o anumită viziune des- 
pre viaţă şi lume, iar pe de altă parte, este experiența socio- 
culturală a valorilor, triada factorilor care afirmă viata — 
adevărul, eticul, esteticul. 

Aparatul receptor al apriorismului românesc este alcătuit 
esenţial din: vocaţia pentru cânt, aspiraţia spre estetic, spre 
lumină şi spre înălțimi toate întrunite, de pildă, în balada 
Mioriţei. Lirica unui poet se bucură cu atât mai mult de o re- 
ceptare ideală, cu cât poemele sale reflectă amprenta spirituală 
originară a poporului respectiv. 

Relativ la experiența culturii — poetice, artistice, filozofice 
a cititorului, — la prima lectură, ea modulează actul receptării 
intuind implicaţiile din cele trei domenii în poemul respectiv, 
dar şi la lecturi ulterioare, mai ales când poemul este deschis 
polisemic, îmbogăţind nuanțele, văzul interpretării. Pentru 
cititorul cu vocaţie poetică, primul impact rămâne însă cel al 
revelatiei esențiale. Revelatiile care se adaugă la lecturi succe- 
sive reîntemeiază unui poem de fiecare dată o altă fata a 
adevărului poetic, o altă perspectivă a deschiderii estetice. 

Dar ţinem să subliniem un fapt decisiv, şi anume că re- 
ceptarea unui poem, la fel ca şi receptarea oricărei opere de 
artă, presupune o afinitate electivă, o potrivire genetică spiritu- 
ală, cultivată apoi prin lecturi din marea poezie. 

Factorii care converg într-un poem pentru a realiza armo- 
nia, „un organism viu ca natura” (Kant) sunt, pe de o parte, 
unitatea, adică logica internă a ideii poetice, a discursului liric, 
iar pe de altă parte, organizarea perfectă a prozodiei. 


Logica internă 


Coerenta ideatică a unei poezii, precum şi a oricărei opere 
de artă, este hotărâtoare pentru receptare. Fuga de idei, aglo- 
merarea de imagini care nu polarizează către un sens unitar — 
sens rezultat fie al unui mers linear, sau al confruntării dialec- 
tice dintre tensiuni ideatice — este refractară receptării, tocmai 
pentru că este un agregat dizarmonic, astfel că nu induce 
cititorului sentimentul certitudinii existenţiale. Un gazel al lui 
Hafiz, un sonet al lui Petrarca, o poezie a lui Goethe, Baude- 
laire, Tagore etc., oricât de extinse ar fi, constituie un rotund 
indisolubil din care nu se poate scoate nimic şi nici nu se poate 
adăuga. Generează un intens sentiment de „ordine şi frumu- 
sete”, cum se exprimă Baudelaire, de „ordine sublimă”, cum 
cere Hölderlin. 

Ca atare, poeme precum Infinitul al lui Leopardi, Ode on 
melancholy al lui John Keats, Harmonie du soir al lui 
Baudelaire, Dintre sute de catarge al lui Eminescu constituie 
cleştare măiestrit tăiate cu dalta, dar din care lumina ideilor se 
răsfrânge în universal şi, astfel, în receptarea noastră. 

Poemele eminesciene cu vastă extindere ideatică se des- 
făşoară într-o desăvârşită unitate, o coerenţă subtilă care ştie să 
creeze şi să inducă înţelesul urmărit: de pildă, în Luceafărul — 
drama contrariilor istorial/transistoric, noroc/nenoroc, teluric/ 
ceresc; în Povestea magului călător în stele — incompatibilita- 
tea dintre geniu şi lumea necunoscută în care a fost aruncat; in 
Memento mori — evoluţia ineluctabilă a civilizațiilor de la mă- 
rire la dispariție, consecutiv, de fiecare dată, decăderii morale. 

Aceste poezii sunt alcătuite din numeroase nervuri tensio- 
nale care înscriu sintetic ideea metafizică şi din care iradiază 
concluziv înţelesuri perene. În acest sens Luceafărul se încheie 
cu antinomiile: ,, Ce-fi pasă, tie, chip de lut / Dac 'oi fi eu sau 
altul? // Traind in cercul vostru stramt, / Norocul va petrece / 


108 STUDII EMINESCOLOGICE 


Ci eu in lumea mea mă simt / Nemuritor si rece”, pentru ca 
geniul este gândire pură, un străin într-o lume străină, idealul 
căutat de el se află dincolo de tărâmul uman; iar în Memento 
mori apar profeţii tulburătoare: „E apus de Zeitate $'asfintire 
de idei”, „Ştim de nu trăim pe-o lume, ce pe nesimţite cade? / 
Poate că în văi de caos ne-am pierdut de mult... de mult”. 

Poemul eminescian naşte dintr-o idee poetică unică şi se 
învoaltă dinlăuntru în afară concentric, ca un organism viu, 
analog unei corole din mugure. Totul serveşte cu necesitate, 
convergent şi sintetic acea idee germinală. Şi nimic nu poate fi 
înlocuit. De aici unitatea poemului, logica internă desăvârşită. 
Poemul se află în absolut. 


Armonia prozodică 


Privitor la problema armoniei prozodice, trebuie spus că 
un poem eminescian este rezultanta unei construcții de rară 
ştiinţă şi rafinament, angajând, practic, integralitatea diversilor 
factori care pot interveni în această procesualitate stilistică. 

Armonia eminesciană se datorează în primul rând incan- 
tatiei verbale. Eminescu a dispus de o veritabilă magie în a 
pune în valoare cantabilitatea limbii noastre. Plecând de la cu- 
vintele încărcate cu potenţial eufonic, îmbinând apoi cuvintele 
în orânduiri de asemenea cu virtuţi de cântare, în adevărate 
linii melodice, cu o modulare a tonurilor şi timbrurilor analog 
undelor muzicale, iar versurile şi strofele orchestrate între ele 
similar frazelor muzicale, întregul poem devine o piesă sim- 
fonică. Pe inefabilul melodicitatii, se desfăşoară tensiunile 
spatiale, temporale şi cele ideatice, intim intricate cu ritmurile 
naturii, ale universului. Melodicitatea poeziei eminesciene este 
un fenomen unic, un veritabil miracol şi, din acest motiv, cu 
neputinţă de imitat. 

În muzicalitatea poemului cititorul întâlneşte calitatea re- 
ceptivă cea mai nemijlocită, căci muzica înseamnă armoni- 
zarea interioritätii noastre, a sufletului nostru „ideal”, de care 
vorbeşte Hegel, cu faptul pur de a exista dus la plenitudinea 
sa, absolutizarea identificării eu-existentä. Grecii mergeau 
până la a recita poeziile acompaniate de liră. Dacă nu ar ema- 

na melodicitate, poemul ar fi perforat de cuvinte. Si, prin 
aceasta, şi sufletul nostru ar fi sfâşiat de cuvinte. Melosul con- 
tribuie decisiv la a crea un continuum, o integralitate capabilă 
să fie receptată nemijlocit de intuiţia noastră poetică. 

Aşa cum se ştie, vital pentru un poet este ca poemele sale 
să fie uşor de reținut, să persiste în memoria cititorului. Or, 
limpiditatea ideilor şi cantabilitatea versurilor reprezintă con- 
ditii esențiale în acest sens. Este ceea ce are loc în mod 
magistral şi, totodată, uimitor de firesc în poezia lui Eminescu. 

Un alt factor care contribuie la armonia poemului emines- 
cian este euritmia. Ritmul este cel care ordonează haosul, 
captând astfel posibilul existențial: el înfăptuieşte geometriile 
de arhitecturare a oricărei ontologii, începând cu mişcările 
astrelor. Ca atare, pe de o parte, autorul Luceafărului exce- 
lează în ştiinţa subtilă a ritmurilor diverselor metrici, inclusiv 
antice, precum şi a rimelor, ambele menite să reliefeze de 
fiecare dată cât mai adecvat şi expresiv nuanțele ideii poetice. 
Dar în afară de aceste două fundamentale funcții prozodice, 
Eminescu dezvoltă un original complex al sistemelor de ritmi- 
citate. Unul dintre aceste sisteme este cel al vibratiei lăuntrice 
cu vibrația lucrurilor din afară, înfăptuindu-se una din moda- 
litätile de armonizare dintre suflet şi univers. Într-o variantă la 
Glossă, Eminescu afirmă: ,, Timpul care bate-n stele / Bate 
pulsul şi în tine”. În poezia O, mamă... o mişcare perpetuă din 
spaţiul din afară se preschimbă în spaţiu lăuntric, în conştiinţa 
armonizării naturii cu repaosul etern: „Mereu se vor tot bate, 
tu vei dormi mereu. / Mereu va creşte umbra-i, eu voi dormi 
mereu... / Mereu va plânge apa, noi vom dormi mereu... ” 

Cadentarea dintre spaţiul extern şi cel sufletesc, cu trans- 
formarea firească a spațiului senzorial în zări sufleteşti o 
întâlnim, între altele, în poezia Și dacă...: „Și dacă ramuri bat 
în geam / Şi se cutremur plopii, / E ca in minte să ta am / Şi-ncet 
să te apropii. // Si dacă norii deşi se duc, / De iese-n luciu 
luna, / E ca aminte să-mi aduc de tine-ntotdeauna ”. Acest 
poem oferă un paradigmatic exemplu de comuniune dintre eu 
şi lume, comuniunea urmând unei necesități interne, şi anume, 
identitatea de structură ontologică şi afinitate afectivă. 

Sublinierea incompatibilitatii dizarmoniei cu existentialul 
este viguros exprimată de Eminescu printr-un alt sistem de 
ritmicitate, şi anume acela al ritmicei antinomice. 

Daca de cele mai multe ori ritmica sensurilor in lirica 
eminesciană este armonizatoare, reflectând comuniunea univer- 
sală, alteori ea este disonantă sau chiar antagonica, relevand 
latura inarmonica lucrurilor, a lumii. Asa ia nastere melancolia 
din poezia eminesciana de iubire, constiinta dureroasa a deni- 
velării potențialului dintre ideal şi inertia telurică. Acest gen 
de ritmică apare cu osebire în poeziile Pe lângă plopii fara 
sot.... Ce e amorul?, Adio, S-a dus amorul... În cele patru 
poeme este vorba de o ritmicitate antitetică dintre zborul spiri- 
tului, care nu poate respira decât în zonele de sus ale semnifica- 
tiilor eterne, şi lipsa de zbor a unor fiinţe fără vocaţia absolutu- 
lui: „Prea mult un înger mi-ai părut / Si prea putin femeie”. 
În loc de a aprinde, prin puterea creatoare a iubirii, un astru pe 
cer promis nemuririi („Ín calea timpilor ce vin / O stea s-ar fi 
aprins”), fiinţa îndrăgită coboară în ținutul comunului: ,, Căci 
azi le sameni tuturor / La umblet si la port”. 

Acel cutremur mutational (,, Tu trebuia să te cuprinzi / De 
acel farmec sfânt”), care să preschimbe iubirea si iubita in 
entități nepieritoare, nu a avut loc, şi cele două sfere axiologice, 
ritmate o vreme armonic de către poet în speranța comuniunii 
şi osmozei, au rămas tot timpul paralele si nu coincidente, iar 
acum se despart pentru totdeauna, plecând fiecare pe traiec- 
toria destinului său: „uman, prea uman”, pe de o parte, ceresc, 
pe de altă parte. Ritmicitatea este conflictuală, tragică. Este o 
disritmie care exprimă o frustrare cosmică de ordin valoric. 

Cu toate acestea, nu principiul dizarmoniei este comu- 
nicat de cele patru poezii. Disonanta este chemată aici pentru a 
împlini o funcție bine definită: delimitarea prin contrast a 
condiției armoniei — cosmice şi spirituale —, în ultimă instanță, 
a condiției hyperionice. Ritmul antagonic este infinit depăşit 
de constiinta superioară a idealului comuniunii spirituale, a 
armonizării universale prin iubire. 

Dar armonie cosmică înseamnă nu numai ritmizarea miş- 
cărilor de flux şi reflux existential, comuniunea dintre eu şi 
univers, cadentarea inimii noastre cu sistolele lumii. Armonie 

înseamnă de asemenea ascensiunea convergentă a omului, a 
lucrurilor, a cosmosului către înaltele trepte ale spiritualizării. 

Armonia creaţiei lui Eminescu îşi are astfel o altă valență 
în puritatea universului său poetic, elevația viziunilor sale. 
Poezia lui Eminescu este un spaţiu al imaculării, un orizont 
serafic analog spațiilor poetice ale lui Hölderlin, analog surâ- 
sului personajelor lui Leonardo da Vinci, analog muzicii lui 
Mozart. Ca atare, cuvinte precum sfânt, senin, dulce, dor, 
blând, duioşie, lumină, armonie, devin simbolurile în jurul 
cărora polarizează ideile poetice eminesciene, deschiderile 
sufleteşti şi ale intelectului. Cu ajutorul luminii — constantă 
fizică — şi duioşiei, luminii lăuntrice, Eminescu a creat o lumi- 
nă integrală care constituie o altă modalitate de armonizare 
între natură şi suflet. El scrie în postuma Mureşanu: , Odată 
încă-n viata sad mă-nnec in lumină / Să caut armonia a 
sferelor senină / În inima-mi... ”. Comuniunea cu universul 
este oficiată ritualic în graiul negrăitului, vibrația emoțională 
suind întotdeauna in extasis mentis. 

Prin participarea convergentă a diverşilor factori amintiți 
mai sus, se ajunge finalmente la acea senzație particulară 
indusă de poemul eminescian, la acea stare inefabilă care este 
perfecta armonie interioară. În acest sens, decisiv intervine în 
primul rând armonizarea sufletului cu restul lumii pe care 
Eminescu o înfăptuieşte prin originala sa filozofie a spațiului 
poetic: convertirea lumii din afară în substanţă sufletească, 
folosind în acest scop drept mediu de transfer mişcarea tempo- 
rală, şi anume mişcări ale elementelor naturii, mişcarea muzi- 
cală sau mişcarea luminii. Se constituie astfel un continuum 
spatiu-timp dinamic, care se preschimbă în mod firesc în 
mişcare sufletească. Prin această transformare, pe de o parte, i 
se oferă cititorului o Casă a Fiinţei, adică un spaţiu de locuit 
lăuntric, şi o mişcare muzicală devenită prezent etern (Platon), 
iar pe de altă parte, are loc deschiderea infinitului psihic către 
orice spaţiu imaginabil: fizic şi metafizic, spaţiul mitului şi al 
visului, al idealitatilor şi al transcendentului. 

Eminescu este marele vizionar spaţial al poeziei univer- 
sale, conferind spiritului cel mai larg orizont de respiraţie. 
Tensiunea continuă a liniilor spațiului fizic devenită lăuntrică 

şi muzicalitatea conferă poemului calitatea de continuum în 
pururea mişcare, făcându-l să se insereze nemijlocit în percep- 
tia intuitiei poetice a cititorului, în vibrația timpului său 
interior. Poemul, care este un concentrat de cosmicitate şi de 
onticitate, devine durată intimă, suflet pur, eu „ideal” în 
necontenită realizare de sine. 

Rezumând, puritatea şi melodicitatea cuvintelor, cores- 
pondenta ritmică dintre mişcările naturii şi ale sufletului; 
alternanţa dintre viziunile plastice şi mişcările emoţionale; 
arhitectonica prozodică unită interconditionat cu logica internă 
a desfăşurării ideii poetice — întreg acest complex transformă 
poemele eminesciene în veritabile exercitări ale armoniei cos- 
mice, de o inventivitate şi de o incantatie care semnează acel 
unicat în literatura noastră şi care face imposibilă transpunerea 
în altă limbă. 

Armonia eminesciană rezultă astfel din organizarea 
internă a poemelor într-o structură indisolubilă, factorul deci- 
siv pentru ideală receptare de către cititor. Fiecare componentă 
de formă şi idei se interconditioneaza atât de perfect, de unitar, 
încât lipsa uneia ar destrăma poemul respectiv, care este un 
organism viu, o impecabilă totalitate. Este împlinit în felul 
acesta dezideratul de întotdeauna al operei de artă de a fi im- 
perfectibilä, necorectabilă, orice intervenţie echivalând nu cu 
o simplă mutilare sau amputare, ci cu moartea operei, respec- 
tiv, cu moartea poemului. 

Vom da un exemplu de perfectă logică internă cu impact 
nemijlocit asupra cititorului. Este vorba de Somnoroase păsă- 
rele, considerată de unii critici o modestă romanta, deşi, în 
realitate, este de mare ştiinţă şi amplă respirație pe diversii 
vectori ai dinamicei lirice. Tema poeziei este instalarea pro- 
gresiv suitoare a liniştii nocturne, chemată să deschidă spre 
spaţiul de dincolo al visului. În acest sens: se linişteşte mai 
întâi elementul cel mai gălăgios al naturii —fauna — ,, Somno- 
roase păsărele / Pe la cuiburi se adună” —, apoi se linişteşte 
flora — „codrul negru tace, florile dorm în grădină”; urmează 
acum două simboluri polare ale liniştii — lebăda pe pământ — 
„Trece lebăda pe ape / Între trestii să se culce”, iar în final, 
apare doamna liniştii cereşti — ,,Peste-a nopții feerie / Se 


Hermeneutică, teoriile (re)lecturii 113 


ridică mândra luna” — care armonizează pacea întregului uni- 
vers nocturn şi totodată deschide transorizontul visului. 


Funcţia de eliberare 


Aşa cum arătam la începutul expunerii, dacă necesitatea 
armoniei satisface certitudinea noastră ontologică, în calitate 
de făpturi ale limitelor, ale finitudinii, totodată spiritul tinde 
către eliberare. Poemul trebuie să ofere cititorului deschiderea 
către libertatea fără limite. O astfel de deschidere, care ni se 
impune de la primele versuri ale unei poezii eminesciene, este 
nemărginita deschidere spațială. 

Astfel, are loc deschiderea spre spațiul cosmic din afară, 
de la priveliştile naturii până la spaţii în desfăşurare indefinită, 
aşa cum are loc în poezia La steaua, sau transcenderea în 
zariştea nemărginită a basmului din poezii precum Povestea 
teiului, Călin, Povestea magului călător în stele, pentru ca în 
Luceafărul să se ajungă la transorizontul primordialitatii. Zbo- 
rul lui Hyperion către Demiurg oferă spiritului nostru poate 
cea mai largă înaripare din lirica universală, purtându-ne 
dincolo de spaţiu şi timp infinit cheltuite şi depäsite: 


Porni Luceafărul. Cresteau / În jur a lui aripe, / Şi căi de mii 
de ani treceau / În tot atâtea clipe. 

Un cer de stele dedesupt / Deasupra cer de stele, / Părea un 
fulger ne-ntrerupt / Rătăcitor prin ele. 

Şi din a chaosului văi / Jur împrejur de sine, / Vedea, ca-n ziua 
ce de-ntâi / Cum răsăreau lumine. 

Cum izvorând îl înconjor / Ca nişte mări de-a-notul. / El 
zboară, gând purtat de dor, / Pan’ piere totul, totul. 


Există însă nu numai o deschidere în afară, ci şi o alta, 
lăuntrică — „nimeni nu-mi poate spune până unde se întind 
hotarele sufletului meu”, scria Eminescu. Această deschidere 
interioară are loc prin amintita fenomenologie spaţială parti- 
culară, transformarea lumii în spaţii sufleteşti cu ajutorul unei 
mişcări muzicale — de exemplu, sunetul de corn din Peste 
vârfuri — sau printr-o mişcare a luminii ca în La steaua, Apari 
să dai lumină, Si dacă... 


114 STUDII EMINESCOLOGICE 


De asemenea, eliberarea are loc catre deschideri infinite 
pe dimensiunea temporalitatii, în sens de perpetuă derulare, în 
numeroase poezii, între care, Memento mori, Veneţia, 
Trecut-au anii, Din valurile vremii, La steaua, Bolnav în al 
meu suflet. La fel, găsim la tot pasul secvenţe de timp abso- 
lutizat, secvențe de prezent etern, care ne eliberează de 
vremuirea consumptivă, exemple între altele, finalurile din 
Dorinţa, Peste vârfuri, Pe lângă plopii fără sot, Atât de 
fragedă, Sara pe deal, Luceafărul ş.a. Sudarea spaţiului cu 
timpul într-un continuum cosmic apare în zborul lui Hyperion 
spre Demiurg, în Strigoii, Melancolie, Crăiasa din poveşti, 
Despartire, De câte ori, iubito... ş.a. 

Un continuum spatio-temporal de mare mobilitate şi în 
nepotolită extindere, inducând o mişcare sufletească de 
profund patetism, desfăşoară poezia Dintre sute de catarge — 
mişcare fără oprire din cauza dramaticei irezolvabilitati 
spirituale: „De-i goni fie norocul, / Fie idealurile, / Te urmea- 
ză în tot locul / Vânturile, valurile. // Nenteles rămâne gândul 
/ Ce-ti străbate cânturile, / Zboară vecinic îngânându-l / 
Valurile vânturile”. Cititorul este intens antrenat — odată cu 
valurile care sparg catargele şi vânturile care îneacă păsările 
călătoare, în această dramă cosmică a geniului de a nu fi 
înțeles. Continuumul spatiu-timp din Luceafărul constituie 
una din cele mai ample desfäsuräri din lirica universală, 
culminând cu zborul fulgerător al lui Hyperion către demiurg. 
Eliberarea spiritului cititorului este maximă în această ului- 
toare deschidere fizică, la care se adaugă mişcarea ideatică de 
la teluric la astral, de la creat la increat, de la măruntul posibil 
uman, la transorizontul metafizic. Parcurgând Luceafărul, 
cititorul trăieşte o încântare înalt eliberatoare, una din cele mai 
pure disponibilizări spirituale. 

Subtilä şi cu deosebită rezonanţă asupra receptärii citi- 
torului este mişcarea eliberatoare constituită de fenomenologia 
în trei momente: bios — tanatos — bios, adică viaţă — moarte 
initiatica — renaştere pe un plan existential superior, pe care o 
întâlnim în mitul lui Zalmoxe (sau Zamolxe), precum şi la 
Orfeu şi Dionysos, toţi trei fiind de origine tracă. Este vorba 
de poezii în care se pleacă de la lumina — fizică şi/sau spiritu- 

ală, se trece prin întuneric de asemenea fizic şi/sau spiritual, 
pentru a se ajunge la renaştere în lumina divină. 

Asa are loc, de exemplu, foarte expresiv în poezia Atât de 
fragedă. Aici, prima ipostază este constituită de o lumină 
asemenea florilor de cireş întruchipată şi emanată de o făptură 
aproape eterică. Urmează întunericul chemării carnale unde 
femeia decade, dar din care poetul o înalță sub forma unei 
icoane divine, asemănătoare Fecioarei Maria, redându-i astfel 
aureola din care evadase. În poezia La steaua, se pleacă de la 
lumina unui astru, urmează întunericul străbătut de moartea ei, 
după care lumina reînvie în neuitarea iubirii poetului. În 
Venere şi Madonă, în prima ipostază iubita apare un prototip 
al îngerilor, urmează decăderea bacantică, dar, în final, devine 
o sfântă „prin iubire”. In Pe lângă plopii fără sot, momentul 
initial este viziunea luminoasă a poetului care vede femeia in 
metafora geamului ce străluceşte şi proiectată în nesfârşirea 
timpurilor; se opune însă neintelegerea femeii, iar în al treilea 
moment lumina se reaprinde sub forma candelei sacralizând 
divinitatea iubirii. În poezia Cu mâine zilele-ti adaogi, ipos- 
taza luminoasă inițială este ziua de azi înveşnicită, urmată de o 
întreagă defilare a necurmatei treceri, dar în final izbucnesc 
priveliştile sclipitoare cosmice sub contemplarea gândului 
etern, pentru care şi moartea este o părere, o luminoasă vesti- 
toare de vieţi. În Luceafărul se porneşte de la lumina astrului 
în haine festive şi iluminarea sufletească a Cătălinei, urmează 
întunericul fizic al nopţilor şi opacitatea psihică a fetei de 
împărat refuzând iubirea de sus, pentru a se transcende în final 
către oceanele de lumină insotind zborul lui Hyperion spre 
Demiurg. În peste vârfuri şi Dorinţa, eliberarea are loc către 
inefabilul unei morți şi un somn cu virtuţi transfiguratoare. 

Subliniem că această fenomenologie de model zalmoxic 
nu constituie pentru Eminescu un joc, o gratuitate, ci este o 
necesitate onto-axiologică de a depăşi atât viața comună cât şi 
moartea. 

Evident, una din cele mai nemijlocite eliberări a sufletului 
pe care o induce cititorului lirica lui Eminescu rămâne de 
ordin muzical. Este unul din marile secrete ale magiei emines- 
ciene. Precum afirmă, între alţii, Beethoven, Schopenhauer, 

Nietzsche, Rilke, muzica este marea eliberatoare a omului, 
datorită caracterul ei de a se afla la interferența dintre fizic şi 
metafizic, dintre materialitate şi spirit, aşa încât ne descătu- 
şează de orice determinare şi condiţionare, ne poartă „mai 
departe, mai departe”. Inefabilul indus de muzică este o stare 
culminativă în sensul golirii de orice conținut până a nu 
persista decât bucuria pură a eliberării — Hochste Lust! — „cea 
mai înaltă voluptate”, cântă Isolda în finalul operei wagneri- 
ene. Nietzsche afirma ascultând muzica: — „Nu mai sunt nici 
suflet nici trup, ci un al treilea lucru — homo sui transcen- 
dentalis” — om transcendent lui însuşi. 

Un alt aspect esenţial îl constituie faptul că Eminescu 
trebuie citit în termeni de etică, şi anume etica hyperionică, 
adică la cea mai înaltă temperatură spirituală. Amintim etica 
luminii şi a armoniei, etica socială din Scrisori, etica rădăci- 
nilor din Doină, etica detaşării princiare din Glossd, etica 
iubirii transfiguratoare culminând în Luceafărul, etica proce- 
sului de creaţie despre care am vorbit în cele precedente. Si 
peste toate, etica glorificării naturii pe care Eminescu o consi- 
dera sfântă şi despre care afirma: „Nebuni suntem, cu toții, 
natura-i inteleapta... Da, da, numai natura are dreptate-n 
veci”. Precum stim, cele mai fascinante descrieri ale naturii 
din lirica noastră aparțin autorului poemului Calin. 

Într-un cuvânt, poezia lui Eminescu constituie acea 
creație ideală care satisface cititorului certitudinea existențială 
şi totodată îl pune în cursă pentru depăşirea infinită a limitelor. 
Altfel spus, ea satisface sensibilitatea cititorului pentru armo- 
nie, care este sensibilitatea naturii umane pentru frumos, iar 
deschiderile eliberatoare satisfac predispoziția noastră metafi- 
zică, sensibilitatea pentru sublim. 

Tinem să subliniem un fapt de la sine înţeles, şi anume că, 
aşa cum întreg, acest complex de subtilitati stilistice şi ideatice 
pe care am încercat să le identificăm în fenomenologia alcă- 
tuirii poeziilor lui Eminescu nu a fost gândit şi aplicat de poet 
pas cu pas, componentă cu componentă, ci a constituit fapta 
algebrică a unor intuitii poetico-metafizice, a unui „dicteu”, tot 
astfel cititorul nu recepteaza discursiv, analitic o poezie, ci in- 
tuitiv prin aparatul aprioric originar despre care am discutat — 

sensibilitatea la poezie, la frumos, la armonie, dar şi amplitu- 
dinea deschiderilor gândirii. 

Iar privitor la altitudinea gândirii din aparatul receptor al 
cititorului, să nu uităm faptul fundamental: lirica lui Eminescu 
este prin excelenţă reflexivă. Intuitia sa metafizică, aşa cum 
singur a denumit-o, intelectul său eroic, după un cuvânt al lui 
Giordano Bruno, au atins culminatii ale cugetării filozofice, 
rareori întâlnite la alti poeți sau filozofi. In lirica sa, autorul 
Luceafărului a făcut ontologie, axiologie, psihologie, sociolo- 
gie, estetică literară. A formulat adevăruri definitive despre 
viata, despre iubire, despre conflictul bine-rau, despre liberta- 
tea spirituală. 

S-a spus că o poezie este cu atât mai valoroasă cu cât 
conține mai multe aforisme. Este cazul liricii eminesciene. Se 
poate afirma fără exagerare că Eminescu a spus cam tot esen- 
tialul despre tot esentialul. Un adevărat catehism al intelepciu- 
nii. lată câteva exemple: 

In ceea ce priveste conceptia despre iubire, Eminescu 
pleacă de la contopirea extatica: ,,Adormind de armonia / 
Codrului bătut de gânduri, / Flori de tei deasupra noastră / 
Or să cadă rânduri-rânduri ”, suie la sacralitatea iubirii: ,, Tu 
trebuia să te cuprinzi / De acel farmec sfânt, / Si noaptea 
candela s’ aprinzi / Iubirii pe pământ”, transforma apoi diada 
în sufletul lumii: „Voința ei s' a ta de se-mpreună / Atunci e 
suflet în întreaga fire”, iar, în final, cei doi se înalță apoteotic 
până refac lumina şi divinitatea primordiale: ,, Cand ființele se 
'mbină, / Când cufund pe tu cu eu, / E lumină din lumină, / 
Dumnezeu din Dumnezeu ”. 

lată observaţii lucide şi amare despre viaţă: „La nimic 
reduce moartea cifra vieţii cea obscură”, ,,Toate-s praf... 
Lumea-i cum este si ca dânsa suntem noi”; „În orice om o 
lume îşi face încercarea, / Bătrânul Demiurgos se opinteste-n 
van”; „Gândirea noastră spuma zădărniciei noastre... ”; 
„Toate au trecut în lume, numai răul a rămas”; „Cei mai 
mulți din oameni după nimic alerg... Viaţa noastră este o 
eroare perpetuă”. 

Găsim şi gânduri potrivite vremii noastre: ,, Secoli de intu- 
neric tin în lanţuri de umilire spiritul... Astfel e maşina lumei, 

găseşti sculptori fara mână, orbii pictori, ursii critici. Ici-colo 
câte-un geniu si peste tot gunoi”. 

Glossa rămâne paradigmatica pentru un breviar al intelep- 
ciunii în viata: ,, Tu aşează-te deoparte, / Regăsindu-te pe tine, 
/ Cand cu zgomote desarte | Vreme trece, vreme vine [...] 
Privitor ca la teatru | Tu în lume să te-nchipui: / Joace unul şi 
pe patru, / Totuşi tu ghici-vei chipu-i ”. 

Gânduri despre creația poetică: ,, Nu ne mustrati! Noi sun- 
tem din cei cu-auzul fin / Si pricepurăm soapta misterului 
divin. / Sublimul adevăr noi l-avem din cer”. Ne amintim de 
un gând analog al lui poetului englez Cecil Day Lewis: 
„ Tempt me no more, for I / Have known the lightning 's hour — 
nu mă ispititi, pentru că eu am cunoscut ceasul iluminării. 

lată şi gânduri despre sine: ,, Am fost un om ce spune ade- 
vărul... A vieții mele carte e scrisă cu durere... Voit-am a mea 
limbă să fie ca un râu / D’ eternă mângâiere... si bland să fie 
cântu-i”. Eminescu şi-a recunoscut geniul încă de la primele 
scrieri: , Eu sunt un geniu, tu o problema”, afirma în poezia 
Replici, iar în Geniu pustiu, „Dumnezeul geniului m-a sorbit 
din popor cum soarbe soarele un nor de aur din marea de 
amar”. Creatorul Luceafărului s-a confundat cu simbolul său, 
notând: ,,Ca un luceafăr am trecut prin lume”. La fel ca şi alti 
poeti, între alţii Shakespeare, despre care a spus: „S'aduc cu 
tine-mi este toată fala”, Eminescu a fost conştient de veşnicia 
sa în memoria posterităţii: „Azi citesc far’ a pricepe, mâni vor 
şti să mă citească... Cântările din pieptul meu, / O, vreme 
săracă / Vor răsuna cu drag şi dor / Şi n-or să mai treacă”. 


Lirica eminesciană exprimă dinamismul muzical al exis- 
tentialului uman — simtire şi intelect — îmbogăţit cu dinamica 
ritmurilor universale. Astfel, ni se induce o trăire în continuă 
desfăşurare, cu inflexiuni ce se prelungesc în ecouri repetate în 
zările profunde ale sufletului, ecouri care continuă şi după ce 
poemul s-a „încheiat”, aşa cum se întâmplă, de pildă, în Peste 
vârfuri, O, mamă..., Trecut-au anii... etc., unde are loc elibe- 
rarea în spaţiile abisale ale interiorității noastre, aflată ea 
însăşi, prin esenţă, în pururea mişcare. 

Un poet ca Eminescu este o conştiinţă a esentelor, iar in 
vremuri de restrişte spirituală, precum cea actuală, el trezeşte 
memoria obosită a eternității. Lectura poeziei sale ne redă 
nouă înşine în acea elevată ipostază în care ne recunoaşte 
instanța valorilor nepieritoare. 

Eminescu este ghidul nostru etic şi vizionar. Este modelul 
absolut, afirma Rosa Del Conte. Pentru Eminescu poezia a 
fost mai mult decât un exerciţiu estetic, chiar superior, ci o 
adevărată dramă; o dramă sacră în a ridica lumea şi pe noi 
ceilalţi la puterea poeticului, ca unică formă de reală fiintare. 
Eminescu a preschimbat lumea într-un templu în care se 
efectuează euharistia cosmică, transformarea lucrurilor în 
idealitati sfinte. 

Hölderlin afirma: „Ceea ce durează, poeții întemeiază”. 
Veşnicia românească a fost întemeiată de Eminescu. „De la 
Eminescu încoace noi existăm în adevăratul sens al cuvântu- 
lui”, afirmă Şt. Teodorescu. lar Emil Cioran: „Fără Eminescu 
ar trebui să ne dăm demisia”. Opera sa constituie chintesenta 
definitorie a spiritualității româneşti. Ieşirea din spiritul 
hyperionic ar însemna ieşirea din sistemul nostru ordonator 
onto-axiologic, rătăcirea fără ţintă, aşa cum s-ar petrece cu o 
stea căreia i-ar veni ideea să evadeze de pe orbita sa şi ar 
umbla bezmetică prin spaţii. Un fel de moarte spirituală. 

Condiţia existențială a fiului Ipoteştilor a fost sublimul: a 
vietuit întru sublim, a cugetat, a simțit, a suferit sublim. Re- 
amintim cuvântul despre sine: ,, Ca un luceafăr am trecut prin 
lume” şi se întreba ,,Fost-am în lume unic?”. Noi, cei de 
astăzi — cu unele minuscule excepții —, ştim că Eminescu a fost 
unic. Făcându-ne dar sublimitatea poeziei sale, el ne spune că 
pentru a-i înțelege creaţia avem nevoie de aripi care să ne 
poarte fulgerător într-un dincolo al celei mai înalte eliberări 
spirituale. 

Dar cine dispune înainte de toate de aceste aripi? 

Nu se prea ştie că Eminescu a dedicat poeziile sale în 
primul rând tinerilor. Într-o postumă denumită Aducând cân- 
tări mulțime, Eminescu scrie: ,, Aducänd cântări mulțime / Si 
mai bune şi mai rele, / Mă întreb cu îndoială / Cine caută la 
ele?”. Si, mai departe, enumără poporul truditor, care numai 

cu poezia nu are treabă, apoi se referă la alte grupuri sociale — 
„Cei care păzesc cântarul / Al dreptăţii, dragă Doamne? // 
Sau la cei care-şi pun osul / Carul statului de-l mişcă? / Ah, 
prea ştii mai dinainte / Tot ce-i doare tot ce-i pişcă. // Eu nu 
pot să le dau lefuri, / Nici onori, nici pensiune, / Nu-s în stare 
ca să judec / Merite pentru Națiune”. Nu aceştia îi vor 
înțelege gândurile, ci tinerii care, afirmă Eminescu, îi vor citi 
versurile cu priviri de flori albastre, astfel că în inimile lor 
curate vor pătrunde tremurdnde poeziile sale. Din acest motiv, 
Eminescu închină cartea sa tinerilor, pentru ca sufletele lor să 
devină tot aşa de frumoase ca şi poeziile sale. Fiecare să se 
transforme în ceea ce am putea numi homo poéticus emines- 
cianus. lată această extraordinară chemare: 


Da, la voi se-ndreaptă cartea-mi, 
La voi, inimi cu aripe. 

Ah! lăsaţi ca să vă ducă 

Pe-altă lume ’n două clipe. 


S tudii literare (si culturale) 
comparate 


Fata-n grădina de aur. 
De la daimonul malefic la daimonul 
ambivalent 


Traian DIACONESCU 


În poemul Fata-n grădina de aur, ca şi în capodopera 
Luceafărul, Eminescu reflectă trepte ale relaţiei dintre divini- 
tate şi lume, care oglindesc un drum inițiatic în tainele ontolo- 
gice şi axiologice ale existenței. 

Poemul Fata-n grădina de aur este o prelucrare în versuri 
a unui basm românesc, publicat de Richard Kunisch, cu titlul 
Das Mädchen in Goldenen Garten, în vol. Bukarest und 
Stambul, Skizzen aus Ungarn, Rumänien und der Türkei, 
Berlin, 1861. Acest poem a rămas în manuscris’ mult timp. A 
fost tipărit, târziu, în prima jumătate a secolului XX, de Ilarie 
Chendi (1902), de D. Caracostea? (1926) si D. Murärasu 
(1936) si, apoi, peste decenii, în monumentala ediție a lui 
Perpessicius (vol. VT). 

Exegeţii” acestui poem au cercetat sursa folclorică si au 
comentat sursa clasică, ovidiană, a epilogului eminescian. Noi 
încercăm totuşi să aducem un modest spor de cunoaştere în 
privinţa controversei provocate de versurile finale ale poemu- 
lui şi, apoi, să explicăm cu noi detalii configurația ambivalentă 
a daimon-ului din acest poem eminescian. 


lv. Mss. 2281 f. 1-24 

? D. Caracostea, Doud basme necunoscute din izvoarele lui 
Eminescu, Bucuresti, Socec, 1926. Aici, D. Caracostea publica traducerea 
basmului românesc cules şi tipărit de R. Kunisch în vol. Bukarest und 
Stambul, Berlin, 1861. 

31. Jura, Mitul in poezia lui Eminescu, Paris, Gambert, 1933 şi D. 
Caracostea, Creaţia eminesciană, Bucureşti, FLA, Carol I, 1943. 

Mitul Philemon si Baucis, relatat de Ovidiu in Metamor- 
Joze VIII transfigurează topos-ul coborârii divinității printre 
muritori în vârsta preistorică a omenirii. Jupiter şi Mercur, de- 
ghizati în oameni sărmani, bat la numeroase porți, dar nu sunt 
gazduiti decât de Philemon şi Baucis, doi bătrâni credincioşi. 
După această vizită, Jupiter, întrupând feodicea, a pedepsit 
muritorii lipsiți de milostenie, prin potop, dar i-a salvat pe 
bătrânii pioşi, preschimbându-le coliba într-un templu, iar pe 
ei în preoți. În clipa morţii, au fost metamorfozati, amândoi 
odată, în arbori. 

Dialogul dintre Jupiter şi Philemon a reținut atenţia lui 
Eminescu. Reproducem textul latin: «Talia cum placido 
Saturnius edidit ore: / „Dicite, juste senex, et femina coniuge 
iusto / Digna, quid optetis”. Cum Baucide pauca locutus, / 
Judicium superis aperit commune Philemon: / „Esse 
sacerdotes, delubraque vestra tueri / Poscimus; et quoniam 
concordes egimus annos, / Auferat hora duos eadem nec 
coniugis umquam / Busta meae videam, neu sim tumulandus 
ab illa” / Vota fides seqitur: templi tutela fuére, / Donec vita 
data est: annis aeroque soluti / Ante gradus sacros cum starent 
forte, locique / Inciperent casus, frondere Philemona Baucis, / 
Baucida conspexit senior frondere Philemon; / Iamque super 
gelidos crescente cacumine vultus / Mutua, dum licuit, 
reddebant dicta; ,,Valeque, o, coniux”, dixere simul, simul 
abdita texit / Ora frutex...». În versiune românească sună 
astfel: «Când Saturnius a rostit cu glas domol acestea: ,,Spu- 
neti voi, bătrâne drept si femeie vrednica de soțul tău drept, ce 
doriți.” După ce a vorbit puține cuvinte cu Baucis, Philemon a 
împărtăşit hotărârea lor zeilor: „Cerem să fim preoți si să 
îngrijim altarele voastre; şi pentru că am trăit toată viata în 
înțelegere, să murim amândoi odată, nici eu să nu văd mor- 
mântul soției mele, nici ea să nu trebuiască să mă înmor- 
mânteze pe mine”. Dorința le-a fost împlinită. Au fost îngriji- 
torii templului cât timp li s-a dat viata. Istoviti de bătrâneţe şi 
de vreme, odată, când stăteau în fața treptelor sacre <ale 
templului> si povesteau întâmplările locului, Baucis a văzut că 
Philemon înfrunzeşte şi bătrânul Philemon, de asemenea, că 
Baucis infrunzeste. Peste fruntile lor reci creşte câte un vârf de 

copac şi, cat timp au putut, şi-au rostit, în acelaşi timp, cuvinte 
de adio, iar gura li s-a acoperit cu frunzis...»*. 

Din fragmentul de mai sus, Eminescu a valorificat concis, 
gnomic, dorinţa lui Philemon. Demonul, în epilogul poemului, 
curmându-şi plânsul, se adresează tinerilor, astfel: „Fiţi feri- 
citi, cu glasu-i stins, a spus, / Atât de fericiți cât viata toată, / 
Un chin s-aveti: de-a nu muri deodată!” (v. 485-488). 

Acest epilog a provocat, cum se ştie, controverse în rân- 
dul exegetilor. G. Călinescu” crede că „încheierea fără nimic 
gnomic ascunde un blestem învăluit si trist”, iar D. Murăraşu“ 
consideră că, dimpotrivă, „cuvintele zmeului sunt o binecu- 
vântare; în ele se află înțelesul cererii lui Philemon către 
Jupiter”. Cuvintele demonului, considerăm noi, nu se reduc 
nici la binecuvântare şi nici la blestem, ci implică, succesiv, 
ambele ipostaze. Binecuvântare întru fericire, în prima parte, 
şi blestem, întru durere, în partea a doua. Aşadar, întâlnim 
ambiguitate în care lumina fericirii este urmată de umbra sufe- 
rinței. 

Cum se explică acest oximoron? Prin inovaţia lui 
Eminescu. În mitul ovidian, zeul era o ființă binefăcătoare, în 
basmul popular, zmeul era o ființă malefică, răzbunătoare. În 
poemul lui Eminescu, demonul reprezintă o îngemănare a na- 
turii divine, detaşată, cu natura umană, îndurerată, prefigurând 
trăsături ale lui Hyperion din capodopera Luceafărul. 

Să urmărim versurile eminesciene care definesc demonul: 
„Şi tu ca ei voiesti a fi, demone, / Tu, care nici nu esti a mea 
făptură / Tu ce sfintesti a cerului colone, / Cu glasul mândru 
de eternă gură... / Cuvânt curat ce-ai existat, Eone, / Când 
universul era ceaţă sură? / Să-ţi numeri anii după mersul lunei 


4 Pentru traducerea integrală, în proză, a capodoperei lui Ovidiu reco- 
Bucureşti, Editura Ştiinţifică, 1959, precum şi versiunea tot în proză, a lui 
Traian Lazarovici, publicată cu titlul Ovidiu, Metamorfoze, vol. I şi IL 
Tomis, 2008. 

5G. Călinescu, Opera lui Eminescu, vol. V, Bucuresti, FLA „Carol I”, 
1936, p. 254. 

6 D. Murärasu, in editia M. Eminescu, Poezii, vol. II, Bucuresti, 
Minerva, 1982, p. 305. 

/ Pentru o femeie? Vezi iubirea unei... / Într-adevăr, -n adânca 
depărtare / Văzu călări, pe fată cu Florin. / Odată-n evii ochiul 
lui cel mare / Şi sfânt şi-adânc de lacrimi este plin, / Mărgă- 
ritari frumoşi şi mari devin. / Încet bătând din aripi maiestos / 
Geniul mândru se porneşte-n jos / Cu fata tristă le privi în 
urmă / Şi-ntinde mâna, ca dup-orice-i dus... / În fundul lumii, 
unde apa scurmă / Al mării sân, acolo-o ar fi dus / Dacă-l 
iubea...” (v. 465-485). 

Intelegem, din fragmentul de mai sus, că demonul din 
basmul eminescian nu are aceeaşi făptură ca Demiurgul. Acest 
demon se distinge atât de zeul latin, din mitul ovidian, 
întruchipare a dreptății şi a pietatii, cât şi de zmeul instinctual 
din basmul popular. În basmul eminescian, zmeul se purifică, 
se umanizează, apasă pe rațiune, nu pe instinct, binecuvântă 
perechea umană printr-o fericire, tulburată, la sfârşitul vieţii, 
printr-o moarte nesimultană. Demonul din basmul eminescian 
reprezintă, aşadar, o făptură superioară daimonului rău întru- 
chipat de zmeul folcloric. Acest demon are simtiri omeneşti, 
cunoaşte lacrima durerii şi starea sufletească a tristetii. Este, 
cum dezvăluie Demiurgul, un „cuvânt curat”, nemuritor, de 
dinaintea creaţiei. 

Ce înţelegem totuşi prin eon'? Ceea ce susțineau gnos- 
ticii, anume că Iehova (Adonai v. 409), stăpân suprem al Uni- 
versului, conducea spirite siderale care întruchipau inteligența 
eternă, emanată din sânul divinității. În poemul lui Eminescu, 
zmeul ia înfăţişare de stea şi se adresează Domnului (v. 296), 
Eternului, Bunului (v. 419), dar niciodată Tatălui. Versul „Tu 
care nici nu eşti a mea făptură (v. 466) face distincţie între 
Demiurg şi eon. Acest eon este definit în v. 469-470 astfel: 
„Cuvânt curat ce-ai existat, Eone, / Când Universul era ceaţă 
sură...?” Demonul, ca eon, nu era demiurg, ci spirit emanat de 
demiurg. Este „cuvânt curat”, căci emană din „Cuvântul” care 
a creat lumea, este inteligenţă şi energie divină, dar o făptură 
intermediară între Demiurg şi om. 


7 V, Constantinescu, Dicţionar de cultură poetică. Eminescu, laşi, 
Universitas XXI, 2010, s.v. şi Lucia Cifor, Mihai Eminescu prin cuvinte 
cheie, laşi, Fides, 2000. 

În perioada alexandrină, când filozofii neoplatonici au 
creştinat platonismul, gnozele creştine, ca şi textele gnostice, 
concep eonii ca daimoni, cu sens ambivalent, buni şi răi, îngeri 
sau satani. Această dualitate s-a succedat în timp, de la 
alexandrini la catari, până la romantici. Satan, rebel malefic, 
cu origine biblică şi Isus, întrupare benefică, polarizează 
mitologia romantica. Eonii sunt, aşadar, energii necreate, fiinţe 
intermediare între Creator şi om. Eon este sinonim cu Daimon 
si Genius, fapt relevat de exegeti®. 

S-a afirmat, pe bună dreptate”, că poemul Fata-n grădina 
de aur prefigurează capodopera Luceafărul. Este, cu precăde- 
re, o relaţie formală, nu substanțială. Diferenţele metatextuale 
sunt prea mari ca să nu le considerăm poeme autonome. 
Ambele poezii transfigurează topos-ul iubirii dintre muritori şi 
nemuritori, au un scenariu similar. Divinitatea coboară la fata 
de împărat în chip demonic sau angelic, dar prinţesa refuză 
iubirea nepământeană. Totuşi, personajele, limbajul poetic şi, 
îndeosebi, viziunea filozofică sunt diferite. 

Personajele din basmul Fata din grădina de aur sunt 
mitice, reflectă „vitalitatea lumii terestre” care triumfă în fond. 
Zmeul se resemnează îndurerat. Personajele din poemul 
Luceafărul reflectă chipuri modelate de mitologia romantică 
despre geniul în lume. Prințesa şi pajul sunt superficiali, 
instinctuali, satirizati. Catalina nu alege stăpânul, ci sluga. 
Hyperion este tot un daimon, ca zmeul, dar e superior, are tră- 
săturile unui titan romantic care refuză să devină, cu ajutorul 
Demiurgului, erou al sapientei, erou orfic sau erou al faptei. El 
aşează în vârful valorilor cosmice iubirea. Dezamăgit însă de 
firea umană, se manifestă ca geniu romantic, solitar şi sublim, 
conştient de antinomia dintre esenţa sa uranică şi cercul lumii 
terestre. 


8 T. Vianu, Genius şi Daimon, în vol. Postume, Bucureşti, ELU, 
1966 şi idem, Demon la Eminescu, în „Viaţa Românească”, 1964, nr. 4-5, 
reprodus in vol. Eminescu, Studii şi articole, Iasi, Junimea, 1971. Pentru 
aceşti termeni v. şi L. Blaga, Daimonion, în vol. Zări şi etape, Bucureşti, 
EPL, 1968, p. 204 s.u. 

°? G. Călinescu, Istoria literaturii române de la origini până in 
prezent, Bucureşti, Minerva, 1982, p. 475. 

Epilogul acestor poeme include o filozofie diferită. Unul, 
mitică, celălalt, romantică. Poetul face salt de la fenomen la 
esenţă, de la materie la metafizic’. Demonul generos si îndu- 
rerat, întruchipat de zmeu, devine, prin Hyperion, un demon 
detaşat şi glacial, care reflectă soarta geniului în lume. 

Demonul eminescian”! cunoaşte, desigur, numeroase 
ipostaze”, dar toate se pot polariza functional, în forte con- 
structive, de tip platonic, sau forte destructive, de tip titanic. 
Spatiul de actiune al demonului este transmundan sau intra- 
mundan. Omul eminescian este scindat. Dincolo de mască, se 
află un demon activ, benefic şi malefic. Acesta poate să 
aprindă flacăra erotică: „Ea nu poate sä-nteleagä că nu tu o 
vrei, că-n tine / E un demon ce-nsetează după dulcele lumine / 
Şi-acel demon plânge, râde, neputând s-audă plânsu-şi, / Că o 
vrea spre-a se-ntelege, în sfârşit, pe sine însuşi (Scrisoarea V). 
Alteori, provoacă rebeliuni etice şi chiar metafizice. 

În finalul acestui articol, putem formula câteva concluzii 
utile cercetărilor viitoare. 1. Antichitatea greco-latină şi folclo- 
rul românesc sunt filoane de inspiraţie catalitică. 2. Prelucra- 
rea surselor literare este un proces complex prin care poetul, 
făcând saltul de la imitație la creaţie, le conferă un statut 
original. 3. Eul poetic eminescian este meditativ, aplecat peste 
abisurile ființei, cultivând starea de creativitate. Sursele 
externe sunt seve înnoitoare în trunchiul ontogenetic al poe- 
ziei. 4. Poemul Fata-n grădina de aur este o creaţie cu sclipiri 
sublime care prevesteşte capodopera poeziei romantice româ- 
neşti Luceafărul. 5. Ipostazele relațiilor dintre daimon şi om 
reprezintă, în ultimă instanță, un drum inițiatic în tainele 
ontologiei şi axiologiei existenţei. 


10 George Popa, Eminescu sau dincolo de absolut, laşi, Princeps Edit, 
2010 passim. 

ll Toana Em. Petrescu, Daimon şi demon, în vol. Mihai Eminescu, 
poet tragic, Iaşi, Junimea, 1994, p. 66-86. 

12 Pentru dialectica demonicului, v. G. Scorpan, Valoarea simbolică 
a poemei Luceafărul în „Revista Critică’ X, 2-3, reprodus în vol. M. 
Eminescu, Studii si articole, Iaşi, Junimea, 1977 si E. Todoran, Alegoria 
Luceafărului, in vol. Eminescu si Creangă, Sudii, Timisoara, 1965. 

Résumé 


Dans le poéme Fata-n gradina de aur (La fille dans le jardin 
d’or), aussi bien que dans son chef-d’ceuvre Luceafărul (Hyperion), 
Eminescu refléte les degrés de la relation entre la divinité et le 
monde, qui sont l’incarnation d’un chemin initiatique dans les mys- 
tères ontologiques et axiologiques de l’existence. 

L’Antiquité gréco-latine et le folklore roumain sont des sources 
d'inspiration catalytique pour Eminescu. La métamorphose des 
sources littéraires est un processus complexe par lequel le poéte, 
passant de l’imitation a la création, leur offre un statut originel. 
L’égo poétique est méditatif, abyssal, et les sources externes sont des 
sèves rénovatrices dans le tronc ontogénétique de la poésie. 


Varga magica eminesciana 


Florin DORCU 
(florindorcu@yahoo.fr) 


„Bine zici cum că în sufletul nostru este timpul şi spațiul 
cel nemărginit şi nu ne lipseşte decât varga magică 

de a ne transpune în oricare punct al lor am voi.” 
Sărmanul Dionis 


Definirea magiei nu este uşor de stabilit, întrucât aceasta a 
dat naştere multor controverse de-a lungul timpului. În timp ce 
filosofia defineşte magia ca o artă care pretinde că produce 
efecte contrare legilor naturale, teologia şi antropologia o 
numesc o pseudo-artă, un rival al religiei adevărate, care 
pretinde că produce efecte cu ajutorul manipulării divinității 
sau al unei forte supranaturale. loan Petru Culianu scria că 
magia „era numită Ars în Renastere şi adesea Ars magna”. În 
Teoria generală a magiei, Marcel Mauss şi Henri Hubert cred 
că magia constituie o clasă distinctă de fenomene, fiind 
susceptibilă de a fi definită în mod clar. Cei doi antropologi 
consideră ca magia cuprinde agenți (magicianul), acte (rituri, 
materiale, instrumente) şi reprezentări (efectele). Ritul magic 
presupune existența unui actant, desfăşurarea actului magic în 
timp şi spațiu, instrumente care nu sunt alese la întâmplare, 
dansuri, ritm, invocatii, cântece etc. 

Opera lui Mihai Eminescu este impregnată de simboluri 
magice. Magia apare la poetul român, după cum susține Lucia 


* Fragmentele din opera eminesciană se citează din varianta online: 
Mihai Eminescu, Opere, ediția Perpessicius, Fundaţia pentru literatură şi 
artă, Editura Academiei, Bucureşti, 1939-1989. 

! Joan Petru Culianu, Artă si magie în Renaștere, în vol. Cult, magie, 
erezii, Editura Polirom, Iaşi, 2003, p. 25. 

Cifor, „ca mister al experienţei ori ca mister al cunoaşterii sau 
al practicii spirituale”. Bogăția acestor termeni, care denu- 
mesc fie actantii magici, fie acţiunile magice, fie obiectele 
magice, nu ne permite să epuizăm subiectul într-un singur 
articol, ci necesită un studiu aprofundat. De aceea, mă voi opri 
în cele ce urmează asupra unui instrument magic care apare în 
opera poetului, şi anume varga magică, instrumentul folosit de 
vrăjitor în riturile magice. 

Expresia „varga magică”, indiferent de ocurentä (apare 
atât în poezie şi proză, cât şi în publicistică), are aceeaşi 
valoare semantică. În literatura de specialitate există mai multi 
termeni sinonimi cu varga magică, precum baghetă, toiag, 
nuia, baston, bat, cârjă, sceptru, caduceu etc., utilizaţi pentru 
a desemna puterea, autoritatea sau superioritatea celui care 
deţine acest instrument. 

Originea acestui instrument magic nu este cunoscută, însă 
se ştie că era folosit încă din Antichitate. M.-E. Chevreul 
susține că cei care au descoperit secretul folosirii baghetei au 
fost caldeenii şi popoarele asiatice, în special arabii. Herodot 
susține că scitii, în special, dar şi brahmanii din Persia, din 
India practicau radbomantia’. În mitologia greacă, Athena, 
Hermes, Circe şi Medeea se foloseau de baghetă pentru a 
produce efecte miraculoase“. Cunoscut este caduceul lui 
Asclepios şi al lui Hermes, simbolul puterii lor magice. $i la 
romani varga magică era la mare stimă, în practicile augu- 


> „Ispitit de magia poetică şi de magie ca drum spiritual de obţinere a 
gnozei a fost şi Eminescu. Există destule secvenţe în opera sa în care 
magia apare ca mister al existenței ori ca mister al cunoaşterii sau al 
practicii spirituale (cf. Povestea magului călător în stele, Strigoii, 
Sărmanul Dionis etc.)”. Lucia Cifor, Poezie şi gnozä, Editura Augusta, 
Timişoara, 2000, p. 92. 

> Cf M.-E Chevreul, De la baguette divinatoire, du pendule dit 
explorateur et des tables tournantes, au point de vue de l’histoire, de la 
critique et de la méthode expérimentale, Paris, 1854, p. 31-36. 

“in Odiseea, Athena îl transformă pe Ulise într-un tânăr sau într-un 
bătrân, atingându-l cu bagheta. Tot aici, ne spune Homer, Hermes poate 
trimite sufletele în iad sau poate dezlantui vântul şi furtunile cu ajutorul 
baghetei magice. 

rilor”, preoții se serveau de batul augural, un tip de baghetă 
curbă. 

În Biblie, găsim mai multe episoade în care varga sau 
toiagul este folosit ca instrument miraculos al voinţei lui 
Dumnezeu, dar ca instrument magic în mâna demonului. 
Primul care se foloseşte de acest instrument magic în Biblie, 
crede iezuitul Menestrier, este lacob care, aflat în slujba socru- 
lui său Laban, decojeşte nuielele de platan, migdal şi plop, 
aşezându-le în jgheaburi, pentru ca oile care vin să se adape să 
le privească şi astfel să zămislească miei bältati şi pestriti 
(Gen. 30, 37-42). Cunoscut este episodul în care Moise, iniţiat 
chiar de Dumnezeu, îşi foloseşte toiagul cu care face mai 
multe minuni în fata egiptenilor, aruncând asupra lor pedepse 
groaznice. La evrei, varga devine instrumentul voinţei lui 
Dumnezeu, însă în mai multe cărți ale Bibliei aceasta apare şi 
ca instrument magic (Num. 17, 17-25; Ez. 21, 21; Os. 4, 12). 
Sfinții leronim şi Ciril cred că evreii au deprins radbomantia 
în robia babiloniană. Mai târziu, în Evul Mediu şi în Renaş- 
tere, varga era folosită pentru găsirea surselor de apă, sare şi 
metale, şi mai puţin în ritualurile de magie. 

Angelo de Gubernatis susţine că varga era atât un simbol 
falic, cât şi unul al regalității, dar şi un instrument punitiv®. În 
magia românească, scrie Ivan Evseev, important este bätul sau 
nuiaua de alun, cu care pot fi izgonite duhurile rele, pot fi des- 
coperite comorile, iar înfipte în pământ, acestea apără câmpul 
de luarea manei grâului şi îndepărtează norii de grindină şi 
furtuna. Varga este folosită şi în magia de dragoste, dar şi în 
ritualurile de nuntă şi înmormântare. 

În opera lui Eminescu întâlnim doar trei termeni din vasta 
arie semantică a acestui instrument magic: vargă, toiag, cârjă. 


5 Cornelius Agrippa von Nettesheim, în Magia naturală, scrie că 
între diferitele divinatii sau ghicituri, „auspiciile şi augurii sunt cele dintâi, 
iar romanii le socoteau cele mai adevărate, în aşa fel încât credeau că, fără 
acestea, nu vor izbuti în nicio treabă publică sau particulară” (p. 147). 

é Cf. Angelo de Gubernatis, La mythologie des plantes ou les 
légendes du règne végétal, Paris, 1878, vol. I, p. 48-64. 

7 Cf. Ivan Evseev, Dicţionar de magie, demonologie şi mitologie 
românească, Editura Amarcord, Timisoara, 1998. 

Primul termen, varga magica, este cel mai des folosit de 
poet. Cei care se folosesc de acest instrument nu sunt numai 
magii sau vrăjitorii, ci şi demonii, poetul, moartea, zeii, chiar 
şi Dumnezeu. În cadrul ritualului magic, varga/bagheta are un 
rol esenţial. Pe de altă parte, orice gest ritual este important 
întrucât prin el se exprimă, cel puţin printr-un limbaj interior, 
natura şi scopul ritualului. În Egipetul, doar simplul fapt că 
magul ridică varga este suficient ca aceasta să-şi facă efectul. 
Magul se foloseşte de varga magică pentru a „zugrăvi dru- 
murile lor [stelelor] găsite: / Au aflat sâmburul lumii, tot ce-i 
drept, frumos si bun”. Pentru Dan Mănucă, „caracterul medi- 
tativ al Magului pare să ascundă însuşiri mai curând divina- 
torii, decât ideatice””. Aici, regele-mag, cu ajutorul vergii si al 
oglinzii de aur, caută să afle esenţa lumii. Desi nu săvârşeşte 
un act magic propriu-zis şi nici nu încearcă să influenţeze 
evenimentele, atunci când e vorba de regii care „sălbatec se 
plâng ... în giganticul mormânt”, Magul se mulţumeşte să le 
descifreze şi să le interpreteze, identificându-se cu astrologul. 
Însă pentru cei păcătoşi, Magul citeşte pe dos semnul, răzbu- 
nându-se astfel şi provocând mari dezastre: 


„Şi se poate ca spre răul unei ginti efeminate, 

Regilor patati de crime, preotimei desfrânate, 

Magul, paza răzbunării, a cetit semnul întors; 

S’atunci vântul ridicat-a tot nisipul din pustiuri, 

Astupând cu el oraşe, ca gigantice sicriuri 

Unei ginti ce fără vieata ’ngreuia pământul stors.” (Egipetul) 


Spre deosebire de Magul din Egipetul, preotul cel bătrân 
din Strigoii foloseşte varga magică în cadrul ritualului magic 
invocând toate elementele naturii (pământ, stea, lună), dar şi 
pe zeul Zamolxe, iar efectele, prezentate succesiv, sunt apoca- 
liptice: 

„Fantastic pare-a creşte bătrânul alb şi blând; 
În aer îşi ridică a farmecelor vargă 


8 Cf. M. Mauss, H. Hubert, Teoria generală a magiei, traducere de 
Ingrid Ilinca şi Silviu Lupescu, Editura Polirom, Iasi, 1996, p. 72-73. 

” Dan Mănucă, Pelerinaj spre fiinţă. Eseu asupra imaginarului 
poetic eminescian, Editura Polirom, Iasi, 1999, p. 115. 

Si o suflare rece prin dom atunci aleargă 
Şi mii de glasuri slabe încep sub bolta largă 
Un cânt frumos şi dulce — adormitor sunând. 


Din ce în ce cântarea în valuri ea tot creşte, 

Se pare ca furtuna ridică al ei glas, 

Că vântul trece ’n spaimă pe-al mărilor talaz, 

Că ’n sufletu-i pământul se sbate cu necaz — 

Că orice-i viu în lume acum incremeneste.” (Strigoii) 


Orice ritual magic implică obligatoriu atât folosirea 
obiectelor magice, cât şi puterea magică a cuvântului. Magia 
conţine şi rugăciuni, imnuri şi, în mod special, rugăciuni 
adresate zeilor. Arald îi cere magului să-i redea soţia moartă, 
oferindu-şi viaţa în schimb. La rândul său, magul îl invocă pe 
zeul Zamolxe, pe care-l roagă să i-o redea regelui Arald pe 
fiinţa iubită: 


„Din inimă-i pământul la morţi să deie vieata, 
În ochi-i să se scurgă scântei din steaua lină, 
A părului lucire s’o deie luna plină, 

Iar duh dă-i tu, Zamolxe, sămânță de lumină 
Din duhul gurii tale ce arde şi inghiata. 


Stihii a lumei patru, supuse lui Arald, 

Strabateti voi pământul şi a lui măruntaie, 

Faceţi din piatră aur şi din îngheţ văpaie, 

Să ’nchege apa "n sânge, din pietre foc să saie, 

Dar inima-i fecioară hräniti cu sânge cald.” (Strigoii) 


Pentru Marcel Mauss, „vrăjitoria orală lămureşte şi com- 
pletează ritul manual (ridicarea vergii în aer) căruia îi poate 
lua locul”'°. Cuvintele şi gesturile au aceeaşi valoare, continuă 
antropologul francez, astfel încât ceea ce se enunţă într-un rit 
manual ne este adeseori reprezentat ca fiind o incantatie rostită 
într-un limbaj special, un limbaj al zeilor şi al spiritelor, adică 
al magiei. ]. Maxwell, prezintă în cartea sa, Magia, elementele 
care nu pot lipsi dintr-un ritual magic: limbajul, cântecul sau 
ritmul, intrebuintarea culorilor, obiectele magice. Cântecul 


10 Cf, M. Mauss, Teoria generală a magiei, p. 72-73. 

(care presupune şi folosirea limbajului) este un element esențial 
al incantatiei'', aşa cum varga este instrument de comunicare 
Şi invocatie. 

Magul, tăcut înainte de exprimarea rugamintii lui Arald, 
în două strofe pline de încordare şi fior, săvârşeşte actul 
magic, nu fără sacrificii, transformându-l pe Arald în strigoi: 
„Arald! de nu mă ’nsala privirea, tu eşti mort!”. Observăm ca 
aici apar doi termeni: cârja şi varga. La început, preotul cel 
păgân ţine în mână cârja, simbol al autorităţii cereşti, al lumii 
spirituale. Aceasta este şi singura poezie în care acest termen 
are această semnificaţie. Eminescu preferă termenul cârjă (ca 
în Strigoii), atunci când magul reprezintă autoritatea religi- 
oasă: „Pe-un jilt tăiat în stâncă stă tapan, palid, drept, / Cu 
cârja lui în mână, preotul cel păgân”. Când însă „preotul cel 
păgân” începe ritualul, când devine magician, poetul foloseşte 
termenul varga magică”. Varga reprezintă, pentru vrăjitori şi 
magi, axis mundi, elementul fundamental fără de care aceştia 
nu mai au putere şi nu mai pot face ritualuri de magie. 

În Povestea magului călător în stele, incantatia magică nu 
mai este redată, deşi magul o foloseşte. În indicaţiile pe care i 
le dă regelui, magul spune: 


„E somnul, bătrânu ’n ureche îi spune — 

O vorbă să nu spui, căci dacă nu taci 

Ca visul el piere — cu greu se supune 

La magica-mi vorbă — las stele să sune, 

Ca ’n tabla cea neagră să-l prind — Tu să faci 
Ce-oi spune.” 


Gesturile şi elementele magice care apar în ritual sunt mai 
numeroase decât în Strigoii. Varga magică, oglinda, cupa, 
somnul şi florile roşii de mac, locul unde are loc ritualul (un 
templu), timpul prielnic pentru săvârşirea actelor magice — 
toate acestea fac parte dintr-un ritual magic complex. La fel ca 


1! J, Maxwell, Magia, Editura Univers Enciclopedic, Bucuresti, 
1995, p. 96. 

12 Într-o variantă la poezia Strigoii, Eminescu folosește această expre- 
sie, însă, în varianta finală, preferă expresia A farmecelor vargă. Cf. vol. I, 
p. 435. 

in Strigoii, magul, pentru a aduce in fata regelui imaginea unui 
mort, vrajeste cu varga sa magica o oglinda neagra din care se 
desprinde o umbra de argint: 


„Fantastic bătrânul s’ardica şi bland 

În aer înalță puternica-i vargă. 

Pe-oglinda cea neagră, profundă şi largă, 

Încet-încet pare o umbră de-argint.” (Povestea magului 
călător în stele) 


Varga mai poate simboliza şi calul invizibil, vehicul al 
călătoriilor, care străbate planurile si lumile”. Magul va între- 
prinde o călătorie în stele făcându-şi un cal, „un Pegas” cum îl 
numeşte George Călinescu!“, dintr-o stea cu ajutorul căreia 
zboară în infinit. Avem de-a face aici cu zborul magic, posibil 
— spune loan Petru Culianu — „dacă sufletul are aripi sau dis- 
pune de un psihopomp”"”. Steaua pe care magul se urcă călare 
este de fapt un „vultur de aur, cu-aripele de foc”, ceea ce face 
posibil zborul uranic. 

În Sărmanul Dionis, călugărul conştientizează importanța 
pe care o are varga magică. Aceasta este una din uneltele ener- 
getice indispensabile oricărui act magic. Dacă din ritualurile 
magice eminesciene lipsesc, uneori, unele elemente (oglinda, 
invocatiile), varga însă apare mereu. Deşi călugărul are în fata 
manualul de magie, fără varga magică nu se poate transpune 
în timp şi spațiu: „Ah meştere Ruben, zise el zâmbind — cartea 
ta într-adevăr minunată este!... numai de n-ar ameti mintea; 
acuma simt eu, călugărul, că sufletul călătoreşte din veac în 
veac, acelaş suflet, numai că moartea-l face să uite că a mai 
trăit. Bine zici, meştere Ruben, că egiptenii aveau pe deplin 
dreptate cu metempsicoza lor. Bine zici cum că în sufletul 
nostru este timpul şi spaţiul cel nemărginit şi nu ne lipseşte 


15 Cf Jean Chevalier, Alain Gheerbrant, Dicţionar de simboluri. 
Mituri, vise, obiceiuri, gesturi, forme, figuri, culori, numere, Editura 
Artemis, Bucureşti, 1993. 

i George Călinescu, Opera lui Mihai Eminescu, vol. I, Editura 
Hyperion, Chisinau, 1993, p. 24. 

'S Joan Petru Culianu, Ascensiune, in Cult, magie, erezii, Editura 
Polirom, Iasi, 2003, p. 32. 

decat varga magica de a ne transpune in oricare punct al lor 
am voi”. 

Dar nu numai magul si vrajitorul se folosesc de varga ma- 
gică. În Avatarii faraonului Tlà, cel care se foloseşte de ea este 
insusi demonul. In momentul in care acesta apare in fata lui 
Angelo şi a doctorului, el are pe cap „o pălărie de catifea 
viorie c-o pană rosie. Manele lui de zăpadă purtau o vargă...”. 
Ispitit de Angelo să-şi arate puterea, demonul amorului ridică 
varga, gestul fiind suficient pentru a transforma peştera într-un 
salon. Efectul gestului nu se lasă aşteptat: „Deodată murii se 
’ntoarserä ca-n tatane şi dispărură şi se prezintă o sală fru- 
moasă cu covoarele moi, cu mari candelabre de argint, cu 
mobile îmbracate ’n catifea visinie, cu mese de lemn de nuc 
lustruit ... Un cămin de marmură cu focul arzând era ’ntr-un 
colt al salei...” (Avatarii faraonului Tlà). 

Angelo însă nu se mulţumeşte şi doreşte să schimbe sala 
într-o adunare de bal. Demonul care „se-ntrece-n astă seară pe 
el însuşi”, nu ezită a-i face pe plac: „Demonul ridică varga... 
paretii se dădură ’ntr-o parte şi deodată din toate laturile se 
văzură sale cu paretii imbracati în atlas alb ca omătul, cusut cu 
frunze verzi întunecate şi cu flori vişinii şi strălucitoare. În 
candelabre mari ard lumânări de-o ceară ca zaharul, cu flacăre 
diamantine. Aerul salei e argintat, cald de miroase, strălucit de 
oglinzi cu privazuri de marmură neagră... Cu părul disfăcut 
poetic, pale trec copile pin ninsoarea aerului şi de razele albe, 
de dulceata cântării nevăzute, de aprinderea dantului e plină 
lumea salei...” (Avatarii faraonului Tlà). 

În Geniu pustiu, dar şi în publicistică (Paralele econo- 
mice), apare expresia varga lui Dumnezeu. În ambele texte, 
sintagma nu are nicio legătură cu actul magic, ci se referă la 
mânia lui Dumnezeu. Într-o notă la Geniu pustiu, Perpessicius 
preciza că, deasupra cuvântului vargă, Eminescu a pus între 
paranteze mânia. În Paralele economice, expresia este prece- 
dată de o alta care trimite la acelaşi sens: „para focului şi varga 
lui Dumnezeu”. Cuvântul vargă nu mai are aici sens magic, 
întrucât Dumnezeu nu are nevoie de ea pentru a înfăptui ceva, 
el creează prin cuvânt. Aici, poetul păstrează sensul pe care 
varga îl are în Biblie. Cu varga lui Dumnezeu (toiagul), Moise 

pedepseste poporul egiptean. In Biblie, varga lui Dumnezeu 
are mai multe semnificatii: poate simboliza atotputernicia, 
pedeapsa, dar si indurarea lui Dumnezeu, asa cum apare in 
Psalmul 22: „Că de voi şi umbla in mijlocul morţii, nu mă voi 
teme de rele; că Tu cu mine eşti. Toiagul Tău şi varga Ta, 
acestea m-au mângâiat”. Totuşi, în cele mai multe exemple, 
varga este un instrument punitiv: „Ce voiti? Să vin la voi cu 
nuiaua sau cu dragoste şi cu duhul blandetii?” (1 Cor, 4, 21). 
Aşadar, atât în Biblie cât şi în poezia lui Eminescu, expresia 
„varga lui Dumnezeu” are valoare punitivă. 

Tot de inspiraţie biblică este şi expresia degetul magic. În 
Evanghelia după Luca, Isus, fiind acuzat că scoate diavolii cu 
ajutorul lui Belzebut, le răspunde acuzatorilor: „Dar dacă eu îi 
scot pe diavoli cu degetul lui Dumnezeu, atunci împărăția lui 
Dumnezeu a ajuns la voi” (Luca 11, 20). La Eminescu, sensul 
biblic (de autoritate) este abandonat, iar expresia primeşte un 
sens nou, magic: 


„Ridic degetu-mi magic şi secolii [se] mişcă 

Cu umbre strălucite de zei şi de eroi 

Şi sufletu-mi s’aprinde şi inima-mi se mişcă 

Şi codrii respir umbră şi mirosul din foi” (Andrei Mureşanu) 


Degetul mic de la mână este un simbol ezoteric, întrucât 
este folosit pentru preziceri şi descântece, fiind degetul dorin- 
telor ascunse, al puterilor oculte, al divinatiei'®. Degetul mic 
este des întâlnit în opera poetului: în Scrisoarea J, întregul uni- 
vers este „în degetul mic” al bătrânului dascăl; în Fat-Frumos 
din lacrimă, după ce protagonistul aruncă buzduganul până la 
cer, voinicul „îl prinse pe degetul cel mic şi buzduganul se 
rupse ’n două”. 

În mâna morţii, varga magică nu reprezintă nici auto- 
ritatea, nici superioritatea, dar are forța de a schimba lucrurile. 
În Femeia?... Măr de ceartă, prin intermediul vergii, moartea 
transformă oamenii, printr-o simplă atingere a celui ce-o do- 


16 Cf. Jean Chevalier, Alain Gheerbrant, Dicţionar de simboluri. 
Mituri, vise, obiceiuri, gesturi, forme, figuri, culori, numere, Editura 
Artemis, Bucureşti, 1993. 

reste, făcându-i să dispretuiasca totul: ,,Despretueste lumea, pe 
sine — şi "nsfârşit — / Despretue gândirea că e despretuit”. 

Efectele vergii sunt menționate de Eminescu şi într-o 
variantă la poezia Înger şi demon: „Patria? Lor dă mărirea ş'a 
puterei aspră vargă / Pe ei cu aur şi glorii, pe noi cu greul ne 
*ncarcă”. Chiar dacă poetul se referă aici la cei care conduc 
tara, varga îşi păstrează sensul simbolic, acţionând ca o varga 
magică. 

Un alt termen care merită analizat este toiagul, termen ce 
nu apare atât de des în opera eminesciană. Toiagul are mai 
multe întrebuințări, dar în principal este folosit ca armă, ca 
sprijin pentru păstori şi pelerini, dar şi ca sprijin indispensabil 
procesului de inițiere, deoarece discipolul înaintează spriji- 
nindu-se pe sfaturile maestrului. Totuşi, toiagul este folosit şi 
ca instrument magic, cu ajutorul lui moşneagul din Gemenii 
invocă duhul regelui răposat. Toiagul de aur din Gemenii are 
aceeaşi funcție ca varga magică din Strigoii, bătrânul preot, 
asemenea magului, propunându-şi să aducă din lumea morţilor 
pe fratele răposat al lui Brigbelu. 


„[...] Iară moşneagul, 

Cu laurul vecinic verde în păru-i alb, toiagul 
De aur şi-l ridică: Brigbelu, iată ora 

Că "n numele mulțimii şi "n fata tuturora, 
Venii să chem de trei ori pe rege ’n gura mare 
Şi dacă nici acuma din umbră-i nu răsare 

Să-ţi oferim coroana, căci legea ne prescrie 
Ca peste-un an nici tronul desert să nu rämâie, 
Nici văduvă coroana de tâmpla cuvenită”. 


După J. Chevalier, indiferent de utilitatea pe care o are, 
toiagul devine sceptru, simbol al suveranităţii, al puterii şi al 
capacităţii de a comanda, atât în plan intelectual şi spiritual, 
cât şi în ierarhia socială. Cel mai bun exemplu îl găsim în 
Luceafărul: metamorfozat într-un tânăr voievod, Luceafărul se 
arată fetei ca un adevărat rege. Toiagul „încununat cu trestii” 
din mâna Luceafărului este simbolul regalității, al autorităţii. 
La a doua metamorfoză însă acesta dispare, coroana luându-i 
locul. În Gemenii sau în Dragoş Vodă cel bătrân, toiagul este 
de aur, acoperit cu pietre, ceea ce-i dă autoritate celui care-l 

posedă. Cei care deţin acest toiag sunt bătrânii si regii. In 
majoritatea poeziilor în care apare, toiagul nu este un instru- 
ment magic, ci un simbol al autorității şi al regalității. Mircea 
cel Bătrân în Scrisoarea III este ironizat de sultan („Și de 
crunta-mi vijelie tu te aperi c’un toiag?”), neştiind că acesta nu 
este o armă, ci simbolul autorității domnitorului. 

Aşa cum am arătat, varga magică apare în diferite ipos- 
taze în opera lui Mihai Eminescu, ceea ce denotă faptul că 
poetul era conştient de importanţa ei în cadrul ritualurilor 
magice. Mai mult chiar, Eminescu lărgeşte sfera de acţiune a 
acestui instrument magic, care poate să-şi împlinească menirea 
atât în mâna vrăjitorilor şi a magilor, cât şi în mâna poetului 
însuşi. 

Résumé 


L’ceuvre de Mihai Eminescu est imprégnée de symboles ma- 
giques. L’un des instruments qui apparaît souvent dans l’œuvre du 
poète est la verge magique. La littérature de spécialisés utilise 
beaucoup de termes pour désigner la puissance magique, l’autorité 
ou la supériorité de celui qui détient cet instrument; mais chez 
Eminescu on trouve seulement trois termes: baguette, tige et 
béquille. La verge magique apparaît en diverses hypostases dans 
l’œuvre de Eminescu, ce que dénote le fait que le poète était con- 
scient de son importance dans les rituels magiques. Plus encore, 
Eminescu élargit l’espace d’action de cette baguette magique, qui 
peut agir non seulement dans la main des mages et assistants, mais 
aussi dans la main du poéte. 


Neamul lui Cain in opera eminesciana 


Elena ISAI 


(eliisai@yahoo.com) 


„Plecat-ai neamul Cain sub ură şi blestemuri 
Sămănător de stele şi-ncepător de vremuri 

Ne-ai închegat în lume copii nimicniciei 

Nefericiri zvirlite in brazdele veciei 

Ne-ai dat dorinţe [...] ca traiul spumii 

<Sădind în noi dorinţa, ne-ai [dat] puterea [spumii]> 
Stăpîne fără margini a marginilor lumii!”! 


Lumea purtătoare a semnului lui Cain: Preot şi filosof. 
Confesiune 


Alături de păcatul originar şi izgonirea lui Adam din rai, 
istoria lui Abel şi Cain este considerată unul dintre miturile 
biblice fondatoare, potrivit definiției mitului dată de Mircea 
Eliade: „Mitul este întotdeauna povestea unei faceri [...] o 
poveste sacră, adică un eveniment primordial care a avut loc la 
începutul Timpului, ab initio. [...] iar fiind real şi sacru mitul 
devine exemplar şi în consecinţă repetabil, întrucît serveşte ca 
model şi ca justificare tuturor actelor umane”. Din perspec- 
tiva prezenţei acestei istorii biblice în spaţiul literaturii, îi 
putem atribui termenul de mit biblic. Aspectul mitic nu există 
la nivelul doctrinelor, dar se regăseşte în planul comporta- 
mentului crestinului în calitatea lui de homo religiosus, cum 


' Mihai Eminescu, Opere complete, ediţie îngrijită de Perpessicius, 
Bucureşti, Fundaţia pentru Literatură şi Artă „Regele Carol II”, 1939- 
1952, vol. IV Addenda şi vol. V Note şi variante. 

? Mircea Eliade, Sacrul şi profanul, traducere de Brândusa Prelipceanu, 
Bucureşti, Humanitas, 1995. 

preciza Mircea Eliade’. Orice comportament mitic este marcat 
de imitarea unui arhetip, de repetarea unui scenariu exemplar 
şi de întreruperea timpului profan, elemente care se regăsesc şi 
în comportamentul creştin. 

Cei doi frați prezentaţi în scurta istorisire din cartea 
Genezei, capitolul IV, devin arhetipuri umane. Abel este omul 
drept, simbol al omului spiritual, opus lui Cain, omul atras de 
material, simbol al răului, nu doar pentru vina de a-şi fi ucis 
fratele, ci şi pentru celelalte fapte rele care au venit ca urmare 
a păcatului. Din lipsă de iubire fata de divinitate rezultată din 
neascultare, din invidie, prin viclenie şi minciună, Cain a ajuns 
să savirseasca crima. Dar Cain ucigasul, în fuga sa „de la fata 
Domnului”, este prezentat de istoria biblică şi ca fondator al 
oraşului. Este de reţinut că, pe lîngă apariţia morţii, gestul lui 
Cain duce şi la naşterea primului oraş, el fiind considerat 
inițiatorul civilizaţiei, al artelor şi tehnicii. 

Dovadă a universalitatii mitului şi a caracterului arhetipal 
al celor doi fraţi este şi prezenţa unor istorii asemănătoare în 
spaţii diferite şi la popoare diferite. Astfel, istoria biblică, 
alături de perechea Abel-Cain, mai surprinde un cuplu asemă- 
nător, cel format de fraţii Esau şi lacov (viitorul Israel — un alt 
mit fondator). Mitul fraților rivali îl regăsim însă şi la egipteni 
— Osiris şi Seth, la chinezi Shun şi Yao, la greci Eteocle şi 
Polinike, ca şi la romani, unde întîlnim cuplul Romulus şi 
Remus. 

Relatarea primei crime a umanităţii o regăsim în cartea 
Genezei a Bibliei, în Tora, dar şi în Coran ori în unele cărți 
apocrife precum Cartea lui Enoh, Cartea lui Adam şi a Evei 
(Lupta cu Satana). Apocrifele încearcă o detaliere a eveni- 
mentelor şi o justificare a atitudinii celor doi fraţi. 

Forța marilor naratiuni vine din simplitatea spuselor, iar 
această istorie scurtă, dar cuprinzătoare, a fascinat întotdeauna 
şi a favorizat existența a numeroase interpretări, uneori chiar 
contradictorii. Scriptura pare doar a nu oferi explicaţii în pri- 


3 Mircea Eliade, Eseuri. Mitul eternei reîntoarceri. Mituri, vise şi 
mistere, traducere de Maria Ivănescu şi Cezar Ivănescu, Bucureşti, Editura 
Ştiinţifică, 1991, p. 24-48, 151-166. 

vinta preferintei divine pentru jertfa păstorului Abel. Textul 
Septuagintei păstrează însă nuanţa între „darurile” lui Abel şi 
„Jertfa” lui Cain, distincţie ce surprinde diferenţa dintre cele 
două tipuri de jertfe, două modalităţi de raportare la divinitate: 
jertfa adusă ca dar al inimii, din iubire fata de divinitate, şi cea 
făcută din obligație, lipsită de iubire, care rămîne o simplă 
jertfă ritualică. Cei doi frați reprezintă astfel două tipologii, 
prin extindere, Abel este simbolul binelui, iar Cain — al răului. 

Problema binelui şi a răului a suscitat întotdeauna intere- 
sul oamenilor, de la poeţi şi filosofi pînă la legiuitori. Aceasta 
a constituit şi mai constituie încă una dintre marile întrebări ale 
lumii. Răspunsurile oferite de-a lungul timpului, atît de diferite, 
unele chiar contradictorii, dovedesc complexitatea întrebării şi 
importanţa perspectivei de abordare, întrucît noțiunea de bine 
presupune definirea prealabilă a unei norme, stabilirea unui 
principiu de existență şi de sens, care ţine cel mai adesea de o 
metafizică şi întotdeauna de o morală sau de o etică. Din 
această cauză, în funcţie de tipul normelor la care se face ra- 
portarea, conţinutul noţiunii de bine este susceptibil de variaţii 
extreme. Cu alte cuvinte, binele poate fi considerat ca dorit de 
toată lumea, dar nu există un acord asupra a ceea ce poate el 
însemna. Binele poate reprezenta idealul la care aspiră lumea 
imperfectă (Platon) sau dezvoltarea maximă a propriei naturi 
căutată de fiecare (Aristotel). Epicureicii asociază ideea de 
bine cu fericirea şi plăcerea, pe cînd stoicii o caută în adec- 
varea la ordinea universală a naturii. Tot atît de bine, binele 
poate fi văzut ca supunere față de legea divină sau ca o simplă 
căutare a utilității. Dar şi mai multă cerneală se pare că a făcut 
să curgă încercarea de a afla răspuns la întrebarea care este 
cauza existenţei răului. 

O astfel de problemă nu putea să nu trezească nelinişti şi 
întrebări unui poet atît de framintat de rosturile lumii, cum a 
fost Mihai Eminescu. Dar ea nu este totuşi o temă centrală în 
creaţia sa, fiind corelată adesea cu ideile sale despre cosmogo- 
nie, viata, lume, timp şi istorie. Viziunea eminesciană asupra 
binelui şi răului este îndatorată filosofiei antice şi celei 
general-romantice şi mai putin opticii religiei creştin-ortodoxe 
în care s-a născut, însă nu sunt lipsite de importanță ecourile 

acesteia mai ales „lupta (poetului, n.n.) cu ispita necredinţei”. 
Atmosfera epocii atinsă deja de nihilism era impregnată de 
aerul relativizării valorilor, elemente prezente în opera emi- 
nesciană. În cuvintele de adevăr, bine, dreptate, Eminescu 
găsea un adînc sentiment al relativităţii. Nu puţine sunt 
poeziile în care încearcă să surprindă esenţa acestor concepte. 
Urmărind poetica sa latentă, Ion Negoitescu remarcă „aerul 
uscat ce învăluie romantismul sedus de abstractiuni (în sensul 
filosofiei germane), sublimarea imaginii în conceptul ei; 
deoarece el îşi închipuia actul poetic ca un fel de circumscriere 
a focului conceptelor”. 

În romantism, înțeles ca o ,,Renastere a Renaşterii”, pen- 
tru prima oară se dă expresie completă tuturor ,,fantasmelor 
refulate ale inconştientului european”. Dominația rațiunii 
iluministe este curmată prin redescoperirile gîndirii magice, 
prin reactivarea unor arhetipuri colective de mult uitate. Cu 
romantismul, marea „cenzură a imaginarului” din perioada 
Reformei şi Contrareformei, dar şi a iluminismului, este 
abolită. Noua stare de fapt a permis constelarea a o serie de 
figuri ce reprezentau forțele chtoniene, subterane şi vitale: 
Olimpul raţiunii este luat cu asalt de către Titanul încătuşat 
(Prometeu), galeria revoltatilor împotriva creatorului (Lucifer, 
Cain) etc. Este proclamată domnia microcosmosului interior 
prin tema geniului, alături de cea a dublului care ne bintuie. 

Cu Romantismul se poate vorbi de o schimbare majoră şi 
în istoria receptării mitului biblic al fraților rivali, Abel şi 
Cain. Cain nu mai este un învins, ci devine un învingător, de- 
monismul său este recuperat şi impus în lumină ca un prin- 
cipiu afirmativ. Romantismul încearcă o reabilitare a lui Cain, 
cum a încercat-o şi pe cea a lui Satan (Byron, Cain, Victor 


4 Lucia Cifor, Mihai Eminescu prin cîteva cuvinte cheie, Editura 
Fides, Iaşi, 2000, p. 130. 

5 Ion Negoitescu, Poezia lui Eminescu, ediţia a IV-a, Editura Dacia, 
Cluj-Napoca, p. 22. 

$ Corin Braga, 10 studii de arhetipologie, Editura Dacia, Cluj-Na- 
poca, p. 149. 

7 Joan Petru Culianu, Eros şi magie în Renaştere. 1484, cap. IX 
Marea cenzură a fantasticului, laşi, Polirom, 2003, p. 240-259. 

Hugo, La Légende des siécles, La Fin de Satan. Dieu etc.). 
Cain reprezintă cu deosebire tipul revoltatului, unul din ava- 
tarurile posibile ale figurii atît de apreciate a geniului. 

O primă categorie de texte eminesciene cu referire la 
acest mit biblic sunt cele care ne prezintă lumea ca neam al lui 
Cain, purtătoare a semnului acestuia, pătrunsă de rău. Iluzia 
binelui şi a frumuseţii, ideea că totul este rău, ne-o transmite 
poemul Scrisoarea IV*, în care poetul meditează asupra ros- 
turilor lumii, asupra efemeritätii acesteia. Se întrevede totodată 
ideea unui Demiurg creator, izvor al acestei lumi imperfecte: 
„Căci a voastre vieţi cu toate sunt ca undele ce curg, / Vecinic 
este numai rîul: rîul este Demiurg. / [...] Că e leagăn unor 
viete ce seminţe sunt de ură?”, idee asemănătoare concepției 
gnostice. În fapt, elementele creştine sunt modelate pe alocuri 
de un spirit gnostic. Cain nu devine la Eminescu, ca în gnos- 
ticism, alesul, iluminatul. Lumea aceasta e o lume a neamului 
cainic. Păcatul lui Cain nu a fost şters şi oamenii suportă 
consecințele nelegiuirii acestuia: „Nu vedeţi că risul vostru e 
în fiii voştri plîns, / Că-i de vină cum că neamul Cain încă nu 
s'a stîns?”. Răul din lume este văzut ca o urmare a blestemului 
primului ucigaş. Potrivit referatului biblic, neamul lui Cain a 
pierit în apele potopului, Noe cel ales de Domnul pentru a 
duce mai departe semintia oamenilor este urmaş al lui Seth, 
cel de-al treilea fiu al cuplului primordial, dăruit de Dumnezeu 
în locul lui Abel cel ucis de Cain. Dar răutatea de care dă 
dovadă lumea modernă este văzută de Eminescu ca moştenire 
a întîiului ucigas. 

Si poemul Preot si filosof ° surprinde durerile acestui 
neam cainic. Poemul este conceput ca o interpelare a preoților 
de către filosofi. Deşi de pe poziţii diferite, filosoful se vede 
asemenea preotului slujitor al adevărului, de aceea nu înţelege 
atitudinea ostilă a acestora: „Căci n-avem sfinţii voştri, voi ne 
mustrati, preoți, / Deşi de-a voastră tagmă suntem şi noi cu 
toti...”. Critica ambelor categorii se îndreaptă spre a „Răului 
domnie” ce se întinde tot mai mult în această lume, împotriva 


8 Mihai Eminescu, Opere complete, vol. IV, ed. cit., p. 157. 
” Ibidem, p. 218. 

bogăției, măririi şi plăcerii. Filosoful meditează la condiţia 
umană şi la rostul omului în lume, constientizeazä nimicnicia 
acestuia. Omul este predestinat dintru început durerii şi 
suferinței, neavînd nici un sprijin: „suntem copii nimicniciei, / 
Nefericiri zvirlite in brazdele veciei...”. El este trecător şi 
neînsemnat, iar căutarea sa se îndreaptă spre lucruri lipsite de 
importanţă: „Ca unde trecătoare a mării cei albastre, / Dorinţa 
noastră, spuma nimicniciei noastre”. Ceea ce-i este dat omului 
e prea mult, omul suportă cu greu moştenirea păcatului cainic: 
„Simţim că Universu-l purtäm şi prea ni-i greu: / Ştim a fi 
stranepotii acelui vechiu păcat, / Ce semintia Cain în lume-o a 
creat”. Fără a îmbrăca înțelesurile în pilde, şi filosoful poate 
pătrunde tainele lumii, şi el poate primi revelația. Ba chiar este 
preferată preoţilor această ipostază a filosofului care nu crede 
în Dumnezeu, dar care păstrează o lege. Observatia sa este 
usturătoare la adresa celor care se declară slujitori ai credinţei, 
dar prin fapte arată contrariul, în realitate dovedindu-se sluji- 
tori ai Satanei. Şi filosofii pot pătrunde pe calea lor misterul 
divin: „Nu ne mustrati! Noi suntem de cei cu-auzul fin / Şi pri- 
cepurăm şoapta misterului divin”. Pătrunderea tainelor lumii 
este apanajul initiatilor: filosoful, geniul, magul. Filosoful, 
ilustrînd tipul iluminatului gnostic, este cel care nu mai are 
nevoie de intermedierea preoţilor pentru a pătrunde adevăru- 
rile ultime, pentru că el le obține singur, primind iluminarea 
nemijlocit, avînd o relaţie directă cu cerul. Filosoful vede chiar 
o problemă în intermedierea însăşi, care ajunge să depărteze 
oamenii de la adevăr: ,,Urmati în calea voastră mulțimii de 
absurzi / Şi compuneti simfonii şi imnuri pentru surzi”. Cre- 
dinta este transformată în idolatrie, iar oamenii nu mai sunt 
capabili să primească direct adevărul: „Adevărul — «chip 
cioplit» este un simulacru al Adevărului revelat, cel la care 
«oamenii zilei» nu mai acced, pentru că nu mai sunt receptivi 
faţă de revelaţia divină”. Filosoful însă, prin relaţie nemij- 
locitä, poate ajunge la iluminare. 

Un alt text care se încadrează în aceeaşi sferă tematică 
este poemul Confesiune, o meditaţie în stil shakespearian — 


10 Lucia Cifor, Mihai Eminescu prin cîteva cuvinte cheie, ed. cit., p. 82. 

arătînd un cran — asupra lumii şi a morții, a sfirsitului acesteia. 
Poetul constata existenta unei lumi sfarmate, omul este un idol 
de lut, universul este bolnav, viata este vană. Sunt tot atîtea 
motive de aşteptare a „morţii cei eterne”. Dar această realitate 
este greu de pătruns, pentru că totul se prezintă ochiului 
invers, ascunzindu-se sub falduri false: „Nu vezi că deşi 
chipu-mi arăt-a fi de gheață / Un vis al meu caldura-i, lumina 
şi viata?”. Cuvintele demiurgului creator sunt zguduitoare şi 
arată intenţia rea a acestuia, ca în viziunea gnostică, potrivit 
căreia la originea lumii se află principiul răului, Dumnezeul 
cel rău, Ahriman, precum în religiile maniheiste: „V-am 
înşelat, nemernici, v-am închegat în vreme, / V-am aruncat în 
viata plecaţi sub anateme / Să va uriti din leagăn, să v-omoriti 
in vain, / V-am semănat în spațiu pe voi saminta Cain, / Sa 
crut am vrut sînu-mi de tot ce-i crud, spurcat / Si pentru voi 
anume creaiu al vieţii iad.” Lumea este rea în sine, dar se 
prezintă în ochii noştri într-o haină ademenitoare: „Și sa 
vă-nşele veşnic l-am îmbrăcat frumos / Cu nopți senine-n 
stele, cu soare auros. [...] În vicii am pus miere şi în păcat 
zîmbire”. 

Eminescu, prin aceste texte, se dovedeşte a fi atras de 
gnozä, de eliberarea realizată prin cunoaşterea iluminată 
favorizată de aceasta. Este vorba mai degrabă de influenţele 
gnostice difuze, specifice unui anumit tip de gîndire 
spiritualizată!!. Problema gnosticismului la Eminescu este 
complicată, de ea s-au ocupat mai multi exegeti, in special 
loan Petru Culianu’, un bun cunoscător al gnosticismului, 
care i-a dedicat citeva studii, dar si Lucia Cifor, care dezbate, 
în lucrarea Poezie si gnozä, statutul de „gnostic neconvins” |? 
al lui Eminescu. 


11 Lucia Cifor, Poezie si gnozd, Editura Augusta, Timişoara, 2000, p. 69. 

12 Cf loan Petru Culianu, Studii româneşti. Fantasmele nihilismului. 
Secretul doctorului Eliade, vol. I, ediţia a doua, traducere de Corina Popescu 
şi Dan Petrescu, Editura Polirom, Iasi, 2006, articolele „Romantism acosmic 
la Mihai Eminescu” p. 35-48 şi „Fantasmele nihilismului la Eminescu”, 
p. 49-66. 

15 Cf Lucia Cifor, Poezie si gnoză, ed. cit., cap. III. Mihai Eminescu. 
„Locuirea poetică ” a unui gnostic neconvins, p. 84-148. 

Ilustrarea mitului biblic al fratricidului în 
Sarmis / Gemenii 


Tema dublului în romantism a cunoscut o circulație fără 
precedent, ilustrînd noua relaţie pe care omul european, in 
termeni jungieni, o dezvoltă cu propria sa personalitate refu- 
lată. Se disting două categorii în care pot fi încadrați dublii 
romantici, în funcţie de gradul de clivaj al eurilor în raport cu 
alter ego-urile: dublii eterali, spirituali (corespund unui control 
menținut partial asupra alter ego-ului clivat); şi dublii con- 
creti, materiali (corespunzind pierderii controlului asupra alter 
ego-ului proiectat în altcineva). În prima serie se integrează 
motivele umbrei, oglinzii şi tabloului. În cea de-a doua se 
încadrează motivul gemenilor, al străinului ce „ne seamănă ca 
o picătură de apă”, dar şi al iubitei a cărei dragoste face posi- 
bilă realizarea androginului. În Sarmis / Gemenii lui Eminescu 
se îmbină motivul fraților gemeni cu cel al umbrei. 

Eminescu avusese ideea realizării unei epopei dacice, dar 
nu a realizat decît fragmente pe care fie le-a publicat separat, 
fie a folosit materialul lor în noi creații. Sarmis absoarbe în el 
materie din mai vechiul Mureşan şi este cunoscut sub mai 
multe titluri: Gemenii, Nunta lui Brig-Belu. Fragmentul 
Sarmis înfăţişează un tablou romantic (cadrul nocturn şi 
prezenţa lunii) în care apar îndrăgostitul rege şi „mireasa-i 
frumoasă ca o zînă”. În Gemenii, sunt prezentate evenimentele 
ulterioare. Poemul, ca şi mitul biblic, surprinde povestea a doi 
frați gemeni, care se termină cu uciderea unuia dintre ei de 
către celălalt. Cartea Genezei nu oferă lămuriri cu privire la 
naşterea celor doi copii ai cuplului primordial, dar în apocrife 
există ideea relației lor ca frați gemeni. Rivalitatea lor, se 
spune, s-a manifestat încă din pintecele mamei, fiecare dispu- 
tîndu-şi locul de întîi născut, Cain furindu-i această calitate 
fratelui său Abel. În poemul eminescian, cei doi frați rivali 
sunt gemelari: „Brigbelu ce cu Sarmis e frate mic de-a ge- 
meni”. Istoria este plasată în spațiul vechii Dacii. Incipitul 
poemului prezintă scena sălii regilor dacici, pe al cărui tron 
este aşezat chipul fratelui Sarmis acoperit cu un văl negru, 
semn că regele e considerat mort, iar dintr-un colt întunecat al 

unei intrări secrete apare încordat Brigbelu. Starea sa de ten- 
siune interioară este creionată în cîteva tuse: mişcările bruste 
şi lumina ce-i cade pe chip. Potrivit legilor străbune, Brigbelu 
trebuia să aştepte trecerea unui an de la dispariția fratelui 
pentru a-i putea prelua oficial tronul. Apariţia enigmatică a 
acestuia leagă motivul umbrei cu cel al fraţilor gemeni: „Ca 
umbra cu ființa sunt amîndoi asemenea”. Ipostazele umbrei 
abundă în literatura romantică, eroul trebuind adesea să se 
confrunte cu partea sa întunecată, ipostaziată în celălalt. Acest 
motiv al umbrei, atît de îndrăgit de romantici, este definit de 
Jung ca personalitatea negativă a individului, eul inconştient în 
care se concentrează toate pornirile, dorințele blamabile şi în 
consecință refulate de către eul constient'*. Fratele malefic 
este personificarea acestei personalități tenebroase. 

Pornirile ce contravin moralei, dar pe care Brigbelu le 
priveşte dintr-o altă perspectivă, sunt mărturisite de personaj 
in fata propriei conştiinţe. Ideea lumii create pentru bine o 
consideră falsă, realitatea demonstrîndu-i adesea contrariul: 
„Am văzut virtutea găsind a ei răsplată, / [...] Răsplată prea 
frumoasă: un giulgi şi patru scînduri”. Personajul nu mai 
găseşte nici o rațiune pentru care ar trebui să urmeze binelui, 
ba chiar i se pare o prostie şi vede lumea împărțită în două 
categorii: proştii şi viclenii. Primii sunt cei orbiti de „cărțile 
vechi”, ei sunt următori ai legii. Cei din a doua categorie, a 
celor puțini, s-au ridicat deasupra acestei înțelegeri şi ştiu să se 
folosească de învățături, urmărindu-şi propriul interes. Consi- 
derîndu-se din această din urmă categorie, Brigbelu şi-a urmat 
dorința de mărire şi pentru a-şi satisface lăcomia de putere nu 
s-a dat în lături de la fratricid: „O cale luminoasă / Nainte-mi 
se deschide? L-am dat deci laoparte, / De-ale virtuții bunuri să 
aibă singur parte”. Politica sa se bizuie pe rău. George 
Călinescu îl consideră pe întunecatul Brigbelu un pesimist 
care „cu vorbele înseși ale lui Muresan ironiza creaţia”! , dar 


14 Cf. Carl Gustav Jung, Puterea sufletului, antologie (prima parte), 
texte alese şi traduse din limba germană de dr. Ozana Holan, Bucureşti, 
Editura Anima, 1994, capitolul „Eul, umbra, anima şi animus, sinele”. 

R George Călinescu, Opera lui Mihai Eminescu, vol. I, Editura 
Minerva, Bucureşti, 1985, p. 55. 

clasează atitudinea acestuia drept machiavelică. Recunoaste 
însă că prin zădărnicia virtuţii exprimată de Brigbelu se face 
trimitere indirect la ideea gnostică a vieţii ca principiu al rău- 
lui, Zamolxe fiind Iehova-Ormuz: „Apariţia lui Zamolxe de 
partea lui Brigbelu a putut însemna în conştiinţa lui Eminescu 
exemplificarea ideii ştiute că Dumnezeu, «comediantul bă- 
trin», şi exponentii săi, «popii», patronează această lume a 
minciunii”!€, 

Cînd Brigbelu îşi sfirseste monologul, apar în sală voie- 
vozii însoţiţi de un preot batrin. După ce preotul anunță, 
potrivit tradiției, moartea regelui şi Brigbelu îşi vede visul de 
domnie împlinit. Dar ceea ce îi lipseşte este liniştea: „sala-i iar 
pustie. / Prin ea Brigbelu singur umbla ca o stafie”. Schimbă- 
rile fizice oglindesc starea sa interioară: ,,Adinc fugiră ochii in 
cap, pierit e chipul”. Mustrările încep să-l roadă şi ceea ce-i 
adînceşte şi mai mult starea de nebunie este atitudinea femeii 
iubite, soția fratelui mort, Tomiris. Descoperim cu această 
ocazie că dorinţa de a-şi elimina fratele avea resorturi interne 
mult mai puternice decît setea de domnie. (Motivarea invidiei 
dintre fraţi prin dragostea pentru aceeaşi femeie se regăseşte şi 
în apocrife referitor la Cain şi Abel, Cain dorindu-şi de ne- 
vastă pe soţia fratelui său.) Întrebarea lui Tomiris („Eşti 
mulțumit acum?”) îl surprinde pe Brigbelu în goliciunea sufle- 
tului. Nici mărturisirea focului iubirii ce îl mistuie nu-i aduce 
alinare pentru că, asemenea fetei de împărat din Luceafărul, 
Tomiris îşi mărturiseşte atracția pe care o simte fata de el, dar 
şi frica pe care i-o inspiră fata lui, fata apartinind altei lumi: 
„— Dar lasă-mă — ea strigă. — Ce galben eşti la fata, / Suflarea 
ta mă arde şi ochiul tău ma-ngheata / Ce mă priveşti atîta? A ta 
căutătură / Mă doare, cum mă doare suflarea ta din gură. / Ce 
ochi urit de negru! Cum e de stins si mort! / Închide-l, ah, 
închide-l — privirea ta n-o port...”. Iubirea pe care i-o inspira 
noul rege este mai mult o formă de luare în stăpînire. Fata îl 
recunoaşte ca Domn si, asemenea unei umbre, simte că îl 
urmează ca într-o stare hipnotică, „ca-n somn”: „Simt că l-a ta 
privire vointele-mi sunt sterpe, / M-atragi precum m-atrage un 


16 Ibidem, p. 57. 

rece ochiu de şerpe”. Dar, dincolo de această vrajă malefica pe 
care o exercită asupra sa, ea simte că în adîncul sufletului său 
îl urăşte. Totuşi, nunta dorită de Brigbelu are loc, o nuntă cu 
adevărat regească, la care este invitat însuşi zeul getic 
Zamolxe, soarele şi luna, voievozi şi boieri, aşezaţi cu toţii 
potrivit rangului fiecăruia (tabloul aminteşte de scena nunţii 
din Călin, file din poveste, pe care o anticipează). Portretul de- 
monic al tînărului rege contrastează cu atmosfera de bucurie şi 
sărbătoare a nunţii: „Cu plete lungi şi negre, întunecos, 
Brigbel”. La nuntă îşi face apariția un musafir nedorit, nebunul 
Sarmis, fratele geamăn care fusese ucis. Infatisarea acestuia 
sugerează întoarcerea sa de pe alte tarimuri, cele ale mortii: 
„Dar galben e la fata şi ochii ard în friguri / Şi vînătă-i e gura”. 
Apariţia pare a nu-l surprinde pe Brigbel, dar reacţia sa este 
firească, deşi inutilă: furios pune mîna pe pumnal. Urmează 
cuvintele nebunului Sarmis, care se adresează mai întîi zeului 
Zamolxe, adresare pe care o putem pune în paralel cu cea a lui 
Hyperion către Demiurg. Durerea sa este aceeaşi. Evocînd 
geneza lumii, el elogiază puterea de creator a lui Zamolxe care 
a putut să adune în fiinţa femeii iubite tot ce-i mai frumos pe 
lume, dar nu poate înţelege cum această minune poate face do- 
vada unui suflet atît de mic, unul care nu poate înțelege si 
purta iubirea adevărată, dînd dovadă de necredintä. Refuzul 
darurilor şi izolarea sunt împărtăşite şi de Sarmis: „Dar nu ţi-o 
cer, tot darul ţi-l zvirl iar la picioare”. Întoarcerea sa nu este 
pentru a-şi căuta dreptatea şi a-şi recăpăta tronul şi iubita: 
„Nici vin să-mi cer coroana, nici tara mea. O dărui / Fisii s-o 
rup” orcine şi cum îi place — oricărui. / La ce-aş mai cere-o 
tara, în care nu-i credință, / Unde un frate pe-altul s’ucida-i cu 
putință! / Rebel! Fäcusi din sceptru unealtă de ocara / Ş-ai dat 
tu însuți pildă din om să fie fiară”. Diferenţa între cele două 
tipuri de domnie este rezumată într-un singur vers adresat 
fratelui, noul domn: „Eu lumii trebuit-am, dar tie-ti trebui ea”. 
Cuvintele rostite pentru fratele ucigaş sunt un adevărat 
blestem. Păcatul nu-şi poate afla pedeapsa decît în sine însuşi. 
Domnia sa nu poate fi una liniştită şi strălucită, fiind obţinută 
prin ucidere. Neliniştile gestului făcut îl vor bîntui toată viata: 
„spaima morții intre-ti în fiecare os”. Traiul său va fi de acum 

al unui chinuit de fantasmele trecutului, somnul nu se va mai 
putea opri peste pleoapele sale, va fi bintuit de propria umbra: 
„Şi strigă dupa dinsa plingind, muscind din unghii / $i cînd vei 
vrea s-o-njunghii, pe tine sa te-njunghii!...”. Blestemul lui 
Sarmis, care trimite la Rugăciunea unui dac, text care a facut 
parte din lungul poem Gemenii, nu se poate îndrepta aici decît 
asupra fratelui vinovat. Deşi, în deznădejdea sa, Sarmis simte 
nevoia de revoltă şi împotriva zeului, el îşi recunoaşte limitele 
şi neputinta. 

Nici femeia iubită nu poate fi subiectul blestemelor sale, 
deşi a dat dovadă de necredintä. În fapt, se consideră singurul 
vinovat că s-a putut încrede în iubire, că a pus sentimentele pe 
primul loc: „Prea nu aveam in lume nici sfint, nici Dumne- 
zeu”. Concluzia la care ajunge este aceeaşi ca cea din finalul 
Luceafărului: „Cereasca fericire nu se putea să tina, / Nu se 
cădea s-o aibă o mînă de tärînä, / În lumea de mizerii si la- 
crimi nu e loc / Pentru atăta milă şi pentru-atit noroc...”. 
Soarta sa nu poate fi decît cea a unui rătăcitor. Natura este 
singura care-i mai poate purta durerea. 

Ultima scenă a poemului, cuprinsă în doar 15 versuri, ne 
prezintă împlinirea blestemului fratern. Ajuns în pragul nebu- 
niei, bîntuit de propria umbră ce reprezintă (potrivit temei 
dublului) stafia fratelui mort, Brigbelu îşi poartă lupta sa cu tre- 
cutul, înjunghiindu-se. Distrugerea imaginii fratelui, uciderea 
unui geamăn de către celălalt, înseamnă, în logica dublului, 
sinucidere. Eroul infruntindu-si umbra, îşi înfruntă partea întu- 
necată a sufletului şi îşi regăseşte liniştea în pedeapsa meritată 
a morţii, omorît fiind de mîna proprie, cea cu care a ucis. 

Résumé 


La force du scénario de la Genése sur le premier crime 
commis contre le frére a séduit au long du temps nombreux 
écrivains. Des échos du mythe biblique de fréres ennemis, Cain et 
Abel, on retrouve aussi dans l’œuvre d’Eminescu à double 
hypostase: Caïn, le symbole du mal et le monde portant ce signe et 
l’autre hypostase, le scénario du fratricide qui peut avoir de 
différents ressorts de l’âme. Captivé par la gnose, en méditant de 
ce mauvais monde, l’Iluminé a la possibilité d’arriver directement 
à la Vérité. L’histoire de la jalousie des jumeaux, en contexte 
romantique, met en évidence le motif du double et celui de 
l’ombre. Mais Eminescu a introduit ces noyaux mythiques dans 
l’univers de sa propre pensée poétique. 


Monologul dramatic 
la Eminescu si Swinburne 


Roxana PATRAS 
(herox20@yahoo.com) 


Nimic nu pare, la prima vedere, să apropie operele si per- 
sonalitatile celor doi mari poeţi, Mihai Eminescu şi Charles 
Algernon Swinburne. Un studiu comparatist, condus cu rigoa- 
re şi răbdare, ar surprinde mai curând inadvertenta între talentul 
de versificator al bardului născut în inima lumii şi frustrarea 
poetului nevoit să se conformeze, din păcate, la mijloacele 
sărace ale unei culturi marginale şi prea tinere. Nici datele 
biografice nu prea ne sprijină în temerara încercare de a-i 
apropia. Englez pursânge, crescut într-o veche familie aris- 
tocratică, Swinburne citea şi scria cu uşurinţă în cinci limbi, 
manifestând o precocitate uluitoare în înțelegerea fenomenului 
poetic şi o dispoziţie irepresibilă spre lectură. La 10 ani cunoş- 
tea în amănunt scrierile dramaturgilor elisabetani, la 12 ani 
parcursese deja mare parte din poezia franceză, la 14 ani epui- 
zase cultura italiană şi declama cu uşurinţă poeme şi tragedii 
eline. Personalitate cameleonică, micul Swinburne imita cu 
uşurinţă orice fel de formă prozodică. Practic, întreaga cultură 
occidentală i se întindea la picioare. Era firesc, în acest con- 
text, ca poezia să fie chemarea firească, singurul destin 
posibil. Pentru Eminescu, înzestrat cu acelaşi nesat al cunoas- 
terii specific romanticilor, focalizarea forțelor creatoare se 
realizează ezitant şi mult mai târziu. Într-o scrisoare către 
Iacob Negruzzi insistă mai ales asupra caracterului ,,ocazio- 
nal” al inspiraţiei poetice!. Nici în zona preferințelor explicite 


l Apud Petru Cretia, Testamentul unui eminescolog, Humanitas, 
Bucuresti, 1998, p. 252: ,,Eu sunt scriitor de ocazie si, dacă am crezut de 

cei doi autori nu se intalnesc: format la scoala spiritului ger- 
man, Eminescu detesta retorismul francez; indragostit pe veci 
de personalitatea columnara a lui Victor Hugo, Swinburne îi 
detesta cu pasiune năvalnică pe nemți. Mai mult, poetul englez 
îndepărta cu nerăbdare şi ifos toate subiectele excentrice lite- 
raturii — agasat de glorioasele descoperiri tehnice ale secolului 
victorian, printre care şi diabolica maşină de scris — în timp ce, 
receptiv la pozitivismul ştiinţelor exacte, Eminescu se arăta 
interesat de toate domeniile cunoaşterii umane. 

Cu date temperamentale asemănătoare, la fel de vitali şi 
combustivi, cei doi îşi gestionează experiența în mod diferit. 
Fibra baudelairiană, erotismul senzual, amoralitatea şi abor- 
darea temelor tabu fac din poetul englez un enfant terrible al 
boemei londoneze, şocată de amicitiile dubioase legate de 
tânărul poet (sir Richard Burton, George Powell, Simeon 
Solomon, John Nichol) spre a fi introdus în zona trăirilor limi- 
nare. Contemporanii s-ar fi aşteptat ca, din pricina elanului ba- 
hic, în linia damnării asumate ca destin, firavul trup să cedeze. 
Dar autorul Poemelor şi baladelor eludează clipa fatală şi 
trăieşte practic două vieţi, asociindu-se, pe parcursul ultimilor 
30 de ani, cu loialul Theodore Watts-Dunton, colocatar şi 
administrator al intereselor geniului întrupat. Eminescu debu- 
tează cu o voce cuminte, împrumutând sonurile Biedermeier 
ale liricii intimiste, ascunzând cu judiciozitate şi risipind prin 
manuscrise textele vizionare, „plutonice” sau, pur şi simplu, 
indecente. Spre deosebire de confratele din cetatea Albionului, 
poetul român trăieşte — din păcate sau din fericire — o singură 
viata, pentru că, în clipa căderii, frânge cu furie mâinile ce i se 
întind, refuzând cu obstinatie să fie salvat. Chiar şi din punctul 
de vedere al operei dezvăluite, publicate, nu există nici un 
reper care să-i aducă împreună pe cei doi: Swinburne scria 
într-o singură variantă, plictisit să-şi mai recopieze textele, şi 
publica aproape tot; Eminescu devine captivul unui laborator 
labirintic de rescrieri şi variante şi nu publică mai nimic. 


cuviință a statornici pe hârtie puţinele momente ale unei vieţi destul de 
deşarte şi de neînsemnate, e semn că le-am crezut vrednice de aceasta ”. 

De unde, atunci, ideea apropierii unor spatii culturale, 
îndepărtate nu numai geografic, şi a unor spirite disjuncte, 
străine nu numai lingvistic? 

Cronologic, Swinburne şi Eminescu îşi desfăşoară acti- 
vitatea în a doua jumătate a secolului al XIX-lea. Primul 
debutează în 1858, la 21 de ani, într-o revistă studenţească a 
Colegiului oxonian Balliol (,, The Undergraduate Papers"), al 
doilea — in 1866, la 16 ani, in „Familia”. Debutul adolescen- 
tului vizitat de-o muză sobră, într-o ocazie funebra, coincide 
cu „şotia” zvapaiatului Swinburne din Poeme si balade, volum 
ce va trece prin furcile caudine ale cenzurii victoriene din 
pricina inflexiunilor sadomasochiste şi erotismului febril şi il 
va purta pe scriitor prin tribunale asemenea adoratului 
Baudelaire, înfierându-l până la sfârşitul zilelor sale. Pentru o 
jumătate de secol, Swinburne a fost redus la imaginea de scri- 
itor licentios, interzis în pensioane. Fără să submineze efigiile 
autorităţii, Eminescu a intrat, însă, în sufletul domnişoarelor, 
căci notele subtile ale unui erotism sublimat şi diluat în ritmu- 
rile monotone ale naturii nu amenințau bunul-gust burghez. În 
descendența prescrisă de Maiorescu, Eminescu se afla imediat 
după „veselul” Alecsandri, în mainstream-ul junimist. Fiecare 
dintre ei a suferit, şi antum, şi postum, de pe urma unui reduc- 
tionism dăunător proiectului ce se ghiceşte în spatele fragmen- 
telor textuale valorate capricios şi contextual. Nimeni nu a 
acordat atenție amplitudini viziunii dramatice, cu rol de me- 
diu germinativ al pieselor lirice, întrucât — aşa cum e şi firesc — 
figura poetului a acaparat prim-planul, îngropând în falduri de 
umbră pe virtualul dramaturg. 

Iubitorii de teatru nu au pierdut, totuşi, nimic: măsura 
efortului de a imagina şi scrie scene dramatice (Eminescu) sau 
chiar drame de dimensiuni record” (Swinburne) este totuna cu 
măsura ratării. Niciunul dintre textele dramatice rămase in 
laboratorul manuscriselor (Eminescu) sau în broşuri publicate 
cu cerbicie, dar rămase nevândute (Swinburne) nu se pretează 
reprezentării scenice. Lui Swinburne nu i s-au pus în scenă 


? Bothwell, a doua piesă din ciclul dedicat vieţii Mariei Stuart, este 
cea mai lungă piesă de teatru din spaţiul anglo-saxon. 

decât două piese, Locrine şi Atalanta in Calydon, din cele 12 
publicate. Intrebat de un contemporan de ce nu se adecveaza 
mai bine cerințelor mizanscenei, poetul a răspuns agasat: ,,/ 
never write for the stage”. Despre Eminescu nici nu s-a ştiut 
că scrie teatru, până când nu s-au descoperit în manuscrise 
schiţele de conflict dramatic, însă bănuim că dacă i s-ar fi pus 
aceeaşi întrebare, poetul român ar fi avut un răspuns asemă- 
nător. 

Mureşan, Marcu-vodă, Grue-Sânger, Cel din urmă 
Musatin, Bogdan-Dragos, Nunta lui Dragos, Mira, Alexandru 
Lăpuşneanu, Alexandru cel Bun, Decebal — aşa-numitul 
„dodecameron dramatic” — nu fuseseră gândite pentru scena 
burgheză. Fascinat de lumea teatrului până într-acolo încât 
împrumută termeni precum „tablou” sau „piesă” pentru a 
desemna viziuni asupra lumii, Eminescu lasă în manuscrise 
câteva notițe edificatoare despre neîncrederea sa funciară în 
arta actorului. Antrenati în lumea bipolară a melodramei 
burgheze, actorii nu renuntau la emfază şi la jocul unilateral, 
dar mai ales nu ştiau secretul impersonalizării, care trebuie să 
fi fost un proces similar cu visul impersonalizării poetice: „La 
conceptiunea rolului alungaţi ideea artei şi gânditi-vä în locul 
personajului ce-l reprezentaţi”; ,,articulatiunea (...) constitue 
elementul în care el [i.e. actorul] înoată şi se mişcă cu ideea 
poetului, cu intuiţia sa proprie”. Actorul trebuie să se „posede 
pe sine însuşi”, adaugă Eminescu într-un alt manuscris, în 
sensul că trebuie să-şi strunească sinele pentru a-şi topi ființa 
în personajul interpretat. Faptul că „fizionomia mobilă” îl avan- 
tajează cel mai mult pe actor, şi nu „fizionomia prea marcată” 
conduce spre ideea compoziţiei faciale, tehnică descoperită 
abia în secolul trecut, odată cu inovațiile lui Stanislavski. 


3 Clara Watts-Dunton, The Home Life of Swinburne, Cahill & Co, 
London, 1922, p. 139. 

4 G. Călinescu, Opera lui Mihai Eminescu, Editura Minerva, București, 
1985. 

$ M. Eminescu, Fragmentarium, Editura Ştiinţifică şi Enciclopedică, 
Bucureşti, 1981, p. 548. 

° Idem, p. 546. 

7 Ibidem. 

În mod cert, nici Eminescu, nici Swinburne nu creditau 
actorii contemporani cu prea multă inteligență. Inspirati de 
tratatele de poetică dramatică romantice, ambii considerau 
actorul mai curând un ,,reprezentator” incapabil să intre în 
transa textului dramatic. 

Pentru cine scriau teatru, totuşi, cei doi poeţi? De bună 
seamă — pentru ei înşişi... cu toate că ambii exprimă nostalgia 
unei literaturi performative”, aducând împreună, în simul- 
taneitate cronologică, autorul şi publicul. Proiectul dramatic, 
suprapus, cronologic, peste durata carierei de scriitori, se 
confundă cu însăşi „utopia capodoperei”, nutrită de romantici. 
Totuşi, nici Eminescu, nici Swinburne nu fac parte din „com- 
pania vizionarilor”!! căci, odată ce proiectul mental devine 
produs finit, viziunea artistică le-a fost alterată de „mentalita- 
tea Biedermeier”. Factor de dezagregare, conştiinţa romantica 
târzie se întinde peste limitele firii — încât nucleul nu are 
îndeajuns de multă putere pentru a putea împiedica destrăma- 
rea întregului!” — si devine conştiinţă „dramatică”, scenă a 
unor întrebări fără ieşire. Dramaturgii devin ei înşişi personaje 
suficiente sieşi, roase de dileme, prea consumati de tribulatiile 
propriei lor ființe ca să mai reuşească să creeze caractere „ce 


stau să săvârşească ceva” sau acțiuni „cu putinţă”!?. 


8 Foarte interesante observaţii despre tălmăcirea eminesciană a unui 
tratat de poetică dramatică aparţinând lui Heinrich Theodor Rôtscher face 
Dan Mănucă în Oglinzi paralele, Editura Europress Group, Bucureşti, 
2008. 
” Termenul îl foloseşte Eminescu în Ms. 2255, v. Fragmentarium, ed. 
cit., p. 546. 

Oey: Fragmentarium, ed. cit., p. 551, ms. 2258, unde Eminescu 
exprimă nostalgia după literatura „celor bătrâni” care „erau in contact 
nemijlocit cu un public oarecare”. 

' Harold Bloom, The Visionary Company. A Reading of English 
Romantic Poetry, Doubleday & Company Inc, Garden City, New York, 
1961. 
? Virgil Nemoianu, Îmblânzirea romantismului. Literatura euro- 
peană şi epoca Biedermeier, Editura Minerva, Bucureşti, 1998, trad. de 
Alina Florea şi Sanda Aronescu, p. 47. 

3 Aristotel, Poetica, apud Mihai Gramatopol, Moira, mythos, drama, 
EPLU, Bucureşti, 1969, p. 132. 

Si T.S. Eliot semnaleaza lipsa centrului, a nucleului, in 
opera swinburniana'*. De dată mai recentă e şi sugestia lui 
Petru Cretia de a organiza poezia eminesciană în jurul unor 
„nuclee dramatice”"”, formulă de editare revelatoare pentru 
fiziologia actului creator. Dar şi pluralitatea centrilor operei 
poetului român reprezintă deja un semn al „gândirii slabe”!* — 
pe scurt, simptom al modernităţii şi însingurării, al prepon- 
derentei monologului dramatic (sau chiar a solilocviului) 
asupra structurii dramatice. 

Apetenta pentru resursele şi tehnicile genului dramatic se 
explică la ambii poeţi prin înţelegerea acestuia ca formă de 
artă totală atât din punct de vedere al resurselor creatoare puse 
în joc, cât şi din punct de vedere al cuprinderii imaginii lumii. 
Genul dramatic oferă gândirii poetice un spațiu dialogal di- 
namic. Eşuarea proiectului survine însă în raportul defectuos 
dintre „conştiinţa dramatică” barocă!” şi exigenţele „clasice” 
ale genului dramatic. Câteva idei despre tehnicile scriiturii 
dramatice găsim şi în Fragmentarium'* sau în exhaustivele 
studii critice dedicate de Swinburne teatrului elisabetan. 
Eminescu pomeneşte într-un manuscris două tipuri de con- 


14 T.S. Eliot, The Sacred Wood. Essays on Poetry and Criticism, 
Methune, London, 1920. 

'S Petru Cretia, op. cit. 

15 v, Gianni Vattimo, Dialectica, diferență, gândire slabă, în vol. 
Gindirea slabă, ed. Gianni Vattimo & Pier Aldo Rovatti, Editura Pontica, 
Constanţa, 1998, trad. de Ştefania Mincu, p. 47-70. 

!7 Literatura de specialitate conturează ambele personalităţi pornind 
de la ideea unei schizoidii postromantice. Cele „două conştiinţe” (,, the two 
conscousnesses ”) despre care vorbeşte M.H. Abrams în Natural Superna- 
turalism. Tradition and Revolution in Romantic Literature (ed. W.W. 
Norton & Company Inc., New York, 1971), corespunzatoare ,,vechiului 
eu” şi „noului eu”, reprezintă o forma de dramatizare şi de problematizare 
a imaginaţiei poetice. 

By, Fragmentarium, ed. cit., Ms. 2254, p. 548: „La caracterele 
dramatice s-ar putea admite următoarea diferenţă de concepție: construc- 
tia anticipată unde caracterul este privit prin intențiunea nemijlocită ca să 
fie apriori — sâmburele conţine în el planta organică (...), sau construcția 
retrospectivă, unde din părțile diferite se construiesc indirect caracterul, 
cum un geolog construieşte dintr-un dinte găsit tipul de animal ce a trăit 

acum mii de ani”. 

structie a personajului: „anticipată” (organică) sau „retrospec- 
tivă” (artificială, barocă). Copii ai timpului lor, cei doi poeţi 
preferă personajul construit „organic”. În consecință, vocile 
personajelor acoperă tumultul acţiunii, anulează antitezele sau 
scenele conflictuale. Nici preferința pentru drama istorică nu 
accelerează „ritmul dramatic”, căci saturarea spațiului textu- 
al cu fapte şi conflicte nu reprezintă garanția construcției unui 
autentic conflict. Pasiunea pentru timpuri arcadiene din istoria 
fiecărei natii (secolul al XVI-lea pentru Swinburne şi secolul 
al XV-lea pentru Eminescu) şi pentru fapte glorioase nu ilus- 
trează decât nevoia de a recupera, într-un prezent nesatisfă- 
cător, „o situaţie idilică preexistentă”2 sau, îndrăznim a spune, 
o zonă aurorală a literaturii când Shakespeare, idolul incontes- 
tabil al amândurora, scrie şi vietuieste. Totuşi, lecţia modelului 
dramatic „troué?! oferit de genialul brit (virtual, incomplet, 
dispus să „colaboreze” cu actorul sau regizorul) nu e asimilată 
de niciunul dintre poeți. 

Artist al amânărilor baroce, Shakespeare e înclinat, în cre- 
area personajelor mai curând spre „construcția retrospectivă”, 
formulă care nu anulează mişcarea dramatică. Deşi porneşte 
de la o temă complet antidramatică, Hamlet reprezintă totuşi 
forma supremă a dramei pentru că prințul refuză să pună în act 
răzbunarea, deşi i se dă de nenumărate ori prilejul făptuirii. 
Evitând fapta, Hamlet nu face decât să o intensifice în planul 
imaginaţiei, acolo unde se mută acţiunea de fapt”. Intransi- 
genţi cu „hamleţii” moderni şi cu arta dramatică postshakes- 
peariană (Swinburne îl detesta visceral pe Ibsen”) — adâncită 
psihologic prin configurarea unei categorii estetice „deschise” 
(dramaticul) —, şi Eminescu, şi Swinburne refuză abordarea 


'9 Toma Pavel (Mărimea lumilor ficționale, în Lumi ficționale, 
Editura Minerva, Bucureşti, 1992, p. 156-173) defineşte „ritmul dramatic” 
ca raport între numărul de mişcări dintr-un conflict şi lungimea textului. 

2 Virgil Nemoianu, op. cit., p. 60. 

21 v, Anne Ubersfeld, Lire le théâtre, Editions Sociales, Paris, 1978. 

22 AI, Ciorănescu, Barocul sau descoperirea dramei, Editura Dacia, 
Cluj-Napoca, 1980, trad. de Gabriela Tureacu. 

# Edmund Gosse, The Life of Algernon Charles Swinburne, The 
Macmillan Company, New York, 1917. 

subiectelor actuale, manifestând o preferință anacronică pentru 
tirade şi pentru categoria „închisă” a tragicului”. Esecul pro- 
iectului dramatic derivă din neadecvarea mentalitätii „descen- 
trate”, „deschise”, de tip Biedermeier la formula estetică. 

Poeti in primul rand, cei doi potentiali dramaturgi consi- 
deră că „a vorbi este a acţiona” . Încrederea în puterea magică a 
verbului de a porni sau de a opri acţiunea e tematizată în multe 
dintre tiradele personajelor lui Swinburne. Pe linia shakes- 
pearianului „words, words, words”, ajunse într-un moment- 
limită al trăirii, personajele ori încep să vorbească în dodii, ori 
amutesc. Or, a vorbi este totuna cu a vorbi despre sine. 

Surprinzător de asemănătoare devin, indiferent de identi- 
tatea personajului sau epoca de unde a fost extras (Decebal sau 
Maria Stuart, Bogdan-Dragoş sau Chastelard, Lăpuşneanu sau 
Caterina de Medici), monologurile construite în jurul refre- 
nelor (hamletiene, cum altfel?), contrapunând meditaţia asupra 
destinului uman (,,What a piece of work is man”) problemei 
tragice a definirii sinelui (,,0, what a rogue and peasant slave 
am I”, „Am I a coward?”, „What an ass am P”). De cele mai 
multe ori personajele dramatice sunt atât de absorbite de 
această pasiune ratiocinanta, încât răspunsul la întrebarea 
„cine sunt eu?” mătură toate conflictele şi figurile din jur, 
ocupând tot spațiul dramatic. Surprins într-o poziție statuară, 
sinele vorbitor dezvăluie adevărata temă a tuturor textelor 
dramatice scrise de Eminescu şi Swinburne: căutarea identi- 
tätii ca lucru în sine”. 

lată câteva exemple de situații când proiectul identitar se 
suprapune peste proiectul dramatic. În actul III (Înfruntarea) 
din drama istorică Decebal, personajul discută cu Jaromir 


# Evanghelos Moutsopoulos, Categoriile estetice. Introducere la o 
axiologie a obiectului estetic, Editura Univers, Bucureşti, 1976, trad. de 
Victor Ivanovici. 

25 Bruno Clément, Ti ragedia clasică, Institutul European, Iaşi, 2000, 
trad. de Georgeta Loghin, p. 86. 

2 Pe linia lui Călinescu, Ilina Gregori (Stim noi cine a fost Eminescu?, 
Editura Art, Bucuresti, 2008) subliniaza ca, surprinsi in momente de vertij, 
eroii eminescieni trec printr-un proces de „palingenezie”, încercând să-şi 
reîntocmească identitatea din amintiri sau visuri obscure, deşi „dorul de 
sine rămâne neîmplinit”. 

despre oportunitatea alierii cu Imperiul Roman. Fireşte că în 
spatele celor două dramatis personae se află vocea gândului 
poetic eminescian care se actualizase în povestea despre märi- 
rea şi decăderea popoarelor, prezentată în „panorama deşertă- 
ciunilor”. Mai interesantă este, totuşi, întrebarea sibilinică a lui 
Decebal: „A!... Ati aflat acum aceea / Ce trebuia să ştiţi de 
mult... că eu / Sunt tot eu?”7. Ne aflăm într-un moment al ilu- 
ziei identităţii, pentru ca în Actul din urmă, „în ceața unui 
câmp pustiu”, Decebal să îmbrace hainele îndoielii hamletiene 
şi să întrebe: „Sunt eu ori nu mai sunt eu e-ntrebarea? / (...) 
Nu sunt în orice clipă un alt om? / (...) E-acelaşi nume pentru 
un alt om? / (...) Om! Care e fiinţa ta?... Ce face / Ca tu sa 
fii... Ce face să nu te risipesti / În propriile-ti fapte şi gândiri? 
etc.”#, Drama se încheie, aşadar, acolo unde ar trebui să 
înceapă. 

În cazul lui Swinburne, problema identităţii personajului 
dramatic prezintă forme şi mai agresive. Fascinat de femeile 
fatale ale istoriei (Caterina de Medici, Rosamond — amanta lui 
Henric al II-lea, Maria Stuart, Rosamund — regina Lombarzi- 
lor, Guendolen — soţia lui Locrine, Althaea — mama nefericitu- 
lui Meleagru, Lucretia Borgia — victima unei familii de 
scelerati), Swinburne intuia, ca si Flaubert, că problematica 
identității e mai convingătoare cand se întrupează în avatarii 
sexului slab. Intuitia feminitatii bovarice o întâlnim şi la Emi- 
nescu în construcția Bogdanei, femeia-vrăjitoare din Bogdan- 
Dragoş. Adeseori personajele feminine şi-ar dori să aibă o altă 
identitate — de preferat, masculină — însă nu pentru avantajele 
de a mânui paloşul sau de-a schimba, la nevoie, crinolina pe 
armură. Dorinţa de-a nu mai fi ele însele (,,I fain been other 
than I am”, repetă într-una Maria Stuart) ia forma dorinţei de-a 
intra în pielea iubitului, a celuilalt. Blestemul unor astfel de 
personaje se rezumă la dorința de-a atinge „transparența 
reciprocă a conştiințelor”” şi incapacitatea de-a ieşi din pielea 


7 M. Eminescu, Teatru: Decebal. Bogdan-Dragos: cornul lui Decebal. 
Alexandru Lăpuşneanu, Editura Eminescu, Bucureşti, 1990, p. 50. 

°8 Idem, p. 59-60. 

? [lina Gregori, op. cit., p. 99. 

lor. Configurat de problematica identității, monologul dramatic 
capătă rezistență şi independență de monolit. Textul dramatic 
din care se rupe devine banal context. 

O atenție deosebită trebuie acordată totuşi interacțiunilor 
dintre contextul dramatic şi textul liric. Deşi, principiul dra- 
matic este ,,compozitional” în timp ce principiul liric este 
,arhitectonic””? (formele arhitectonice intra in chiar substanta 
obiectului estetic, în timp ce compoziţia reprezintă un element 
an-estetic), bipartitia lui Bahtin şi a poeticienilor judecând în 
spirit aristotetic (Genette) nu mai funcţionează în cadrele este- 
ticii romantice, de la care se revendică cei doi poeți. S-a 
observat deja că dispoziţia lirică romantică infuzează toate 
celelalte forme literare, dându-le aerul unor hibrizi de colora- 
tură poetică. Dar, pentru că, în mod tradiţional, genul dramatic 
se învecinează cu genul epic (pentru că au fabulă, personaje, 
acțiune etc.), relațiile dintre dramatic şi liric nu au fost sufi- 
cient explorate. 

Nu e scopul nostru de a lărgi şi mai mult investigația, prin 
adăugarea unor consideraţii aride despre interacțiunile între 
,paradigma” dramatică şi poem. Proces similar în cazurile 
distincte ale lui Eminescu şi Swinburne, desprinderea textului 
liric din magma dramatică e de domeniul evidenţei atunci 
când punem fata în față pasaje, motive, personaje, figuri, 
automatisme. Ce interesează cu adevărat e mai curând sensul 
invers, al desprinderii scenariului dramatic din textul liric. 

Pe linia deschisă de Wilhelm Scherer într-un tratat de 
poetică de la finele secolului al XIX-lea, Tudor Vianu intuia 
esenţa „poieticii” eminesciene: „Eminescu n-a intrat niciodată 
într-un rol cu desăvârşire excentric față de felul personal al 
sentimentelor sale, aşa cum a făcut Coşbuc, vorbind din inimă 
Reginei Ostrogotilor sau fetei din La oglindă '*., iar teatrul său 
e o manifestare a „liricii măştilor” (Maskenlyrik). Cat despre 
poezie, ea îmbracă formula liricii personale (/chlyrik). Din- 
colo, în prodigioasa operă swinburniană, teatrul porneşte tot 


30 M. Bahtin, Probleme de literatură şi estetică, Editura Univers, 
Bucureşti, 1982, traducere de Nicolae Iliescu. 
3! Tudor Vianu, Eminescu, Editura Junimea, Iaşi, 1974, p. 253. 

de la fascinația eului pentru „măşti”” sau ,,roluri”* care repre- 
zinta doua trepte de instrainare fata de sine. Punctul energetic, 
de emanatie rămâne tot eul. 

De ce ar avea nevoie acest eu de înscenarea şi, până la un 
punct, contrafacerea acestei drame a înstrăinării? Răspunsul se 
află în cunoscutul scenariu al Odei (în metru antic) sau, la 
Swinburne, în alcătuirea Triumfului timpului (The Triumph of 
Time): jucată în planul conştiinţei, poezia nu e un compus 
stabil şi atemporal. De fiecare dată când poetul plonjează în 
laboratorul obscur al textelor dramatice replica dintr-o anumită 
scenă se nuanteaza în interpretarea altui eu. Lirica are nevoie 
de dramaturgie ca să capete un plus de vizionarism şi de 
reprezentabilitate. Chiar dacă muzica e înainte de toate, poetul 
si, simetric, cititorul de poezie are nevoie să vadă. Nu e de 
mirare că, spre sfârşitul vieții, şi Eminescu, şi Swinburne îşi 
propuseseră să pătrundă în tainele fotografiei. Amândoi vânau 
momentele de grație în tumultul vieţii iar fotografia li s-a 
părut, poate, o fascinantă maşinărie faustică. 


Abstract 


The paper entitled The Dramatic Monologue in Eminescu 's 
and Swinburne’s works drafts a daring critical perspective by 
assembling together two personalities which, at first sight, but for 
the chronological coincidence (the 19" century) do not bear any 
outspoken resemblance. Whichever the differences of temper or art 
theories between the two, there is still something that might spark 
off a rich discussion about the “dramatic frame” of their prodigious 
works as mirrored by their genuinely theatrical minds. A few 
clinchers would be enough to convince the virtual reader that a 
tiny, agrarian country does not lie that far from the huge British 
Empire and that the French inspiration in our culture might 


32 Maskenlyric” e o formulă poetică în care sentimentele poetului 
sunt prezentate sub mască străină. 

3 Rollenlyrik” e o formulă poetică în care poetul nu exprimă senti- 
mente proprii, dar le irigă cu energia generală a sufletului său. 

sometimes prove itself only a dull spotting of sources. Setting 
beside our national brand and a great English poet that trumpets the 


dawn of modernity could stir a gust of fresh comparative insight 
into similar, yet discreet, phenomena. 


I storie literara 


Un lector infidel al lui Eminescu: 
E. Lovinescu” 


Antonio PATRAS 


(antoniopatras@yahoo.ca) 


E lucru ştiut că Lovinescu nu s-a indeletnicit cu interpre- 
tarea minuțioasă a operei eminesciene, deşi a recunoscut, de 
câte ori a avut prilejul, supremaţia genialului autor al Lucea- 
fărului în literatura noastră!. Fără a scrie o monografie sau 
măcar un studiu ceva mai aplicat, criticul s-a arătat interesat 
exclusiv de personalitatea poetului (si aceasta descifrată 
freudian, în cheia psihologiei erotice), pe care era încredințat a 
o fi pătruns ca nimeni altul, cu o acuitate făcută să anuleze 
practic interpretarea călinesciană, sanctionata ca prea pedestra, 
rudimentară. Pretentia aceasta pare total nefondată, dacă ne 
gândim că acribioaselor cercetări istoriografice ale autorului 
Vieţii lui Eminescu amfitrionul de la „Sburătorul” le opunea 
doar câteva texte gazetăreşti şi cele două... romane, Mite şi 
Bălăuca (ce s-au bucurat, într-adevăr, de un mare succes de 
public, dar de o rezervată receptare critică”). Sigur pe sine, 


* Această lucrare a fost realizată în cadrul proiectului „Valorificarea 
identitatilor culturale în procesele globale”, cofinantat de Uniunea Euro- 
peană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013, contractul 
de finanţare nr. POSDRU/89/1.5/S/59758. 

' În opinia criticului, Eminescu reprezintă „spiritul cel mai universal”, 
„poetul nostru cel mai rezistent” etc. Vezi antologia E. Lovinescu, Mihai 
Eminescu, ediţie critică, prefață, note şi variante, bibliografie şi indice de Ion 
Nuță, Junimea, Iasi, 1984, p. X s.u. 

> A rămas celebră epigrama publicată de Iorga in „Cugetul clar”, an 
I, nr. 5, 12 august 1936: „Pornograful Lovinescu, / Cu aceea ce a scris, / 
N-a lovit in Eminescu, / Ci, prin el, s-a sinucis”. Tot Iorga a determinat, 
prin influenţa sa, respingerea candidaturii la Academie a lui Lovinescu. 

Lovinescu nutrea însă convingerea că viziunea sa („originală 
şi îndrăzneață”, „în contradicție cu tot ce s-a spus şi se crede 
despre Eminescu în materie de iubire”) are toate şansele să 
devină „punctul de plecare al unor controverse din domeniul 
psicologic şi chiar sociologic”. 

Pe ce se baza Lovinescu când afirma astfel de lucruri? 
Bineînţeles, pe infailibilitatea psihanalizei freudiene, ştiinţă 
care-i furniza şi metoda cea mai eficientă de interpretare a 
psihicului uman. Pe de altă parte, merită reținută nuanţa că nu 
literatura constituie aici obiectul controversei, ci psihologia ori 
sociologia, ştiinţe cărora li se subordonează de fapt critica lite- 
rară, ca o disciplină secundară. Într-adevăr, pentru Lovinescu, 
sarcina criticii constă în desluşirea profilului psiho-moral al 
scriitorilor (criticul „recompune figura sufletească a scriitoru- 
lui”, spune el într-o cronică de tinereţe”), element ce contribuie 
la elucidarea mecanismului creator — de unde şi legătura dintre 
critică şi literatură ori predilectia pentru portret sau anecdotă. 
Impresionistul Lovinescu optează aşadar, bovaric, tot pentru o 
soluţie dogmatică, rationalista, care să-i furnizeze „teoria” ca- 
pabilă să explice misterul impenetrabil al sufletului, luând 
totodată „o poziţie definitivă în controversa dintre critici şi 
psihanalişti”. Afirmațiile acestea nu trebuie minimalizate, cum 
s-a întâmplat până acum, majoritatea comentatorilor semna- 
land, pripit, atât eşecul literar (romanele ar fi doar nişte vieți 
romantate, de o factură melodramatica greu digerabilă), cât şi 
critic (Lovinescu ar resuscita mai vechea teorie maioresciană a 
geniului romantic, devenită anacronică în raport cu moderna 
interpretare călinesciană). Pentru a înţelege exact temeiurile 
demersului lovinescian, parcimonios dar şi enigmatic în multe 
privinţe, e necesar să lămurim următoarele lucruri: 1. argu- 
mentele menite să confirme valoarea şi rezistența operei 
eminesciene în timp; 2. din ce motiv privilegiază criticul 
personalitatea scriitorului în raport cu opera; 3. dacă esența 


FD. Lovinescu ne vorbeşte cu prilejul romanului „Mite”, în 
„Reporter”, an III, nr. 53, 10 ian. 1935. 

* Idem, Opere IV, ediţie îngrijită de Maria Simionescu şi Alexandru 
George, Editura Minerva, Bucureşti, 1986, p. 302. 

personalităţii e de căutat în psihologia erotică, trebuie clarifi- 
cate raporturile dintre erotism şi creativitate, dintre psihologia 
creaţiei şi configuratiile estetice ale operei; 4. concepţia despre 
roman. 

Încă din tinereţe Lovinescu încerca să-şi explice fascinația 
pe care lirismul eminescian o exercita asupra a generaţii 
întregi de cititori, fără a-şi pierde forţa de impact psihologic. 
Pe tânărul critic îl impresionau nu „ideile”, nu „filosofia” lui 
Eminescu (această „filosofie” i se părea chiar învechită, prin 
nimic deosebită în raport cu cea a înaintaşilor), ceea ce îl 
determina să tragă concluzia că în poezie ideile „nu înseamnă 
cugetare şi speculație intelectuală, ci intensitate de sentiment 
şi unitate sufletească organică”. Influenţa lui Croce e mai 
mult decât evidentă, semnalând abolirea teoretică a distinctiei 
dintre formă şi fond, principiu elementar în estetica maiores- 
ciană, de pildă. Aceeaşi opinie o regăsim mai târziu, în 
Mutatia valorilor estetice, cu câteva nuanţe demne de sem- 
nalat. Înainte de toate, Lovinescu atribuie esteticului o valoare 
circumstantiala, depinzând de contextul istoric (mai precis: de 
rasă, de timp şi de variațiile percepției individuale), motiv 
pentru care arta, fie ea oricât de valoroasă, se vede supusă unui 
inevitabil proces de eroziune, păstrând intact numai scheletul 
intelectual, şi acela reconstituibil printr-un delicat procedeu de 
arheologie culturală. Transformarea pare ireversibilă, fiindcă 
„odată cu scurgerea vremii elementul inefabil, partea intimă a 
operei de artă ce se adresează sensibilităţii, elementul de 
sugestie a limbii, fondul sufletesc mistic se anulează aproape 
cu desăvârşire”. 

Există însă şi câteva excepții, pentru că unele opere 
izbutesc totuşi să se salveze şi să nu ruginească. În literatura 
noastră, doar Eminescu a reuşit să învingă în lupta cu timpul, 
pentru că a compus „cele mai muzicale şi mai plastice versuri 
ce s-au scris în româneşte”. În rest, toată poezia română de 
dinaintea sa — subliniază criticul — „nu există ca valoare actu- 


5 Idem, Critice, IL, ediție definitivă, Bucureşti, 1926, p. 78. 
° Idem, Mutatia valorilor estetice, în Istoria literaturii române con- 
temporane, vol. III, p. 379. 

ală, ci numai ca valoare istorică”. Chiar şi în opera eminesciană 
partea intelectuală s-a uzat (remarcă mai veche), dar „calitatea 
de sugestie a poeziei eminesciene rămâne şi astăzi proaspătă, 
intactă şi neegalată de nici un poet contemporan”. Ca atare, 
elementul de rezistență al liricii eminesciene îl constituie 
muzicalitatea şi capacitatea sa de sugestie, şi nu ,,continutul” 
propriu-zis. 

Trebuie semnalată acum o primă inconsecventä, care va 
genera câteva erori grave în judecarea operei lui Eminescu. 
lată despre ce e vorba: deşi concede poeziei capacitatea de a se 
sustrage inevitabilului proces de mutație a valorilor, 
Lovinescu sancţionează fără pic de rezervă proza eminesciană, 
considerată mult mai puţin valoroasă, prea „lirică”, „supusă 
tuturor influențelor romantismului german al epocii”. Or, 
romantismul nu are ce căuta în proză, care, potrivit concepţiei 
lovinesciene, evoluează în mod necesar de la subiectiv la 
obiectiv, adică de la „romantismul” fantezist si sentimental la 
realismul mimetic. Ilustrând un moment de tranziţie, şi in plus 
incapabilă să respecte condiţiile creaţiei obiective, proza 
eminesciană „nu imbratiseaza lumea în realități” şi de aceea 
nici „nu are o prea mare valoare”. După cum lesne se poate 
observa, aici se confruntă, în fond, două teorii pe care 
Lovinescu nu izbuteşte cu nici un chip să le concilieze. El 
susține, pe de o parte, că valoarea de sugestie a unei opere lite- 
rare (si nu doar a poeziei) e în măsură să-i asigure rezistenţa in 
timp. (Ca atare, „nu numai imaginile sau cadentele produc 
sugestii, cum e şi natural, ci şi cuvântul simplu, luat în unitatea 
lui, e capabil să sugereze dincolo de sensul său notional”*, si 
tot aşa, „pentru valoarea sa de sugestie, expresia metaforică 
este, aşadar, esențială poeziei, dar poate fi tot atât de bine 
folosită şi în proza poetică”). Pe de altă parte, criticul moder- 
nist impune prozei nişte constrângeri suplimentare (evoluţia 
de la rural la urban, reprezentarea estetică a noilor realități 
sociale), de care e scutită, în schimb, poezia. Însă evoluţia de 


7 Ibidem, p. 389. 
8 Ibidem, p. 349. 
” Ibidem, p. 352. 

la subiectiv la obiectiv nu reclamă, aşa cum au crezut unii 
interpreţi grăbiţi, întoarcerea la o formulă de artă desueta 
(realismul mimetic), contrazisă de evoluţia prozei moderne. În 
cazul poeziei, ca şi în cazul prozei, Lovinescu vorbea de un 
proces de intelectualizare a discursului, care sugerează de fapt 
adâncirea (obiectivă) în „subiect”. Cu alte cuvinte, moderni- 
zarea presupune explorarea metodică a eului individual, 
devenit acum obiect de investigaţie psihologică. În consecință, 
invocata trecere de la rural la urban indică mai curând evoluția 
de la o literatură axată pe o psihologie colectivă şi nediferen- 
tiata (sufletul țărănesc) la o literatură reflectând o psihologie 
individuală, modelată de o mentalitate specific urbană. 
Acestea fiind spuse, motivele pentru care Lovinescu respinge 
proza eminesciană se dovedesc complet arbitrare, nefiind jus- 
tificate nici măcar de propria teorie privind evoluţia epicului 
de la subiectiv la obiectiv. 

În schimb, legătura subterană, de viziune, dintre poezia şi 
proza eminesciană a sesizat-o corect Ibrăileanu, ale cărui 
afirmații merg până la un punct pe aceleaşi coordonate, cu 
deosebirea că adversarul de la „Viaţa Românească” nu con- 
sideră „învechit” acest palier al operei şi atrage atenţia asupra 
caracterului de „autobiografie spirituală” al nuvelei Sărmanul 
Dionis, referindu-se apoi la acuitatea analizei psihologice din 
celelalte proze (îndeosebi din Cezara). Altminteri, interpretarea 
lui Ibrăileanu se revendică de la aceleaşi premize psihologiste, 
potrivit cărora farmecul inefabil al lirismului eminescian se 
cuvine detectat în capacitatea de sugestie şi în muzicalitatea 
limbajului. Or, recursul la sugestie presupune refuzul transcri- 
erii mimetice a „realităţii”, ancorarea în biografic şi în istoric, 
în favoarea unor reprezentări mai abstracte şi a unui limbaj 
universal (precum acela al muzicii), al sentimentelor şi trăi- 
rilor „obiective”, izvorâte din inconştient. Ca atare, căutând să 
înțeleagă puterea de seducţie a poeziei eminesciene, Ibrăileanu 
ajungea la nişte concluzii foarte apropiate de „ideile” lovines- 
ciene, dar mult mai bine argumentate. Spre exemplu, criticul 
ieşean corela principiul sugestiei cu acela psihologist, al 
emotiei şi sentimentului, cum şi cu mecanismul imaginaţiei 
creatoare, pentru a evidenția „lipsa de subiecte, de ocazional” în 

lirica eminesciană. Imaginaţia, afirmă Ibrăileanu, „este serva 
supusă a sentimentului. Ea nu are alt rol decât să exprime 
sentimentul. De aici caracterul de imaterialitate al poeziei sale 
lirice, idealitatea ei”, care e un „efect al muzicii din suflet, ca 
produs al instinctului poetic, şi nu al voinţei conştiente”. Prin 
urmare, poezia lui Eminescu „scoate din enormul inconştient 
stări nebănuite de suflet şi, exprimând inexprimabilul, ne face 
cunoscut, în clipe de fulger, profundul sufletului nostru” 
(lectura liricii eminesciene ar genera „senzația infinitului, a 
lucrului în sine, a voinței lui Schopenhauer”"’). 

Dar receptivitatea publicului la farmecul limbajului 
eminescian (axat pe sugestie şi muzicalitate) se datorează, în 
opinia lui Lovinescu, şi caracterului „specific naţional” al unei 
opere ancorate adânc în spiritualitatea românească. De aceea, 
în Istoria civilizaţiei..., criticul conditiona afirmarea, pe planul 
valorilor universale, a creativităţii unei culturi minore, precum 
cultura română, de admiraţia fata de modelele europene, resort 
psihic ce declanşează tendința mimetică şi, apoi, pe aceea de 
„diferenţiere”. Prin urmare, în opera eminesciană Lovinescu 
detectează două straturi, unul autohton, „specific naţional”, şi 
altul european (mai precis: de cultură germană). Există, 
aşadar, o legătură evidentă între „formă” şi „conţinut”, între 
individ şi comunitate, între „idee” şi calitatea infinit sugestivă 
a limbajului care o vehiculează. Or, când judecă negativ proza 
eminesciană Lovinescu are în vedere doar elementele de 
,continut” ale acesteia, „temele” şi „motivele” predilecte, nu 
şi valorile ei de sugestie. Ipostaza evidenţiată în acest caz e 
tocmai cea mai perisabilă, pentru că vizează un scriitor ce „re- 
prezintă, anume, tradiția naţională, conservatorismul istoric, 
dragostea pentru poezia, limba, legendele populare şi, tot- 
odată, cultura germană”!?. Şi dacă „prin temele lirismului său, 
prin forma compoziției sale retorice, prin filozofie, prin 
atitudine socială, prin naționalism şi folclorism, caracteristica 


10 G, Ibrăileanu, Mihai Eminescu, în Note şi impresii, Editura „Viaţa 
Românească”, 1921, p. 46. 

ll Ibidem. 

12 Idem, Critice, IV, editie definitivä, Bucuresti, 1928. 

lui Eminescu este esențial romantică...” cum se mai jus- 
tifică oare perenitatea operei cu pricina, capabilă, am văzut, să 
mişte sufletul omului modern, şi încă într-o măsură neegalată 
de nimeni altcineva? 

Tot în Mutatia valorilor estetice, Lovinescu afirmă că „în 
evoluţia poeziei contemporane, mişcarea simbolistă răspunde 
precis tendinței de a reda inefabilul şi de a înlocui deci 
construcția discursivă, logică, raționalismul şi didacticismul 
poetic de sugestie care, dincolo de anecdotă şi expunere logi- 
că, sugerează stări sufleteşti profunde, neorganice, muzicale”. 
De asemeni, „având un fond muzical, simbolismul exclude 
cugetarea organizată, fără a exclude însă şi profunzimea 
sentimentelor. [...]. El vrea să ne dea esenţa lucrurilor, tiparele 
generale din care au pornit formele multiple şi diverse, materia 
inalterabilă şi neindividualizată încă a sufletului uman. Prin 
această sfortare spre universal, simbolismul păşeşte alături de 
muzică, limba firească a universalului ii 

Dacă aşa stau lucrurile, nu cumva trebuie să considerăm 
pe Eminescu (având în vedere dimensiunea sugestiv-muzicală 
a liricii sale) un precursor al simbolismului românesc? În mod 
bizar, Lovinescu refuză să tragă această concluzie la care l-a 
condus, de altfel, chiar argumentatia sa. Refuzul se datorează 
poate şi faptului că ideea mai fusese exprimată în epocă de N. 
Davidescu, adversar înverşunat al criticului de la „Sburătorul”. 
Or, dacă nu voia să-i acorde lui Eminescu statutul de precursor 
al simbolismului, măcar prin unele elemente ale operei, 
Lovinescu se vedea pus în situația de a-l respinge pur şi 
simplu, şi nu o putea face decât într-un singur fel: admițând că 
literatura noastră evoluează organic (idee ce contrazice teoria 
imitatiei creatoare a formelor străine!) şi că, în această evolu- 
tie, simbolismul n-a fost decât un fenomen periferic, fără 
impact semnificativ. Ceea ce s-a şi întâmplat, determinându-l 
pe criticul modernist să celebreze, în cea mai pură manieră 
tradiționalistă, creativitatea rasei. 


13 Apud Ion Nut, op. cit., p. XVI. 

ME. Lovinescu, Mutatia..., vol. cit., p. 359. 

15 Idem, Istoria literaturii române contemporane, vol. I, Editura 
Minerva, 1981, p. 21. 


176 STUDII EMINESCOLOGICE 


Am ales două exemple. Primul e din /storia literaturii 
române contemporane, unde se afirmă: „Literatura română nu 
şi-a dovedit existenţa numai prin talente neîndoioase, ci şi prin 
însuşiri specifice şi comune: virtualitätile artistice ale rasei 
sunt evidente în poezia noastră populară, iar cifrele realizărilor 
literaturii culte nu se alăturează, ci se adună. Eminescu, 
Creangă şi Caragiale nu sunt numai scriitori de talent, ci şi 
puncte din frontiera hărţii noastre psihice”"S. Celălalt e din 
Bizu, unde autorul face elogiul ruralitatii şi al moldovenismu- 
lui: „din această ambiantä de târg moldovenesc s-a plămădit, 
astfel, literatura noastră, asimilându-i caracterul rural sau 
periferic, cu zvon de şezători şi perspective de munţi violeti. 
[...] Confortul saloanelor parchetate, al policandrelor de 
cristal [...] n-a produs o literatură şi o ideologie; vântul sufle- 
tului şi talentului românesc bate încă prin coşurile cäsutelor 
turtite, cu muşcate pe prispă, cu ochiuri de geam cârpite cu 
hârtie, prin grădiniţe troienite de roade, prin cârciuma jupâ- 
nului Oişie în scrânciobul căreia s-au dat pe rand Ion Creangă, 
I. Dragoslav si M. Sadoveanu”. 

lată-l pe „impresionistul” Lovinescu sfârşind prin a 
explica valoarea estetică în grila determinismului psihologist, 
regionalist şi etnicist. Problema merită, cred, atenţia cuvenită. 


Summary 


The present research, entitled “E. Lovinescu — Eminescu’s 
Unfaithful Reader”, sets to comparison the theoretical guidelines of 
Lovinescu’s work and his criticism to Eminescu’s literature. After 
the carriage of such a parallel, the outcome would be the following: 
the inconsequence rises from the fact that Lovinescu stresses upon 
Eminescian musical suggestion within the theoretical fragments 
whereas, applied to the text, he elaborates on the cognitive and 
intellectual side of poetry. Moreover, the Romanian modernist 
critic has not got any sympathy for Eminescu’s prose productions, 
because he couldn’t grasp the meaning of fancy and imagination in 
literature, and consequently restricted the literary experience 
exclusively to suggestion and psychological inquiry. 


16 Ibidem, p.63. 
17 Idem, Bizu, Editura Dacia, Cluj, 1974, p. 217. 

Mihail Dragomirescu isi face debutul in critica si estetica 
la sfarsitul secolului trecut, in atmosfera creata de confruntarea 
dintre Maiorescu si Gherea. Se impune printre oamenii de 
litere in primul deceniu al noului veac, ca intransigent aparator 
al specificului valorilor artistice si devine o personalitate 
marcantă a vieţii noastre literare şi culturale dupa Primul 
Război Mondial, când opiniile sale despre artă se organizează 
într-un sistem estetic bine articulat. Discipol al lui Maiorescu, 
Dragomirescu s-a considerat întotdeauna legatarul valorilor 
esteticii maestrului, drept care şi-a desfăşurat întreaga activi- 
tate sub semnul autonomiei artei. 

Punctele de plecare ale viitoarei sale construcții teoretice 
pot fi astfel identificate în ideile maioresciene despre imperso- 
nalitatea creatorului sau în cele referitoare la necesitatea 
evaluării operei de artă prin propriul ei criteriu, acela al reali- 
zării artistice. Ulterior, reflectiile determinate de cunoaşterea 
temeinică a esteticii filozofice şi a celei scientist-pozitiviste, 
deopotrivă cu cele pricinuite de aprofundarea celor mai de 
seamă realizări ale literaturii mondiale, fac să crească sămânța 
aruncată de marele critic şi să se dezvolte, treptat, într-o con- 
ceptie originală despre frumos. 

Alături de fenomenele psihice şi fizice, Dragomirescu 
afirmă existenţa unui alt domeniu al realului născut din sinteza 
acestora, a psihicului cu fizicul, a sufletului cu a naturii, fru- 
mosul psihofizic, identic cu capodopera. Ideea că opera de artă 
reprezintă un univers distinct față de cel real e frecventă în 
gândirea estetică, ca şi modul de a înţelege producerea ei, prin 
unirea fondului (psihic) cu a formei (fizic). Nouă este numai 

explicarea desfăşurării procesului ca atare, cu cele două ten- 
dinte opuse care colaborează la realizarea frumosului, justifi- 
când, aşa cum vom vedea, toată acea împletire de elemente 
durabile şi caduce ale sistemului său estetic. Subliniind că 
esenţa frumosului rezidă în „unitatea contrariilor”, autorul dă 
la iveală aspectele dialectice ale gândirii sale. Concepând însă 
termenii care alcătuiesc sinteza fără capacitate proprie de miş- 
care şi, ca atare, reclamând intervenţia unei energii exterioare 
care să-i unească — „armonia” — Dragomirescu manifestă 
tendințe antidialectice. Forta ,,instinctiva” şi „oarbă”, armonia, 
determinând imbratisarea sufletului cu natura, scoate actul de 
creaţie din sfera voinţei creatorului şi a determinismului 
istoric. În consecință, geneza frumosului rămâne să fie 
prezidată de un determinism de natură metafizică. 

În lumea spiritului, susține Dragomirescu, neputându-se 
stabili niciodată o ecuaţie între termeni, frumosul psihofizic, 
obținut prin asimilarea unor factori deosebiți în substanța lor, e 
mai mult decât suma acestora, e o „ființă nouă”, cu rațiunea 
propriei existente în sine. Întemeiată, ideea nonechivalentei, în 
ordinea artistică, a cauzelor cu efectele, este deviată, până la 
urmă, în sens metafizic. Opera de artă, afirmă teoreticianul, nu 
poate fi explicată decât prin ea însăşi, în afara biografiei 
autorului ori a mediului social şi fizic în care a apărut: „Fiind 
compusă dintr-o infinitate de legături necesare între elemen- 
tele fondului şi elementele formei, capodopera este un izvor 
nesecat de frumuseţe”. Definirea, de către Dragomirescu, a 
frumuseții psihofizice ca înţelegere a organicitatii acesteia 
adaugă motivatiilor filozofice de mai sus altele estetice, care 
pretind imperios mutarea centrului de greutate al cercetării din 
exteriorul operei, în interiorul ei. Din această orientare s-a 
născut o pasionată preocupare de a descompune şi clasifica 
operele, dovedind, în ciuda tendinţelor metafizice, încredere în 
puterea rațiunii de a circumscrie cât mai exact nota specifică a 
operei, originalitatea ei. 

Cele trei „organe” ale capodoperei, „fondul”, „forma” şi 
„armonia”, includ, la rândul lor, alte componente care, puse în 


! Teoria poeziei, Bucureşti, 1927, p. 19. 

legătură cu cele trei manifestări ale „sufletului”, intelectul, 
afectivitatea şi voinţa, primesc nuanțe noi. Fondul, spre exem- 
plu, cuprinde „originalitatea elementară” de natură „volitivă”, 
„originalitatea subiectivă” de natură „afectivă” şi „originali- 
tatea plastică” de natură „intelectivă”; forma este alcătuită din 
„stil” (adică, „limbă”, „forme stilistice” şi „figuri de stil”), 
„forme literare” şi „ritm”, iar în componența armoniei intră 
„avântul sufletesc”, „muzicalitatea” şi „compoziţia”. 

Neputând purta amprentele unui mod de existență des- 
făşurat sub dimensiunile timpului, spațiului şi cauzalitatii, 
capodopera trebuie să fie creaţia unui subiect care se înscrie în 
orizontul altei lumi decât acela al personalității omeneşti. 
Drept urmare, se iveşte personalitatea artistică, a cărei rațiune 
priveşte numai planul universului, al general-umanului. Ho- 
tarul care desparte arta de realitățile social-politice care au 
produs-o separă şi cele două personalități, permițându-i auto- 
rului să reclame interpretarea operei în sine, iar nouă, să 
reliefăm, din perspectiva concepției noastre estetice, partea cea 
mai putin rezistentă a gândirii dragomiresciene despre artă. 

Călăuzit de asemenea idei, esteticianul ripostează vehe- 
ment ori de câte ori evaluarea şi chiar explicarea operei se face 
din perspectiva înălțimii idealurilor sociale, a moralității ei ori 
a elementelor specific naționale pe care le cuprinde. În acest 
cadru, suportul intervențiilor critice ale lui Dragomirescu fata 
de opiniile lui Gherea, ca şi fata de literatura şi ideologia să- 
mănătoristă sau poporanistă, devine evident. 

Respectând cu stricteţe acelaşi criteriu estetic în apre- 
cierea lucrării — ca şi Maiorescu —, Dragomirescu se deose- 
beşte de acesta prin natura argumentelor utilizate în susținerea 
lui. În vreme ce consideratiile criticului Junimii sunt, cu 
precădere, de ordin general, Dragomirescu este convins ca 
înțelegerea operei de artă nu e posibilă fără aprofundarea, prin 
analiză, a semnificatiilor celor mai mici elemente ale ei. Astfel 
de analize minutioase a întreprins şi Ibrăileanu, însă spiritul 
concepției care-l animă pe Dragomirescu este cu totul altul. 
Strânsa corelaţie dintre fondul şi forma operei, teoretizată de 
către primul, devine, la celălalt, preocupare de a dezvălui legă- 
turile care se stabilesc cu necesitate între elementele intelectu- 

ale („noţiuni”, „imagini”), afective (,,simtiri’”, „stări sufleteşti”) 
şi volitive (,,avanturi de energie”, ,tendinte”) etc. Accentul 
pus pe ideea de relaţie, fiecare element component al lucrării 
definindu-se prin raportul pe care-l stabileşte fata de altul şi pe 
ideea de subordonare organică a părților în întreg, ne face să 
credem că ne aflăm în apropierea unei înţelegeri structuraliste 
asupra operei de artă. 

Pe de altă parte, concentrarea atenției asupra descoperirii 
mecanismului intern al operei şi a reliefării etern-omenescului 
ei — consecință a ratiunilor estetice şi filozofice prezentate mai 
sus — duce la neglijarea substanţei pe care lucrarea o absoarbe 
din problematica timpului în care se naşte. Drept urmare, prin 
bariera ridicată între contingent şi universal, metoda sa de 
explicare a produsului artistic este cu totul deosebită de pro- 
cedeele aplicate — avem în vedere, mai cu seamă, relaţia artă- 
istorie — de Lovinescu ori Ibrăileanu. De bună seamă că modul 
acesta puţin flexibil în care Dragomirescu a susținut primatul 
criteriului estetic conferă întregii sale teorii despre artă o certă 
tendinţă spre dogmatism, fapt ce a contribuit la o anume izo- 
lare a lui chiar şi printre susținătorii autonomiei artisticului. 

Revenind asupra celor înfăţişate, vom observa că puternice 
note caracteristice unei estetici idealist-metafizice se interfe- 
rează cu idei şi sugestii aparţinând unei estetici realist-ratio- 
naliste. Obârşia unora trebuie căutată deopotrivă în formația 
filozofică şi în elanurile speculative ale autorului, pe când a 
celorlalte se află în observarea atentă a structurilor literare. 
Astfel, forţa „oarbă” ce duce la naşterea frumosului — cu toate 
urmările care decurg de aici, golirea operei de finalitatile ei 
etice, religioase, politice etc., sau disociatia absolutistă a perso- 
nalitatii artistice de cea omenească — stau la Dragomirescu — 
alături de recunoaşterea operei de artă ca realitate de sine 
stătătoare, de sublinierea importanței studierii alcătuirii interne 
a lucrării şi a definirii frumuseţii acesteia din perspectiva 
evidentierii legăturilor care se stabilesc între diferitele ei 
componente, de afirmația că opera de artă nu poate fi evaluată 
(nu explicată!) decât din unghiul esteticului, ori de manifes- 
tarea încrederii în rațiune. Deosebite în esenţa lor, ambele 

estetici sunt chemate să slujească un singur scop: întreținerea 
unui adevărat cult pentru opera de artă desăvârşită. 

Avem aici — înfăţişată succint — imaginea liniilor de forță 
care se întretaie în opera dragomiresciană, justificându-ne 
atitudinea critică uneori, după cum alteori ne smulge 
aprobarea. Greutatea interpretării unui text de Dragomirescu 
vine din faptul că aceste tendințe nu pot fi întâlnite decât 
rareori separat, de cele mai multe ori ele fiind cuprinse în una 
şi aceeaşi constatare. Afirmația noastră a fost deja argumentată 
în prezentarea concepției despre geneza frumosului, prin toată 
acea împletire de elemente dialectice şi antidialectice. 

Consideratiile despre Eminescu suportă acelaşi regim. 
Fără să ocolim umbrele, vom căuta să reliefăm, mai ales, 
aspectele viabile ale viziunii dragomiresciene despre poet. Pri- 
lejul întâiului studiu închinat lui Eminescu, Critica „ştiinţifică ” 
şi Eminescu (1894), i-a fost oferit de unele aprecieri minimali- 
zatoare sau simpliste ale criticii „ştiințifice” (respectiv, critica 
„psihologică” şi „sociologică”) cu privire la personalitatea şi 
opera poetului. Încă de acum, Dragomirescu intră în arena 
dezbaterilor critice şi estetice cu acea fermitate de principii 
cvasimaioresciană pe care nu a dezmintit-o niciodată. Întreaga 
demonstraţie se desfăşoară în direcţia evidentierii şi respectării 
criteriului estetic: „Fără să neg meritele criticei ştiinţifice din 
punct de vedere istoric, psihologic şi social, fac rezerve 
esenţiale în ce priveşte pretenţia ei de «ştiinţă» şi mai cu 
seamă în ce priveşte meritele ei din punct de vedere estetic. 
Acest din urmă punct de vedere, în cinstită procedere stiinti- 
fică, trebuie să fie, în materie de artă şi poezie, conducătorul 
principal al criticului şi literatorului”. 

Interpretarea în exclusivitate a operei eminesciene prin 
trimiteri la cadrul exterior în care s-a produs îl determină pe 
Dragomirescu să ia atitudine împotriva explicării acesteia prin 
biografie, a nediferentierii stărilor sufleteşti încercate de artist 
de stările sufleteşti trăite de om şi a stabilirii, cu orice pret, a 
unor relaţii de cauzalitate între lucrare şi mediu. 


=» 


? Critica „ştiinţifică ” si Eminescu, Bucuresti, 1925, p. 3. 

Fara să urmărim, punct cu punct, întregul corp de argu- 
mente întrebuințate, vom desprinde şi vom comenta îndea- 
proape câteva exemple mai grăitoare. Aron Densusianu, 
partizan al teoriilor psihologice moderne, explică ceea ce 
numeşte el „confuzia, dezordinea şi incoherenta” operei 
eminesciene „prin faptul că el a fost isteric şi nebun””. Pentru 
„anonimul de la Blaj”, canonicul Grama, Eminescu trecea 
drept un om „imoral fără pereche, care din poezie şi-ar fi făcut 
un mijloc de parvenire” în sânul Junimii. Incapabil de a face 
distincţia dintre „esenţa sentimentului estetic şi dintr-aceea a 
celui religios”, Grama se simţea dator să dea în vileag su- 
portul filozofic al acestei poezii „ca să combată pe antihristul 
care se arăta sub forme atât de ademenitoare”*. Pe de altă 
parte, farmecul cu care Eminescu a învăluit natura sau măreția 
cu care a îmbrăcat trecutul nu sunt decât urmarea faptului că 
omul Eminescu era, după N. Pătraşcu, „un temperament de 
excursionist, care căuta cu dinadinsul frumuseţile naturale”, 
sau se credea, după Gherea, „din toate punctele de vedere 
inferior antecesorilor săi”. 

Explicarea rudimentară a operei prin viata, de către Aron 
Densusianu şi Grama, este, pentru Dragomirescu, tot atât de 
lipsită de temei ca şi punerea semnului de egalitate între 
personalitatea artistică şi personalitatea omenească a poetului, 
de către N. Petraşcu şi Dobrogeanu-Gherea. Prin nici unul din 
cele două procedee menţionate — crede Dragomirescu — nu se 
poate ajunge la înţelegerea operei. Prin cel dintâi, deoarece, în 
loc de o lucrare obiectivă întâlnim „numai puterea de combi- 
naţiune şi sentimentul fundamental al criticului-romancier””, 
prin cel de al doilea, pentru că stările sufleteşti ale omului care 
creează nu sunt aceleaşi cu stările sufleteşti ale omului aflat în 
momentele obişnuite. În ambele cazuri, Dragomirescu are şi 


3 Ibidem, p. 43. 
4 Ibidem, p. 45. 
5 Ibidem, p. 52. 
ê Ibidem, p. 53. 
7 Ibidem, p. 63. 
8 Ibidem, p. 72. 
” Ibidem, p. 48. 

nu are dreptate: are, deoarece a face biografia lui Eminescu nu 
e tot una cu a comenta opera lui şi, de asemenea, a identifica 
demonul din poemul Înger şi demon cu poetul însuşi, aşa cum 
procedează Gherea, nu înseamnă a respecta specificul artei; nu 
are, pentru că neagă categoric putinţa înfăptuirii unei biografii 
obiective a scriitorului şi nu recunoaşte posibilitatea existenţei 
unor fire de legătură între om şi artist. 

În acelaşi spirit se cuvine relevat că, în toate cazurile, 
fiind vorba de o abordare extrinsecă a operei, acest motiv nu 
este suficient pentru a aşeza laolaltă critica răuvoitoare şi 
obtuză a lui Aron Densusianu şi Grama cu observațiile, de 
cele mai multe ori, la obiect ale lui N. Petraşcu sau cu studiile 
bazate pe un real suport ştiinţific ale lui Gherea. Exacta pentru 
primii doi, judecata lui Dragomirescu este prea severă cu 
Gherea şi cu N. Petraşcu. Cu tot tendentionismul ori subiecti- 
vismul ei, contribuția acestora din urmă a luminat, în vremea 
când a apărut, opera poetului din unghiuri noi, stimulând exe- 
geza eminesciană în direcţii fecunde. 

De asemenea, explicația pesimismului eminescian prin 
„deziluzia” pe care a simtit-o omul Eminescu pentru că nu 
s-au înfăptuit idealurile promise de paşoptişti devine obiectul 
ironiei dragomiresciene. Intram, din nou, pe un teren 
accidentat în care — după cum arătam la începutul studiului — 
umbrele se amestecă cu luminile. Teoreticianul respinge, pe 
drept cuvânt, ideea unei determinări mecanice, promovată de 
Gherea, şi evidenţiază, asemeni lui Lovinescu şi Ibrăileanu, 
deşi în alt context decât ei, importanţa individualitäti celui 
care scrie. Cauza pesimismului poetului nu se află nici în 
contactul cu Junimea, nici în cunoaşterea lui Schopenhauer, ci 
în ,,simtirea adâncă particulară personalităţii sale artistice a 
unui adevăr, la care omenirea nu ajunge decât din când în când 
şi după un grad mare de cultură, şi care i s-a impus în parte şi 
lui, cu atât mai mult cu cât însuşi felul particular al imagina- 
tiunii sale sentimentale şi reflexive i-l impunea”. Punctul de 
plecare bun, intenţia de a opera o disociere între eul poetic şi 
eul empiric, se transformă, până la urmă, într-o exagerare. 


10 Ibidem, p. 86-87. 

Trasând o linie rigidă între om şi artist — iar aceasta s-a 
accentuat, poate, din nevoia de a se face înțeles in epocă -, 
Dragomirescu cade în extrema cealaltă, rupând orice fire de 
contact între creator şi existenţa socială. Opera eminesciană 
devine, astfel, produsul unei conştiinţe creatoare, fiintand în 
sine. Veştejirea lipsei de înţelegere a „criticii ştiinţifice” fata 
de complexitatea ființei „unice” a artistului este făcută de pe 
poziția lipsei de înţelegere a complexităţii omului. Fondul 
concepției lui Eminescu (pesimismul ori simpatia acestuia 
pentru trecut etc.) nu are, deci, nimic comun cu trăirea frene- 
tică a vieţii în toată diversitatea ei, ci se realizează de la sine, 
fiind cuprins în „esența personalității artistice” a poetului. 
Refuzând să admită participarea ideilor, imaginilor şi sentimen- 
telor care formează „țesătura noastră sufletească obişnuită” la 
alcătuirea valorilor artistice, Dragomirescu refuză să recu- 
noască contribuţia omului istoric la făurirea artei. Oricâtă nu- 
antare ar adăuga cercetării, disocierea celor două personalități 
(pe care nu Dragomirescu o face întâia oară!), absolutizarea ei 
va duce, treptat, la afirmarea posibilității constituirii unei 
„ştiinţe” dincolo de lumea fenomenală, deasupra spaţiului, 
timpului şi cauzalitatii. 

În continuare, vedem cum, paralel cu aceste opinii, 
pătrunse de iz metafizic, prin consideratiile care urmează, 
Dragomirescu intră în albia unei estetici realiste. Cu o 
subtilitate pe care adversarii nu i-au recunoscut-o niciodată, 
autorul observă, în spirit contemporan, că „pesimismul lui 
Schopenhauer nu formează decât un element întâmplător, un 
acord, fără altă importanţă decât a scoate în relief alte acorduri 
cu totul deosebite decât acelea ale filozofului german”"!. 
Printre primii la noi, Dragomirescu subliniază apăsat originali- 
tatea simtirii şi cugetării lui Eminescu, arătând nuanțele deo- 
sebite pe care le comportă pesimismul acestuia în deosebire de 
cel schopenhauerian. „Revolta voinței morale” din Epigonii şi 
Satira III, „împăcarea acestei revolte printr-o înţelegere 
superioară, obiectivă a lucrurilor” în Luceafărul, „intervenirea 


unui sentiment omenesc care cumpäneste dorinţa nimicirii”? 


l Ibidem, p. 96. 
1? Ibidem, p. 94-95. 

în Înger şi demon, precum şi imnul închinat iubirii se opun 
subordonării întregii existente neantului şi denigrării amorului, 
caracteristice doctrinei lui Schopenhauer. 

În sfârşit, discreditând orice tentativă de a stabili relații 
mecanice de cauzalitate între creația eminesciană şi mediul în 
care s-a produs, Dragomirescu ajunge la câteva concluzii care 
merită să fie pomenite. Faptul că Eminescu „era gelos de 
cutare femeie” când a scris Luceafărul sau că Satira III a fost 
compusă fiindcă scria la ,,Timpul”" etc. nu pot figura, pentru 
cercetătorul serios, printre cauzele reale, sub motiv că „nu 
orice întâmplare din viaţa unui artist şi nu orice particularitate 
a organizatiunii sale poate fi considerată (...) ca adevărată 
cauză a operelor lui”'*. Chiar dacă vom găsi un număr impre- 
sionant de cauze — şi aici înregistrăm o sugestie prețioasă —, 
semnificaţiile lor se istovesc fără să ne spună nimic despre 
natura frumosului pe care îl reprezintă opera. Cercetarea con- 
temporană evidenţiază acelaşi fapt: în lumea valorilor artistice, 
stabilirea relaţiilor cauză-efect este cu neputinţă, pentru că 
efectul, structura nouă, este un salt calitativ care depăşeşte cu 
mult posibilitățile virtualelor cauze. 

Concomitent cu examinarea şi cu respingerea celor trei 
modalităţi de apreciere a textului literar de către critica „ştiin- 
tifica”, teoreticianul purcede la aşezarea pietrelor de funda- 
ment ale propriului edificiu. Negatia dragomiresciană nu se 
produce numai pentru a distruge, ci şi pentru a construi. Im- 
presionantul volum de cunoştinţe estetice, filozofice, literare 
etc. este pus în mişcare pentru a dovedi că opera eminesciană 
(lucrarea de artă, în genere) se cere explicată în ea însăşi, după 
norme adecvate. Drept obiectiv al cercetării, Dragomirescu 
instituie adevărul artistic al creației. Cine înţelege specificul 
artei nu se întreabă, ca Aron Densusianu, dacă „Luceafărul are 
raze atât de puternice să străbată prin fereastră, ba încă să se 
mai resfranga şi în oglindă?”, pentru motivul bine întemeiat ca 
„ceea ce trebuie să-i cerem artei nu e adevărul relatiunilor 
dintre lucruri, adevărul materialului întrebuințat, ci adevărul 


5 Ibidem, p. 108. 
14 Ibidem, p. 108. 


186 STUDII EMINESCOLOGICE 
artistic”'’. Definirea acestuia prin prisma reliefării „legăturilor 
necesare” ce se stabilesc între imagini, personaje, situaţii, con- 
flicte, acţiuni etc. constituie, în mod cert, una din cele mai 
profunde intuitii ale autorului Științei literaturii. Se află aici 
indicaţii privind un nou mod de explorare a universului poetic 
eminescian, care anticipă viitoarele procedee structuraliste. 
Dar, ca întotdeauna la Dragomirescu, meritele se învecinează 
cu limitele. Evaluarea unui fenomen al creaţiei umane prin 
esenţa lui se înscrie printre cele mai valoroase idei ale gândirii 
sale despre artă. Explicarea acestuia, însă, numai din punct de 
vedere estetic sărăceşte valoarea artistică de multitudinea sem- 
nificatiilor eteronomice pe care le include, imprimând studiu- 
lui o direcţie estetizantă. 

Sugestiile privind interpretarea creației poetului, conținute 
în Critica „ştiinţifică ” şi Eminescu, vor fi dezvoltate, mai târziu, 
odată cu conturarea şi cu definitivarea sistemului său estetic, 
în conformitate cu perspectiva oferită de teoria capodoperei. 

În anii care premerg şi urmează publicării lucrărilor 
fundamentale ale lui Dragomirescu, Știința literaturii (1926), 
Principii de literatură (f.a.) şi Teoria poeziei (1927), creaţia 
eminesciană a constituit obiectul mai multor studii şi articole: 
Proza epică a lui Mihai Eminescu (1908), Caracterizarea lui 
Eminescu (1919), Eminescu (1934) şi Eminescu — poet uni- 
versal (1941). Alte aspecte ale liricii eminesciene, studiate 
îndeaproape în numeroase „aplicațiuni” ce încheie capitolele 
de estetică ori de teorie literară, se adaugă studiilor mentio- 
nate, împlinind viziunea dragomiresciană despre poet. 

Puse în legătură cu principalele parti ale capodoperei 
(fond, formă şi armonie), toate aceste considerații despre poet, 
atât de dispersate uneori una fata de alta, se alătură şi se 
întregesc, alcătuind un amplu comentariu eminescian. 

Dând prioritate fondului, Dragomirescu evidențiază sub- 
stanta etern omenească a tematicii poeziilor lui Eminescu, 
factor decisiv în sublinierea universalitatii creaţiei sale. În 
Mortua est!, „din incidentul morţii copilei, se ridică la con- 


15 Ibidem, p. 120. 

templarea întregii soarte omeneşti”, în Înger si demon pune 
în lumină forţa extraordinară a iubirii de a apropia şi înălța 
„sufletele”, în Scrisoarea I dă glas umanei „zbateri între fru- 
musetile vieții şi între piericiunea ei”'’, în Împărat si proletar 
aduce, în prim plan, „lupta între cei săraci şi cei bogaţi”!$, in 
Luceafărul face transparentă „singurătatea geniului în mijlocul 
obişnuit al omenirii”, iar în lirica de dragoste atinge cea mai 
„universală simtire” a sa. 

Etern omenescul dobândind mereu, cu fiecare creator, o 
altă față, preocuparea lui Dragomirescu se îndreaptă către 
descoperirea acelor nuanţe care fac ca marile teme şi probleme 
ale literaturii universale să devină eminesciene. Dacă pesi- 
mismul lui Teognis e „apoftegmatic şi didactic”, al lui Horaţiu 
„epicureian”, al lui Musset „retoric”, al lui Vigny „intelec- 
tualist şi rigid”, al lui Leopardi „discursiv şi dureros”, al lui 
Lenau „abrupt şi relativ”, pesimismul lui Eminescu este 
„încântător”, „cumpănit”, „cald, fără a cădea în sentimen- 
talism”, fluid” şi „intuitiv”. Tot astfel, farmecul naturii la 
Horațiu şi Virgil e „plastic şi olimpian”, la Victor Hugo e 
„larg şi luminos, dar deseori retoric şi manierat”, la Leopardi 
este „contemplativ, fără suavitate”, la Lenau „rigid şi mala- 
div”, în vreme ce la poetul nostru e „neîntrecut prin perspecti- 
vele ce deşteaptă în suflet” sau „prin vraja ce înconjoară 
lucrurile”, e „larg şi luminos (...), dar n-are nici cea mai mică 
retorică”, iar „durerea contemplativă ce întâlnim în descrierile 
lui (...) nu e propriu-zis dureroasă, ci suavă şi duioasă””. 

În consecință, tot ce produce Eminescu poartă pecetea 
puternicei lui personalități artistice. Într-o singură frază, densă 
şi limpede, Dragomirescu a evidențiat acest fapt, trăgând o 
concluzie, după părerea noastră, definitivă: „Eminescu, orice 
atinge, îndumnezeieşte. Fiecare fragment al lui e ca un fir de 


1 Principii de literatură, (f.a.) p. 138. 

'7 Eminescu — poet universal, în Analele Academiei Române (Memo- 
riile secțiunii literare) seria III, tom. X. mem. 4, Bucuresti, 1941, p. 84. 

18 Ibidem. 

9 Ibidem. 

% Eminescu, în Omagiu lui Mihail Eminescu, volum editat de comi- 
tetul „Pro Eminescu”, Bucureşti, 1934, p. 86 

aur, ce trebuie gustat şi păstrat. Chiar când o bucată este slabă 
ca totalitate, e sclipitoare ca amănunt”. 

Oricare ar fi punctul de plecare, o poezie populară sau 
textul unui autor cunoscut, Eminescu sfârşeşte prin a deveni el 
însuşi. Comparând poezia lui Gottfried Keller, Der Stern, cu 
ceea ce la prima vedere pare traducerea ei, cunoscuta La 
steaua, Dragomirescu arată cum, plecând de la ideea poetului 
german, dar adâncind-o, Eminescu ,,nuanteaza altfel imaginile 
şi-i dă o nouă căldură şi culoare, care lipseşte originalului”. 
Cu alte cuvinte, bucata „onorabilă, compusă mai mult cu 
capul” devine o capodoperă. 

Cu fiecare pas făcut în această direcţie, Dragomirescu ori- 
entează interpretarea către unul din aspectele cele mai dificile 
şi mai importante, totodată, ale exegezei sale despre poet, 
definirea originalității eminesciene. Examinarea chestiunii, în 
spirit critic, ne permite să relevăm încă o dată dificultatea pe 
care o comportă comentariul dragomirescian, atunci când ele- 
mentele unei estetici realiste stau în penumbra celor provenite 
dintr-o gândire filozofică idealistă. 

Nota definitorie a operei lui Eminescu e dată de „o anti- 
teză pe care am putea-o numi divină, fiindcă conţine într-însa 
întreaga esenţă a existenţei, atât cât o putem cunoaşte prin 
prisma marilor cugetători ai omenirii”. Această sinteză, „reali- 
zată ca o unitate concretă sufletească, este compusă, pe de o 
parte, din simtimantul nemecniciei vieţii, iar, pe de alta, în 
farmecul cuceritor şi infinit al ei”. 

Conform acestor considerente, Scrisoarea I devine, în 
viziunea critică dragomiresciană, opera reprezentativă pentru 
geniul lui poetic, deoarece „conţine toată esența poeziei emi- 
nesciene”". 

Delimitarea surselor a ceea ce numim eminescianism în 
sinteza celor două aspecte contradictorii dovedeşte o intuiţie 
extrem de fină, deoarece propune o soluție sugerată de însăşi 


21 Ibidem, p. 88. 

22 Stiinta literaturii, Bucuresti, 1926, p. 280. 

% Caracterizarea lui Eminescu, in Poezii de M. Eminescu, Editura 

complexitatea operei şi a spiritului poetului. Fără să poată fi 
vreodată circumscrisä exact, originalitatea se poate, totuşi, 
aproxima, iar aproximarea dragomiresciană este la fel de 
indreptatita ca oricare alta, care se întemeiază pe cunoaşterea 
operei. Taine, căutând să desprindă acea faculté maitresse a 
scriitorului studiat, ori Ibrăileanu, străduindu-se, în Spiritul 
critic, să prindă într-o formulă specificul unei personalități şi 
al unei creații artistice, îşi asumau riscuri asemănătoare. 

Până aici, încercarea lui Dragomirescu se menţine pe un 
teritoriu frecventat adeseori de critica şi istoria literară. Obser- 
vatia este valabilă şi pentru derivarea specialități eminesciene 
din modul deosebit de a gândi şi a simți al fiinţei naționale din 
care face parte poetul. Sunetul unic, eminescian, reprezintă, în 
acest caz, o potentare la mari altitudini de cugetare a senti- 
mentului de duioşie cuprins în spiritualitatea românească şi 
relevat de creația populară care îl reflectă cel mai autentic: 
doina. Criticul apreciază că „Eminescu însuşi, prin duioşia lui 
melancolică, prin pesimismul lui, aici senin, aici revoltat, este 
manifestarea directă, cea mai înaltă, a sufletului poporan 
românesc, a păturii de veacuri apăsate de întuneric şi nevoi. 
Eminescu este adevărata eflorescenta de importanţă universală 
a sentimentului fundamental de duioşie şi tânguire, care cir- 
culă în poezia noastră poporană. Eminescu este doina ajunsă 
poemă, dar câştigând un iz prea filozofic”. Pesimismul 
eminescian continuă, dar dă rezonanțe noi cântecului celor 
insetati de lumină şi dreptate, poetul devenind glasul autorizat 
al întregii „conştiinţe poporane”. Situarea celui mai de seamă 
poet al nostru în descendența cântărețului anonim dovedeşte 
măsura in care Dragomirescu a cunoscut şi a prețuit valorile 
artistice create de imaginaţia poporului. 

Rod al unei observații atente a liricii eminesciene, con- 
statările lui Dragomirescu produc deruta cititorului odată cu 
integrarea lor în sistemul său estetic, mai exact, atunci când 
sunt puse în legătură cu acele capitole care se ocupă de geneza 
frumosului. Acum, datorită fundalului metafizic pe care se 
proiectează, personalitatea artistică a lui Eminescu se rupe de 

timp, spațiu şi cauzalitate, iar sinteza dintre ,,simtamantul 
nemecniciei vieții” şi „farmecul cuceritor şi infinit al ei” de- 
vine un „efect al unificării generale între spirit si natură””€. 
Prin această optică, originalitatea eminesciană e dată de modul 
particular în care poetul realizează unirea sufletului cu natura, 
sub impulsul direct şi tiranic al unor forte necunoscute. Făcând 
abstracţie de acest cadru fără istorie, încercarea de a aproxima 
obârşia inefabilului eminescian merită să retina atenţia 
cercetătorului, nu neapărat prin îndrăzneala ei, cât prin doza de 
adevăr pe care o conţine. 

Altădată, tot datorită aceloraşi răsfrângeri ale unei filo- 
zofii idealiste în estetică, consideratiile autorului referitoare la 
Eminescu cunosc o finalizare corespunzătoare. Astfel, deşi 
observă atitudinea critică a poetului fata de societatea în care 
trăieşte (Împărat si proletar conţine cea mai acerbă şi com- 
pletă critică a burgheziei”, iar în Scrisoarea IIP sesizează 
condamnarea, de către Eminescu, a degradării idealului moral 
al contemporanilor), Dragomirescu nu stăruie asupra acesteia 
ca fiind semnificativă prin ea însăşi, ci o consideră, numai ca 
punct de plecare, material necesar pentru a contura şi susţine 
marile idei şi aspirații ale omului de totdeauna: „în Scrisoarea 
III, Eminescu nu laudă trecutul ca trecut si nu despretuieste 
prezentul ca prezent, ci trecutul şi prezentul sunt numai mij- 
loace poetice pentru a pune în relief un ideal moral şi 
național”. La acest nivel al interpretării, tendința de a dezvă- 
lui referințe la faptele de viață contemporane cade. Nu încape 
îndoială că valoarea unei opere atârnă de gradul de transcen- 
dere a contingentului, însă a rupe puntile de legătură dintre 
acesta şi sfera universalitätii înseamnă a goli generalul de 
robustetea pe care i-o infuzează particularul, momentul istoric. 

Spre deosebire de observațiile făcute asupra fondului, cele 
referitoare la formă (ritm, stil şi forme literare) sunt dominate, 
aproape în întregime, de tendințele esteticii realiste. Avân- 
turilor speculative favorizate, uneori, de către fond (stările 

sufleteşti afective, volitive şi intelective, care reprezintă întreg 
„sufletul” omenesc) li se opune, de data aceasta, o riguroasă 
supunere la obiect. 

Element de bază al formei, limba lui Eminescu cuprinde 
„tot ce are mai frumos graiul vechi cu graiul moldovenesc, 
cuvintele strălucite alături de cuvintele umile, cele idealiste 
alături de cele realiste, neologismele care iau viață în versul 
lui, cu băştinaşele”"”. Cunoasterii în întindere şi profunzime a 
limbii române i se adaugă capacitatea de invenție lingvistică a 
poetului, creatorul literar fiind dublat de un făuritor de limba. 
Dragomirescu afirmă, prin numeroase exemple”, marile posi- 
bilitati de care dispunea Eminescu pentru a îmbogăţi — în pro- 
cesul de transfigurare poetică a realităţii — cuvintele obişnuite 
cu ,,nuante”, ,rezonante” şi „modulaţii” noi. Distincția dintre 
„limba comună” şi limba artistică a lui Eminescu (prin exten- 
siune a oricărui mare scriitor) se sprijină tocmai pe reliefarea 
funcţiei estetice a celei din urmă. 

În cazul formei, faptul devine „pipăibil” la cea mai 
neînsemnată intervenţie a noastră în cuprinsul capodoperei. 
Orice modificare în ordinea cuvintelor atrage după sine o 
modificare a „intonării originale si a pauzelor” şi „mutilează 
opera”. O altă sonoritate impune o altă semnificație şi un alt 
efect estetic. Examenul întreprins asupra unei poezii de 
Eminescu, al cărei punct de plecare îl constituie un model 
străin, face — şi de data aceasta — proba profundei lui ori- 
ginalitäti. Comparând bucata lui Lenau, Das dürre Blatt cu 
aşa-zisa „transpunere” a ei în româneşte, Foaia veştedă, 
Dragomirescu, sprijinit pe acelaşi aparat analitic, ajunge la 
concluzia că ,,propozitiunile prin care se exprimă Lenau sunt 
mai bine aduse în concordanţă cu ritmul, cuvintele sunt mai 
intelectuale, mai lipsite de rezonanța sentimentală, ritmul în 
care sunt aşezate este mai dur, mai cu seamă din pricina 
câtorva eliziuni silnice. Efectul estetic este de lapidarism, 
conciziune, intelectualitate. Propozitiunile prin care se ex- 


30 Principii de literatură, p. 37. 

primă însă Eminescu adesea nu se sfârşesc odată cu versul si 
trec dezlânându-se şi în celălalt, şi de aceea fac un efect mai 
molatic, mai puţin strâns, mai duios. Aceasta se constată şi din 
faptul că, pe când Lenau întrebuințează ritmul iambic, care e 
energic şi oarecum dramatic, Eminescu întrebuințează versul 
trohaic, care e mai lin şi mai contemplativ”. 

Prilejuind cele mai neprevăzute asociaţii, integrarea şi 
ordonarea cuvintelor în tiparele unei structuri noi au conse- 
cinte incalculabile în planul expresivităţii: „cuvântul mişcă- 
toarea care, luat izolat, nu produce nici o impresie deosebită — 
în legătură cu cuvântul mărilor, şi numai ca simplu sunet — 
devine sugestiv dincolo de orice aşteptare” . „Greşelile” de 
rima, explicate prin nevoia de comunicare a unui fond 
puternic, sfarsesc prin a fi absorbite de aceasta extraordinara 
forță de sugestie ce reprezintă, după Dragomirescu, trăsătura 
definitorie a stilului eminescian. Din aceste considerente, 
Eminescu nu poate fi comparat decât cu Shakespeare, nunta 
insectelor din finalul poemului Călin „nu-şi găseşte perechea 
în literatura universală decât în descrierea reginei Mab, de 
către Mercutio, în Romeo şi Julieta di 

Prin tehnica executiei si a efectelor obtinute, descrierile 
lui Eminescu sunt trecute in rândul celor mai realizate ale 
literaturii universale: ,,Descrierile lui pretutindeni infirma teo- 
ria lui Lessing care nu admite decat descrierile scurte sau pe 
cele transformate in naratiuni. Sugestibilitatea şi căldura 
imaginilor lui Eminescu le topesc marginile şi le împreună, 
fără intervenţia noastră, într-o singură imagine complexă 
neuitatä. Aceste descrieri sunt modele pentru toate veacu- 
rile”. După cum se poate observa aici, ca şi în alte parti, 
judecata de valoare se desprinde aproape pe nesimţite din 
miezul constatării. Sustinandu-se reciproc, acestea definesc şi 
justifică raţiunea actului critic dragomirescian. 

Poposind în numeroase rânduri asupra ritmului eminescian, 
„Impresia de ceva barbar şi incult”, pe care contemporanii 

neavizati ai poetului au criticat-o, e pusă de Dragomirescu in 
relație cu necesitatea de a da expresie „unei inspiratiuni 
geniale năvalnice”. Transmitand energia acesteia, ritmul lui 
Eminescu, chiar „înfrângând regularitatea formei, este necesar 
aşa şi nu altfel”*. 

După examinarea critică a consideratiilor lui Dragomi- 
rescu despre fondul şi forma poeziei lui Eminescu, ajungem la 
unul din capitolele cele mai rezistente ale exegezei sale despre 
poet, acela dedicat dezvăluirii legăturilor dintre fondul şi 
forma operei, dintre componentele fondului şi cele ale formei 
etc. Rămân memorabile, în această privință, analiza poeziei 
Mortua est! Si, sfidând ironiile lui Lovinescu”, aceea a 
poeziei Somnoroase păsărele. 

Analizând-o pe cea din urmă, esteticianul face demon- 
stratia stransei întrepătrunderi care există între concepția 
poetică şi expresia ei. Urmărind atent, prin desfăşurarea unui 
aparat analitic minuţios, relația sonoritate-semnificatie, Drago- 
mirescu reuşeşte să dovedească modul în care forma poeziei 
trădează, prin modificările care se produc în accentuarea sune- 
telor, în ritmul pauzelor, în alegerea şi ordonarea cuvintelor ca 
şi în formele literare, nuanțele concepţiei poetice. 

Astfel, limitându-ne la exemplificarea prin sunete, „pre- 
dominarea evidentă a vocalei u”, din strofa întâia, este impusă 
de „o anume predispozitie a sufletului spre liniştire şi aromire 
tainică”, „inconştienta preponderență a sunetului vocalic 0”, 
din strofa a doua, arată că „simţimântul tăiniciei” a devenit 
„mai larg, mai depărtat şi totuşi atât de intim”; „predominarea 
cu profuziune a literei surd deschise e”, din strofa a treia, 
subliniază că impresia mistică a tăiniciei lucrurilor din natură e 
cât mai intensă”; iar „sunetul înalt 1”, din ultima strofă, suge- 
rează cum „impresia de tăinicie cuprinde cu aripile ei nevăzute 
întreaga existență, ce parcă se lărgeşte şi se înalță până la 
depărtările zării şi până la înălțimile ceresti”**. 

Accentuarea ori frecventa celor mai mici parti ale inve- 
lişului sonor sunt în măsură să ne releve nuanțele pe care le 
cuprind sensurile fondului. Puterea de sugestie a vocalelor şi a 
consoanelor ca şi modul de a fi al celorlalte componente ale 
formei nu pot fi concepute în afara impulsurilor primite de la 
fond, după cum componentele fondului nu pot fi închipuite 
fără de existenţa formei. „Unitatea organică” şi timbrul unic al 
bucății analizate sunt scoase în relief prin descoperirea nume- 
roaselor fire de legătură care se stabilesc între părţile fondului 
şi cele ale formei. Examinată pentru prima oară, la noi, din 
acest unghi, ce aminteşte în multe privinţe structuralismul, 
opera lui Eminescu dezvăluie, în rigurozitatea construcției, 
înțelesuri şi frumuseți necunoscute până acum. In mod cert, 
dominanta estetică în interpretare devine cu atât mai clară, cu 
cât pătrundem mai adânc mecanismul analitic. 

O asemenea înțelegere a fenomenului literar permite o 
largă deschidere spre universalitate. Din perspectiva estetică 
secondată de motivații filozofice şi psihologice, Dragomirescu 
a dovedit, cu o consecvență şi temeinicie nemaiintalnite pana 
la el, dimensiunea universală a poeziei eminesciene. Aproape 
întotdeauna, indiferent de punctul de plecare sau de aspectul 
pe cale-l analizează, consideratiile lui Dragomirescu despre 
poet sfârşesc, aşa cum ne-am putut da seama, în planul 
universalitatii. Autorul Luceafărului, „prin adâncimea, vibrația 
şi expresivitatea lui, prin amploarea, perspectiva şi consistenţa 
lui e unul dintre geniile lirice cele mai mari ale lumii”. 

Rămânând el însuşi, Eminescu se dezvăluie întotdeauna 
sub infatisari noi: „cutremur sufletesc” în Mortua est], „since- 
ritate dureroasă” în Epigonii, „umor idilic şi pasionat” in 
Călin, „voluptatea pătrunzător platonică” în Noaptea, „adân- 
cimea şi energia accentelor, unice în literatură, ale suferinţei 
sociale” în Împărat si proletar, „admiraţia şi indignarea etică” 
în Scrisoarea III, „seninătatea dumnezeiască” în Luceafărul, 
,surasul grandios şi mucalit” în Mitologicale, „nespusul far- 

Dragomirescu —, în această însuşire a unui eu poetic de a se 
manifesta într-o multitudine de ipostaze stă taina marii creații. 

Cu puternice note romantice (,,imaginativitatea’™') şi 
realiste („adâncimea psihologică” din lirica de dragoste), 
Eminescu nu este nici romantic şi nici realist, ci, prin „seni- 
nătatea concepţiei”* din Luceafărul, ori prin echilibrul realizat 
între „ideea repulsivă a periciunii vieţii” şi „imaginea fer- 
mecătoare a lunii”, în Scrisoarea I, dobândeşte — după 
Dragomirescu — puternice virtuţi clasice. Devine, prin urmare, 
unul din cei mai iluştri reprezentanți ai dominantei „prin 
excelență poetică şi clasică” a literaturii noastre. Se limpe- 
zesc, astfel, temeiurile unei noi relații: universal-national: 
„Eminescu este mare şi universal, neîncetând a fi naţional, 
prin minunata lui formă, prin fond şi, precum vom vedea, mai 
cu seamă prin armonie”*. 

Sporadică în critica noastră, până nu de mult, preocuparea 
pentru reliefarea universalitatii scriitorilor noştri, constantă a 
mai tuturor studiilor şi ,,aplicatiunilor’ lui Dragomirescu 
despre Eminescu, îl aproprie pe autor de spiritul cercetării 
contemporane. În mod simbolic, la începutul şi la sfârşitul 
activității esteticianului se află câte un studiu despre poet, 
Critica „ştiinţifică ” şi Eminescu, în 1894, şi Eminescu — poet 
universal, in 1941. Revenirea necurmatä la Eminescu în- 
seamnă, pentru Dragomirescu, o încercare mereu reînnoită de 
a face accesibil idealul de perfecţiune teoretizat în „capo- 
doperă”. 

Importanța comentariului lui Dragomirescu despre poet 
stă în strădania autorului de a dezlega esența eminescianis- 
mului. Stăruind asupra adâncimii fondului şi a expresivitatii 
formei, evidențiind, printr-o analiză împinsă până la extrem, 
relațiile dintre componentele acestora, sau comparându-l pe 
Eminescu, din diverse unghiuri, cu mari poeți ai lumii, 


11 Eminescu, p. 89. 

” Ibidem. 

% Critică, vol. IL, p. 278. 

* Ibidem. 

“5 Ibidem, p. 273-283. 

4 Eminescu — poet universal, p. 80. 

Dragomirescu nu a căutat decât să găsească mereu alte nuanţe 
care să-i permită circumscrierea cât mai exactă a inefabilului 
eminescian. Suportul explicatiilor dezvoltate în jurul nume- 
roaselor aspecte pe care le comportă chestiunea aceasta este 
oferit, după cum am văzut, când de o gândire estetică impreg- 
nată de filozofia idealistă, când de o estetică realistă, ancorată 
puternic în ființa operei. Delimitând mereu între cele două 
tendinţe, ne-am străduit să punem in lumină părțile trainice, 
mult mai numeroase, ale exegezei dragomiresciene. Se află 
aici, în stare embrionară, câteva sugestii preţioase care pot 
constitui veritabile puncte de plecare pentru elaborări ulte- 
rioare. Pentru toate aceste motive, studiile lui Dragomirescu 
despre poet, cunoscute doar de un cerc restrâns de specialişti, 
deoarece lipsesc textele, merită să fie puse la îndemâna tuturor 
celor preocupați de aceste probleme. 

În exegeza eminesciană, contribuţia celui care a scris 
Stiinta literaturii este de primă mărime. Desi ar fi greu să 
facem o demonstrație riguroasă cu citatii, continuăm să 
credem că cercetările lui D. Caracostea privind personalitatea 
poetului şi expresivitatea limbii lui, aplecarea lui T. Vianu 
către izvoarele armoniei eminesciene, ca şi sublinierea, de 
către L. Rusu, a laturii originale a pesimismului eminescian în 
comparație cu cel schopenhauerian, continuă sau includ, pe 
undeva, o sugestie dragomiresciană. 

Mai mult ca oricând, astăzi, datorită unor metode mo- 
derne de investigaţie a textului poetic, Dragomirescu, în care 
recunoaştem un precursor, nu mai poate fi ocolit. 


Zusammenfassung 


In der Geschichte der rumänischen Asthetik, Mihail 
Dragomirescu stellt ein bedeutendes Moment dar. Er erkennt, wie 
Maiorescu, die Notwendigkeit das Kunstwerk aus ăsthetischem 
Standpunkt zu evaluieren und bezieht es nicht auf die Zeit und den 
Lebenskreis in dem es erschienen ist. Diesen Ideen zufolge, 
Eminescus Lyrik erscheint als eine der tiefsten in der Weltliteratur 
und das spezifische Element seiner Dichtungen ist die sublime 
Antithese zwischen dem Zauber der Existenz und dem ephemeren 
Dasein. 


E minescologia recenta in dezbatere. 
Recenzii, comentarii, note 


Eminescu in ,,Caietele de la Putna” 


Lucia CIFOR 
(luc 10for@gmail.com) 


Revista „Caietele de la Putna”, aflată la cel de-al treilea 
număr, reprezintă o publicaţie preponderent stiintifica, editată 
de Fundaţia „Credinţă şi Creaţie. Academician Zoe Dumi- 
trescu-Buşulenga — Maica Benedicta”, al cărei sediu se află la 
Mănăstirea Putna. Aici, într-un loc în care faptele culturale şi 
ştiinţifice dobindesc ceva din duhul smereniei specifice 
sfintelor lăcaşe, se desfăşoară de ceva timp o serie de colocvii 
ştiinţifice pe teme diferite de la an la altul. Manifestările 
ştiinţifice şi culturale care au loc la Putna în fiecare lună 
august nu ar fi fost posibile fără eforturile de organizare şi 
coordonare venind din partea unor reputați învățați laici, 
precum academician Dan Hăulică (preşedinte al Fundaţiei sus 
pomenite), redactorii de la Radio România Cultural Bucureşti 
(Teodora Stanciu, care este şi secretara Fundaţiei, şi Oana 
Enăchescu). Mai presus de acestea, toate edițiile de pînă acum 
ale Colocviilor de la Putna au fost posibile grație sprijinului 
(de toate felurile: material, logistic etc.) din partea Mănăstirii 
Putna, cu binecuvintarea unor înalți ierarhi (Înalt Preasfinţitul 
Pimen, arhiepiscopul Sucevei şi al Rădăuţilor, Arhimandrit 
Melchisedec Velnic, starețul Mănăstirii Putna), precum şi cu 
implicarea covirsitoare a unor cultivați şi studioşi ieromonahi 
ai locului (ieromonahul Dosoftei Dijmărescu, ieromonah 
Teofan Popescu, ca să pomenim doar două dintre multele 
nume ale celor implicaţi). Contribuțiile participanților la 
Colocviile de la Putna (academicieni, profesori universitari, 
cercetători, publicişti, artişti plastici şi actori, dar şi doctoranzi, 
masteranzi şi chiar studenţi) formează conţinutul diverselor 
numere tematice ale revistei „Caietele de la Putna”, revistă 

publicată de Editura Nicodim Caligraful a Mănăstirii Putna. 
Primele două numere tematice ale revistei sunt: ,,Traditie spi- 
rituală românească şi deschidere spre universal” (nr. 1/2008) şi 
„Epoca noastră. Tensiunea etic-estetic” (nr. 2/2009). Cel de-al 
treilea număr al „Caietelor de la Putna”, (nr. 3, III, 2010) 
conţine lucrările Colocviului International cu tema În căutarea 
absolutului: Eminescu, desfăşurat între 19 şi 22 august, în anul 
2009, la Putna, cu prilejul comemorării a 120 de ani de la 
moartea poetului. Manifestarea ştiinţifică, la care au participat 
academicieni, profesori universitari, dar şi doctoranzi ori tineri 
cercetători din ţară şi din Republica Moldova, ca şi din 
Ucraina (Universitatea de la Cernăuţi), a fost organizată de 
către Fundaţia „Credință şi Creaţie. Academician Zoe Dumi- 
trescu-Buşulenga — Maica Benedicta”, al cărei sediu se află la 
Mănăstirea Putna, acolo unde își doarme somnul de veci 
comparatistul şi eminescologul Zoe Dumitrescu-Buşulenga, în 
a cărei memorie s-au desfăşurat lucrările colocviului pomenit 
mai sus. 

Cele mai multe pagini ale revistei sunt consacrate, cum 
era şi firesc, comunicărilor şi — lucru rar întîlnit! — interven- 
tülor pe marginea comunicărilor susținute fie în plenul 
manifestării, fie la diferitele secţiuni ale colocviului, moderate, 
la ediția din anul 2009, de acad. Dan Hăulică, acad. Eugen 
Simion, acad. Al. Zub, ca şi de profesorii universitari Ion Pop, 
Liviu Leonte, Gheorghiţă Geană, Maria Sleahtitchi ş.a. 

Una dintre primele comunicări susținute în plen a fost cea 
a academicianului Eugen Simion, cunoscut eminescolog şi 
editor al operei lui Eminescu. Vorbind despre Eminescu între 
zelatori şi delatori (acesta este chiar titlul lucrării cu care se 
deschide secțiunea Comunicări, intervenţii a „Caietelor de la 
Putna”), reputatul critic şi istoric literar bucureştean descrie 
situația într-un succint şi extrem de sugestiv paragraf: 
„Eminescu este şi va continua, am impresia, să fie victima a 
cel puțin trei tipuri de abuzuri în publicistica românească: 
victima, întîi, a zeflemelei româneşti („care Eminescu”? „mai 
läsati-mä, domnilor, cu Eminescu vostru”, ,,mi-ati împuiat 
capul cu Eminescu”), victimă, apoi, a unei adoratii necritice 
(aceea pe care o denunța în anii '30 G. Călinescu în primele 

pagini din Opera lui Eminescu), adoratie care ia uneori forme 
repetitive şi aberante (Eminescu este un precursor in termo- 
dinamică, Eminescu este, în genere, un monstru de ştiinţă şi 
cultură, Eminescu-Ceahlăul, Eminescu-catapeteasma noastră 
etc.); Eminescu devine în zilele noastre victima, cu precădere, 
a celor care cred că lumea românească nu merge bine azi din 
cauza acestui cult pentru Eminescu şi, în consecință, statuia lui 
trebuie dărîmată... El ar fi vinovat de tot ce s-a întîmplat rău 
în societatea românească în ultimul secol: de la excesele natio- 
nalismului pînă la izolarea culturii noastre. Acesta este victima 
zeflemitorilor de tot felul, de toate rangurile. Ei se folosesc de 
discursul encomiastic al zelatorilor pentru a riposta cu un 
discurs delator plin de toate insanitatile la adresa poetului...” 
(p. 30). 

Trecînd în revistă, cu eleganță dar şi cu rigoare, princi- 
palele linii de evoluţie a poeticitätii eminesciene în lirica altor 
mari poeţi români, linii intens studiate şi de eminescologia de 
vîrf din ultimele cinci decenii, profesorul lon Pop consideră, în 
studiul Reperul Eminescu, că „moda demitizării” nu poate 
anula statutul pe care creația eminesciană îl are în istoria 
poeziei române, acela de reper fundamental: „A spune, aşadar, 
şi acum, că Eminescu rămîne o emblemă şi «fenomenul 
originar» al liricii moderne româneşti nu e deloc un act de 
idolatrizare forțată şi de «încremenire în proiectul lecturii», ci 
o realitate pe care niciun cititor serios de literatură română nu 
o poate neglija” (p. 56). 

În acelaşi perimetru al eminescologiei repliée sur 
elle-méme se situează studiul Citeva consideraţii epistemo- 
logice privind eminescologia, semnat de noi (L. Cifor), un 
studiu care are drept miză reevaluarea eminescologiei (mai 
vechi şi mai noi) prin prisma achiziţiilor şi mutatiilor episte- 
mologice venind din spaţiul diverselor studii literare şi 
culturale. 

Următoarele patru lucrări din cuprinsul „Caietelor de la 
Putna” se situează în zona de interferență a studiilor culturale 
cu cea a studiilor literare. Dacă academicianul Al. Zub se 
ocupă de specificul problemelor identitare în opera emines- 
ciană (în studiul Eminescu şi identitatea naţională), profesorii 

de la Universitatea din Cernauti, Alexandrina Cernov (Mihai 
Eminescu. Formarea personalităţii) şi Ilie Luceac (în lucrarea 
Eminescu şi intelectualitatea românească din Bucovina fata 
de teoria modernă a psihologiei popoarelor (a doua jumătate 
a secolului al XIX-lea), investighează dintr-un unghi relativ 
nou cîteva date de sociologie, psihologie şi istorie a culturii (şi 
literaturii), importante pentru înţelegerea dezvoltării persona- 
litatii creatoare a poetului. La rîndul său, profesorul timişorean 
Cornel Ungureanu, unul dintre pionierii geografiei literare de 
la noi, îl abordează pe Eminescu din perspectiva unei geografii 
simbolice, urmînd şi confirmînd un gînd ale regretatei Zoe 
Dumitrescu-Buşulenga (cf. studiul Eminescu şi Slavici. 
Proiectul unei geografii literare. O pagină a Acad. Zoe 
Dumitrescu-Buşulenga — Maica Benedicta). 

În spaţiul istoriei literare se situează mai multe contribuții 
semnate de Geo Serban (Eminescu în destinul lui G. 
Călinescu), Valentin Coşereanu (Eminescu — realitate si 
sublimare poetică), Sorin Lavric (Noica şi Eminescu), Elvira 
Sorohan (Eminescu şi Kant sau marea revelaţie). Altele, 
precum cele semnate de Maria Sleahtitchi (Fata si umbrele 
fiinţei: Eminescu in viziunea lui Dumitru Irimia) şi loan 
Milică (Poezie şi limbaj), reprezentînd studii de stilistică şi 
poetică, tratează despre contribuţiile de eminescologie ale 
regretatului profesor Dumitru Irimia. Sunt abordate şi alte 
aspecte ale limbajului poetic eminescian de către: Gheorghiţă 
Geană (Hyperion, între suflet şi spirit), Carmen-Raluca 
Serban-Naclad (Sensuri ale morții în poezia eminesciană), 
Ramona Horodnic (Valente ale sacrului în Făt-Frumos din 
lacrimă), Nicoleta Redinciuc (Omul eminescian. Limitări şi 
nemargini), Oana-Georgiana Enăchescu, (Odă <in metru 
antic>. Setea arzătoare de absolut), Ilie Moisuc (Eminescu si 
lumile gîndirii). 

Penultima secţiune a revistei „Caietele de la Putna” con- 
ține recenzii sau comunicări, unele dintre acestea din urmă 
nesustinute public, apartinind unor reputați specialişti din 
Italia (Bruno Mazzoni, Note pentru o relectura a variantelor 
eminesciene) ori din Romania (Liviu Leonte, Semnificatiile 
unei biografii, Dan Hatmanu, „Destin nepereche”, Diana 

Cîmpan, Asumarea sacrului sub zodia eminescianismului; 
Elena Docşănescu, O statuie a lui Eminescu. Unde se află 
statuia lui Eminescu de la Dumbräveni-Botosani). 

Numărul de fata conţine, ca şi celelalte numere ale revis- 
tei „Caietele de la Putna”, nu doar textele lucrărilor ştiinţifice 
susținute de către participanţii la colocviu, ci şi secvenţe din 
cele mai importante dezbateri ştiinţifice înregistrate la diferite 
secțiuni ale colocviului, precum şi textele discursurilor (de la 
deschiderea sau de la închiderea lucrărilor Colocviului) unor 
înalte fete bisericeşti (precum IPS Pimen, arhiepiscop al 
Sucevei şi Rădăuților şi Arhimandritul Melchisedec Velnic, 
starețul Mănăstirii Putna, reprezentanţii gazdelor de la Putna) 
ori alocutiunile unor academicieni, precum Dan Hăulică, 
preşedintele Fundaţiei sus pomenite, acad. Eugen Simion. În 
paginile revistei apare şi textul recitalului din opera dramatică 
a lui Mihai Eminescu, recital susținut în mod absolut magistral 
de către actorul Dorel Vişan la începutul Colocviului consa- 
crat lui Eminescu. Tot aici, apar informaţii despre expoziţia de 
artă plastică consacrată lui Eminescu la Putna (de către artistul 
plastic Neculai Păduraru în vara anului 2009), precum şi 
despre lansarea cărții (reeditate) Eminescu si romantismul 
german’, apartinind Zoei Dumitrescu-Busulenga, la Muzeul 
National al Literaturii Române din Bucureşti, pe 29 octombrie 
2009 (a se vedea ,,Eminescu si romantismul german” intr-un 
nou veşmint editorial, p. 304-317). Nu în cele din urmă, 
numărul de fata al „Caietelor de la Putna” conţine şi o cronică 
a celor mai importante ecouri pe care le-a avut Colocviul de la 
Putna în presa literară a anului 2009 (cf. articolele semnate de 
Sorin Lavric şi de Al. Zub). 

Scrutată sub cerul benefic al Putnei — „Ierusalimul 
românesc” (cum îi spunea poetul), opera lui Eminescu apare 
reflectată în „Caietele de la Putna” aşa cum este: consistentă, 
vie, actuală. Prin Colocviile de la Putna, ca şi prin revista 
editată cu acest prilej, Putna, vatra istorică a unor multise- 
culare tradiţii spirituale şi culturale româneşti, a devenit, 


' Cf. Zoe Dumitrescu-Busulenga, Eminescu si romantismul german, 
editie critica de Dumitru Irimia, Editura Nicodim Monahul, Putna, 2009 

astăzi, şi locul intilnirii unor generații diferite de specialişti, 
locul unde se învaţă şi se practică, nu întotdeauna simplu, 
dialogul dintre diferite categorii de învățați laici şi clerici. 
Puterea unificatoare a dezbaterilor de la Putna, confirmată şi 
de paginile numărului revistei de care ne-am ocupat, îşi are 
sursa în credinţa în adevăr, bine şi frumos. Căutarea, iden- 
tificarea şi exprimarea lor au reprezentat principalele mize ale 
demersurilor ştiinţifice şi/sau culturale ale participanţilor (şi, 
implicit, ale tuturor semnatarilor articolelor din revistă). Pen- 
tru toți aceştia, ştiinţa şi cultura sunt şi forme ale slujirii nevoii 
de absolut, din care Eminescu (Colocviul s-a numit, nu 
întîmplător, În căutarea absolutului: Eminescu), ca puţini alţii, 
a făcut o temelie a întregii lui activităţi creatoare. 


George Popa —Eminescu sau dincolo 


de absolut 
(Editura Princeps Edit, Iasi, 2010) 


Irina HAILA 


Lucrarea Eminescu sau dincolo de absolut de George 
Popa reprezintă o mărturie despre pasiunea de o viata a 
autorului: studiul operei eminesciene. În volumul apărut la 
editura Princeps Edit, în 2010, sunt reunite toate lucrările 
consacrate, de-a lungul timpului, operei poetului: Spațiul 
poetic eminescian (1982), Prezentul poetic eminescian (1989), 
Spiritul hyperionic sau sublimul eminescian (2003), Liberta- 
tea metafizică eminesciană (2005). Prezenţa în acelaşi volum 
a acestor lucrări evidenţiază câteva constante ale discursului 
critic, consecventa în privința metodelor de cercetare aplicate, 
predominanta viziunii sintetice, bazată pe intuiţia unor coordo- 
nate ale poeticului, identificate în întreaga operă eminesciană. 
În exegeza acestui autor de o cultură excepţională, cititorul 
poate descoperi o apropiere până la identificare cu spiritul 
operei eminesciene. 

Ceea ce notează George Popa despre poet — „Eminescu 
nu doar a teoretizat, a experimentat cugetarea, ci a trăit efectiv 
ceea ce a gândit, acele fulguratii intelectuale cu ajutorul cărora 
a deschis orizonturi vizionare întrezărite doar de cei rari şi, din 
acest motiv, greu accesibile, denumite de el însuşi sublime 
revelații ale misterului tem”! — se poate aplica, în aceeaşi 
măsură, exegetului care trăieşte efectiv în spiritul operei emi- 


l Popa, George, Eminescu sau dincolo de absolut, Princeps Edit, Iasi, 
2010, p. 494. 

nesciene, urmărind „convertirea spațiului naturii, a orizontului 
material din afară, în spaţiu poetic sufletesc”, „absolutizarea 
prezentului” sau „drama timpului’, cristalizarea „spiritului 
hyperionic””, „eliberarea metafizică a geniului”. Celor patru 
coordonate ale poeticului le sunt consacrate cele patru lucrări, 
a căror relaţie organică se vădeşte la o lectură a întregului 
volum. 

Felul în care autorul sintezelor critice îşi concepe demer- 
sul analitic ilustrează preocuparea pentru clarificarea concep- 
telor şi pentru identificarea relaţiilor care pot fi stabilite între 
abstract şi concret în poezia eminesciană. Studiile critice cla- 
rifică, în partea inițială, ample noţiuni teoretice — Spațiul în 
istoria spiritului (în vol. Spaţiul poetic eminescian), Prezentul 
etern poetic (în vol. Prezentul poetic eminescian), Concepții 
despre sublim (în vol. Spiritul hyperionic sau sublimul emines- 
cian) —, pentru ca acestea să fie aplicate operei eminesciene, 
într-o viziune critică meticulos îndreptată înspre surprinderea 
legăturilor dintre teme, motive, simboluri — Spaţii ale dorului, 
Spaţii ale visului şi armoniei, Timpul în poezia lui Eminescu, 
Dorul, prezent etern românesc, Vocatia eminesciană a nemăr- 
ginirii etc. Din perspectivă comparatistă, sunt evidenţiate 
liniile tematice comune ale poeziei eminesciene cu poezia lui 
Rilke, Tagore, Hölderlin, dar şi elementele de originalitate ale 
creaţiei poetului român, care îşi au originea în unicitatea 
experienţei ontologice şi a viziunii artistice: „Poemul — la fel 
ca şi orice creație artistică — exprimă o stare ontologică unică, 
a unui om unic, surprins într-un moment unic de un dicteu 
unic [...]”. Unitatea viziunii critice este asigurată de 
recontextualizarea unor direcţii de analiză a discursului poetic: 
„structura trifazică a muzicii — viata — moarte — renaştere 


(sunet, stingerea sunetului şi naşterea sunetului următor)” — 


> Ibidem, p. 27. 
2 Ibidem, p. 27. 
+ Ibidem, p. 27. 
5 Ibidem, p. 28. 
€ Ibidem, p. 28. 
7 Ibidem, p. 203. 
8 Ibidem, p. 285. 

este un concept critic structurant în volumul Spațiul poetic 
eminescian, reluat şi dezvoltat în volumul Prezentul poetic 
eminescian (în capitolul Structuri „zalmoxice ” în poezia emi- 
nesciană). Recurenta trimiterilor la câteva texte emblematice 
pentru creația eminesciană — Luceafărul, Povestea magului 
călător în stele, Odă (în metru antic), Peste vârfuri — se înscrie 
în aceeaşi caracteristică a viziunii critice propuse de George 
Popa, urmărirea semnificatiilor de ansamblu ale operei poetice 
eminesciene, integrată atât contextului autohton (mitul lui 
Zalmoxis, balada Mioriţa şi a meşterului Manole), cât şi celui 
universal (romantismul german, simbolismul incipient, filoso- 
fia kantiană). Izvorul, noaptea, geniul, moartea, timpul, iubirea 
sunt considerate teme şi motive centrale în poezia emines- 
ciană, iar George Popa le analizează atât la nivelul realizării 
artistice, cât şi la nivelul semnificatiilor pe care le reliefeaza 
raportarea la ansamblul creaţiei poetului. În poezia emines- 
ciană, sunt identificate, de altfel, toate semnele pdtimirii 
poetice caracteristice numai spiritelor trăind sub semnul 
absolutului: „Zborurile spirituale ale marilor poeți, ale marilor 
creatori ai artelor sunt vii, nu abstracte, sunt împărtăşite, 
pătimite, şi nu teoretice”. 

Exegeza amplă dedicată operei eminesciene, surprinsă în 
multitudinea manifestărilor artistice şi ideatice, dar şi în 
relațiile profunde cu existența concretă a poetului pune în 
lumină ideea esențială care structurează întregul demers poetic 
eminescian — obsesia absolutului, ca formă de manifestare a 
dorinței de depăşire a sinelui. Idee pe care o revelează, de 
altfel, şi coerenţa discursului critic al lui George Popa. 


” Ibidem, p. 474. 

După mai bine de două decenii de ,,desfiintare” şi res- 
taurare în libertate atât a omului, cât şi a operei Eminescu în 
integralitatea lor, cu exagerări care frizează absurdul şi afir- 
matii subminate de incultura, contribuţiile celor care vorbesc, 
scriu, gândesc sau „negociază”! imaginea de mult deformată a 
mitului creat cu bună ştiinţă de Titu Maiorescu sunt încă 
îndatorate celebrei dispute din paginile numărului 265 din 
1998 al revistei Dilema. Ciclica şi „îndârjita Kulturkampf”, 
bătălia culturală (citată de Lucia Cifor într-un articol? ce 
atrăgea atenţia asupra necesităţii de a lupta pentru metodă în 
eminescologie) în care s-au aruncat şi căreia continuă să i se 
devoteze critici literari, scriitori, oameni de cultură, dar şi de 
decizie politică, pare un blestem fără de scăpare. Ea îi împarte 
pe promotorii contemporani ai poetului în „dispozitive diferite 
de luptă”, în iconoclasti şi iconoduli, în grupuri la fel de peri- 
culoase, căci dăunătoare, de delatori şi zelatori care „nu fac 
altceva decât să marginalizeze impactul extraordinar intelec- 
tual şi estetic cultural pe care l-a avut atât în timpul vieţii, cât 
şi după moartea lui (...), să distrugă autenticitatea lui 
Eminescu şi să transforme valorarea lui reală, culturală, este- 


! Ca să reluăm aici justa poziţionare a lui Iulian Costache din 
Eminescu. Negocierea unei imagini. Construcția unui canon, emergenta 
unui mit, Cartea Românească, Bucureşti, 2008. 

„Eminescu între Kulturkampf şi Methodenstreit’, în Studii 
eminescologice, nr. 11, Clusium, Cluj-Napoca, 2009, p. 204-208. 
3 Idem, p. 204. 

tică, spirituală în ceva cumva derizoriu”. Autopromo- 
vându-se, aceştia se înfăţişează fără teamă ori ruşine opiniei 
publice şi îşi forțează intrarea în instituţiile culturale si de 
învăţământ, folosindu-i numele pe post de „brand” într-o per- 
sonală şi deloc originală strategie de marketing. 

Cum se poate forța, în atari condiţii, intrarea în norma- 
litate? Într-o normalitate, să spunem, a echidistantei? Daca 
eminescologia recentă este datoare să semnaleze, printre alte- 
le, şi ipocrizia anumitor studii aşa-zis critice, atât de înfierată, 
la vremea lui, de Eminescu însuşi, nu mai puţin obligată ră- 
mâne ea, pe termen lung, să-şi reconstruiască, să-şi delimiteze 
în permanenţă terenul şi să orienteze personalităţile care, tra- 
versându-l, se vor forma în direcția medierii în şi prin cultură, 
girată în mod fundamental de experienţa lecturii şi maturitatea 
hermeneutică. 

Un bun exemplu în acest caz l-ar putea constitui, credem, 
recentele contribuţii ale universitarilor ieşeni Traian Diaco- 
nescu şi Viorica S. Constantinescu. Venind după o perioadă de 
tăcere întrucâtva salutară, salubră pe termen mediu, volumele 
acestora apărute în 2009, Mihai Eminescu şi antichitatea 
greco-latină (Editura Feed Back, Iasi), respectiv 2010, 
Dicţionar de cultura poetică. Eminescu (Editura Universitas 
XXI, laşi), sunt mărturia aceluiaşi efort constructiv de situare 
a unei personalități gigantice într-o cultură mereu în mişcare, 
contradictorie prin fncäpätânarea cu care se grăbeşte să 
diagnosticheze. Pe urmele lui Petru Cretia din Testamentul 
unui eminescolog, cei doi autori urmăresc, pe căi diferite (a 
antologiei şi a dicționarului), să readucă în discuţie necesitatea 
unui glosar al culturii lui Eminescu, care, normală pentru un 
romantic european, tine totuşi de domeniul exceptionalului 
pentru un creator dintr-un spațiu de cultură şi civilizație 
minoritar, supus strădaniei, atunci ca şi acum, de a se reintegra 
în familia spirituală de care era legat prin trecutul străvechi, 
dar despărțit prin cel recent. 


4 Codrin Liviu Cutitaru, „Responsabilitatea fata de Eminescu”, în 
Viorica S. Constantinescu, Dicţionar de cultură poetică. Eminescu, Uni- 
versitas XXI, Iasi, 2010. 

Mihai Eminescu si antichitatea greco-latină, cartea clasi- 
cistului Traian Diaconescu, s-a născut, după cum însuşi 
autorul mărturiseşte, din dorința de depăşire a cercetărilor de 
gen din ultimele trei decenii. Acestea sunt în bună măsură 
discutabile, fiindcă, deşi îşi propuseseră şi ele să valorifice iz- 
voarele marii culturi în opera poetului român, dădeau dovadă 
de suficienta şi finitudine în privinţa mizei, înscriindu-se pen- 
tru totdeauna în rândul producţiilor „repetitive”, nu „creative”, 
altfel spus al studiilor ce promovează excesul de sursologie şi 
lasă într-un con de umbră interesantele probleme suscitate de 
estetica receptării. Însumate, lucrările de acest gen stau, e ade- 
vărat, sub semnul eruditiei, căci obligă la permanente referiri 
în domenii precum literatura, istoria, arta, mitologia, religia 
etc., dar sunt incapabile să gestioneze noutatea lingvistică a 
creaţiei eminesciene „în perspectivă diacronică şi comparată, 
aşa cum au procedat, la vremea lor, G. Călinescu sau T. 
Vianu'” — scrie Traian Diaconescu. 

De aceea se simţea nevoia unui studiu neutru care, por- 
nind de la simpla aşezare în diacronie a cercetărilor demne de 
a fi avute în vedere, să pună într-o lumină nouă, prin metoda 
comparatiei explicite şi implicite, aparent perimatele dezbateri 
de odinioară ale căror ecouri au rămas, de fapt, şi astăzi la fel 
de răsunătoare. Şi ce cale mai potrivită de a alcătui o astfel de 
inventariere decât cea a antologării? 

Pornind de la influenţa fertilă pe care Antichitatea greco- 
latină a jucat-o în formarea personalității poetului, dar şi în 
modelarea substanţei operei, s-a născut astfel o antologie te- 
matică, inventariind nume şi studii intens citate (,,Coinci- 
dente” al lui Al. Philippide, „Filozofia antică in opera lui 
Eminescu” de Cezar Papacostea sau studiul lui Al. Piru 
„Eminescu şi clasicismul” ), dar şi altele interesante ca metodă 
şi concluzii, cum sunt chiar cele de hermeneutică şi prozodie 
comparată ale autorului (de pildă, „Odă în metru antic. Strofa 
safică antică şi configurații metrice eminesciene” sau ,,Mitolo- 
gicale. Hexametrul antic în configurații eminesciene”). Selec- 


$ Traian Diaconescu, „Notă asupra ediţiei a doua”, în Mihai Eminescu 
şi antichitatea greco-latină, Editura Feed Back, Iasi, 2009, p. 27. 

tia s-a operat desigur pe criterii stricte, avandu-se in vedere 
contributiile exponentiale publicate in decursul a mai mult de 
un secol, de la disparitia lui Eminescu si pana in momentul de 
fata. Efortul de aducere in prezent a exegezelor este evident: in 
Notă asupra ediţiei a doua, autorul precizează că nu a lăsat 
nici titlul în forma din prima ediţie, „adică Eminescu şi clasi- 
cismul greco-latin, pentru că poetul nu se inspiră numai din 
lumea clasică din vremea lui Pericle sau din vremea lui 
Augustus, ci şi din epoci preclasice sau postclasice ale culturii 
antice”, dar şi că a îmbogățit numărul exegezelor din volum 
cu articole deja cunoscute ori inedite, întrucât „aduc un spor 
de cunoaştere fata de studiile precedente şi deschid calea altor 
exegeze axate pe relația dintre imitație şi creație în opera 
eminesciană”. 

Atent structurată, antologia profesorului universitar ieşean 
este prevăzută cu un aparat critic pe măsură. Ea cuprinde un 
studiu introductiv, două note — la prima şi, respectiv, cea de-a 
doua ediţie —, corpusul propriu-zis, bibliografia actualizată şi 
indicele de nume, atât de util cititorului grăbit. Pe post de 
prefaţă, Traian Diaconescu scrie despre „Eminescu şi anti- 
chitatea greco-latină în exegeza românească”, luându-şi drept 
motto celebra asertiune din publicistica eminesciană, „Fără 
cultul trecutului nu există iubire de ţară”, şi căutând să-şi 
justifice demersul în pragul unui nou deceniu de provocări 
hermeneutice. Aflăm astfel că autorul militează pentru cunoaş- 
terea acestei exegeze şi în afara literaturii de specialitate, 
pentru aducerea ei în aria de interes a publicului larg, „cercul 
strâmt” al criticii profesioniste părând un ideal restrictiv, 
perimat şi nefolositor. Înlăturarea barierelor nu este posibilă în 
lipsa actului genuin de erudiție, asigurat, rezumativ, printr-o 
trecere în revistă a modului în care Eminescu însuşi şi-a 
format şi definitivat concepția privitoare la spiritualitatea 
greco-latină, modelatoare de mentalitate şi imaginar, cu intens 
potential poietic. Excursul istoric, bine documentat, în 
adolescenţa poetului — când frecventarea gimnaziului din Cer- 


ê Idem, p. 27-28. 
7 Ibidem. 

nauti si îndrumarea lui de către profesori precum Aron 
Pumnul sau E.R. Neubauer pun temelia culturii umaniste —, 
este interesat să reliefeze una din căile prin care a ajuns 
Eminescu la istoria, filozofia şi literatura antice, şi anume 
lectura din Schiller şi Goethe, ,,ferventi cultivatori ai antichi- 
tății”. La fel şi invocarea studiilor de la Viena şi Berlin, când 
Eminescu, pregătindu-se pentru o carieră universitară, frec- 
venta cursurile lui Th. Vogt, „interpret al gândirii aristotelice”, 
R. Zimmermann, „specializat în istoria doctrinelor filozofice” 
şi A. Bonitz, „exeget al gândirii lui Platon şi Aristotel”, care îi 
prilejuiau apropierea de filozofia antică şi germană. Sunt 
invocate aici şi secvențe tipice documentaristului literar, de 
pildă, mărturia lui Slavici despre faptul că poetul citea dialogu- 
rile lui Platon cu textul original în fata şi îl aprecia îndeosebi 
pe Schopenhauer. Incipitul istoric, alcătuit în manieră călines- 
ciană, se dovedeşte o bună strategie de apropiere de fondul 
„problemei”: studiul abundă apoi în referiri la pasiunea lui 
Eminescu pentru poezia lui Homer, Pindar şi Sofocle, pentru 
operele lui Lucrețiu, Vergiliu, Horaţiu, Propertiu şi Ovidiu. Se 
recurge, evident, la metoda comparatiei în evidențierea influen- 
telor şi diferenţelor definitorii şi se marşează, pentru a-i facilita 
cititorului insuficient experimentat un plus de acuitate a 
înțelegerii, pe invocarea unor fragmente bine alese din publi- 
cistica eminesciană de la „Timpul”. 

Atunci când face precizările metodologice, autorul dove- 
deşte reale calități editoriale: selecția materialelor s-a sprijinit 
pe „valoarea critică şi pe varietatea tematică” a lor, în vreme 
ce succesiunea acestora rămâne tributară criteriului crono- 
logic. Din volum lipsesc „sintezele remarcabile ale lui G. 
Călinescu şi T. Vianu pentru că acestea au fost destinate de 
editură unor volume separate”. Textele celei de-a doua ediţii, 
ca şi cea dintâi, reproduc variantele pentru care au optat autorii 
lor în conformitate cu normele ortografice în vigoare, iar re- 
darea versurilor eminesciene s-a făcut după o minuțioasă 


8 Traian Diaconescu, „Eminescu şi antichitatea greco-latină în 
exegeza românească”, in ed. cit., p. 6. 
” Traian Diaconescu, „Notă asupra primei ediţii”, în ed. cit., p. 26. 

confruntare cu ediția Perpessicius. Se operează, în plus, nece- 
sara diferențiere între notele autorilor, aşezate la finele fiecărui 
articol, şi notele editorului/autorului antologiei (deşi intercalate, 
ele sunt diferențiate prin precizarea n. ed.), iar Bibliografia 
selectivă a primei ediţii, care cuprindea articolele dedicate res- 
pectivei teme între 1890 şi 1980, a fost actualizată, adău- 
gându-i-se, cu ajutorul Bibliotecii Centrale Universitare din 
Iaşi, studiile şi articolele ultimelor trei decenii. 

Cât priveşte contribuțiile propriu-zise din Mihai Eminescu 
şi antichitatea greco-latină, ne vom opri numai asupra câtorva 
din ele, distincte prin metodă şi arie tematică, lăsând viitorilor 
cititori plăcerea de a le descoperi, tihnit, pe celelalte. Nu îna- 
inte de a face precizarea că, dincolo de principiul de ordonare 
cronologică a studiilor în volum, operațională se dovedeşte şi 
o clasificare a acestora în funcţie de aria tematică de interes a 
autorilor lor. Astfel, o primă categorie, care de fapt cuprinde 
majoritatea textelor subsumate volumului de fata, urmăreşte, 
etalând diferite forme de comparatism, să arate în baza unor 
documente/argumente sau să demonstreze credibil, după caz, 
modul în care a fost posibilă diseminarea, în opera emines- 
ciană, a unora dintre valorile perene ale Antichității din triada 
literatură (artă a cuvântului) — filozofie — mitologie. Încercările 
de a cuprinde domeniile amintite mai sus şi de a le relationa cu 
arta eminesciană aparțin, pe rand, lui Al. Philippide, Const. I. 
Balmus, Nicolae Sulica, Cezar Papacostea, Ch. Drouhet, N.I. 
Herescu, I.M. Marinescu, Tudor Vianu, Al. Piru, G.I. Tohă- 
neanu, Gr. Tănăsescu şi A. Nestorescu, Gh. Ceauşescu, Edgar 
Papu, George Papu, Leonida Maniu şi Traian Diaconescu. Cea 
de-a doua categorie numără doar două studii, semnate de D. 
Murăraşu şi Traian Costa, cercetând traduceri eminesciene din 
opere de primă scenă ale literaturilor latină şi elenă. 

Antologarea autorilor enumerati de noi mai sus i-a per- 
mis, în plus, lui Traian Diaconescu să observe modificările 
substanțiale care au avut loc în decursul câtorva decenii în 
ceea ce priveşte metodologia comparată a studiului ştiinţific. 
El notează — şi aceasta ar putea fi una din mizele de fond 
foarte convingătoare ale cărții — în studiul introductiv că „dacă 
în cercetarea din perioada antebelică distingem, frecvent, 

modelul scolii pozitiviste in care predomina latura informativa 
asupra celei interpretative, in studiile recente sunt evidente 
liniile directoare ale şcolii comparatiste moderne”!, când „in- 
terpretarea domină faptele, raporturile dintre sursă şi receptor 
cunosc o dinamică internă cu o deschidere tipologică defini- 
torie pentru progresul acestui domeniu de cercetare”. 

O dezbatere a câtorva dintre studiile volumului îi va da 
dreptate, de aceea ne vom opri, pentru început, la „Coinci- 
dentele” lui Al. Philippide. Exprimându-şi simplu metoda încă 
de la început, „între Eminescu şi între cei mai mari poeți ai 
lumii am găsit nişte coincidente pe care le înşir mai la vale”! 
acesta scotea în evidență modul în care versuri din 
Shakespeare, Ovidiu, Pindar sau fragmente din Sofocle, Platon 
l-au influenţat pe poetul român. Demonstrația constă mai mult 
în alăturarea textului reprodus în limba de origine de textul 
românesc, aici regăsindu-se fragmente din Satira I, Glossa sau 
Epigonii, şi mai puţin în comentarea critică, specializată a lor, 
ceea ce, la momentul apariţiei articolului, constituia o infor- 
matie pretuita doar de câţiva cunoscători ai limbilor latină şi 
greacă veche, deci, acoperea un sector de cititori prin exce- 
lenta elitist, cel al filologilor clasici. Astăzi însă, metoda lui se 
dovedeşte utilă unei palete mai largi de cercetători, fapt pentru 
care încadrarea lui în volum trebuie neîndoielnic salutată. O 
intuiție fermă îl determină totuşi pe Philippide să sugereze 
superioritatea textului eminescian Epigonii în raport cu 
poemul Ex Ponto al lui Ovidiu, cartea IV, epistola XVI. Dacă 
la început afirma că textul eminescian „cuprinde numai o listă 
de poeți romani, in care fiecare poet este caracterizat prin 
câteva cuvinte, printr-un vers ori câteva versuri”!?, concluziile 
se situează decisiv în favoarea Epigoniilor: „Mai întâi carac- 
terizările lui Ovidiu sunt aşa de seci şi lipsite nu numai de 
orice avânt poetic, ci de multe ori chiar şi de orice precizie în 
gândire, încât această epistolă din Ex Ponto este poate cea mai 
sarbădă şi mai proastă din toate poeziile mult celebratului şi 


10 În Traian Diaconescu, op. cit., p. 11. 
ll În T. Diaconescu, op. cit., p. 29. 
2 Idem, p.31. 

puţin cititului poet. Din contră, bucata lui Eminescu este plină 
de foc şi de entuziasm, iar caracterizările sunt făcute prin 
imagini poetice frumoase şi gratioase, ori prin epitete clare şi 
juste”. Vorbim, aşadar, despre un deschizător de drumuri în 
cercetarea comparată a operei eminesciene, iar ezitările sau 
oscilatiile valorice ale juxtapunerilor textuale nu semnificau, 
pe-atunci, altceva decât o treaptă a devenirii criticii româneşti. 

Mult mai specializată şi atent structurată este, peste timp, 
abordarea din studiul lui Cezar Papacostea, intitulat „Filozofia 
antică în opera lui Mihai Eminescu”. Acesta cercetează amă- 
nuntit influenţa formativă pe care au jucat-o asupra poetului 
român gândirea indiană şi filozofia elenă, urmând calea docu- 
mentelor şi atribuind o serie de înrâuriri filozofiei germane, 
prin intermedierea căreia, de fapt, poetului nostru i s-au 
dezvăluit atâtea alte posibile surse de cunoaştere. Acest adevăr 
este anunţat cu claritate în ,,Introducere”: „Trei domenii ale 
spiritului au reţinut cu mai mult interes preocupările de gân- 
dire ale lui Eminescu. Din antichitate: 1. religia şi filozofia 
indiană şi 2. mitologia şi filozofia greacă, 3. din lumea mo- 
dernă, mai ales filozofia câtorva cugetători cu ascendență 
platoniciană sau budistă, cum au fost Kant sau Schopenhauer. 
Adăugăm că în toate aceste preocupări, din care au rezultat 
creaţii neîntrecute, poetul aducea cu sine, din atmosfera şi 
studiile germane, un suflet educat la şcoala şi sensibilitatea 
romantismului, al cărui fiu drept se declara însuşi”!?. În 
continuare, Papacostea îşi organizează studiul anunțând, prin 
subtitluri rezumative, influenţele exercitate asupra liricii şi 
atrăgând atenția asupra unui fapt important, anume că 
Eminescu nu a creat un sistem filozofic propriu, ci doar a 
integrat elemente de gândire care i-au motivat şi sprijinit apoi 
creaţiile de limbaj („Sistem n-a creat, fiindcă nici n-a gândit 
sistematic; construcția spiritului său de poet s-ar fi opus la 
aceasta. Dar Eminescu a simţit lumea şi sistemele”, citim la 
pagina 101 a antologiei). „Înrâuriri orientale” prilejuiesc întâl- 
nirea cu texte precum Egipetul, Cu gândiri şi cu imagini sau 
Floare albastră, în paralel cu evidenţierea cunoştinţelor indo- 


5 În Traian Diaconescu, op. cit., p. 99. 


216 STUDII EMINESCOLOGICE 


logice ale poetului, „Kosmos, Psyhe, Metensomatosa” dobân- 
dind greutate tocmai în contextul Upanisadelor şi al doctrinei 
lui Buda pe care Eminescu le cunoştea. În continuare, o 
discuţie despre problema cosmogonică în marginea literaturii 
vedice se alătură unei dezbateri asupra temei erotice, cu 
referire la poemul Kamadeva. Partea a doua a studiului, 
„Înrâurirea greacă”, o lume în sine din interiorul căreia 
„îndeosebi mitologia şi cugetarea filozofică au exercitat asupra 
lui Eminescu o adevărată vrajă", aduce în discuţie două 
capodopere eminesciene, Luceafărul şi Odă în metru antic, în 
privinţa cărora diagnosticul lui Papacostea a dat tonul atâtor 
dispute ulterioare: considerând că în aceste cazuri influenţele 
s-au metamorfozat în „valori estetice actualizate” şi au fost 
„integrate în imperiul unităţii artistice” a operei. 

O operă a cărei cercetare devine, o dată cu trecerea tim- 
pului, din ce în ce mai diversificată, ajungându-se la studii tot 
mai aplicate, cum sunt şi cele aparținând alcătuitorului 
antologiei, de pildă ,,Apari să dai lumină. Mitul Pygmalion la 
Ovidiu şi Eminescu”, „Odă în metru antic. Strofa safică antică 
şi configurații metrice eminesciene”, „Sara pe deal. Ritm 
singular sau vers logaedic eminescian”, pentru a nu le 
enumera decât pe câteva. Ne-a atras atenția în mod deosebit 
„Mitologicale. Hexametrul antic în configurații eminesciene”, 
fiindcă se ocupă la modul cel mai serios, recurgând la o ana- 
liză de prozodie comparată, de un poem pe nedrept catalogat 
de critici drept „bruion” (G. Ibrăileanu) sau clasificat în grupul 
„parodiilor lui Homer” şi atribuit de G. Călinescu „ciclului 
dacic”. Metoda aleasă de Traian Diaconescu este de a înfățișa, 
pentru început, textul integral al poemului (dat fiind că acesta 
este foarte putin cunoscut), iar după lectura sa cititorul este 
invitat să urmărească „schema metrică a versurilor, în dublă 
ipostază”, de unde rezultă că poemul este o veritabilă şi plină 
de haz parodie a Olimpului grecesc, structurată după model 
antic astfel: „Prolog, v. 1-6. Portretul pitoresc al personajului 
principal, Uragan, şi începutul furtunos al călătoriei. Partea I, 
v. 7-63. călătoria burlescă a regelui bătrân şi beat spre palatul 


'4 Idem, p. 125. 

său din Rarău. Partea a Il-a, v. 64-78. Scena idilică şi ironică 
in care o fată îndrăgostită aşteaptă, în asfintit, amantul său. 
Epilog, v. 79-84. Trezirea regelui mahmur, în zori, şi începutul 
unei noi călătorii”. După o rezumare a conţinutului poemului 
voit comică şi menită să-şi distreze cititorul, în buna tradiție 
retorică a lumii antice pe care poetul o cunoaşte atât de bine, 
autorul studiului demarează inițierea noastră întâi în arta paro- 
diei, referindu-se strict la interferența planurilor axiologice, 
temporale, topice şi stilistice, apoi la arta metricii, din compa- 
ratia măsurii, a ritmului şi a cezurii rezultând nu numai că 
„poetul a respectat normele clasice ale versului antic”, ci şi că 
el s-a dovedit „un fondator şi un reformator al hexametrului în 
poezia românească şi totodată un poet care, prin valorificarea 
inspirată a poeziei antice şi prin viziunea parodică a poemului, 
ne sincronizeazä cu fenomene similare din marile culturi 
europene”"€. Contribuţia sa este deci impresionantă, căci des- 
coperirea şi interpretarea unei autentice „bijuterii” textuale 
cum este poemul Mitologicale nu este la îndemâna oricui. 

Un debut în forță şi mai mult decât onorant pentru un 
virtual, cum ar fi de dorit, proiect care să se întindă pe o durată 
mai lungă şi, de ce nu, să alăture începutului de drum cât mai 
multe volume cu putință ni se pare Dicţionarul de cultură poe- 
tică. Eminescu al comparatistului Viorica S. Constantinescu. 
Volumul face posibilă trecerea de la analiza strict specializată 
a textului eminescian, în fond restrictivă (fie ea de natură 
tematică, istorică, stilistică etc.), la o investigare — cu atât mai 
meritorie dacă ţinem seama de dificultățile cu care s-a confrun- 
tat autoarea şi de efortul de aducere în actualitatea teoretică a 
unei opere cu privire la care vetustetea metodologică se cere 
aspru combătută — a lirismului prin prisma noilor cultural 
studies, presupunând jonglarea cu date complexe de menta- 
litate, imagerie, civilizație, simbolistică, mitologie, bibliologie 
şi metaforologie, pentru a numi doar câteva din câmpurile 
acoperite de cele trei sute de pagini. 

De necontestat rămâne şi astăzi adevărul după care opera 
creatorilor „naţionali” — a celor care au inventariat, la un mo- 


15 În Traian Diaconescu, op. cit., p. 439. 
16 Idem, p. 451. 

ment dat, şi apoi au redistribuit semnele încărcate de poeti- 
citate, elaborând astfel grila unei semiologii proprii şi deseori 
chiar îndepărtându-se de uzantele limbii — se pune in perma- 
nentä la dispoziția cercetătorilor, metamorfozându-se într-o 
sursă inepuizabilă pentru studiile lexicografice, glosare, enci- 
clopedii etc. Această premisă, credem noi, se face vinovată şi 
de apariția Dicţionarului de cultură poetică. Eminescu, unul 
nu cu totul nou ca intenţie, dar cu o finalitate distinctă în 
peisajul eminescologiei, adresându-se unui public-tinta destul 
de eterogen format cu preponderență din elevi şi, poate, 
studenți, dar şi din amatorii de erudiție culturală de toate 
vârstele. O simplă parcurgere a listei lucrărilor de gen, de la 
Dicţionarul limbii poetice a lui Eminescu de Tudor Vianu, din 
1968, şi până la Dicţionarul Luceafărului eminescian de 
Rodica Marian şi Felicia Şerban, atestă continuitatea unor 
preocupări care nu i-au lăsat indiferenți nici pe universitarii 
ieşeni, dacă ţinem seama de faptul că proiectul iniţiat şi coor- 
donat de regretatul eminescolog Dumitru Irimia, Dicționarul 
limbajului poetic eminescian (din care au apărut şase volume), 
i-a reunit în colectivul de cercetători pe mulți dintre aceştia. 

Dicţionarul Vioricăi S. Constantinescu se situează cumva 
în prelungirea celui din urmă lexicon amintit de noi, dar se şi 
diferențiază de acesta, dorind să privilegieze importanța 
suprafeţei culturale a scrisului eminescian, fără a intra în labi- 
rinturile limbajului poetic şi filosofic, aşa cum se întâmplă în 
mod regulat în paginile Dicţionarului limbajului poetic emi- 
nescian, operă lexicografică elaborată într-un interval mai 
mare de timp de echipe mixte de specialişti ieşeni (poeticieni, 
stilisticieni, comparatişti, istorici şi critici literari, hermeneuti 
etc.), sub coordonarea regretatului Dumitru Irimia. 

Pentru a-şi susține propriul proiect, mai ales în ochii 
acelora care nu l-au citit îndeajuns pe Eminescu, autoarea face 
o selecție de citate referitoare la cultura lui Eminescu. Sunt 
trecute în revistă modalitățile prin care Eminescu a cunoscut şi 
şi-a apropriat o serie de „imagini, noţiuni, idei, sisteme filo- 
sofice”, mai ales că totalitatea lor „nu constituie decât un prilej 
întotdeauna binevenit de declanşare explozivă a propriului 
mod de funcţionare”, cum scria Zoe Dumitrescu-Buşulenga în 

Eminescu. Viaţă, operă, cultură, căci „întâlnirea cu drumul 
altuia nu-l determina niciodată pe Eminescu să-l urmeze pe 
acela, ci îl stârnea şi-l propulsa în forță pe drumul său par- 
ticular”. Din biografia poetului transpare cu claritate faptul, 
semnalat de Alexandru Bogdan, şi anume că „Eminescu, ca şi 
Goethe şi ca atâţia alti poeţi, a adunat din multe locuri, a purtat 
tot ce-a câştigat prin lectură şi fantezie în sufletul său, care se 
trudea şi se zbătea să dea o formă şi schimba, adăuga, îmbul- 
zea şi rărea până când ieşi frumos îmbinată şi hotărât opera 
noua, originală a poetului”, iar pentru I.M. Raşcu rămâne 
neîndoielnic că „Eminescu a asimilat cu înaltă conştiinţă artis- 
tică elementele disparate pe care neistovita lui sete de a 
cunoaşte şi a preface i le-a oferit”. 

Prezentul Dicţionar rămâne, ca abordare, fidel metodei 
călinesciene, atent întâi la influenţe, evidentiindu-le unde este 
cazul, dar mai ales interesat de metamorfozarea acestora în 
spaţii poetice personale, sub auspiciile autenticităţii. Dacă 
„înţelegerea, chiar istorică, a poeziei eminesciene nu este inde- 
pendentă de aflarea izvoarelor”, în egală măsură nu trebuie 
pierdut din vedere că „subconştientul alterează într-aşa chip 
tema, încât punctul de plecare devine ceva zadarnic”. Acesta 
este şi motivul pentru care Dicționarul de cultură poetică. 
Eminescu se deschide cu prefaţă semnată de Codrin Liviu 
Cutitaru în care ni se atrage atenţia, o dată în plus, asupra 
erodării fatale a operei eminesciene. Aceasta a fost pricinuită 
de exagerările — în sens pozitiv sau negativ — pe care le-au 
provocat futile interpretări de-a lungul timpului, iar de apelul 
de bun-simt al universitarului ieşean a ascultat şi alcătuitoarea 
volumului de fata: „Eminescu a fost un om si această pre- 
zumtie trebuie să o avem întotdeauna în minte în momentul în 
care ne raportăm la el. Genialitatea lui este acea dimensiune 
culturală care ne dă identitatea, dar niciodată nu trebuie să 
ieşim din reprezentarea, din percepţia faptului că această geni- 
alitate a fost articulată, a fost construită pe structura psiho-so- 


matică a unui individ, a unui om ca oricare dintre noi”. 


U Viorica S. Constantinescu, Dicţionar de cultură poetică. Eminescu, 
Editura Universitas XXI, Iasi, 2010, p. VI. 


220 STUDII EMINESCOLOGICE 


Autoarea este familiarizată cu cele două tipuri de cerce- 
tare anterioare, lexicografică şi hermeneutică, şi optează 
pentru o valorificare fecundă a sensurilor de natură simbolică 
pe care le dezvoltă termenii selectaţi în contextul liricii emi- 
nesciene. Glosarul pe care îl propune se înfăţişează drept un 
instrument de lucru dedicat celor care vor să înţeleagă ceea ce 
Blaga numea „ideea Eminescu”, adică predominanta emines- 
ciană în cultura noastră şi nu în ultimul rând în „devenirea” 
noastră identitară, cu un termen drag lui Constantin Noica. 
Parcurgerea acestui dicţionar facilitează, în fond, întâlnirea cu 
o inteligenţă sintetizatoare care a făcut posibil saltul calitativ 
într-o cultură încă aflată la început, în etapa constituirii poetice 
şi poietice, fapt ce singularizează lucrarea în aria ei de spe- 
cialitate. 

Spaţiul anexelor este şi el bine folosit: conținutul pro- 
priu-zis al volumului se însoţeşte cu selecţia versurilor din 
poemele eminesciene folosite spre exemplificare, urmate de 
câteva binevenite repere bibliografice, o bibliografie bine 
structurată şi un indice de nume, deşi utilă ar fi fost, fără doar 
şi poate, integrarea unui indice de termeni. Momentele de 
respiro sunt asigurate prin includerea unor secvenţe grafice 
semnate de Violeta Lăcătuşu, care transformă cartea într-un 
veritabil obiect cultural, oferindu-i cititorului răgaz să medi- 
teze asupra celor parcurse. 

Personală este şi metoda după care au fost alese şi ulterior 
redactate intrările de dicţionar: aceasta constă în intercalarea 
mai multor tipuri de abordări, pe principiul interdiscipli- 
narității, menite să creeze în lectură acea curiozitate care 
sporeşte interesul cititorului şi implică, desigur, un tip de 
comparatism astăzi mai putin practicat la noi tocmai din 
pricina „golurilor” culturale pe care glosarul despre care vor- 
bim le-ar putea umple. O simplă rezumare a intrărilor subsu- 
mate, să spunem, literelor A şi W demonstrează amplitudinea 
culturală a demersului. Își găsesc aici locul, în egală măsură, 
„Adonis, Agamemnon, Ahasverus, Ahile, Ahriman, Ajax, 
Aliotman, Amon Ra, Amor, Anadiomene, Andromaca, 
Apollo, Arald, Arcadia, Armonia, Aron Pumnul, Aticism, 
Atlas, Atreu, Aurora, Avari, Ave Maria”, diferă însă modul în 


Eminescologia recentă in dezbatere 221 


care se face discuţie asupra fiecărui termen în parte. Dacă în 
privinţa personalităţii lui Aron Pumnul se recurge la o scurtă 
incursiune biografică şi publicistică, insistându-se asupra 
cunoscutei influenţe pe care „profesorul preferat al elevilor de 
la gimnaziul german din Cernăuţi, unde Eminescu a fost elev”, 
fiul „de iobag născut în ţinutul Făgăraşului, participant la 
revoluţia din 1848, refugiat în Bucovina, profesor de limba şi 
literatura română”, a jucat-o în dezvoltarea orizontului cultural 
al poetului, în abordarea altor termeni, este predominantă 
investigația de natură simbolică şi mitologică. Astfel, pentru a 
arăta ce este „Ave Maria”, „formula de salut a îngerului 
Gabriel, care anunța Mariei vestea bună a naşterii lui lisus”, a 
fost necesară trimiterea la mariologia medievală, care abundă 
în specii lirice oglindind imaginea fecioarei (,,strabat, 
gaudium, laudae, ave”). Se insistă în continuare asupra celei 
mai cunoscute, o „Ave datând din secolul al VI-lea, care a fost 
folosită ca text pentru cântece religioase în Evul Mediu, 
Renaştere şi romantism”, fiindcă „versurile din această Ave, în 
limba latină, sunt cunoscute datorită partiturii muzicale: Ave 
Maria / Gratia plena / Dominus Tecum / benedicta tu in 
mulieribus / benedictus fructus / Ventris tui / Iesus / Sancta 
Maria / Mater Dei / ora pro nobis pecatoribus / nunc et in 
hora / mortis nostrae’, comparatia cu lirismul eminescian 
fiind asigurată de citarea selectivă din poemele La o artistă”? 
şi Basmul ce i l-aş spune ei”. 

Cum era şi firesc, litera W oferă mai puţine intrări de 
dicționar, respectând spiritul romanic al limbii noastre, dar 
termeni precum ,,Walhala, Walkirii” sau „Werther” îi permit 
Vioricăi S. Constantinescu să accentueze, o dată in plus, 
germanitatea maturității culturale a lui Eminescu. Aşa se face 
că, de pildă, Walhala este înfăţişată drept „palatul ceresc al lui 


18 Viorica S. Constantinescu, op. cit., p. 23. 

° „Dar astăzi poetul cu inima-n ceruri, / Răpit d-a ta voce în rai de 
misteruri, / Ş-aduce aminte că-n cerul deschis / Văzut-a un geniu cântând 
Reveria, / Pe-o harpă de aur, c-un Ave Maria / Şi-n tine revede sublimul 
său vis”, în Viorica S. Constantinescu, op. cit., p. 249. 

20 Si trecând mâna pe ea / A-nceput a răsuna / Raiul... luncile-i de 
laur / de-n blând Ave Maria”, în Viorica S. Constantinescu, op. cit., p. 249. 

Odin, zeul suprem in mitologia scandinava si germanica si 
locul de venerare a eroilor morţi in război”, este „situată în 
«ţinutul bucuriei», un fel de paradis. Aici locuiesc războinicii 
din casta lui Odin şi walkiriile”, acoperită „cu scuturi de aur, 
are 540 de porţi” si este protejată de „coroana arborelui cos- 
mic”, descrierea respectând „cartea marelui romantic german, 
Uhland, poetul pe care Eminescu îl citise”?!. În acest caz, 
selecția unor versuri din poemele La Bucovina, Egipetul şi 
Memento mori completează, ilustrativ, îndemnul la o lectură 
comparată, în vreme ce, la un termen precum ,,Werther”, ne 
întâlnim cu o rezumare a arhicunoscutului roman epistolar 
goetheean, urmată de precizări cu privire la impactul acestuia 
în sociologia receptării şi trimiteri la adaptările literare pe 
care le-a suferit (din nou o problemă de comparatism!)”, 
încheindu-se cu observaţia că „Eminescu parodiază romanul”, 
dar fără «Sarlota» şi fără Werther nimeni n-ar fi fost sensibil la 
«inima bolnavă» («bolnav în al meu suflet», spune poetul) a 
eroului liric de factură eminesciană ce a dominat poezia 
erotică până în jurul anilor 1930”. 

Rămâne totuşi vulnerabilă ierarhizarea tematică a artico- 
lelor dicționarului. Dată fiind vastitatea câmpurilor investigate 
de autoare, în interiorul cărora nu se practică o selecție după 
un criteriu unitar, justificarea prezenţei unor termeni este asi- 
gurată prin caracterul intrinsec de subiecte sau obiecte cultu- 


21 Viorica S. Constantinescu, op. cit., p. 225. 

2? A urmat în toată Europa un val de sentimentalism ca reacţie a 
tinerilor la morala şi la pragmatismul societății din «secolul luminilor». 
Îmbräcati ca Werther, in frac albastru şi jiletcă galbenă, cu romanul în 
buzunar, «bolnavi» de pasiuni reale sau închipuite, tinerii se sinucid ca 
eroul lor. (...) La noi s-au publicat multe ediţii; nu se cunosc cazuri de 
sinucidere, în schimb, apar romane de iubire în noul stil wertherian: 
Manoil al lui Bolintineanu este unul dintre cele mai reuşite. Oricum, 
Werther al lui Goethe, René al lui Chateaubriand, Saint-Preux al lui 
Rousseau, ca şi poemele lui Lamartine, au contribuit fundamental la 
Viorica S. Constantinescu, op. cit., p. 226. 

* În poemul Antropomorfism, citat la pagina 298: „Suferințele lui 
Werther se urmează-n pieptu-i toate / Deşi nu ca el eroic vrea cocoşul să 
s-ucidă”. 

rale al acestora. Nici tratamentul termenilor care se bucură de 
intrări în dicţionar nu este unitar: unii sunt contextualizati în 
marginea şi comentând textul propriu-zis din lirica emi- 
nesciană, alții „utilizează” opera ca un pre-text, conținutul 
articolului vizând sensurile culturale ale termenului selectat în 
diferite domenii de interes larg, în afara textului eminescian. 

Posibilă ar fi, totuşi, o grupare orientativă a termenilor în 
funcţie de epocile culturale din interiorul cărora Eminescu a 
asimilat termenii selectaţi pentru Dicţionarul de cultură poe- 
tică. Astfel, credem că una dintre mizele principale ale Dictio- 
narului a fost tocmai aceea de a arăta, într-o formă extrem de 
simplificată si fatalmente săracă (fata de alte abordări din 
eminescologie), cum în special valorile antice, medievale şi 
romantice au fost sintetizate de o gândire globalizantă, carac- 
terizată de curiozitatea şi voința dramatică de a şti cât mai 
multe cu putință, dar şi prin puterea de a transmite mai departe 
marile adevăruri ale gândirii universale sub forma mesajului 
poetic. Epocile culturale la care ne-am referit se pliază apoi pe 
excursul în biografia poetului, acesta prilejuindu-i autoarei 
întâlnirea cu informaţiile necesare pentru completarea blancu- 
rilor, acolo unde a fost cazul. Paginile glosarului fac, indirect, 
trecerea de la asimilarea culturii pe care Eminescu a dobân- 
dit-o ca tânăr discipol al lui Aron Pumnul, în biblioteca de 
cărţi vechi şi de cultură clasică sau germană, în postura de 
cititor de cărți şi reviste din străinătate, de traduceri şi până la 
perioada de studenţie la Viena şi Berlin, când îl regăsim 
audiind cursurile profesorilor vremii, apoi în postura de cule- 
gător de folclor sau parte a lumii teatrului. 

S-a remarcat deja, în lirica eminesciană, înclinația spre 
privilegierea clasicitätii greco-latine. În cazul său, receptarea 
lui Horaţiu, Ovidiu, Propertiu s-a făcut în paralel cu refuzul 
istoriei glorioase a Imperiului Roman, dar şi cu admirația 
pentru filozofia greacă şi multe din formele liricii vechi. 
Astfel, pentru a prezenta rolul jucat de un termen precum 
armonie, despre care constată, întâi de toate, că „apare foarte 
des” în poezia lui Mihai Eminescu, fiind „aproape o obse- 


224 STUDII EMINESCOLOGICE 
sie”, Viorica S. Constantinescu recurge la o inserare a 
semnificatiilor platoniciene ,,de care poetul s-ar fi putut sa aiba 
cunoştinţă, dată fiind înclinația specială pe care o avea fata de 
cultura greacă şi fata de Platon” şi redă un fragment din 
dialogul Fedru, în care armonia este asociată senzatiei fizice 
pe care o trezeşte muzica unei lire acordate. Tot metoda 
comparatiei este cea care îi permite să concluzioneze că „la 
Eminescu apare pregnant ideea platoniciană a unui univers 
armonic, populat de fiinţe angelice, care mediază între nivele 
cosmice contrarii, divergente. Cel care cunoaşte secretul acelei 
legi în virtutea căreia se pot armoniza nivelele divergente 
(cosmic şi teluric) este magul, personaj provenit din diverse 
mitologii indo-iraniene, dar şi celtice, păstrător al cărții secre- 
telor armoniei universale'”5. Prin extensie, se ajunge apoi la 
iminenta legătură pe care lirica eminesciană o va fi stabilit 
între principiul armoniei şi principiul feminin, fiindcă, scrie 
mai departe autoarea, „femeia, în ipostaza de iubită, ar fi 
trebuit să fie un medium al armoniei. Iubirea ca armonie nu 
este altceva decât restabilirea unei legături gândite de creator 
între entități antagonice”. 

De remarcat cum, în cadrul unui singur articol, trimiterile 
acoperă epoci şi curente literare distincte, saltul de la Anti- 
chitatea greacă la romantism fiind evident. Aceeaşi modalitate 
de construcţie textuală predomină şi în alte articole. De pildă, 
referirea la o specie lirică, carmen seculare, acel „imn liturgic 
scris de Horaţiu, cântat de un cor de douăzeci şi şapte de tineri 
şi douăzeci şi şapte de tinere nobile în a treia zi a «jocurilor 
seculare» date de Augustus, timp de optsprezece zile, la 
începutul lunii iunie, anul 17 î.Hr.” prilejuieşte întâlnirea cu 
literatura şi retorica latine, când poetul se inspira „dintr-un 
program al ceremoniilor foarte vechi şi din versuri sibiline”. În 
altă parte, interesul este suscitat de apariția, în textul emines- 


4 Din păcate, autoarea nu face nicio referință, deşi s-ar fi impus, la 
articolul substanţial şi erudit (de cca 10 pagini), consacrat termenului 
armonie în Dicţionarul limbajului poetic eminescian. Semne şi sensuri 
poetice. I. Arte, volum apărut la Editura Universităţii „Al. I. Cuza” din 
Iaşi, în anul 2005. 

25 În Viorica S. Constantinescu, op. cit., p. 19. 

cian, a unei sintagme precum eferna pace, despre care aflăm 
că fusese consacrată de Kant”, pe care poetul român îl citise si 
îl tradusese şi care îi modificase complet „viziunea asupra mo- 
delului cosmogonic: de la cel al universului unic, platonician, 
la cel al galaxiilor infinit de multe, miriade de lumi”. Filoger- 
man prin excelență, Eminescu îşi completează viziunea cu 
datele ultrapesimismului schopenhaurian, întruchipând în Scri- 
soarea I şi Rugăciunea unui dac o pace cosmică eternă, adică 
o ,,extinctie totală, universală, intrarea într-un timp zero; 
oprirea procesului de creaţie a unei lumi greşit întocmite de 
Răul divin (Ahriman, la zoroastrişti, demiurgul prost la gnostici, 
Satan la catari şi bogomili”. 

Accesul la informaţia unui articol este, cum se poate lesne 
ghici, facilitat ori completat prin sugestiile altei/altor intrări de 
dicționar, circularitatea fiind o exigenta de la sine înţeleasă în 
asemenea lucrări. Eminescu creează într-o epocă în care 
cercetarea Evului Mediu se desfăşura sub semnul fanteziei, al 
poeziei, iar romantismul şi formaţia lui aveau să-l plaseze 
într-un context germanofil, de aceea pentru autoare este aproa- 
pe de la sine înțeles (deci urmărit în permanență în paginile 
Dicţionarului) interesul lui pentru trecutul preistoric si 
străvechi românesc, în legătură cu care îşi putea îngădui o 
deplină libertate imaginativa. Cum poetul s-a ambitionat, dupa 
modelul german, să recreeze un trecut convenabil tempera- 
mentului, formaţiei lui, dar şi momentului istoric idealizant pe 
care-l trăia, Dicţionarul cuprinde foarte multi termeni care 
vizează multe din obiectivele prezente şi în publicistica sa, de 
la reabilitarea etnică a românilor şi până la recuperarea teri- 
torială, combaterea prezentului decăzut prin exaltarea unor 
timpuri fabuloase sau de început de istorie, renaşterea morală 
a națiunii în formare etc. Imaginile pe care le-a cultivat în 
lirica sa ca o mărturie a dacismului se bucură, ca atare, de 
spaţii extinse şi în volumul pe care-l discutăm aici. Daciei, 
„teritoriu cu graniţe incerte, între Nistru, Tisa, Dunăre şi limita 


26 În 1795, Kant, inspirat de pacea de la Basel, din 1755, a publicat 
un eseu intitulat Spre pacea eternă, foarte des citat de politicieni în timpul 
războaielor”, în Viorica S. Constantinescu, op. cit., p. 88. 

de nord a Carpaţilor”, i se acordă patru pagini de dicționar, o 
întindere care, în economia unui astfel de instrument de studiu, 
nu poate decât să sublinieze importanţa termenului în gândirea 
poetică. După o trecere în revistă a istoricului real pe care îl 
acoperă termenul, autoarea precizează că „la Eminescu, civi- 
lizatia Daciei nu este una reală, cu determinare istorică, ci o 
«vârstă a gândirii mitice» (...) un teritoriu fără margini, fără 
început şi sfârşit, parcă destinat unei existente veşnice; în acest 
teritoriu se află muntele sfânt, Pionul, care deschide comu- 
nicarea cu cosmosul, un axis mundi, «jumătate lume, jumătate 
infinit»”’’, apoi sunt invocate elemente de etimologie sanscrită, 
precum Daksa, ce apar în Upanişade şi care ar permite, în 
lipsa unor izvoare istorice, apropierea de civilizația indo-ira- 
niană. Este evidențiată fascinația pe care au exercitat-o asupra 
lui Eminescu multe dintre legendele şi basmele populare 
româneşti despre populaţia de uriaşi din Munţii Apuseni, uşor 
asociată dacilor, dar şi cultul soarelui, „esenţial în Dacia” şi 
„unul central în Vede”, care „ar fi fost adus de arieni, foştii 
locuitori ai cercului polar”, foarte interesant fiind că „arienii 
venerau teiul, stejarul şi ulmul, arbori prezenţi în folclorul 
germanic şi românesc, aproape divinizati de Eminescu”. Prin 
seductia pe care controversata operă Dacia preistorică a lui 
Nicolae Densusianu ar fi jucat-o asupra lui Eminescu se 
explică, crede autoarea Dicţionarului, de fapt, dacismul său. În 
cavalcadă eternă a lumilor care apun, a extinctiei civilizațiilor, 
Dacia rămâne, cum descoperim în articolul dedicat Arcadiei, 
un spațiu imaginar prezentat în poeme precum „ca un peisaj 
mai puţin atrăgător, dar cu elemente de sublim specifice ima- 
ginarului romantic", sau este concepută ca o „cetate vegetală 
ce poate renaşte oricând”, cu o mitologie proprie, populată 
de calul alb sau de cerbul alb, cărora le sunt dedicate, de 
asemenea, pagini incitante în Dicţionar. 

Exemplelor selectate de noi li s-ar putea adăuga, cu sigu- 
ranta, nenumărate altele, care dialoghează, stând pildă pentru 


2 Op. cit., p. 61. 

% Op. cit., p. 18. 

% Vezi articolul „Cetate vegetală”, în Viorica S. Constantinescu, op. 
cit., p. 47-48. 

strădania celei care semnează Dicţionarul de a arăta cum — 
deşi s-a afirmat într-o cultură romanică de periferie, când 
romantismul european intrase deja în declin, iar curentele mo- 
derniste începeau să-şi spună cuvântul — Mihai Eminescu nu 
şi-a alcătuit opera poetică, îngăduindu-şi complexele minori- 
tarului. A trudit, a asimilat, a depăşit. 

Deschizând cartea, la rândul său, şi cititorul de astăzi, mai 
ales cel mai puțin specializat, va descoperi cu uimire că nu 
mai trebuie să cadă pradă complexului de inferioritate cultu- 
rală pe care multe dicționare îl pot induce. Gradul sporit de 
accesibilitate ar constitui, credem noi, un plus al Dicţionarului 
de cultură poetică, o lucrare ce poate fi citită, nu doar con- 
sultată, în întregime, nu pe sărite, mai ales de către cei aflați în 
plin proces de formare. 

Alăturându-se în chip fericit antologiei semnate de Traian 
Diaconescu, Dicţionarul demonstrează, fără trucată modestie, 
ca eruditia poetului nu a fost un searbăd alexandrinism, ci 
rodul efortului stăruitor, poate chiar canonul asumat de acesta 
pentru a provoca reactualizarea valorilor estetice ale Occiden- 
tului şi Orientului sub forma unei dialog între cele două arii 
culturale. De altfel, la finele parcurgerii celor două cărți la care 
ne-am referit, imaginea lui Eminescu îşi oferă cuvenitul tribut 
tipologiei „omului universal”, cvasi-renascentiste, îl surprin- 
dem rivalizând cu Leon Batista Alberti, Pico de la Mirandola 
sau, mai departe, cu Goethe, Valery, cu toţi acei ,,obsedati” de 
cultura europeană şi universală, de la märuntii enciclopezi 
până la creatorii de geniu... Sau, cum ar fi scris Constantin 
Noica, un om care „a trăit cu suferinţa de a nu şti tot”. 


Résumé 


Le présent article est rédigé sous la forme d’un ample 
commentaire qui utilise comme point de départ deux des plus 
récents livres parus a lassy et ayant comme sujet la culture de 
Mihai Eminescu: Mihai Eminescu si antichitatea greco-latină par 
Traian Diaconescu et Dicţionar de cultură poetică. Eminescu par 
Viorica S. Constantinescu. L’auteur montre, a travers beaucoup 
d’exemples, comment Eminescu, bien que né dans une culture 

minoritaire, a été capable d’intégrer nombreuses valeurs de la 
littérature universelle, pour laisser ensuite une ceuvre puissante et 
unique, étant, en même temps, un véritable créateur de langage 
poétique et de langue nationale. 


Un dictionar despre cultura lui Eminescu 


Pavel FLOREA 


Între cărţile tipărite de-a lungul unei vieți intelectuale si al 
unei cariere universitare împlinite, Dicţionarul de cultură 
poetică. Eminescu (aşi, Editura „Universitas XXI”, 2010), 
semnat de doamna Viorica S. Constantinescu, nu este o aspira- 
tie insolita, ci una firească şi parcă aşteptată. Titlul pretentios 
şi de adâncime stârneşte curiozitatea cititorului dornic de in- 
formare enciclopedică. O nouă ediţie a Dicţionarului ar trebui 
să fie însoţită de o notă explicativă privind înţelesul pe care îl 
dă autoarea titlului. 

Pentru tinerii studioşi, Dicţionarul poate fi un ghid în 
lectura poeziei eminesciene. Cartea, excelent editată de 
cunoscutul critic şi istoric literar Constantin Dram, încântă pri- 
virea, amintind de postuma eminesciană Cum negustorii din 
Constantinopol, iar conţinutul trimite la finalul poeziei: „La 
gura sobei cum o cere uzul; / Citeşte cartea ce iti cade-n mana 
/ Şi vezi de nu-i mărgăritar hurmuzul // Ce-n mână-l ai 
de-acum o săptămână”. 

Sub îndemnul eminescian, am parcurs textul, fără întreru- 
pere, de la prima la ultima pagină, acesta dovedindu-se atractiv, 
prin diversitatea domeniilor abordate: literatură universală şi 
literatură română, filozofie, istorie, filologie, mitologie, religie 
ş.a. Articolele conțin informaţii despre zei, personaje şi spații 
mitice, animale sacre, râuri, preoți şi sihaştri, tari, cetăți, regi, 
împărați, cavaleri, domnitori, eroi legendari, ordine religioase 
şi războinice, muze, simboluri vegetale, hieroglife, expresii şi 
sintagme poetice ş.a., extrase din creaţia lui Eminescu şi 
comentate în strânsă relaţie cu sursele filozofice, mitice sau 
istorice cunoscute de poet. 

Formaţia intelectuală a lui Eminescu a preocupat pe mai 
toti interpretii operei sale si nu numai pe acestia. Punctul de 
plecare este opera poetului, aceasta fiind depozitarul, nu uşor 
de explorat, a ceea ce Eminescu a fost prin el însuşi, prin 
geniul său, dar şi prin lecturi din operele cele mai însemnate 
ale culturii universale şi capacitatea colosală de asimilare a 
acestor valori. Despre gradul de însuşire a literaturii române 
aflăm dintr-o mărturie a sa, din ianuarie 1877: „Noi cunoaştem 
aproape tot ce s-a scris în româneşte [...]”. Titu Maiorescu era 
impresionat de cultura poetului. La un moment dat scria: 
„Eminescu este un om al timpului modern, cultura lui indi- 
viduală stă la nivelul culturii europene de astăzi. Cu neobosita 
lui stäruintä de a ceti, de a studia, de a cunoaşte, el îşi înzestra 
fără preget memoria cu operele însemnate din literatura antică 
şi modernă. Cunoscător al filozofiei, în special al lui Platon, 
Kant, Schopenhauer şi nu mai putin al credintelor religioase, 
mai ales al celei creştine şi buddiste, admirator al Vedelor, 
pasionat pentru operele poetice din toate timpurile, posedând 
ştiinţa celor publicate până astăzi din istoria şi limba română, 
el a aflat în comoara ideilor astfel culese materialul concret de 
unde să-şi formeze înalta abstractiune care în poeziile lui ne 
deschide aşa de des orizontul fără margini al gândirii ome- 
neşti”. Exigenta lui Maiorescu în aprecierile critice este confir- 
mată de timp. Fondatorul direcției noi în cultura română a 
celei de a doua jumătăţi a veacului al XIX-lea rămâne cel mai 
credibil în caracterizarea poetului şi pentru faptul că l-a cunos- 
cut direct şi a trăit în acelaşi mediu spiritual cu Eminescu 
aproape două decenii. Judecata maioresciană se sprijină pe 
cunoaşterea operei. Capacitatea poetului de a asimila valorile 
culturii, de a absorbi în sine tot ce-i venea la cunoştinţă este 
exprimată de el însuşi în versul: „Dintr-o zi culeg atâta, 
parc-as fi trăit o mie”. 

Cultura lui Eminescu este un izvor de cercetare tot atât de 
complex ca şi opera sa. Dicţionarul de cultură poetică, potrivit 
specificului acestui tip de lucrări, reţine din poezia lui expri- 
mările „neîncifrate”, deschise (nume, locuri ş.a.) pe care le 
explică, în sensul detalierii unor date cu caracter informativ. 
Mai rar, întâlnim succinte comentarii literare şi dezvăluirea 
unor semnificații ale textului. 

Eminescu privea poezia ca pe o hieroglifă: „Adevărat 
cum că poezia nu are să descifreze, ci din contra are să 
încifreze o idee poetică în simbolele şi hieroglifele imaginilor 
sensibile [...]”. Nu descifrarea hieroglifelor urmăreşte dictio- 
narul (oricare, nu numai acesta), ci doar semnalarea lor, de 
care apoi vor beneficia critica şi istoria literară. Sub acest 
aspect, Dicţionarul de cultură poetică. Eminescu este un util 
document de lucru, ce poate fi completat, la o ediţie viitoare, 
cu unele date noi. Lista scriitorilor români ar trebui să-i cu- 
prindă şi pe Vasile Alecsandri, lon Heliade-Rădulescu, Andrei 
Mureşanu, B.P. Hasdeu, Jon Creangă, Anton Naum şi alții. 
Heliade-Rădulescu, spre exemplu, era privit, pe la 1867, ca un 
model: „Ruga-m-aş la Erato, să cânt ca Tine, barde” (La 
Heliade). La moartea scriitorului (17 aprilie 1872), Eminescu, 
la Viena fiind, compune o oda funebra: ,,Taceti! Cearta-amu- 
teasca. — E-o oră grea şi mare”. 

Între domnitorii români prezenţi în poezia lui Eminescu 
(lipsiți de un articol special în Dicționar...) se află Stefan cel 
Mare, Mihai Viteazul şi Mircea cel Bătrân. Primii doi apar 
într-o variantă la Scrisoarea II, alături de alte nume: „Nu 
m-am deprins s-admir de cu vreme sublimele scrieri / Ale lui 
George Sion, Maxim, Ureche, Haşdeu / Ş-am lăsat să doarmä-n 
colbul sfintitelor cronici / Pe stralucitul Stefan şi pe viteazul 
Mihaiu”. Aceluiaşi Stefan cel Mare îi schiteazä un imn pe la 
1883. 

Eminescu a avut cultură filozofică. Observă mai întâi 
aceasta Titu Maiorescu, apoi G. Ibrăileanu, G. Călinescu şi 
alții. Cei doi filozofi preferaţi, Kant şi Schopenhauer, sunt 
amintiți în poezia Din Berlin la Postdam: „Şi mă urc în tren cu 
grabă / Cu o foame de balaur, / Între dinţi o pipă lungă / 
Subsuori pe Schopenhauer.” Într-o variantă a aceluiaşi text, 
ultimul vers este modificat astfel: „Subsuori cu Kant bă- 
tranul.” În această poezie este invocat şi Darwin: „Zice 
Darwin, tata Darwin / Cum că omul e-o maimuţă.” În varian- 
tele la Scrisori se fac trimiteri la alte personaje demne să 
figureze într-un asemenea dicționar: Noe, Menelaos, Kant, 
Musset („Prin Parnas la Ipokrene, pe Musset, pe alţii pradă / Si 
cu versuri rău traduse tu îi vezi făcând paradă”), Galileu („Şi 

strigai cu Galilei cu emfazä: «tot se mişcă»”), Ion Creangă si 
Anton Naum. Întrucât prima variantă a poeziei Dumnezeu si 
om este intitulată Christ, se impune un articol, care ar com- 
pleta şi imaginea Sfintei Maria. 

Cum timpul este aproape o obsesie la Eminescu, această 
categorie filozofică şi mitică ar merita şi ea atenţie. Practic, de 
la prima poezie până la Luceafărul, timpul este o permanenţă. 
Cel mai enigmatic pare a fi versul: „Timpul mort şi-ntinde 
trupul şi devine vecinicie”. Demersul comentatorului poate 
merge până la stabilirea unor relații cu cele patru yugas ale 
ciclului creaţiei şi stingerii (distrugerii) universului din mitolo- 
gia indiana (Satya-yuga, Tetra-yuga, Dvapara-uga, Kali-yuga, 
între ele situându-se de fiecare dată un moment de linişte 
(poate fi eterna pace). Cea de-a patra yuga corespunde ultimei 
reîncarnări a lui Vişnu (a zecea), interval numit de unele religii 
indiene Marele Timp sau Timpul Străvechi. Poate după 
această ultimă eră (yuga) se intră deplin în eterna pace. 

Poezia lui Eminescu oferă imaginea unei deschideri a 
gândului spre nemarginile sensului şi semnificației naturii tim- 
pului (filozofic, mitic, cosmic, istoric, psihologic etc. etc.). Nu 
ar fi lipsită de interes comentarea cuvintelor lumină şi stea, cu 
nuanțele cuvenite pentru stea senină, lumină din lumină şi 
eternul meu întreg: „Tu din eternul meu întreg / Te-ai smuls o 
stea senină, / Cum vrei puterea mea s-o neg, / Lumină din 
lumină?”. 

Trebuie să remarcăm pasiunea autoarei (pasiune de 
sorginte eminesciană) pentru istoria legendară a Daciei. Dacia 
lui Eminescu, situată de poet în centrul lumii (v. Memento 
mori), este una mitică. Unele articole pot fi completate, iar 
anumite afirmaţii nuantate, mai ales cele privind domeniul 
istoriei, făcând loc adevărului confirmat de documente şi mai 
puţin legendei. 

Dicţionarul de cultură poetică. Eminescu este o lucrare 
interesantă şi prin ilustratia realizată de Violeta Lacatusu; 
jocul liniilor şi formelor (hieroglifele imaginilor) parcă ar dori 
să confirme ideea eminesciană despre poezie. În ansamblul 
lor, ilustrațiile amplifică valoarea acestei cărți, o scriere 
lăudabilă şi perfectibilă. 


Mihai Eminescu: bibliografie selectiva 
— 2010 — 

Biblioteca Centrală Universitară „Mihai Eminescu”, Iasi 


A. OPERA 


EMINESCU, Mihai. Gândind la tine. În: Cronica, An. 43, 2010 

